
Moment  de  seamă  în  viaţa  naţiunii 


REALEGEREA  DOMNULUI  NICOLAE  CEAUŞESCU 
IN  ÎNALTA  FUNCŢIE  DE  PREŞEDINTE 
AL  REPUBLICII  SOCIALISTE  ROMÂNIA 
EXPRESIE  A  VOINŢEI  UNANIME  A  POPORULUI  ROMÂN 


în  însorita  şi  luminata  primăvară  a  anului  1985  —  sub  corola  de 
lumină  a  zilei  de  29  martie  —  întreaga  noastră  naţiune  a  trăit  clipe  de 
adevărată  sărbătoare  prilejuită  de  realegerea  Domnului  NICOLAE 
CEAUŞESCU,  cel  mai  stimat  şi  mai  vrednic  bărbat  al  neamului  nos¬ 
tru,  ca  Preşedinte  al  Republicii  Socialiste  România. 

Marea  Adunare  Naţională  —  forul  suprem  al  obştii  române  —  întru¬ 
nită  în  prima  sesiune  a  celei  de  a  IX-a  legislaturi  a  reinvestit  pe  Domnul 
Nicolae  Ceauşescu,  preşedintele  Frontului  Democraţiei  şi  Unităţii  Socia¬ 
liste  în  suprema  funcţie  de  stat,  dînd,  astfel,  expresie  voinţei  unanime 
a  naţiunii  noastre,  exprimînd  opţiunea  sa  fundamentală.  Prin  acest  act 
istoric  naţional  poporul  întreg  şi-a  reafirmat  sentimentele  de  profundă 
dragoste,  stimă  şi  recunoştinţă  şi  a  adus  un  vibrant  omagiu  Domnului 
Nicolae  Ceauşescu  primul  preşedinte  al  României. 

Reinvestirea  —  într-o  deplină  unitate  de  cuget  şi  simţire  româ¬ 
nească  —  a  Domnului  Nicolae  Ceauşescu  în  suprema  funcţie  de  stat 
este  o  nouă  dovadă  grăitoare  a  recunoaşterii  muncii  sale  stăruitoare  pe 
care  a  depus-o  cu  pasiune  şi  abnegaţie  în  slujba  împlinirii  celor  mai 
nobile  năzuinţe  ale  poporului  nostru  şi  a  ridicării  Patriei  pe  trepte  tot 
mai  înalte  de  prestigiu,  progres  şi  lumină.  Această  nouă  alegere  a  Dom¬ 
nului  Nicolae  Ceauşescu  în  suprema  funcţie  de  stat,  această  încredinţare 
pe  mai  departe  a  destinelor  patriei  celui  mai  iubit  fiu  al  naţiunii  române 
este  dovada  că  întregul  popor  a  înţeles  că  distinsul  său  conducător  nu 
are  alt  ideal  mai  sfînt  decît  acela  de  a  sluji  cu  jertfelnicie  poporul,  de 
a  apăra  cu  tot  zelul  independeţa  şi  suveranitatea  României  moderne, 
de  a  se  dărui  cu  toată  fiinţa  cauzei  drepte  a  păcii  şi  bunei  înţelegeri 
în  lumea  întreagă.  Neamul  nostru  este  pătruns  de  cuvintele  mărturisite 
ale  preşedintelui  Nicolae  Ceauşescu:  „Nu  am  avut,  nu  am  şi  nu  voi  avea 
nimic  mai  de  preţ  decît  interesele  poporului  în  rîndul  căruia  m-am 
născut,  am  trăit  şi  trăiesc!  Nu  am  avut,  nu  am  şi  nu  voi  avea  nimic 
mai  de  preţ  decît  servirea  dorinţelor  sale  de  bunăstare,  de  fericire,  de 
libertate  şi  independenţă!11 

Consfinţind  dorinţa  întregii  noastre  naţiuni  Marea  Adunare  Naţio¬ 
nală  a  proclamat  pentru  a  patra  oară  pe  Domnul  Nicolae  Ceauşescu  ca 
Preşedinte  al  Republicii  Socialiste  România. 

La  tribuna  forului  legislativ  al  ţării  s-a  desfăşurat  festivitatea  inves- 
titurii  în  înalta  funcţie  de  preşedinte  al  Republicii  Socialiste  România 
şi  Comandant  Suprem  al  Forţelor  Armate.  încins  cu  eşarfă  tricoloră, 
în  centrul  căreia  era  încrustată,  în  fir  auriu,  stema  Patriei,  şi  purtînd 
în  mîini  insemnul  prezidenţial  al  puterii  de  stat  şi  de  comandant  suprem 
al  Forţelor  Armate,  Domnul  Nicolae  Ceauşescu  preşedintele  Republicii  a 
rostit  în  auzul  întregii  asistenţe  şi  a  milioanelor  de  cetăţeni  ai  ţării 
care  au  urmărit  transmisia  televizată  a  lucrărilor  Marii  Adunări  Naţio¬ 
nale,  solemnul  jurămînt  faţă  de  patrie,  de  identificare  totală  cu  nobi¬ 
lele  idealuri  şi  aspiraţii  ale  poporului  român: 

„Jur  să  slujesc  cu  credinţă  patria,  să  acţionez  cu  fermitate  pentru 
apărarea  independenţei,  suveranităţi  şi  integrităţii  ţării,  pentru  bună¬ 
starea  şi  fericirea  întregului  popor,  pentru  edificarea  socialismului  şi 
comunismului  în  Republica  Socialistă  România! 

Jur  să  respect  şi  să  apăr  Constituţia  şi  legile  ţării,  să  fac  totul  pen¬ 
tru  aplicarea  consecventă  a  principiilor  democraţiei  socialiste,  pentru 
afirmarea  în  viaţa  societăţii  a  normelor  eticii  şi  echităţii  socialiste! 

Jur  să  promovez  neabătut  politica  externă  de  prietenie  şi  alianţă  cu 
toate  ţările  socialiste,  de  colaborare  cu  toate  naţiunile  lumii,  fără  deo¬ 
sebire  de  orînduire  socială,  pe  baza  deplinei  egalităţi  in  drepturi,  de 
solidaritate  cu  forţele  revoluţionare,  progresiste,  de  pretutindeni,  de 
pace  şi  prietenie  intre  popoare! 

Jur  că  îmi  voi  face  întotdeauna  datoria  cu  cinste  şi  devotament  pen¬ 
tru  strălucirea  şi  măreţia  naţiunii  noastre  socialiste,  a  Republicii  So¬ 
cialiste  România!" 

Domnului  Preşedinte  Nicolae  Ceauşescu  i  s-a  adus  un  cald  şi  res¬ 
pectuos  cuvînt  de  omagiere,  în  numele  Marii  Adunări  Naţionale,  de  către 
Domnul  Nicolae  Giosan,  preşedintele  acestui  înalt  for  legislativ  al 
Republicii  Socialiste  România. 

Această  solemnitate  a  reinvestirii  Preşedintelui  Republicii,  ca  şi 
cuvîntul  solemn  rostit  cu  acest  prilej  de  Domnul  Nicolae  Ceauşescu,  au 
fost  urmărite  cu  deosebit  interes  de  cei  prezenţi  în  sala  Marii  Adu¬ 
nări  Naţionale,  care  a  găzduit  atîtea  evenimente  de  seamă  din  istoria 
neamului  nostru,  dar  la  această  memorabilă  solemnitate  au  participat,  de 
fapt,  prin  intermediul  transmisiilor  directe  ale  posturilor  de  radio  şi 
televiziune,  întreaga  ţară. 

în  finalul  cuvîntului  solemn  Domnul  Nicolae  Ceauşescu  preşedintele 
Republicii  a  spus  între  altele:  ,, Lucrările  primei  sesiuni  a  noii  legisla¬ 
turi  a  Marii  Adunări  Naţionale  marchează  trecerea  la  o  nouă  etapă  a 
dezvoltării  societăţii  noastre,  la  înfăptuirea  celui  de-al  8-lea  cincinal  — 
şi  deschid  o  perspectivă  minunată  patriei  noastre  pînă  în  anul  2000. 

Avem  un  program  minunat  de  muncă  şi  de  luptă  pentru  ridicarea 
României  socialiste  pe  noi  culmi  de  dezvoltare  economico-socială.  Ne 
propunem  să  străbatem  o  nouă  cale  spre  înalte  piscuri  ale  civilizaţiei 
comuniste.  Vom  avea  multe  satisfacţii,  dar  doresc  să  menţionez  şi  acum 

că,  vom  avea  de  învins  şi  multe  greutăţi.  Urcăm  căi  nestrăbătute  şi 
trebuie  să  fim  pregătiţi  şi  să  acţionăm  pentru  a  înainta  continuu  spre 
înalte  piscuri,  învingînd  orice  lipsuri,  orice  greutăţi!  însăşi  istoria  de  mai 
bine  de  2000  de  ani  a  patriei  noastre  ne  demonstrează  şi  ne  învaţă  că 
nimic  nu  se  obţine  fără  muncă,  fără  jertfe.  Trebuie  să  fim,  deci,  hotă- 
rîţi  de  a  acţiona  permanent  în  spirit  revoluţionar,  de  a  ţine  totdeauna 
sus  steagul  luptei  revoluţionare,  să  facem  totul  pentru  a  înălţa  trico¬ 
lorul  tot  mai  sus,  spre  cele  mai  înalte  piscuri! . . . 

Să  facem  totul  pentru  fericirea  veşnică  a  naţiunii  noastre,  pen¬ 
tru  măreţia  Republicii  Socialiste  România!" 

•  Oamenii  muncii  din  patria  noastră,  dînd  expresie  preţuirii  şi  deo¬ 
sebitului  respect  faţă  de  cel  ce  a  fost  reinvestit  în  suprema  funcţie  de 
stat,  au  adresat  Domnului  Nicolae  Ceauşescu,  numeroase  telegrame,  scri¬ 
sori  şi  mesaje  pline  de  căldură  prin  care  apreciază  această  realegere 
drept  urmare  a  contribuţiei  sale  deosebite  la  transformarea  înnoitoare 
a  ţării  noastre.  Din  oraşele  şi  satele  ţării  oamenii  de  diferite  vîrste,  de 
toate  profesiile  şi  de  diferite  naţionalităţi  au  ţinut  să-şi  aştearnă  pe 
hîrtie  adeziunea  lor  la  acest  act  istoric,  dînd  expresie  sentimentelor 
lor  de  preţuire,  de  dragoste  şi  încredere  faţă  de  înaltele  calităţi  ale 
întîiului  fiu  al  ţării. 

Iată  cîteva  idei  din  mesajul  trimis  cu  acest  prilej  de  Comitetul  şi 
Consiliul  popular  al  Judeţului  Sibiu,  care  în  numele  tuturor  celor  ce 
muncesc  şi  trăiesc  pe  aceste  minunate  meleaguri  transilvane:  „  . . .  ex¬ 
primă  cu  profundă  stimă  şi  mîndrie  patriotică,  omagiul  fierbinte,  deplina 
satisfacţie  faţă  de  realegerea  dumneavoastră,  mult  stimate  tovarăşe 
Nicolae  Ceauşescu,  în  înalta  funcţie  de  preşedinte  al  Republicii  Socialiste 
România,  văzînd  în  aceasta  garanţia  sigură  a  împlinirii  năzuinţelor  şi 
aspiraţiilor  noastre  cele  mai  înalte,  a  viitorului  luminos  de  prosperitate 
şi  progres  al  României  socialiste. 

într-o  deplină  unitate  de  cuget  şi  simţire,  ne  angajăm  să  vă  urmăm 
neabătut,  cu  hotărîre  neclintită,  într-o  indestructibilă  unitate,  în  lupta 
nobilă  pentru  progresul  neîntrerupt  al  patriei  socialiste,  pentru  bună¬ 
starea  şi  fericirea  poporului  român". 


* 


Cu  deplină  şi  legitimă  satisfacţie  avem  în  această  primăvară  încă 
un  prilej  minunat  de  a  ne  exprima  gîndurile  şi  simţămintele  de  aleasă 
preţuire  ce  ne  leagă  de  Domnul  Nicolae  Ceauşescu,  arhitectul  României 
moderne.  Acum  se  împlinesc  două  decenii  de  cînd  la  cîrma  destinelor 
României  se  află  vrednicul  bărbat  de  stat,  Domnul  Nicolae  Ceauşescu 
şi  această  împlinire  se  înscrie  ca  un  moment  al  unui  rodnic  şi  cuprin¬ 
zător  bilanţ  care  consemnează  măreţe  şi  importante  realizări  în  toate 
domeniile  de  activitate.  Cu  acest  prilej  fiii  acestui  neam  au  adresat  din 
adîncul  inimilor,  într-o  unitate  de  cuget  şi  simţire  românească,  cel  mai 
profund  omagiu  Domnului  Nicolae  Ceauşescu,  preşedintele  Republicii 
pentru  tot  ceea  ce  a  făcut  şi  face  spre  binele  şi  prosperitatea  poporului 
român,  pentru  dăruirea  patriotică  şi  patosul  cu  care  militează  în  vederea 


142 


MITROPOLIA  ARDEALULUI 


înfăptuirii  idealurilor  de  dreptate,  libertate  şi  suveranitate  ale  poporului 
nostru. 

Perioada  1965 — 1985  este  epoca  unor  prestigioase  înfăptuiri,  de  pro¬ 
grese  deosebite  în  viaţa  poporului  nostru.  împlinirile  şi  realizările  Ro¬ 
mâniei  moderne  din  ultimele  două  decenii  de  mari  transformări  înnoi¬ 
toare  care  au  schimbat  din  temelii  înfăţişarea  ţării  poartă  adine  întipă¬ 
rită  pecetea  prestigioasei  personalităţi,  a  gîndirii  creatoare  a  Domnului 
Preşedinte  Nicolae  Ceauşescu.  Această  epocă  cînd  ţara  a  cunoscut  un 
continuu  proces  de  înflorire  şi  modernizare  o  numim  cu  legitimă  mîndrie 
patriotică  „Epoca  Ceauşescu41.  în  acest  timp  au  avut  loc  mutaţii  profunde 
în  toate  domeniile  de  activitate,  aceasta  este  epoca  dezvoltării  impe¬ 
tuoase  a  forţelor  de  producţie,  a  economiei  noastre  în  ansamblul  ei,  a 
înfloririi  fără  precedent  a  învăţămîntului,  ştiinţei,  tehnicii  şi  culturii 
româneşti. 

în  anii  care  au  trecut  din  1965,  ţara  a  parcurs  un  drum  glorios  de 
înfăptuiri  şi  realizări  fără  precedent  pe  care  le  ştim  nu  numai  din  ceea 
ce  auzim  şi  citim,  ci  aceste  progrese  remarcabile  le  zărim  la  tot  pasul. 
Multe  din  ele  erau  de  neconceput  în  urmă  cu  cîteva  decenii:  bătrinul 
Danubiu  a  fost  zăgăzuit  în  două  locuri  cu  baraje  şi  construcţii  măreţe: 
Porţile  de  Fier  I  şi  II,  de  asemenea,  apele  lui  au  fost  dirijate  de  braţele 
harnicilor  constructori  pe  o  nouă  albie:  Canalul  Dunăre — Marea  Neagră, 
alte  rîuri  ale  patriei  au  fost  împodobite  cu  multe  hidrocentrale,  adevărate 
bijuterii  tehnice,  au  fost  create  rîuri  artificiale  pe  cîmpiile  ţării  pentru 
ca  holdele  să  nu  sufere  în  caz  de  secetă;  s-au  înălţat  noi  cetăţi  ale  in¬ 
dustriei  care  au  încorporat  ultimele  cuceriri  ale  revoluţiei  tehnico-ştiin- 
ţifice;  oraşele  şi  satele  şi-au  schimbat  din  temelii  înfăţişarea.  Braţele 
vînjoase  ale  neamului  nostru  au  cucerit  măreţele  piscuri  ale  Munţilor 
Făgăraşului  legînd  pe  încă  un  drum  Ţara  Românească  de  Transilvania; 
tot  ele  au  creat  şi  frumoasa  construcţie  a  Metroului  bucureştean. 

Industria  românească  este  astăzi  mai  puternică  de  şase  ori  decît 
în  1965.  Agricultura  înscrisă  pe  noile  coordonate  ale  revoluţiei  agrare 
s-a  dezvoltat  de  peste  două  ori. 

Ştiinţa  şi  cultura  au  cunoscut  o  dezvoltare  fără  precedent.  în  pre¬ 
zent  există  în  ţara  noastră  677  lăcaşuri  de  cultură  şi  de  artă  (teatre,  case 
de  cultură,  cluburi  şi  instituţii  muzicale),  faţă  de  481  cîte  erau  în  1965. 
Avem,  de  asemenea,  7925  cămine  culturale,  20573  biblioteci,  5641  cine¬ 
matografe  şi  423  muzee. 

în  acest  timp  şcoala  a  înregistrat  un  însemnat  spor  cantitativ  şi  cali¬ 
tativ.  Mai  mult  de  un  sfert  din  populaţia  ţării  este  cuprinsă  astăzi  în 
diferite  forme  de  învăţămînt.  în  ţara  noastră  funcţionează  în  prezent 
3130  unităţi  de  învăţămînt  de  diferite  grade  cu  predare  în  limbile  naţio¬ 
nalităţilor  conlocuitoare,  ceea  ce  reprezintă  10,7%  din  totalul  unităţilor 
de  învăţămînt.  Pe  cuprinsul  ţării  au  apărut  mii  de  şcoli  noi  cu  săli  de 
clasă  spaţioase  şi  dotate  cu  tot  ceea  ce  este  necesar  pentru  desfăşurarea 
unui  proces  de  învăţămînt  la  înălţimea  epocii  pe  care  o  aniversăm.  Din 
iniţiativa  Domnului  Nicolae  Ceauşescu  a  fost  adoptată  o  măsură  de 
excepţională  valoare:  integrarea  organică  a  învăţămîntului  cu  cercetarea 
şi  cu  producţia.  Aşa  s-au  deschis  şcolii  largi  posibilităţi  de  a  pregăti 

generaţia  tînără  a  ţării  pentru  viaţă,  pentru  o  activitate  productivă  şi 
utilă  societăţii.  Un  spirit  nou  a  fost  imprimat  activităţii  educative  urmă- 
rindu-se  cultivarea  în  sufletele  tinerilor  a  nobilelor  idealuri  ale  poporu¬ 
lui  român,  idealuri  de  pace,  muncă  şi  dragoste  de  patrie. 

Preşedintele  ţării  noastre  s-a  dovedit  în  toate  împrejurările  expo¬ 
nentul  unui  umanism  de  tip  nou,  izvorît  din  concepţia  că  afirmarea  şi 
dezvoltarea  plenară  a  personalităţii  umane  nu  se  pot  înfăptui  izolat  ci  în 
ansamblul  societăţii,  iar  fericirea  nu  se  poate  înfăptui  încâlcind  dreptul 
de  fericire  al  altora,  ci  numai  în  cadrul  înfăptuirii  fericirii  tuturor. 
„Umanismul  nostru  revoluţionar  —  spunea  Domnia  sa  —  întreaga  noas¬ 
tră  societate  pun  pe  primul  plan  omul,  bunăstarea  şi  fericirea  lui,  afir¬ 
marea  personalităţii  umane,  realizarea  condiţiilor  de  manifestare  şi 
afirmare  egală  a  fiecărui  cetăţean,  fără  deosebire  de  naţionalitate.  Tre¬ 
buie  să  acţionăm  cu  hotărîre  ca  în  toate  domeniile  să  se  manifeste  cu 
putere  aceste  principii**.  L  r 

Domnia  sa,  a  făcut  să  crească  continuu  prestigiul  ţării  peste  hotare, 
purtînd  pe  toate  meridianele  globului  solia  de  pace  şi  înfrăţire  a 
poporului  nostru.  Principiile  de’  bază  ale  politicii  externe  ale  Româ¬ 
niei,  pe  care  preşedintele  ţării  le  susţine  cu  tărie  şi  le  promovează  cu 
consecvenţă  sînt  profund  sănătoase  şi  folositoare  tuturor  popoarelor. 
Este  suficient  în  acest  sens  să  amintim  efortul  uriaş  pe  care  Preşedintele 
ţării  noastre  îl  face  pentru  dezarmare  şi  pentru  instaurarea  unei  noi 
ordini  economice  în  lume,  iniţiative  care  au  fost  îmbrăţişate  de  multe 
personalităţi,  state  ale  lumii  şi  de  marile  foruri  internaţionale.  „Toate 
guvernele  —  atrăgea  atenţia  Domnul  Preşedinte  Nicolae  Ceauşescu  în 
toamna  trecută  —  toţi  şefii  de  state,  toate  forţele  politice  au  o  mare 
răspundere  în  faţa  popoarelor,  în  faţa  omenirii4*. 

Pătruns  de  un  spirit  de  înaltă  răspundere,  nu  numai  pentru  desti¬ 
nele  poporului  român,  ci  şi  pentru  soarta  întregii  omeniri,  Preşedintele 
ţării  noastre  a  desfăşurat  în  toată  această  perioadă  o  amplă  activitate 
pentru  ca  România  socialistă  să-şi  aducă  în  mod  concret  şi  eficient  con¬ 
tribuţia  la  rezolvarea  marilor  probleme  internaţionale  cu  care  este  con¬ 
fruntată  omenirea  contemporană  şi  la  statornicirea  unui  climat  de  pace  şi 
înţelegere  între  toate  popoarele  lumii. 

* 


Biserica  Ortodoxă  Română  —  ca  una  care  de-a  lungul  întregii  sale 
existenţe  de  două  ori  milenară  şi-a  împletit  propria  sa  viaţă  cu  însăşi 
viaţa  şi  aspiraţiile  poporului  din  care  face  parte  —  participă  cu  bucurie, 
alături  de  celelalte  culte  religioase  din  ţară,  la  această  sărbătoare  a 
realegerii  Domnului  Nicolae  Ceauşescu  în  suprema  funcţie  de  stat.  Bise¬ 
rica  trăind  în  cadrul  societăţii  este  legată  de  aceasta. 

Slujitorii  şi  credincioşii  Bisericii  noastre  strămoşeşti  —  beneficiind 
de  largi  posibilităţi  de  manifestare,  garantate  de  Constituţie  —  împărtă¬ 
şesc  sentimente  de  satisfacţie  şi  îndreptăţită  mîndrie  patriotică  pentru 
toate  succesele  înregistrate  de  harnicul  nostru  popor  în  aceşti  ultimi 
douăzeci  de  ani. 

Realegerea  Domnului  Nicolae  Ceauşescu  în  funcţia  de  Preşedinte  al 
Republicii  Socialiste  România  a  fost  primită  cu  vie  satisfacţie  de  către 
ierarhii,  clerul  şi  credincioşii  Bisericii  noastre.  Exprimînd  sentimentele 
de  aleasă  preţuire  ale  acestora,  Prea  Fericitul  Părinte  Iustin,  Patriarhul 
Bisericii  Ortodoxe  Române  a  adresat  Domnului  Preşedinte  Nicolae 
Ceauşescu,  următoarea  telegramă  de  felicitare: 

„împreună  cu  toţi  fiii  patriei  noastre  dragi,  înalta  ierarhie,  clerul 
şi  credincioşii  Bisericii  Ortodoxe  Române  trăiesc  astăzi  clipe  de  supre¬ 
mă  bucurie,  luînd  cunoştinţă  de  realegerea  dumneavoastră  în  înalta 
funcţie  de  preşedinte  al  Republicii  Socialiste  România.  Actul  istoric  al 
realegerii  dumneavoastră  în  fruntea  celui  mai  înalt  for  de  conducere 
din  patria  noastră,  constituie  pentru  noi  toţi  fiii  patriei,  certitudinea  îm¬ 
plinirii  marilor  idealuri  ale  poporului  nostru  de  a  trăi  în  pace  şi  coope¬ 
rare  cu  toate  popoarele  lumii,  de  a  merge  cu  paşi  hotărîţi  pe  calea 
progresului  şi  a  ridicării  nivelului  său  de  viaţă  materială  şi  spirituală. 
Cinstirea  sinceră,  plină  de  însufleţire  pe  care  v-o  arată  astăzi  ţara 
întreagă,  reprezintă  o  reînnoire  a  omagiului  fierbinte  pe  care  poporul 
îl  aduce  vrednicului  şi  neobositului  său  conducător,  de  numele  căruia 
se  leagă  măreţele  realizări  din  ultimii  20  de  ani,  perioadă  care,  printr-o 
spontană  manifestare  a  conştiinţei  întregii  ţări,  este  numită  „Epoca 
Ceauşescu14.  Folosim  şi  acest  prilej  pentru  a  vă  asigura,  mult  stimate 
domnule  preşedinte,  că  toţi  slujitorii  Bisericii  Ortodoxe  Române,  luind 
parte  în  mod  activ  la  viaţa  întregii  ţări  prin  Frontul  Democraţiei  şi 
Unităţii  Socialiste,  nu  vom  precupeţi  nici  un  efort  pentru  a  sprijini 
şi  de  acum  încolo,  cu  sporită  rîvnă,  toate  iniţiativele  dumneavoastră 
menite  să  întărească  unitatea  noastră  de  gîndire  şi  simţire  românească, 
să  ridice  pe  noi  trepte  de  propăşire  materială  şi  spirituală  patria  noastră 
dragă,  Republica  Socialistă  România,  să  apere  independenţa  şi  suvera¬ 
nitatea  ei  şi  să  promoveze  marile  idealuri  de  pace,  de  apropiere  şi  de 
colaborare  între  oameni  şi  popoare44. 

Atitudinea  Bisericii  noastre  este  urmare  a  stimei  deosebite  faţă  de 
concepţia  Conducătorului  statului  nostru  —  izvorîtă  dintr-un  înalt  simţ 
al  echităţii  şi  al  realităţii  obiective  —  cu  privire  la  activitatea  şi  rolul 
cultelor  religioase  din  România.  Vom  cita,  spre  exemplificare,  cîteva 
din  afirmaţiile  făcute  în  acest  sens  de  Domnul  Preşedinte  Nicolae 
Ceauşescu,  în  diferite  împrejurări: 

„Noi  apreciem  contribuţia  cultelor  —  spunea  Domnia  sa  cu  prilejul 
unei  primiri  în  audienţă  a  conducătorilor  cultelor  din  România  —  a 
dumneavoastră,  a  conducerii  acestora,  la  opera  de  zidire  a  României 
noi . . .  Avem  convingerea  că  prin  munca  unită  a  tuturor  cetăţenilor 
patriei  noastre,  români,  maghiari,  germani  şi  de  alte  naţionalităţi  — 
indiferent  de  credinţe  religioase  şi  concepţii  filozofice  —  vor  fi  înfăp¬ 
tuite  măreţele  ţeluri  ce  ni  le-am  propus,  naţiunea  noastră  liberă  şi 
independentă  va  păşi  mai  departe  pe  calea  bunăstării  şi  fericirii  între¬ 
gului  popor44. 

„în  ţara  noastră  sînt  asigurate  condiţii  ca  fiecare  cetăţean  să-şi 
manifeste  liber  credinţa  religioasă44,  spunea  Domnia  sa  într-unul  din 
numeroasele  interviuri  acordate  presei  străine  (Nicolae  Ceauşescu,  Româ- 

nia  pe  drumul  desăvîrşirii  construcţiei  socialiste,  voi.  III,  p.  891).  „De¬ 
sigur,  noi,  fiind  comunişti,  avem  o  concepţie  materialist-dialectică  despre 
lume,  dar,  în  acelaşi  timp,  considerăm  că  trebuie  să  respectăm  şi  cre¬ 
dinţa  altora  . . .  Ceea  ce  ne-am  propus  noi  —  şi  ceea  ce  cred  că  contează 
astăzi  —  este  de  a  asigura  ca  oamenii  care  au  o  credinţă  sau  alta  să  o 
poată  practica  nestingheriţi . . .  Desfăşurăm  o  largă  activitate  educativă, 
de  propagare  a  ideilor  noastre  filozofice  —  începînd  de  la  grădiniţele 
de  copii,  pînă  la  cele  mai  înalte  forme  de  învăţămînt  —  fără  a  jigni  şi 
a  insulta  pe  cei  care  au  o  credinţă  sau  alta“  (Idem,  op.  cit.,  voi.  VII, 
p.  103—104). 

Cu  inimile  şi  fiinţa  întreagă  fiind  stăpîniţi  de  înaltele  simţăminte 
creştineşti  şi  româneşti  care  ne  însufleţesc,  nu  vom  conteni  a  ruga  pe 
Dumnezeu  să  hărăzească  conducătorilor  ţării,  Domnului  preşedinte  Nicolae 
Ceauşescu  multă  sănătate,  noi  puteri  de  muncă  şi  noi  izbînzi  spre  binele 
şi  prosperitatea  naţiunii  întregi,  pentru  ca  —  sub  călăuzirea  sa  —  „să 
petrecem  viaţă  paşnică  şi  liniştită"  (I  Tim.  2,  2). 


Redacţia 


Măreţ  popas  aniversar 


„CA  UN  POM  RĂSĂDIT  LÎNGA  IZVOARELE  APELOR'4 

PREA  FERICITUL  PĂRINTE  PATRIARH  IUSTIN 

LA  A  75-A  ANIVERSARE 


La  5  martie  1985,  Întîistătătorul  Bisericii  Ortodoxe  Române,  Prea 
Fericitul  Părinte  Patriarh  Dr.  IUSTIN  MOISESCU,  a  împlinit  vîrsta 
de  75  de  ani. 

Cu  cinci  ani  în  urmă,  cu  prilejul  aniversării  a  70  de  ani,  Prea 
Fericirea  Sa,  mărturisind  că  face  parte  din  categoria  celor  care  „chiar 
uită  ziua  naşterii  lor“,  spunea  printre  altele:  „în  primul  rînd,  o  aseme¬ 
nea  aniversare  este  un  prilej  de  manifestare  a  bucuriei  unui  om  pentru 
însăşi  existenţa  sa,  pentru  realizările  sale,  pentru  vieţuirea  sa  într-o 
comunitate  anumită.  (.  .  .)  în  al  doilea  rînd,  o  aniversare  a  zilei  de  naş¬ 
tere,  mai  ales  la  împlinirea  unor  soroace  mai  rotunde  din  viaţa  unui  om, 
este  un  prilej  de  reflexiune  cu  privire  la  propria  sa  viaţă.  Este  momen¬ 
tul  în  care  trecutul  şi  prezentul  unui  om  sînt  puse  faţă  în  faţă.  Apoi  pre¬ 
zenţa  în  jurul  celui  sărbătorit  a  celor  dragi  îi  întăreşte  sentimentul  că  în 
viaţă  nu  este  singur.  Aceasta  este  de  altfel  marea  semnificaţie  a  săr¬ 
bătorii  acesteia"  .*  • 

Ca  şi  atunci,  şi  la  această  nouă  aniversare,  în  jurul  Prea  Fericirii 
Sale  se  află  sufleteşte  toţi  slujitorii  şi  credincioşii  Bisericii  Ortodoxe 
Române,  sărbătorind  pe  Ierarhul  şi  Păstorul  luminat,  care-i  conduce  cu 
înţelepciune  de  sus  şi  cu  părintească  dragoste  pe  calea  aleasă  a  slu¬ 
jirii  lui  Dumnezeu  şi  a  semenilor. 

Urmare  hotărîrii  Sinodului  Permanent  al  Bisericii  Ortodoxe  Române, 
aniversarea  zilei  de  naştere  a  Prea  Fericirii  Sale  s-a  sărbătorit  dumi¬ 
nică,  3  martie  1985. 

La  Sf.  Liturghie  săvirşită  în  catedrala  patriarhală,  î.  P.  S.  Mitropolit 
Dr.  Nestor  Vornicescu  al  Olteniei,  relevînd  principalele  etape  ale  acti¬ 
vităţii  Prea  Fericitului  Părinte  Patriarh  Iustin,  a  adus  un  cald  omagiu 
celui  ce  şi-a  închinat  întreaga  viaţă  slujirii  Bisericii  şi  Patriei,  cu  roade 
care  strălucesc  armonios  în  cununa  de  nestemate  a  celor  75  de  ani. 


1  Pr.  Gh.  Bogdaproste,  Festivităţile  celei  de-a  70-a  aniversări  a  Prea  Feri¬ 
citului  Părinte  Patriarh  Iustin,  în  „Glasul  Bisericii4*,  XXXIX  (1980),  nr.  3—5,  p.  242. 

In  cuvîntul  său,  Prea  Fericitul  Părinte  Patriarh  Iustin,  mulţumind 
lui  Dumnezeu  pentru  darurile  Sale,  apoi  tuturor  celor  prezenţi  la  săr¬ 
bătorire,  s-a  referit  la  coordonatele  de  bază  ale  lucrării  din  trecut  şi 
din  prezent  a  Bisericii  noastre  strămoşeşti. 

La  masa  festivă,  I.  P.  S.  Sa  Dr.  Antonie  Plămădeală,  Mitropolitul 
Ardealului,  a  schiţat  un  „portret  din  culori  de  cuvinte  alese"  al  Prea 
Fericitului  Părinte  Patriarh  Iustin.2  „Din  prima  tinereţe  pînă  în  zilele 
acestea  —  a  spus,  printre  altele,  I.  P.  S.  Mitropolit  Antonie  —  impresia 
pe  care  (Prea  Fericirea  Sa)  o  face  celor  care  îl  cunosc  de  departe  şi  de 
aproape,  mai  de  mult  sau  de  ieri,  este  aceea  de  om  sigur  pe  sine,  care 
ştie  ce  vrea  şi  ce  face,  care  nu  lasă  loc  întîmplării  în  viaţa  şi  în  activitatea 
sa.  Pare  un  stejar  puternic  pe  care  nimic  nu-1  poate  clinti  şi  care  este 
ceea  ce  este,  pentru  că  asta  trebuia  să  fie.  Nimănui  nu-i  trece  prin  cap 
să-şi  imagineze  că  ar  fi  putut  fi  altceva  decît  este.  Pare  născut  Pa¬ 
triarh"  .3 

Avînd  „pasiunea  exactităţii",  care  „nu-1  face  totuşi  să  se  piardă  în 
lucrurile  mici",  Prea  Fericirea  Sa  „respinge  aproximaţia  şi  pripeala". 
„Se  orientează  după  jaloane  mari,  cu  alură  de  conducător  obişnuit  să 
navigheze  sigur  de  sine  şi  de  drumul  pe  care  merge".4 

Relevînd  şi  alte  trăsături  ale  chipului  luminos  al  Prea  Fericitului 
Părinte  Patriarh  Iustin  şi  trecînd  în  revistă  principalele  coordonate  ale 
rodnicei  sale  activităţi  pe  toate  planurile  vieţii  noastre  bisericeşti,  î.  P.  S. 
Mitropolit  Antonie  a  spus  în  încheiere:  „în  limbajul  biblic  există  o  ex¬ 
presie:  «Nu  sînt  graiuri  nici  cuvinte».  Se  potriveşte  s-o  folosim  astăzi: 
Nu  sînt  graiuri  nici  cuvinte  care  să  poată  înmănunchea  toate  laturile 
personalităţii  şi  activităţii  P.  F.  Patriarh  Iustin.  Am  ales  doar  cîteva  din 
ele,  menite  să-i  măsoare  cît  de  cît  chipul  uriaş,  această  întocmire  armo¬ 
nioasă  de  bărbat  bisericesc  din  fruntea  Bisericii  Ortodoxe  Române".5 

* 


Folosim  acest  prilej  aniversar  spre  a  evoca  pe  scurt  cîte  ceva  din 
largul  şi  bogatul  evantai  al  împlinirilor  cu  care  întîmpină  Prea  Fericitul 
nostru  Patriarh  aniversarea  a  75  de  ani  de  viaţă. 

Prea  Fericitul  Părinte  Patriarh  Iustin  a  văzut  lumina  zilei  la  5  mar¬ 
tie  1910,  în  satul  Cîndeşti,  jud.  Argeş. 

Din  pruncie  a  intrat  în  ogorul  Bisericii.  Cuvîntul  Psalmistului: 
„Dumnezeule,  m-ai  învăţat  din  tinereţile  mele,  şi  pînă  acum  voi  vesti 
minunile  Tale"  (Ps.  70,  18 — 19),  rezumă,  oarecum,  întreaga  viaţă  a 
Prea  Fericirii  Sale. 

Ca  fiu  al  eroului  loan  Gh.  Moisescu,  învăţător,  căzut  ca  ofiţer  în 
luptele  grele  pe  care  armata  română  în  retragere  le-a  dat  pentru  apăra- 


2  Vezi  Antonie  Plămădeală,  Mitropolitul  Ardealului,  Portret  dirţ  culori  de 
cuvinte  alese.  Omagiu  la  împlinirea  vîrstei  de  75  de  ani  a  P.  F.  Patriarh  Iustin,  în 
„Telegraful  Român*4,  anul  133,  1985,  nr.  9 — 10,  p.  1 — 2. 

3  Ibidem,  p.  2. 

4  Ibidem. 

5  Ibidem. 

rea  Bucureştiului,  Prea  Fericirea  Sa  a  intrat,  în  1922,  la  Seminarul  teolo¬ 
gic  „Patriarhul  MirorT1  din  Cimpulung-Muscel,  înfiinţat  în  acel  an  pen¬ 
tru  orfanii  din  războiul  de  reîntregire. 

După  studii  teologice  strălucite,  în  ţară  şi  în  străinătate  (la  Atena 
şi  Strasbourg),  încununate  de  obţinerea  titlului  de  doctor  în  teologie,  cu 
calificativul  „excepţional41,  la  Atena  (1937),  Prea  Fericirea  Sa  a  funcţio¬ 
nat  aproape  două  decenii  ca  distins  profesor  universitar  de  Studiul 
Noului  Testament,  la  Varşovia,  Suceava  şi  Bucureşti.6 

în  această  perioadă,  a  publicat  valoroase  lucrări  teologice.7 

Seria  acestor  lucrări  a  fost  iniţiată  prin  teza  de  doctorat,  intitulată: 
Evagrie  Ponticul.  Viaţa ,  scrierile ,  învăţătura.  Această  lucrare,  alcătuită 
in  limba  greacă  sub  îndrumarea  ştiinţifică  a  reputatului  patrolog  acade¬ 
mician  Dimitrie  Balanos  (Atena)  şi  a  renumitului  savant  romano-catolic 
Emile  Amann  (Strasbourg),8  a  fost  publicată  la  Atena,  în  1937.  Lucrarea, 
„o  surpriză  prin  îndrăzneaţă  alegere  a  subiectului  şi  prin  ineditul  tratării 
ei  ştiinţifice11,9  a  fost  premiată  de  Academia  de  Ştiinţe  a  Greciei. 

Datorită  învinuirii  de  origenism  care  l-a  lovit  pe  Evagrie  Ponticul 
(345  ? — 400),  numeroasele  sale  lucrări,  toate  de  cuprins  ascetic,  au  avut 
şi  ele  de  suferit.  Unele  s-au  pierdut,  iar  reconstituirea  altora,  din  frag¬ 
mente  păstrate  în  traduceri,  s-a  făcut  cu  multă  dificultate.  Astfel  încît, 
cu  drept  cuvînt  s-a  spus  că,  prin  această  lucrare,  Prea  Fericirea  Sa  „a 
dezgropat  o  comoară11. 

Prin  a  doua  lucrare  importantă:  Sfînta  Scriptură  şi  interpretarea  ei 
în  opera  Sfîntului  loan  Hrisostom  (publicată  în  revista  „Candela11,  pe 
anii  1939 — 1941,  p.  116 — 238,  şi  în  extras,  Cernăuţi,  1942,  123  pagini),11 
Prea  Fericirea  Sa  a  făcut  tranzitul  de  la  Patrologie  la  Studiul  Noului 


6  Asupra  studiilor  şi  a  activităţii  didactice  a  Prea  Fericirii  Sale,  vezi  Pr.  Prof. 
Dr.  Ioan  Rămureanu,  La  70  de  ani  de  viaţă  ai  Prea  Fericitului  Patriarh  Iustin,  în 
„Biserica  Ortodoxă  Română*4,  XCVIII  (1980),  nr.  3 — 4,  p.  339 — 342;  Idem.  Prof.  Dr. 
Iustin  Moisescu,  în  „Centenarul  Facultăţii  de  Teologie  din  Bucureşti",  „Studii 
Teologice*4,  seria  Il-a,  XXXIV  (1982),  nr.  1—2,  p.  88—89. 

7  Asupra  operei  teologice  a  Prea  Fericitului  Părintre  Patriarh  Iustin,  vezi,  mai 
ales:  Pr.  Prof.  Dr.  Grigorie  Marcu,  Prea  Fericirea  Sa  Dr.  Iustin  Moisescu  —  Pa¬ 
triarh  teolog ,  în  „Mitropolia  Moldovei  şi  Sucevei44,  LVI  (1980),  nr.  3 — 5,  p.  241 — 256; 
Pr.  Prof.  Dr.  Dumitru  Radu,  Prea  Fericitul  Patriarh  Iustin  în  teologia  românească , 
în  „Biserica  Ortodoxă  Română**,  XCVIII  (1980),  nr.  3 — 4,  p.  364 — 383;  Diac.  Asist. 
Dr.  Viorel  Ioniţă,  Prea  Fericitul  Părinte  Patriarh  Iustin:  Contribuţii  la  cunoaşterea 
Bisericii  creştine  primare,  în  „Glasul  Bisericii**,  XXXIX  (1980),  nr.  3 — 5,  p.  246 — 253; 
Pr.  Prof.  Nicolae  Petrescu,  Prea  Fericitul  Părinte  Patriarh  Iustin  şi  studiul  Sfintei 
Scripturi,  în  „Mitropolia  Olteniei*4,  XXXII  (1980),  nr.  3 — 6,  p.  297 — 313;  Pr.  Prof.  Dr. 
Nicolae  C.  Buzescu,  Preocupări  patristice  ale  Prea  Fericitului  Patriarh  Iustin,  în 
„Mitropolia  Olteniei*4,  XXXII  (1980),  nr.  3—6,  p.  314—332;  Pr.  Prof.  Sebastian  Chilea, 
Prea  Fericitul  Patriarh  Iustin,  eminent  teolog  contemporan,  în  „Mitropolia  Olteniei44, 
XXXII  (1980),  nr.  3—6,  p.  333—341. 

8  Amîndurora  autorul  le  exprimă  în  termeni  călduroşi  recunoştinţa  sa  în 
Prefaţa  lucrării  (p.  16). 

9  Pr.  Prof.  Grigorie  Marcu,  art.  cit.,  p.  245. 

10  Ibidem.  Vezi  şi  recenzia  acestei  lucrări  în  „Revista  Teologică*4  de  la  Sibiu, 
1938,  nr.  3,  p.  127.  O  prezentare  mai  pe  larg  a  cuprinsului  ei  oferă  Pr.  Prof.  Dr. 
Nicolae  C.  Buzescu,  art.  cit.,  p.  316 — 328. 

11  Lucrarea  s-a  bucurat  de  o  călduroasă  primire  şi  din  partea  teologilor 
sibieni;  vezi  „Revista  Teologică4*,  1943,  nr.  1 — 2,  p.  91 — 97  şi  122 — 124. 

Testament,  domeniu  căruia  avea  să-i  consacre  în  continuare  eforturile 
sale  cărturăreşti.  Vom  putea  aprecia  la  măsura  cuvenită  însemnătatea 
teologică  a  acestei  lucrări  dacă  vom  ţine  seama  de  locul  unic  pe  care-1 
deţine  Sf.  Ioan  Hrisostom  în  materie  de  interpretare  biblică.  Pe  de  altă 
parte,  o  astfel  de  lucrare  presupune  explorarea  în  totalitate  a  imensei 
opere  hrisostomice  —  care  se  întinde  pe  nu  mai  puţin  decît  18  volume  din 
colecţia  Migne.  Prea  Fericirea  Sa  a  intreprins  această  explorare,  căci 
precizează  în  introducerea  lucrării:  „Nu  trebuie  să  uităm  că.  în  toate 
scrierile  sale,  interpretarea  textelor  Sf.  Scripturi  ocupă  un  loc  important; 
pentru  a  cerceta  opera  exegetică  a  Sfîntului  Ioan  Hrisostom,  este  nece¬ 
sară  citirea  tuturor  lucrărilor  lui". 

Dacă  prima  mare  lucrare  a  Prea  Fericitului  Părinte  Patriarh  Iustin 
a  avut  la  bază  cercetarea  nu  numai  a  scrierilor  lui  Evagrie,  ci  şi  mai  ales 
a  celor  ale  lui  Origen,  ale  marilor  capadocieni  şi  ale  Sf.  Maxim  Mărturi¬ 
sitorul,  cel  mai  credincios  ucenic  al  lui  Evagrie,12  această  a  doua  lucrare 
abordează  o  altă  porţiune  însemnată  din  moştenirea  patristică.  Din  opera 
hrisostomică,  Prea  Fericirea  Sa  discerne  locul  Sf.  Scripturi  în  viaţa  Bise¬ 
ricii  şi  a  credincioşilor  şi  criteriile  dreptei  ei  interpretări,  oferind  teme¬ 
iuri  solide  poziţiei  ortodoxe  în  ce  priveşte  utilizarea  şi  tîlcuirea  texte¬ 
lor  sfinte. 

A  urmat,  cronologic,  lucrarea  despre  Originalitatea  parabolelor  Min- 
tuitorului  (publicată  în  revista  „Candela",  pe  anii  1944 — 1945,  p.  60 — 107, 
şi  în  Extras,  Rîmnicu  Vîlcea,  1945). 

Parabolele  ocupă  un  loc  însemnat  în  Sfintele  Evanghelii.  Vorbirea 
parabolică  nu  aparţine  însă  exclusiv  Mîntuitorului.  Originea  parabolei 
se  pierde  în  negura  veacurilor.  împotriva  părerii  unor  critici  apuseni, 
Prea  Fericirea  Sa  dovedeşte  însă  că  parabolele  Mîntuitorului  nu  depind 
nici  de  parabolele  budiste,  nici  de  cele  rabinice.  Originale  atît  ca  fond, 
cît  şi  ca  formă,  parabolele  evanghelice  sînt  „ca  merele  de  aur  pe  poliţi 
de  argint"  (Pilde  25,  11).  Poziţia  teologică  susţinută  de  Prea  Fericirea  Sa 
apare  confirmată  din  ce  în  ce  mai  mult  de  autorii  apuseni,  studiile  mai 
noi  asupra  parabolelor,  din  mediul  protestant,  evidenţiind  şi  ele  origina¬ 
litatea  parabolelor  evanghelice. 

A  urmat  o  lucrare  asupra  activităţii  Apostolului  neamurilor:  Activi - 
tatea  Sfîntului  Apostol  Pavel  în  Atena .  Fapte  XVII,  16 — 34,  Iaşi,  1946, 
225  pagini. 

La  sfîrşitul  veacului  trecut,  un  savant  german,  citat  de  Prea  Feri¬ 
cirea  Sa  (p.  17),  afirma  că  pentru  a  înţelege  relatarea  din  F.  Ap.  17,  16 
şi  urm.  trebuie  să  fii  „acasă"  la  Atena.  Profesorul  Iustin  Moisescu  înde¬ 
plinea  la  cotă  maximală  această  condiţie.  Lucrarea,  cu  trei  părţi  mari 
(I.  Introducere;  II.  Predica  Sf.  Apostol  Pavel  în  Atena;  şi  III.  Autenti¬ 
citatea  cuvîntării  în  Areopag)  este  o  operă  de  mare  erudiţie,  vădind  cali¬ 
tăţile  de  exeget  de  marcă  ale  autorului. 

O  lucrare  fundamentală  în  teologia  românească  rămîne  şi  cea  intitu¬ 
lată:  Ierarhia  bisericească  în  epoca  apostolică  (cu  anexa:  Texte  biblice 
şi  patristice  despre  pace  şi  muncă),  publicată  în  revista  „Mitropolia 
Olteniei",  VI  (1954),  nr.  1 — 3  şi  4 — 6,  şi  în  volum,  Craiova,  1955,  80  pa- 


12  Cf.  Pr.  Prof.  Dr.  Nicolae  C.  Buzescu,  art.  cit.,  p.  327. 

gini.  Erudita  lucrare  dovedeşte  că  crearea  ierarhiei  bisericeşti  este  simul¬ 
tană  cu  întemeierea  Bisericii.  Încă  din  primele  zile  ale  Bisericii,  „Apos¬ 
tolii  au  rînduit  pe  preoţi ,  adică  pe  slujitorii  bisericeşti  din  cele  trei  trepte 
ale  ierarhiei:  episcopi,  preoţi  şi  diaconi Astfel  incit,  „scurtă  vreme  după 
ziua  Cincizecimii,  ierarhia  bisericească  se  înfăţişează  deplin  constituită44 
(p.  6).  Aceste  afirmaţii  sînt  întemeiate  pe  o  analiză  aprofundată  a  tex¬ 
telor  şi  a  terminologiei  neotestamentare,  în  strînsă  legătură  cu  datele 
patristice,  mai  ales  cele  din  scrierile  părinţilor  apostolici.  Lucrarea  stă 
la  baza  tuturor  studiilor  ulterioare  din  teologia  românească  asupra  ierar¬ 
hiei  bisericeşti. 

Din  perioada  de  profesorat  a  Prea  Fericirii  Sale,  mai  notăm  cîteva 
studii  importante:  In  legătură  cu  Mărturisirea  Ortodoxă,  in  rev.  „Bise¬ 
rica  Ortodoxă  Română44,  LXVI  (1948),  nr.  5 — 8,  p.  357 — 362;  Sfîntul 
Apostol  Pavel  şi  viaţa  celor  mai  de  seamă  comunităţi  creştine  în  epoca 
apostolică ,  în  „Studii  Teologice44,  seria  Il-a,  III  (1951),  nr.  7 — 8,  p.  398 — 
416;  Temeiurile  lucrării  Bisericii  pentru  apărarea  păcii,  în  „Studii  Teo¬ 
logice44,  seria  Il-a,  V  (1953),  nr.  3 — 4,  p.  247 — 268;  Biserica  Ortodoxă 
Română  în  lupta  pentru  apărarea  păcii,  în  „Studii  Teologice44,  seria 
Il-a,  V  (1953),  nr.  7 — 8,  p.  554 — 576;  şi  Biserica  Ortodoxă  Română  în 
slujba  păcii,  în  rev.  „Mitropolia  Olteniei44,  VI  (1954),  nr.  7 — 8,  p.  306 — 
334. 13 

Totodată,  Prea  Fericirea  Sa  a  dăruit  teologiei  noastre,  în  frumoasă 
traducere  românească.  Simbolica  marelui  teolog  grec  Hristu  Andruţos 
(Craiova,  1955,  349  pagini),  lucrare  ce  a  împlinit  o  lipsă  adînc  resimţită 
la  noi  în  perioada  respectivă. 

La  acestea  trebuie  să  adăugăm  valoroasele  cursuri  de  exegeză  a 
Noului  Testament.  Seriile  de  studenţi  pe  care  i-a  îndrumat  în  anii  de 
profesorat  păstrează  ca  pe  o  aleasă  comoară  cursurile  profesorului  Iustin 
Moisescu. 

* 

Atunci  cind,  în  februarie  1956,  profesorul  de  Studiul  Noului  Tes¬ 
tament  de  la  Institutul  Teologic  Universitar  din  Bucureşti,  Dr.  Iustin 
Moisescu,  era  ales  în  scaunul  de  mitropolit  al  Ardealului,  fericitul  întru 
adormire  patriarhul  Justinian  sublinia  că,  prin  această  alegere,  intră  în 
rîndurile  Sfîntului  Sinod  „o  personalitate  care  va  putea  contribui  cu 
luminile  ei  ştiinţifice,  teologice,  canonice  şi  dogmatice  la  rezolvarea  pro¬ 
blemelor  generale  bisericeşti  ale  Ortodoxiei  româneşti44. 14 

Ca  ierarh,  fostul  profesor  universitar  n-a  încetat  a  fi  şi  a  se  simţi 
teolog.  Prea  Fericirea  Sa  a  slujit  şi  slujeşte  teologia  nu  numai  ca  îndru¬ 
mător  al  învăţămîntului  bisericesc  şi  al  cercetării  teologice,15  ci  şi  prin 
întreaga  sa  activitate  pastorală,  misionară  şi  ecumenică. 


13  La  acestea  se  adaugă  alte  articole,  recenzii,  note  bibliografice  şi  cronici; 
vezi  Pr.  Alexandru-Armand  Munteanu.  Eiblioqrafia  Prea  Fericitului  Părinte  Pa - 
triarh  Iustin,  în  „Mitropolia  Olteniei44,  XXXII  (1980),  nr.  3—6,  p.  389—391. 

14  Cuvîntarea  P.  F.  Patriarh  Justinian  la  alegerea  I.  P.  S.  Iustin  ca  Mitropolit 
al  Ardealului,  în  „Biserica  Ortodoxă  Română44,  LXXIV  (1956),  nr.  3 — 4,  p.  224. 

15  Vezi  Diac.  Conf.  Dr.  Petru  I.  David,  Grija  Prea  Fericitului  Patriarh  Iustin 
pentru  învăţămîntul  teologic,  în  „Mitropolia  Olteniei44,  XXXII  (1980),  nr.  3—6. 
p.  358 — 365. 

Cele  aproape  60  de  Pastorale  ale  Prea  Fericirii  Sale,  toate  teologic 
concepute  şi  tratate,  oferă  pagini  neîntrecute  de  exegeză  şi  de  teo¬ 
logie  a  Noului  Testament.16  Importante  idei  teologice,  o  concepţie  teo¬ 
logică  de  ansamblu  clar  structurată,  se  reflectă  şi  în  nenumăratele 
cuvîntări  ţinute  cu  diferite  prilejuri,  în  ţară  şi  străinătate.17 

Pe  de  altă  parte,  ca  ierarh,  Prea  Fericirea  Sa  a  patronat  publicarea 
unor  lucrări  de  incontestabilă  însemnătate  în  teologia  noastră  şi,  în 
general,  în  cultura  românească. 

Abia  instalat  la  Sibiu  (la  18  martie  1956),  Prea  Fericirea  Sa  a  ini¬ 
ţiat,  îndrumat  şi  editat  un  Catehism  ortodox,16  a  cărui  lipsă  se  resimţea 
acut  în  activitatea  preoţilor.  Îndată  ce  a  trecut  în  scaunul  mitropolitan 
de  la  Iaşi,  s-a  îngrijit  de  reeditarea  acestui  catehism  (în  1957)  pentru 
nevoile  Bisericii  moldovene.  De  asemenea,  la  Sibiu,  Prea  Fericirea  Sa 
a  înfiinţat  revista  „Mitropolia  Ardealului44  (în  1956),  care  apare  neîntre¬ 
rupt  de  atunci. 

In  scaunul  arhipăstoresc  de  la  Iaşi  (1957 — 1977),  pe  lîngă  îndru¬ 
marea  şi  ridicarea  la  o  înaltă  ţinută  ştiinţific-teologică  a  revistei  „Mi¬ 
tropolia  Moldovei  şi  Sucevei44,  Prea  Fericitul  Părinte  Patriarh  Iustin  a 
patronat  publicarea  a  numeroase  broşuri-albume  de  popularizare  a 
monumentelor  istorice  bisericeşti,  precum  şi  două  volume  masive:  Mo¬ 
numente  istorice  şi  bisericeşti  din  Mitropolia  Moldovei  şi  Sucevei,  Iaşi, 
1974  şi  Psaltirea  în  versuri  a  lui  Dosoftei,  Iaşi,  1974,  prima  cu  o  Prefaţă, 
iar  a  doua  cu  un  substanţial  Cuvînt  înainte  semnate  de  Prea  Fericirea  Sa. 

Ca  Patriarh  al  Bisericii  noastre,  pe  lîngă  îndrumarea  atentă  a  publi¬ 
caţiilor  periodice,  Prea  Fericirea  Sa  a  iniţiat  colecţia  de  scrieri  patris¬ 
tice  Părinţi  şi  scriitori  bisericeşti ,  din  care  au  apărut  mai  multe  volume, 
altele  fiind  în  curs  de  publicare,  precum  şi  colecţia  Biblioteca  teologică , 
în  care  au  apărut  deja  cîteva  titluri  importante.  Continuă,  de  asemenea, 
publicarea  manualelor  pentru  Institutele  şi  pentru  Seminariile  teolo¬ 
gice,  a  cărţilor  de  cult,  a  cărţilor  de  rugăciuni  etc.  Grija  Prea  Fericirii 
Sale  pentru  alcătuirea  şi  publicarea  de  comentarii  biblice  începe  să  se 
materializeze  în  lucrări  ce  acopăr  o  carenţă  care  se  resimţea  în  teologia 
românească. 

Realizările  pe  plan  cărturăresc  ale  Prea  Fericirii  Sale,  constituie 
însă  numai  una  din  laturile  bogatei  activităţi  ca  ierarh. 

După  cum  nota  un  istoric,  „Prea  Fericitul  Patriarh  Iustin  are  pri¬ 
vilegiul  de  a  fi  unicul  arhipăstor  în  istoria  Bisericii  noastre  care  a  păs¬ 
torit  pe  rînd  în  cele  trei  mari  provincii  româneşti44. ig  în  cei  aproape 
30  de  ani  de  slujire  arhipăstorească,  Prea  Fericirea  Sa  a  desfăşurat  o 
neobosită  şi  deosebit  de  rodnică  lucrare  pastorală,  călăuzind  clerul  şi 


lfi  O  prezentare  parţială  a  teologiei  acestor  pastorale  a  fost  alcătuită  de  sub¬ 
semnatul:  Naşterea  Domnului  în  Pastoralele  Prea  Fericitului  Părinte  Patriarh  Dr. 
Iustin  Moisescu  (în  curs  de  publicare). 

17  Vezi  lista  celor  care  au  văzut  lumina  tiparului  la  Pr.  Alexandru-Armand 
Munteanu,  art.  cit.,  p.  392 — 401. 

18  Catehismul  creştinului  dreptcredincios ,  tipărit  cu  osîrdia  şi  binecuvîntarea 
înalt  Prea  Sfinţitului  Mitropolit  Iustin  al  Ardealului,  Sibiu,  1956,  132  pagini. 

19  Pr.  Prof.  Ioan  Rămureanu,  art.  cit.,  p.  353. 

pe  credincioşi  pe  calea  împlinirii  marilor  idealuri  creştine  şi  patriotice, 
ingrijindu-se  de  întreţinerea  şi  de  restaurarea  monumentelor  bisericeşti 
şi,  în  general,  de  ocrotirea  şi  păstrarea  patrimoniului  cultural  naţio¬ 
nal,  etc.20 

O  pondere  însemnată  în  preocupările  Prea  Fericirii  Sale  a  avut-o 
activitatea  ecumenică. 

Începînd  cu  1957,  Prea  Fericirea  Sa  a  condus  Comisia  sinodală  pen¬ 
tru  Afaceri  Externe  Bisericeşti.  în  această  calitate,  a  fost  conducătorul 
delegaţiilor  Bisericii  noastre  la  conferinţele  panortodoxe  de  la  Rodos,  a 
fost  reprezentantul  nostru  cel  mai  autorizat  în  organizaţiile  creştine 
internaţionale.  Astfel,  a  fost  membru  al  Comitetului  Central  al  Consi¬ 
liului  Ecumenic  al  Bisericilor,  participînd  la  Adunările  generale  ale 
acestui  Consiliu  de  la  New  Delhi  (1961),  Uppsala  (1968)  şi  Nairobi 
(1975);  al  Prezidiului  Conferinţei  Bisericilor  Europene,  participînd  la 
Adunările  generale  ale  acestui  organism  din  1964,  1967,  1971  şi  1974. 
A  făcut  parte  din  delegaţiile  care  au  vizitat  toate  Bisericile  Ortodoxe 
surori,  ca  şi  din  delegaţiile  care  au  vizitat  Bisericile  Vechi  Orientale, 
Biserica  Romano-catolică,  Biserica  Anglicană,  Biserica  Vechilor  Catolici 
şi  Bisericile  Protestante.21 

Totodată,  Prea  Fericitul  Părinte  Patriarh  Iustin  a  desfăşurat  o 
bogată  şi  neobosită  activitate  pentru  pace. 

încă  la  Începutul  activităţii  sale  arhipăstoreşti.  Prea  Fericirea  Sa 
mărturisea:  ,,Ascultînd  chemarea  Mîntuitorului  şi  mergînd  pe  urmele 
marilor  dascăli  ai  creştinătăţii,  nu  voi  conteni  să  propovăduiesc  pacea, 
strîngînd  în  jurul  meu  pe  toţi  clericii  şi  credincioşii,  pentru  a  aduce 
obolul  nostru  curat  la  înfăptuirea  unei  păci  trainice  în  lume“.22  Şi-a 


20  Vezi:  t  Adrian  Botoşăneanul,  Metode  pastorale  în  concepţia  şi  lucrarea  ar- 
hipâstorească  a  Prea  Fericitului  Iustin ,  în  „Mitropolia  Moldovei  şi  Sucevei*',  LVI 
(1980),  nr.  3 — 5,  p.  232 — 240;  Prof.  Iorgu  D.  Ivan,  Spiritul  canonic  ortodox  în  con¬ 
cepţia  şi  activitatea  Prea  Fericitului  Patriarh  Iustin ,  în  „Mitropolia  Moldovei  şi 
Sucevei**,  LVI  (1980),  nr.  3 — 5,  p.  271 — 285;  Pr.  Scarlat  Porcescu,  Vredniciile,  stră¬ 
daniile  şi  înfăptuirile  Prea  Fericitului  Patriarh  Iustin  în  scaunul  mitropolitan  de  la 
Iaşi ,  în  „Mitropolia  Moldovei  şi  Sucevei",  LIII  (1977),  nr.  7 — 9,  p.  536 — 542;  Idem, 
Coordonate  ale  arhipăstoriei  Prea  Fericitului  Patriarh  Iustin  în  scaunul  Mitropoliei 
Moldovei  şi  Sucevei,  în  „Biserica  Ortodoxă  Română",  XCVIII  (1980),  nr.  3 — 4, 
p.  384 — 404;  Idem,  Monumente  istorice  bisericeşti  din  Arhiepiscopia  Iaşilor  în  viziu¬ 
nea  şi  preocupările  Prea  Fericitului  Părinte  Patriarh  Iustin,  în  „Mitropolia  Mol¬ 
dovei  şi  Sucevei",  LVI  (1980),  nr.  3 — 5,  p.  286 — 301;  Pr.  Prof.  Ilie  D.  Brâtan,  Activi¬ 
tatea  Prea  Fericitului  Patriarh  Iustin  închinată  pastoralei,  în  „Mitropolia  Olteniei", 
XXXII  (1980),  nr.  3—6,  p.  342—357. 

21  Vezi:  Episcop  Dr.  Antonie  Plămădeală,  Ecumenism  şi  relaţii  externe  biseri¬ 
ceşti  (1944 — 1979),  în  „Ortodoxia",  XXXII  (1980),  nr.  1,  p.  159 — 170;  Pr.  Dumitru 
Soare.  Contribuţia  Prea  Fericitului  Patriarh  Iustin  la  dezvoltarea  relaţiilor  ecume¬ 
nice  ale  Bisericii  Ortodoxe  Române ,  în  „Biserica  Ortodoxă  Română",  XCVIII  (1980), 
nr.  3 — 4,  p.  405 — 432;  Prof.  Nicolae  Chiţescu,  Ecumenism  şi  unitate  creştină  în  con¬ 
cepţia  Prea  Fericitului  Patriarh  Dr.  Iustin  Moisescu,  în  „Mitropolia  Moldovei  şi 
Sucevei",  LVI  (1980),  nr.  3 — 5,  p.  257 — 270;  Nicolae  Mihăiţă,  Itinerar  ecumenic  al 
Prea  Fericitului  Părinte  Patriarh  Iustin,  în  „Mitropolia  Olteniei",  XXXII  (1980), 
nr.  3 — 6,  p.  370 — 376;  Pr.  Prof.  Constantin  Galeriu,  Concepţia  ecumenică  a  Prea 
Fericirii  Sale,  Părintelui  Patriarh  Iustin,  în  „Mitropolia  Olteniei",  XXXII  (1980), 
nr.  3—6,  p.  377—388. 

22  Din  cuvîntul  rostit  la  investirea  ca  Mitropolit  al  Ardealului,  în  „Biserica 
Ortodoxă  Română",  LXXIV  (1956),  nr.  3 — 4,  p.  240. 

împlinit  acest  angajament  solemn  nu  numai  prin  întreaga  activitate 
pastorală,  ci  şi  prin  contribuţii  majore  pe  plan  internaţional  —  printre 
care  participarea,  în  fruntea  delegaţiilor  române,  la  reuniuni  şi  Adunări 
generale  ale  Conferinţei  Creştine  pentru  Pace  —  şi  prin  aportul  substan¬ 
ţial  la  elaborarea  unei  teologii  creştine  a  păcii.23  Ca  o  îndreptăţită  recu¬ 
noaştere  a  meritelor  sale  în  slujirea  idealului  păcii,  Prea  Fericitului  Pă¬ 
rinte  Patriarh  Iustin  i  s-a  conferit,  printre  altele,  medalia  Consiliului 
Mondial  al  Păcii,  cu  prilejul  celei  de-a  25-a  aniversări  a  Mişcării  Mon¬ 
diale  pentru  Pace.24 

Sintetizînd  activitatea  pe  plan  extern  a  Prea  Fericirii  Sale,  î.  P.  S. 
Mitropolit  Antonie  al  Ardealului,  în  amintitul  cuvînt  rostit  la  prăznuirea 
din  3  martie,  spunea: 

„Să  ne  aducem  aminte  că  a  fost  printre  fondatorii  Conferinţei  Bise¬ 
ricilor  Europene  şi  membru  în  conducerea  ei  pînă  la  urcarea  pe  tronul 
patriarhal,  cînd  s-a  retras  pentru  a  lăsa  locul  altora. 

Să  ne  aducem  aminte  că  a  fost  conducătorul  delegaţiei  care  a  hotă- 
rît  intrarea  Bisericii  noastre  în  Consiliul  Ecumenic  al  Bisericilor ,  în 
1961,  la  Adunarea  Generală  de  la  New  Delhi  şi  că,  de  atunci  şi  pînă  în 
1977,  a  fost  mereu  ales  în  Comitetul  central  al  acestei  organizaţii  ecu¬ 
menice  mondiale. 

Să  ne  aducem  aminte  că  a  fost  printre  membrii  fondatori  ai  Con¬ 
ferinţei  Creştine  pentru  Pace  şi  militant  pînă  azi  pentru  pace  şi  înfră¬ 
ţire  între  oameni  şi  popoare. 

Mulţi  vor  fi  uitat  de  numeroasele  sale  călătorii  în  străinătate,  cînd 
ţara  trecea  prin  necazuri  mari  ca  cele  provocate  de  inundaţii,  cutremur. 
Să  nu  uităm  toate  acestea. 

Să  nu  uităm  nici  numeroasele  sale  călătorii  către  românii  stabiliţi 
peste  hotare,  pînă  departe  în  America  şi  în  alte  continente,  păstrînd 
cu  ei  legături  sfinte,  bazate  pe  dragoste  şi  încredere.  Astăzi  înşirăm 
numărul  mare  de  parohii  misionare,  dar  tînăra  generaţie  trebuie  să 
ştie  că  Prea  Fericirea  Sa  este  iniţiatorul  înfiinţării  lor,  pe  vremea  cînd 
a  vorbi  despre  activitatea  externă  a  Bisericii  Ortodoxe  Române,  însemna 
a  vorbi  de  activitatea  Mitropolitului  Moldovei  şi  Sucevei,  Iustin  Moisescu. 
Relaţiile  noastre  externe  bisericeşti  sînt  şi  azi  pe  un  bun  făgaş,  sînt 
relaţii  de  prietenie  şi  colaborare,  dar  ele  au  fost  puse  pe  făgaş  de  Prea 
Fericirea  Sa".25 

Sub  îndrumarea  Prea  Fericirii  Sale,  Biserica  noastră  desfăşoară  în 
continuare  o  largă  activitate  ecumenistă.  In  înţelegere  cu  celelalte  Biserici 
Ortodoxe,  în  1980  s-a  iniţiat  dialogul  teologic  oficial  ortodoxo — romano- 


23  Pe  lingă  studiile  Prea  Fericitului  Părinte  Patriarh  Iustin  asupra  păcii  şi  a 
activităţii  pentru  pace,  vezi:  t  Nestor,  Arhiepiscop  şi  Mitropolit,  Fericit  făcătorul , 
binevestitorul  şi  apărătorul  păcii,  în  „Biserica  Ortodoxă  Română**,  XCVIII  (1980), 
nr.  3 — 4,  p.  332 — 338;  Idem,  Prea  Fericitul  Patriarh  Iustin,  bineuestitor  şi  apărător 
al  păcii ,  în  „Mitropolia  Olteniei**,  XXXII  (1980),  nr.  3 — 6,  p.  265 — 281;  Pr.  D.  Iso- 
pescu,  Concepţia  despre  pace  in  lucrarea  Prea  Fericitului  Patriarh  Iustin,  în  „Mitro¬ 
polia  Moldovei  şi  Sucevei*4,  LVI  (1980),  nr.  3 — 5,  p.  302 — 321. 

24  Cf.  „Mitropolia  Moldovei  şi  Sucevei**,  LI  (1975),  nr.  5 — 8,  p.  568. 

25  Antonie  Plămădeală,  Mitropolitul  Ardealului,  Portret  din  culori  de  cuvinte 
alese,  T.  R.  cit.,  p.  2. 

catolic,  aflat  în  prezent  în  plină  desfăşurare.  S-au  continuat  şi  adîncit 
contactele  Bisericii  noastre  cu  celelalte  confesiuni  creştine.  Totodată,  Prea 
Fericirea  Sa  a  iniţiat  şi  promovează  relaţii  şi  cu  cultele  necreştine, 
sprijinind  ideea  realizării  unui  ,,ecumenism  integral",  prin  crearea  unui 
„Consiliu  mondial  al  tuturor  religiilor".  Neobosita  activitate  a  Prea 
Fericitului  Părinte  Patriarh  Iustin  pentru  prietenie,  apropiere  şi  cola¬ 
borare  sînt  recunoscute  şi  apreciate  de  oamenii  de  bine  de  pretutindeni. 

Grija  Prea  Fericirii  Sale  pentru  credincioşii  ortodocşi  români  de 
peste  hotare  se  manifestă  în  continuare  prin  trimiterea  de  preoţi  şi 
cîntăreţi,  prin  înfiinţarea  de  noi  parohii  şi  prin  înzestrarea  lor  cu 
cele  necesare  pentru  buna  desfăşurare  a  cultului  religios.  Dragostea 
părintească  a  Prea  Fericitului  Părinte  Patriarh  îmbrăţişează  pe  toţi 
fiii  Bisericii  strămoşeşti,  fiind  pentru  toţi  rugător  şi  de  tot  binele  voitor. 


* 


Contemplînd  salba  de  realizări  a  Prea  Fericitului  Părinte  Patriarh 
Iustin,  zicem  cu  Psalmistul:  „Cît  de  bun  este  Dumnezeu  cu  cei  drepţi 
la  inimă!"  (Ps.  72,  1). 

La  această  frumoasă  aniversare,  toţi  slujitorii  şi  credincioşii  Bise¬ 
ricii  Ortodoxe  Române  sîntem  cu  gîndul  şi  cu  inima  în  jurul  Prea 
Fericirii  Sale,  dorind  să-i  urmăm  poveţele  înţelepte  precum  şi  pilda 
luminoasă  de  neprecupeţită  dăruire  în  slujirea  Bisericii  şi  a  Patriei, 
în  promovarea  înaltelor  idealuri  de  unitate,  pace  şi  înfrăţire. 

Plini  de  recunoştinţă  şi  de  dragoste  fiască,  rugăm  pe  Mai-marele 
Păstorilor  să-l  păzească  pe  Intîistătătorul  Bisericii  noastre  întru  mulţi 
şi  fericiţi  ani,  adăugind  noi  nestemate  la  strălucita  cunună  a  celor  75  de 
ani  de  măreţe  şi  pilduitoare  împliniri. 


Pr.  prof.  Vasile  Mihoc 


Pastorale  Arhiereşti 


+  ANTONIE 


DIN  MILA  LUI  DUMNEZEU,  ARHIEPISCOP  AL  SIBIULUI 
ŞI  MITROPOLIT  AL  ROMÂNILOR  ORTODOCŞI  DIN  ARDEAL, 

CRIŞANA  ŞI  MARAMUREŞ 

Cinului  monahal,  P.  C.  protopopi  şi  preoţi  şi  tuturor  bine  credincio¬ 
şilor  creştini ,  Har ,  ajutor  şi  pace  de  la  Dumnezeu,  iar  de  la  noi  arhie¬ 
rească  binecuvîntare 


HRISTOS  A  ÎNVIAT  ! 


Iubiţi  fii  sufleteşti , 

După  o  iarnă  grea,  semne  de  primăvară  bucură  din  nou  inimile  noastre  şi, 
odată  cu  aceasta,  după  perioada  Postului  Mare  şi  după  amintirea  tristă  a  Săptămînii 
Patimilor  Domnului  nostru  Iisus  Hristos,  Patimi  care  au  culminat  cu  răstignirea  şi 
îngroparea,  sufletele  noastre  se  bucură  astăzi  de  Învierea  Sa.  Precum  în  succesiunea 
anotimpurilor,  fiecare  iarnă  e  urmată  neapărat  de  primăvară,  tot  aşa  şi  în  desfă¬ 
şurarea  vieţii  creştine,  fiecare  Săptămînă  a  Patimilor  e  urmată  neapărat  de  înviere 
şi  de  Săptămînă  Luminată.  Ne  întristăm  odată  cu  Hristos  cînd  moare  pe  cruce  şi 
cînd  moartea  Lui  pare  a  ne  spune  că  prin  moarte  se  termină  totul  şi  că  dincolo  de 
ea  nu  mai  există  nimic,  —  şi  ne  bucurăm  împreună  cu  Hristos  cînd,  împotriva  tutu¬ 
ror  aşteptărilor,  a  treia  zi  după  îngropare  înviază,  în  trupul  care  fusese  mort,  voind 
să  ne  înveţe  prin  aceasta  că  prin  moarte  nu  se  termină  totul,  că  sufletul  nu  moare 
şi  că,  atunci  cînd  vom  muri  şi  noi,  sufletele  noastre  vor  supravieţui. 

învierea  e  re-întruparea  lui  Dumnezeu  pe  pămînt,  o  naştere  din  nou,  o  re-naş- 
tere  în  trup  transfigurat,  fiind  replica  în  mărire  şi  glorie  a  întrupării  prin  Naşterea 
în  smerenie  la  Betleem.  Acum,  cel  născut  în  peşteră  îşi  descopere,  la  vedere  şi  la 
înţelegerea  oricui,  adevărata  identitate  dumnezeiască,  puterea  şi  slava.  Prin  Înviere 
îşi  legitimează  învăţătura,  îşi  explică  minunile  şi  îşi  împlineşte  promisiunile.  Reîn¬ 
tors  printre  oameni,  în  slavă,  prin  înviere,  ca  un  Dumnezeu,  El  nu  va  mai  pleca 
din  lume,  aşa  cum  pleacă  oamenii,  prin  moarte.  Dacă  prima  plecare  i-a  scandalizat 
şi  i-a  descurajat  pe  cei  care  II  credeau  atotputernic,  a  doua  plecare  i-a  umplut  de 
sfîntă  uimire  şi  de  speranţă.  Biruind  moartea,  El  o  va  ocoli  acum,  şi  va  pleca  în 
chip  minunat,  înălţîndu-se  în  faţa  ucenicilor,  precum  se  şi  cădea  unui  Dumnezeu 
ce  se  întorcea  întru  ale  Sale. 

Drept  credincioşi  creştini, 

A  înviat  Hristos  cu  adevărat?  Cînd  răspundem  la  vestea  ce  ni  se  anunţă  în 
aceste  zile,  cu:  Adevărat  a  înviat ,  credem  noi  cu  adevărat  în  înviere !  —  Credem, 
fără  îndoială.  Credem,  aşa  cum  au  crezut  moşii  şi  strămoşii  noştri,  şi  simţim  în¬ 
vierea  ca  pe  evenimentul  cel  mai  însemnat  din  viaţa  noastră  şi  din  tot  destinul 

nostru,  în  El  stînd  cheia  înţelesului  vieţii  noastre  pămînteşti  şi  a  vieţii  noastre 
veşnice.  Dar  în  afară  de  credinţa  noastră,  moştenită  din  neam  în  neam,  avem  noi 
alte  argumente  care  ne  fac  să  credem  în  înviere? 

Există  martori  ai  învierii  lui  Iisus  Hristos?  —  Există.  Ei  ne  sînt  prezentaţi  de 
către  autorii  cărţilor  Noului  Testament  şi  mărturia  lor,  fiind  contemporană,  venind 
din  partea  unora  care  au  văzut  şi  au  trăit  evenimentul,  este  convingătoare  pentru 
noi.  Aceştia  L-au  întîlnit  pe  Iisus  după  înviere  şi  au  stat  de  vorbă  cu  El,  au  mîncat 
şi  au  călătorit  împreună  cu  El,  după  ce-L  văzuseră  „cu  ochii  lor'*  mort,  şi-L  îngro- 
paserâ  cu  miinile  lor.  Mărturia  lor  e  nemijlocită,  directă,  trăită  de  ei. 

Cel  dintîi  lucru  constatat  de  femeile  mironosiţe  Duminică  dimineaţa,  cînd  s-au 
dus.  după  obicei,  cu  miresme  la  mormînt,  a  fost  faptul  că  mormîntul  era  gol  (Matei 
XXVIII,  6).  Şi  gol  a  rămas  pînă  azi.  Dar  mironosiţele  L-au  şi  întîlnit  pe  Cel  înviat, 
chiar  acolo,  în  preajma  mormîntului.  El  le-a  întîmpinat  firesc,  cu  cuvîntul:  Bucu- 
raţi-vd I  Era  singurul  cuvînt  care  putea  spune  totul,  care  putea  cuprinde  în  el 
toată  întîmplarea,  care  putea  transforma  toate  cuvintele  ce  s-ar  fi  putut  spune, 
într-un  simţămînt  adînc,  luminos  şi  cald,  în  simţămîntul  copleşitor  al  bucuriei,  care 
nu  mai  are  nevoie  de  cuvinte.  Apoi  L-a  văzut  Petru,  cel  care  se  lepădase  în  timpul 
Patimilor  şi  care  trăise  adînc  disperarea  şi  deziluzia.  Nu  se  aşteptase  la  un  ase¬ 
menea  deznodămînt  cum  fusese  cel  al  Patimilor  şi  al  morţii.  Apoi  L-au  văzut 
ceilalţi  apostoli  şi,  în  cele  din  urmă,  I-a  pipăit  ranele  Toma,  cel  care  se  îndoise  la 
auzul  noutăţii  învierii  şi  care,  convingîndu-se,  a  exclamat:  „Domnul  meu  şi  Dum¬ 
nezeul  meu!*4 

Iată  martori,  arătaţi  de  evanghelişti  cu  numele,  martori  care  mai  trăiau  încă 
în  momentul  în  care  s-au  scris  şi  au  început  a  circula  Evangheliile,  şi  care  au 
putut  fi  verificaţi  spre  a  confirma  cele  puse  pe  seama  lor.  Ei  au  fost  primii  propo¬ 
văduitori  ai  creştinismului,  întemeiaţi  pe  certitudinea  Învierii  constatate  de  ei  înşişi. 
Pe  convingerea  lor  ne  întemeiem  şi  noi,  pînă  azi,  credinţa  noastră. 

Dar  a  mai  existat  un  martor.  Il  chema  Saul  şi  era  un  tînăr  foarte  învăţat,  o 
speranţă  a  vremii,  om  de  încredere  al  mai  marilor  templului.  Numele  său  apare 
pentru  prima  oară  în  legătură  cu  uciderea  cu  pietre  a  primului  martir  creştin, 
arhidiaconul  Ştefan  (F.  Ap.  VIII,  58).  Saul  a  fost  încredinţat  cu  paza  hainelor  celor 
ce  aruncau  cu  pietre,  fiind  printre  cei  care  fuseseră  de  acord  cu  uciderea  (F.  Ap. 

VIII,  60). 

Cartea  Faptelor  Apostolilor  ni-1  arată  ca  pe  un  mare  prigonitor  al  creştinilor. 
Va  fi  auzit  de  înviere,  dar  nu  credea  în  ea.  Era  din  oraşul  Tars,  din  provincia 
nordică  Cilicia,  din  Asia  Mică  şi  probabil  nu  fusese  martor  nici  la  propovăduirea 
Mîntuitorului,  nici  la  Patimi,  nici  la  înviere.  Fie  că  fusese  în  oraşul  său,  fie  că 
fiind  din  cînd  în  cînd  în  Ierusalim,  se  ţinuse  de-o  parte,  ocupîndu-se  cu  studiul  pe 
lîngă  marii  învăţaţi  ai  vremii.  Era  un  zelos  al  Legii  vechi.  Ajuns  la  oarecare  pozi¬ 
ţie  oficială  în  momentul  în  care,  după  înviere  şi  înălţare,  creştinismul  începuse 
să  se  întindă  tot  mai  mult,  şi  se  înmulţeau  comunităţile  întemeiate  de  apostoli  şi  de 
ucenicii  lor,  Saul  a  primit  misiunea  de  a  lichida  creştinismul. 

Textul  Sfintei  Scripturi  îl  descrie  astfel:  „Saul  însă  pustia  Biserica,  pâtrun - 
zînd  prin  case  şi  tîrînd  bărbaţi  şi  femei ,  îi  arunca  în  temniţă  (F.  Ap.  VIII,  3).  Teri¬ 
toriul  acţiunilor  sale  era  probabil  limitat  la  început  numai  la  Ierusalim.  Părîndu-i-se 
prea  puţin  şi  auzind  că  noua  învăţătură  se  răspîndeşte  şi  în  alte  părţi,  „Saul,  răs - 
pîndind  groază  şi  ucidere  asupra  ucenicilor,  a  mers  la  arhiereu  şi  a  cerut  de  la 
el  scrisori  către  sinagogile  din  Damasc,  că  dacă  ar  afla  pe  unii  care  ar  urma  calea 
învăţăturii  lui  Hristos,  fie  bărbaţi  ori  femei ,  să-i  aducă  legaţi  la  Ierusalim “  (F.  Ap. 

IX,  1 — 2).  El  nu  ştia  că  ceruse  să  meargă  întru  întîmpinarea  altui  destin,  şi  că 
drumul  Damascului  îi  va  schimba  şi  viaţa  şi  numele,  şi  că  va  face  din  el  un 
personaj  de  importanţă  mondială,  co-autor  al  Bibliei,  învăţător  al  neamurilor  şi,  în 
cele  din  urmă,  martir  tocmai  pentru  cauza  împotriva  căreia  primise  să  lupte. 

Iubiţi  credincioşi, 

Oricît  ne-ar  părea  de  imposibil,  tocmai  acest  Saul  va  fi  martorul  de  care  am 
amintit,  adăugat  la  cei  pomeniţi  mai  înainte.  El  va  fi  martorul  cel  mai  aprins  al 
învierii  lui  Hristos.  Tocmai  el  se  va  transforma  din  prigonitor  în  apărător.  Acelaşi 
zel  pe  care  îl  pusese  în  prigonirea  creştinilor,  îl  va  pune  de  acum  încolo  în 

apărarea  lor  şi  în  râspîndirea  noii  învăţături. 

Cum  s-a  putut  întîmpla  aceasta?  Ce  s-a  putut  petrece  cu  dînsul,  încît  să-l 
transforme  în  opusul  a  ceea  ce  era  pînă  atunci,  încît  să-l  facă  să  iubească  fier¬ 
binte  ceea  ce  ura  cu  foc?  Ce  anume  a  putut  să-i  zdruncine  într-atîta  convingerile? 
—  O  demonstraţie  a  cuiva?  —  In  demonstraţii  nu-1  întrecea  nimeni!  Credinţa  lui 
în  Legea  veche  era  de  granit.  Mila  de  victime?  —  Mila,  dacă  ar  fi  avut-o,  putea 
să-l  facă  cel  mult  să-şi  înceteze  opresiunea,  uciderile  şi  arestările,  dar  nu  să  treacă 
de  partea  victimelor,  îmbrâţişîndu-le  credinţa  pe  care  o  considera  nu  numai 
absurdă,  dar  şi  împotriva  Legii  care  pentru  el  era  sfîntă!  Dacă  n-am  şti  ce  s-a  în- 
tîmplat,  ar  fi  foarte  greu  să  ne  imaginăm  şi  să  ne  explicăm  o  astfel  de  transfor¬ 
mare  radicală.  In  principiu,  nimic  nu  părea  a  fi  în  măsură  sâ-1  întoarcă  de  pe  dru¬ 
mul  său,  din  credinţa  şi  din  lupta  sa  împotriva  creştinismului  care  atunci  se  năştea. 

Şi  totuşi,  s-a  întîmplat  ceea  ce  nimeni,  şi  nici  el  nu-şi  imaginase.  S-a  întîm- 
plat  singurul  eveniment  care  putea  fi  în  stare  să-l  zdruncine,  să-l  transforme,  sâ-1 
convertească  la  credinţa  pe  care  o  persecuta,  să-i  demonstreze  că  nu  avea  dreptate, 
că  religia  care  se  întemeia  pe  învierea  lui  Hristos  era  cea  adevărată  şi  că  el,  Saul, 
se  afla  în  eroare. 

Acest  eveniment  a  fost  întîlnirea  cu  Iisus  Hristos,  întîlnirea  cu  Cel  înviat. 

Unui  asemenea  argument  nu  i  se  putea  rezista.  Nimeni  nu  i-ar  fi  putut  rezista. 
El  ştia  că  Iisus  murise.  De  aceasta  nu  s-a  îndoit  nimeni,  niciodată.  Nici  iudeii,  nici 
romanii.  Cei  care  L-au  răstignit,  au  permis  îngroparea  numai  după  ce  au  constatat 
moartea.  După  înviere  au  lansat  zvonul  că  ucenicii  i-au  furat  şi  i-au  ascuns  trupul 
şi  că  de  aceea  mormîntul  a  fost  găsit  gol.  Dacă  Saul  ar  fi  găsit  trupul  mort, 
ascuns  undeva,  —  poate  aceasta  şi  căuta  de  fapt  la  Damasc  —  aceasta  ar  fi  fost 
marea  lui  victorie.  Argumentul  material  —  găsirea  trupului  mort  —  i-ar  fi  confir¬ 
mat  teza  teoretică,  adică  imposibilitatea  învierii.  Dar  el  L-a  întîlnit  pe  Iisus  viu, 
şi  astfel  s-a  confirmat  că  mormîntul  rămăsese  gol  prin  învierea  Celui  ce  fusese 
îngropat  acolo.  Şi  iată  scurta  convorbire  dintre  cei  doi: 

—  „ Saule ,  Saule,  de  ce  mă  prigoneşti?  —  l-a  întrebat  Iisus,  iar  el  a  zis:  Cine 
eşti?  —  Zis-a  Domnul:  Eu  sînt  Iisus  pe  care  tu  îl  prigoneşti  “  Şi  Iisus  a  adăugat, 
folosind  o  metaforă,  sau  poate  o  zicală  a  vremii:  „Cu  greu  îţi  este  să  loveşti  cu 
piciorul  în  bolduri “  (F.  Ap.  IX,  4 — 5),  cu  alte  cuvinte:  e  greu  să  te  lupţi  cu  adevărul. 
E  cu  neputinţă.  împotriva  evidenţei  nu  mai  poţi  face  nimic!  Iată  evidenţa:  „Eu  sînt 
Iisus."  Era  ca  şi  cum  i-ar  fi  spus:  Eu  sînt  cel  pe  care  tu  îl  crezi  mort.  Sînt  viu.  Am 
înviat.  Taţi  cei  ce  cred  în  înviere,  cred  într-un  fapt  adevărat.  Aceasta  este  noua 
religie  pe  care  o  voieşte  Dumnezeu,  nu  cea  pe  care  o  aperi  tu.  Eu  sînt  cel  promis: 
Mesia,  despre  care  au  vorbit  profeţii.  Te  crezi  învăţat:  citeşte-i  cum  trebuie.  Dar 
Iisus  nu  i-a  spus  toate  acestea,  pentru  că,  pentru  o  minte  ca  a  lui  Saul,  toate  se 
cuprindeau  în  afirmaţia  simplă  şi  zdrobitoare:  „Eu  sînt  Iisus.'4 

în  faţa  evidenţei,  Saul  a  cedat.  In  faţa  evidenţei  se  cedează.  Orice  minte 
sănătoasă  procedează  aşa.  Pentru  Saul  era  acum  evident:  Hristos  a  înviat!  Există. 
E  viu.  Vorbeşte  cu  el.  In  clipa  aceea  a  mai  avut  doar  tăria  să  mai  pună  singura 
întrebare  care  îşi  mai  avea  un  rost:  „ Doamne ,  ce  voieşti  să  fac ?"  (F.  Ap.  IX,  6).  I 
s-a  spus  ce  trebuie  să  facă  şi  a  făcut  precum  i  s-a  poruncit.  Toată  întimplarea  se 
găseşte  în  cartea  Faptele  Apostolilor. 

Şi  aşa,  Saul  a  devenit  Pavel,  Sfîntul  Apostol  Pavel,  cel  intrat  în  ceata  apos¬ 
tolilor,  martor  al  învierii,  pe  baza  acestei  întîlniri  cu  Iisus,  marele  apostol  al  nea¬ 
murilor,  cel  care  a  convertit  la  creştinism  toată  Asia  Mică  şi  sudul  Europei,  cel 
care  a  prins  în  formule  geniale  învăţătura  lui  Iisus,  distanţînd-o  de  iudaism,  cel 
care  a  scris  cunoscutele  Epistole  care  fac  parte  din  Noul  Testament,  şi  care  sînt 
citite  împreună  cu  Evangheliile  la  toate  slujbele  creştine. 

Propovăduirea  sa  s-a  sprijinit  permanent  pe  faptul  cunoscut  şi  controlat  de 
el,  al  învierii  Domnului.  învierea  justifică  totul.  Ea  justifică  noua  învăţătură  şi 
noua  credinţă.  învierea  e  temeiul  logic  al  creştinismului.  Marele  logician,  Sfîntul 
Pavel,  pune  în  ecuaţie  logică  toată  propovăduirea  sa  şi  tot  sensul  creştinismului 
şi  al  credinţei  noastre:  „ Dacă  Hristos  n-a  înviat,  atunci  zadarnică  este  propovăduirea 
noastră,  zadarnică  şi  credinţa  voastră" ,  scrie  el  Corintenilor,  şi  prin  ei  şi  nouă 
(I  Cor.  XV,  14).  Fără  credinţă  în  înviere,  creştinismul  nu  înseamnă  nimic.  Ar  fi  o 
învăţătură  omenească,  un  sistem  filozofic,  ca  oricare  altul.  Cu  credinţa  în  înviere, 
el  înseamnă  totul:  este  garanţia  adevărului  şi  a  mîntuirii  noastre.  E  dumnezeiesc. 

învierea  a  fost  pentru  Saul  garanţia  dumnezeirii  Celui  înviat  şi  a  învăţăturii 

Sale.  Aceasta  l-a  transformat  în  Sfîntul  Apostol  Pavel.  Ce  frumos  conchide  el,  că 
învierea  lui  Hristos  ne  garantează  că  „ cel  clin  urmă  vrăjmaş  a  fost  astfel  învins: 
moartea**  (I  Cor.  XV,  26).  Moartea  care  ne  pune  atîtea  probleme,  care  ne  aduce 
atîtea  dureri,  care  chinuie  minţile  cele  mai  luminate  şi  blochează  avînturile  faptei 
şi  ale  gîndului,  ei  bine,  moartea  a  fost  învinsă:  moartea  nu  există!  Sufletul  nu 
moare.  Trăieşte  şi  va  învia.  Dacă  a  înviat  Hristos,  învierea  şi  nemurirea  sînt  evi¬ 
denţe  nu  numai  logice,  ci  faptice. 

Iată  demonstraţia  acestui  martor  care  L-a  văzut  pe  Hristos  şi  care  a  devenit 
marele  Pavel. 

V-am  reamintit  astăzi  de  mărturia  lui,  pentru  ca  prin  ea  să  ne  întărim  cre¬ 
dinţa  în  învierea  lui  Hristos  şi  în  nemurirea  noastră  şi  să  ne  hotărîm  să  fim  mai 
buni,  mai  drepţi,  iubitori  de  dreptate,  iubitori  unii  faţă  de  alţii,  iertători  şi  generoşi. 

Drept  măritori  creştini , 

Marea  sărbătoare  a  învierii  Domnului  să  ne  lumineze  sufletele  şi  să  ne  încăl¬ 
zească  inimile  cu  speranţa  că  Domnul  cel  înviat  veghează  asupra  noastră  şi  asupra 
lumii.  Sâ-I  mulţumim  pentru  tot  ce  ne-a  dat  pînă  acum,  pentru  sănătate,  pentru 
pace  şi  pentru  că  ne-a  îngăduit  să  ne  desfăşurăm  viaţa  creator,  să  propăşim  în 
toate  şi  să  ne  facem  planuri  şi  gînduri  bune  de  viitor. 

In  anul  acesta,  în  prima  decadă  a  lunii  mai,  vom  aniversa  două  evenimente 
cu  profunde  rezonanţe  istorice:  victoria  asupra  fascismului,  9  mai  1945,  şi  ziua 
independenţei  de  stat,  9  mai  1877.  Vom  aniversa,  aşadar,  40  de  ani  de  la  sfîrşitul 
celui  de  al  doilea  război  mondial,  pe  care  noi,  românii,  prin  actele  de  vitejie  ale 
ostaşilor  noştri  şi  prin  contribuţia  întregului  popor,  l-am  scurtat  cu  cca  200  zile.  Ca 
în  fiecare  an,  la  9  mai,  ne  vom  aminti  şi  de  acea  zi  memorabilă  din  1877  cînd  a 
fost  proclamată  Independenţa  de  stat  a  României,  care  va  râmîne  de-a  pururi  o 
pagină  de  eroism,  de  glorie  nepieritoare  în  istoria  noastră  naţională.  Aceste  două 
aniversări  să  ne  îndemne  necontenit  la  apărarea  păcii  a  independenţei  şi  suverani¬ 
tăţii  ţării  noastre. 

Anul  acesta  şi  Patria  noastră  a  cunoscut  multe  evenimente  care  i-au  dat  un 
nou  avînt  şi  noi  chezăşii  spre  dezvoltare  şi  propăşire,  cel  mai  recent  fiind  reale¬ 
gerea  Domnului  Nicolae  Ceauşescu  în  funcţia  de  Preşedinte  al  Republicii. 

Tot  în  acest  an  vom  sărbători,  la  5  mai,  o  sută  de  ani  de  la  declararea  auto¬ 
cefaliei  Bisericii  noastre  Ortodoxe  Române,  adică  de  cînd  Biserica  noastră  s-a 
declarat  liberă  de  orice  amestec  al  altora  în  treburile  ei,  conducîndu-se  prin  ea 
însăşi,  prin  Sinodul  şi  capul  ei  bisericesc,  pe  atunci  numit  Mitropolit  primat.  Din 
1925  Biserica  şi-a  asumat  titlul  de  Patriarhie,  iar  capul  ei  titlul  de  Patriarh.  Vom 
aniversa  în  luna  septembrie  şaizeci  de  ani  şi  de  la  acest  eveniment. 

Să  rugăm  pe  Domnul  cel  înviat  să  vegheze  în  continuare  asupra  noastră  şi 
asupra  întregii  lumi,  să  ne  dea  vremi  de  pace,  buna  întocmire  a  văzduhurilor  — 
cum  zicem  in  ecteniile  Bisericii  —  pentru  ca  munca  noastră  să  fie  ajutată  de  Sus 
şi  să  avem  parte  de  roade  bogate. 

Sărbătoarea  învierii  să  fie  pentru  toţi  prilej  de  bucurie  şi  de  pace:  împăcaţi-vâ 
unii  cu  alţii,  iertaţi  toate  pentru  înviere  —  cum  spun  cîntările  Bisericii  în  aceste 
zile  —  păstraţi  unitatea  frăţească  şi  românească  şi  unitatea  credinţei,  aşa  cum  ne-a 
lăsat-o  Mîntuitorul,  cum  ne-au  transmis-o  martorii  învierii  Sale,  cum  au  trăit-o 
moşii  şi  strămoşii  noştri  de  pe  aceste  meleaguri  vreme  de  aproape  două  mii  de  ani, 
şi  cum  o  propovăduieşte  Biserica  Ortodoxă  pînă  astăzi. 

Dorindu-vă  tuturor  toate  cele  de  folos,  vă  îmbrăţişez  şi  vă  adresez  cel  mai 
vechi  şi  mai  frumos  salut  creştinesc,  acela  care  a  fost  rostit  în  dimineaţa  învierii, 
şi  care  a  pus  bazele  credinţei  noastre:  Hristos  a  înviat! 

Al  vostru  al  tuturor  către  Domnul  pururea  rugător, 

t  ANTONIE 

Mitropolit  al  românilor  ortodocşi 
din  Ardeal,  Crişana  şi  Maramureş 


Dată  în  reşedinţa  noastră  din  Sibiu,  în  Ziua  învierii,  14  aprilie  1985. 


t  T  EOFIL 

DIN. MILA  LUI  DUMNEZEU, 

ARHIEPISCOP  AL  EPARHIEI  VADULUI,  FELEACULUI  ŞI  CLUJULUI 


Preacinstitului  cler  şi  tuturor  dreptcredincioşilor  creştini  din  această 
eparhie:  Har  şi  pace  de  la  Dumnezeu-Tatăl  şi  de  la  Domnul  nostru 
Iisus  Histos 


Iubiţi  credincioşi, 


«Iată,  Eu  sînt  cu  voi,  în  toate  zilele , 
pînă  la  sfîrşitul  veacului». 

(Matei  28,  20). 


Această  mult  preţioasă  promisiune  ne-a  făcut-o  Mîntuitorul  nostru,  Domnul 
Iisus  Hristos,  în  răstimpul  dintre  preamărită  învierea  Sa  din  morţi  şi  fericită  înăl¬ 
ţarea  Sa  la  ceruri.  Arătîndu-se  iubiţilor  Săi  apostoli,  pe  un  munte  al  Galileii,  El 
le-a  încredinţat  o  sfîntă  misiune  şi  în  acelaşi  timp  această  scumpă  făgăduinţă.  Sînt 
cuprinse  amîndouă  în  ultimele  cinci  versete  din  evanghelia  lui  Matei,  pe  care  acum 
le  auziţi:  «Jar  cei  unsprezece  ucenici  au  mers  în  Galileea,  la  muntele  unde  le 
poruncise  lor  Iisus.  Şi  văzindu-Lt  I  s-au  închinat,  ei  care  se  îndoiserâ.  Şi  apro- 
piindu-Se  Iisus  le-a  vorbit  lor,  zicind:  Datu-Mi-s-a  toată  puterea,  în  cer  şi  pe 
pămînt.  Drept  aceea ,  mergînd,  învăţaţi  toate  neamurile,  botezîndu-le  în  numele 
Tatălui  şi  al  Fiului  şi  al  Sfintului  Duh,  învăţîndu-le  să  păstreze  toate  dte  v-am 
poruncit  vouă.  Şi  iată  Eu  cu  voi  sînt  în  toate  zilele,  pînă  la  sfîrşitul  veacurilor. 
Amin»  (Matei  28,  16—20). 


Iubiţi  credincioşi. 

Primele  sentimente  ce  trebuie  să  ne  cuprindă  la  auzul  acestor  sfinte  desco¬ 
periri,  sînt  simţăminte  de  închinare  şi  de  dragoste  curată.  Căci  cele  ce  le-a  vorbit 
odinioară  ucenicilor  Săi  pe  muntele  Galileii,  ni  le  adresează  astăzi  şi  nouă  celor  ce 
sărbătorim  cu  evlavie  Sfintele  Paşti. 

Nimic  mai  firesc  decît  închinarea  noastră  smerită  la  picioarele  Celui  ce  ne-a 
dezvăluit  că  El  este  învestit,  El  este  înzestrat  cu  toată  puterea  în  cer  şi  pe  pămînt. 
O  putere  binefăcătoare  şi  izbăvitoare,  o  putere  milostivă,  aducătoare  de  pace  şi  de 
bucurie  îmbelşugată. 

Cu  multe  veacuri  mai  înainte,  Profetul  Daniil,  asistat  de  Duhul  Sfînt,  a  fost 
luminat  să  scrie:  «Şi  pe  cînd  eu  priveam  ţintă  la  vedenia  mea  în  ceas  de  noapte, 
iată  că  pe  norii  cerului  venea  cineva  ca  Fiul  Omului  şi  a  ajuns  pînă  la  Cel  vechi 
de  zile  şi  a  fost  dus  înaintea  Lui.  Acestuia  i  s-a  dat  stăpînirea.  slava  şi  împărăţia, 
ca  toate  popoarele,  neamurile  şi  limbile.  Lui  să-I  slujească.  Stăpînirea  Lui  este 
veşnică,  stăpînire  care  nu  va  trece,  iar  împărăţia  Lui  nu  va  fi  nimicită  niciodată» 
(Dan.  7,  13—14). 

La  fel  ca  toţi  proorocii,  luminat  fiind  de  Sfîntul  Duh,  evanghelistul  Ioan  ne 
dezvăluie  gîndul  şi  conştiinţa  Dascălului  său  şi  al  nostru,  cînd  scrie  în  cartea  sa: 
«Iisus  ştiind  că  Tatăl  I-a  dat  Lui  toate  în  mîini  şi  că  de  la  Dumnezeu  a  ieşit  şi  la 
Dumnezeu  merge,  S-a  sculat  de  la  cină ...  şi  a  început  să  spele  picioarele  uceni¬ 
cilor  . . .»  (Ioan  13,  3). 

După  ce  s-a  aşezat  din  nou  la  masă  şi  după  ce  a  ieşit  în  noapte  vînzătorul 
Iuda  Iscarioteanul,  rămas  singur  cu  apostolii  devotaţi  Lui,  Domnul  Hristos  îşi 
revarsă  inima  în  vorbirea  de  rămas  bun,  plină  de  duioşie  şi  de  înălţătoare  cugetare. 
Noi  ortodocşii  o  auzim  citită  la  denia  din  Joia  patimilor,  seara.  Ea  începe  cu  aceste 

cuvinte:  •Acum  s-a  preamărit  Fiul  Omului  şi  Dumnezeu  s-a  preamărit  întru  El. 
Iar  dacă  Dumnezeu  s-a  preamărit  întru  El  şi  Dumnezeu  II  va  preamări  pe  El, 
in  Sine  însuşi,  şi-L  va  preamări  îndată »  (Ioan  13,  31 — 32). 

Domnul  nostru  Iisus  Hristos  a  preamărit  pe  Tatăl  Său  ceresc  prin  supunerea 
Sa  desăvîrşită.  în  toate  momentele  şi  în  toate  privinţele,  pînă  la  moartea  de  ocară 
de  pe  cruce.  Dumnezeu  Tatăl  răspunde  la  această  slujire  smerită  fâcînd  părtaş  pe 
Fiul  Omului  la  mărirea  Sa  cea  veşnică  şi  la  cîrmuirea  universului. 

Slujirea  lui  Hristos,  supunerea  Lui,  a  început  odată  cu  coborîrea  Lui  în 
Nazaret,  odată  cu  naşterea  Lui  în  Betleem,  odată  cu  săvîrşirea  de  minuni  care  au 
însoţit  propovăduirea  Lui  din  Ţara  Sfîntă. 

Arhanghelul  Gavriil  L-a  preamărit  pe  Hristos  la  Bunavestire,  o  mulţime  de 
oaste  îngerească  L-a  preamărit  in  Betleem,  degetul,  raîna  lui  Dumnezeu  L-a  prea¬ 
mărit  la  săvîrşirea  tuturor  minunilor  în  care  a  prefăcut  apa  în  vin,  a  izgonit  orice 
putere  diavolească,  a  vindecat  orice  fel  de  boală  trupească  şi  sufletească  dintre 
oameni,  a  înviat  morţii,  a  potolit  marea  înfuriată. 

Dar,  strălucirea  preamăririi  lui  Iisus  se  vădeşte  în  patima  în  care  murind  a 
biruit  moartea,  păcatul  şi  iadul,  se  vădeşte  în  învierea  Sa  din  morţi  şi  în  înălţarea 
Sa  la  ceruri. 

In  ceruri  Hristos  sălăşluieşte  întru  mărirea  cea  fără  de  margini  a  Tatălui  şi 
este  părtaş  la  atotputernicia  Lui. 

Deosebit  de  clare,  de  mîngîitoare  şi  de  încurajatoare  sînt  pentru  noi  urmă¬ 
toarele  trei  versete,  primele  din  epistola  Sfîntului  Pavel  către  Evrei:  •După  ce  în 
repetate  rînduri  şi  în  multe  feluri  Dumnezeu  le-a  vorbit  odinioară  părinţilor  noştri 
prin  profeţi,  în  aceste  vremuri  de  pe  urmă  ne-a  vorbit  nouă,  prin  Fiul  pe  care  L-a 
pus  moştenitor  a  toate  şi  prin  care  a  zidit  şi  lumea.  Acest  Fiu  este  strălucirea 
slavei  şi  icoana  fiinţei  lui  Dumnezeu ,  Fiul  ţine  toate  cu  cuvîntul  puterii  Sale.  După 
ce  a  săvirşit  curăţirea  păcatelor  noastre,  Fiul  a  şezut  de-a  dreapta  Măririi  dum¬ 
nezeieşti  intru  cele  prea  înalte »  (Evrei  1.  1 — 3). 

Iubiţi  credincioşi, 

Pe  muntele  din  Galileea,  Iisus  Biruitorul  morţii  i-a  trimis  pe  toţi  apostolii  Săi 
în  misiune  de  evanghelizare,  poruncindu-le  să  vestească  Vestea  cea  Bună  la  toată 
făptura,  să  istorisească  învăţătura  şi  minunile  Sale  tuturor  popoarelor,  fără  deose¬ 
bire  de  cultura,  de  culoare  sau  de  vrednicie.  Cei  ce  aveau  să  primească  propovâ- 
dnirea  apostolească,  urmau  să  fie  botezaţi  în  numele  Prea  Sfintei  Treimi,  în  numele 
Tatălui,  al  Fiului  şi  al  Sfîntului  Duh.  Peste  fiecare  grupare  de  credincioşi  botezaţi, 
sfinţii  Apostoli  au  rînduit  cîte  un  conducător  sufletesc,  cîte  un  preot  hirotonit  de 
ei,  sau  de  un  episcop,  ales  şi  acesta,  dintre  credincioşi  sau  dintre  preoţii  ce  se  vor 
fi  distins  prin  rîvnâ  şi  pricepere.  Astfel,  de  la  începutul  societăţii  creştine  a  Bise¬ 
ricii.  Sfîntul  Duh,  prin  mijlocirea  sfinţilor  Apostoli,  a  împărţit  pe  ucenicii  lui 
Hristos  în  conducători  şi  conduşi,  în  păstori  şi  păstoriţi,  în  părinţi  şi  fii  duhovni¬ 
ceşti.  uniţi  în  dragoste  caldă  faţă  de  Dumnezeu  şi  faţă  de  mîntuirea  lor,  a  tuturor 
deopotrivă. 

Arătarea  Sa  de  pe  muntele  Galileii  faţă  de  cei  unsprezece  ucenici  ai  Săi, 
Domnul  o  încheie  cu  o  făgăduinţă  nespus  de  preţioasă  şi  binefăcătoare  pentru  disci- 
Dolii  Săi  înspăimîntaţi  de  cele  petrecute  de  curînd  în  Ierusalim  cu  învăţătorul  lor 
iubit:  • Iată  Eu  cu  voi  sînt  în  toate  zilele  pînă  la  sfîrşitul  veacului.  Amin *  (Matei 
28,  20).  înţelesul  cel  bun  este:  «cu  voi  sînt  pînă  la  sfîrşitul  lumii».  Un  veac,  un 
secol  durează  o  sută  de  ani.  Ocrotirea  şi  asistenţa  Domnului  Celui  preamărit,  cu 
şedere  la  dreapta  Tatălui  —  faţă  de  Biserica  Lui,  dăinuieşte  cît  durează  lumea 
omenirii.  Biserica  Lui  nu  o  vor  birui  porţile  iadului,  nu  o  vor  nimici  puterile  morţii 
(Matei  16,  18). 

•Iată  Eu  cu  voi  sînt  în  toate  zilele...*.  Prezenţa  Domnului  este  promisă  în 
primul  rînd,  este  făgăduită  înainte  de  toate.  Apostolilor  Săi  din  primul  veac  şi  din 
toate  veacurile.  Lor,  celor  12.  colaboratorilor  de  atunci  şi  urmaşilor  lor  din  toate 
secolele,  le  este  hărăzită  prin  angajament  mesianic,  prin  decizie  dumnezeiască, 
ocrotirea,  asistenţa  şi  sprijinul  necurmat  al  Biruitorului  Hristos  şi  al  Duhului  Lui. 
Urmaşii  legitimi,  succesorii  legiuiţi  ai  Apostolilor,  sînt  episcopii  şi  preoţii  hirotoniţi 
după  rînduiala  bisericească.  Preoţia  ortodoxă  este  de  la  Dumnezeu,  nu  de  la  oameni. 
Cei  ce  o  leapădă,  II  resping  pe  Iisus  Dumnezeu. 

Iubiţi  credincioşi, 

Pronia  cea  cerească,  adică  cîrmuirea  dumnezeiască,  se  întinde  asupra  tuturor 
oamenilor  pentru  câ  toţi  sîntem  chipul  lui  Dumnezeu  prin  faptul  că  avem  un 
suflet  nemuritor  înzestrat  cu  pricepere,  cu  simţire  şi  cu  voinţă  liberă. 

Purtarea  de  grijă  a  Celui  Atotputernic  şi  Atotştiutor  cuprinde  şi  pe  păcătoşii 
care  II  supără  pe  El  în  toată  vremea  şi  în  tot  locul.  El  este  îndelung  răbdător, 
zăbavnic  la  mînie  şi  grabnic  la  iertare  faţă  de  omul  care  se  câieşte  şi  cere  dezle¬ 
gare  de  greşelile  sale:  «Dar  Eu  vă  spun  —  zice  Hristos  —  iubiţi  pe  vrăjmaşii 
voştri ...  ca  să  fiţi  fii  ai  Tatălui  vostru  cel  din  ceruri ;  căci  El  face  să  răsară  soarele 
Său  peste  cei  răi  şi  peste  cei  buni,  şi  dă  ploaie  peste  cei  drepţi  şi  peste  cei  nedrepţi» 
(Matei  5,  44 — 45).  EI  hrăneşte  în  toate  zilele  pe  cei  păcătoşi  ca  şi  pe  cei  temători  de 
Dumnezeu. 

«Pe  cel  ce  vine  la  Mine  nu-l  voi  scoate  afară »  (Ioan  6,  37).  De  aceea  « veniţi 
la  Mine  toţi  cei  trudiţi  şi  împovăraţi  şi  Eu  vă  voi  da  odihnă»  (Matei  11,  28). 

Dar,  oricît  ar  fi  de  mare  bunătatea  Domnului  nostru  Iisus  Hristos,  El  nu  ne 
scuteşte  de  efort,  de  truda  în  luptă  cu  răul  din  noi  şi  din  afară  de  noi.  Sîntem 
chemaţi  să  combatem  ispitele  la  păcat  ori  de  unde  ar  veni  ele,  de  la  firea  noastră 
pornită  spre  abuz  şi  spre  exces,  ori  de  la  cel  viclean,  duşmanul  nostru  cel  mai 
mare.  La  urma  urmelor  strădania  noastră  spre  fapte  bune  şi  spre  curăţenie  sufle¬ 
tească  va  fi  răsplătită  cu  mare  mărire  şi  veşnică  fericire.  La  aceasta  avem  făgă¬ 
duinţa  limpede  a  cuvîntului  celui  dumnezeiesc:  « Celui  ce  biruieşte  îi  voi  da  să 
şadă  la  Mine,  pe  scaunul  Meu,  precum  şi  Eu  am  biruit  şi  am  şezut  cu  Tatăl  Meu 
pe  scaunul  Lui »  (Apoc.  3,  21). 

Iubiţi  credincioşi, 

Anul  acesta  se  împlinesc  40  de  ani  de  la  terminarea  celui  de  al  doilea  război 
mondial.  Ziua  de  9  mai  1945  a  însemnat  sfîrşitul  unui  coşmar  cînd  armele  au  încetat 
să  mai  secere  vieţi  omeneşti,  cînd  omenirea  a  strigat  cu  lacrimi  de  bucurie:  Pace! 
La  biruinţa  vieţii  asupra  morţii,  la  victoria  asupra  fascismului,  armata  română, 
întregul  nostru  popor  şi-au  adus  o  nepreţuită  contribuţie.  La  această  aniversare  să 
ne  gîndim  în  primul  rînd  la  pace,  ca  niciodată  pâmîntul  să  nu  mai  fie  pustiit 
de  războaie. 

O  ştim  cu  toţii  cîtă  teamă  ne  stâpîneşte  pe  noi  de  primejdia  izbucnirii  unui 
nou  război  mondial.  Toate  popoarele  lumii  de  astăzi  trebuie  să-şi  aducă  o  con¬ 
tribuţie  însemnată  pentru  apărarea  păcii,  a  vieţii  pe  pămînt. 

Ţara  noastră,  prin  glasul  autorizat  al  preşedintelui  Nicolae  Ceauşescu,  se  face 
auzită  pe  toate  meridianele  globului,  cerînd  omenirii  să  vegheze  necontenit  la 
apărarea  vieţii,  să  militeze  pentru  buna  înţelegere  între  oameni  şi  popoare. 

Nouă  creştinilor  ne  revine  sarcina  sfîntâ  să  sporim  şi  să  încălzim  rugăciunile 
noastre  pentru  pacea  a  toată  lumea,  cu  credinţa  tare  că  «la  Dumnezeu  toate  'lucru¬ 
rile  sînt  cu  putinţă»  (Matei  19,  26). 

In  acelaşi  timp  să  ne  străduim  pentru  tot  lucrul  bun  şi  îndeobşte  folositor, 
ca  patria  noastră  să  devină  tot  mai  înfloritoare. 

Pentru  noi,  ziua  de  9  mai  are  şi  o  altă  semnificaţie  cu  profunde  rezonanţe 
patriotice:  tot  într-o  zi  de  9  mai,  în  1877,  a  fost  proclamată  Independenţa  de  Stat  a 
României,  eveniment  epocal  care  a  avut  şi  pentru  Biserica  noastră  Ortodoxă  urmări 
cu  adevărat  istorice,  pe  care  le  vom  aniversa  anul  acesta  şi  anume:  o  sută  de  ani 
de  la  dobîndirea  fericită  şi  paşnică  a  autocefaliei  şi  şaizeci  de  ani  de  la  ridicarea  ei 
la  rangul  de  Patriarhat.  Ambele  evenimente  vor  fi  prăznuite  la  vremea  lor,  în 
cadre  sărbătoreşti,  cu  participarea  clerului  şi  a  credincioşilor  ortodocşi. 

îngenuncheat  smerit  în  faţa  sfîntului  altar,  mă  rog  din  toată  inima  lui  Hristos, 
biruitorul  păcatului  şi  al  morţii,  ca  Sfîntă  învierea  Lui  să  vă  aducă  tuturor  belşug 
de  pace  şi  de  tărie  sufletească,  spor  de  sănătate  şi  de  zile  îndelungate.  Cu  aceste 
simţăminte,  vă  binecuvîntez  cu  părintească  dragoste  şi  vă  zic: 

«HRISTOS  A  ÎNVIAT» 

Al  vostru  al  tuturor  voitor  de  tot  binele  şi  pururea  către  Domnul  rugător, 

TEOFIL 

Arhiepiscop  al  Vadului,  Feleacului  şi  Clujului 

Dată  în  reşedinţa  noastră  din  Cluj -Napoca,  la  praznicul  Sfintelor  Paşti  din 
anul  Domnului  1985,  aprilie  14. 


t  EMILIAN 


DIN  MILA  LUI  DUMNEZEU,  EPISCOP  AL  ALBA  IULIEI 

ni 

Iubitului  nostru  cler ,  cinului  călugăresc  şi  tuturor  binecredincioşilor 
creştini  din  această  de  Dumnezeu  păzită  Eparhie ,  hart  milă  şi  pace  de 
la  Hristos  cel  înviat  din  morţi,  iar  de  la  smerenia  noastră  părintească 
îmbrăţişare  şi  arhierească  binecuvîntare. 

„Acum  toate  s-au  umplut  de  lumină ;  şi 
cerul  şi  pămîntul  şi  cele  de  dedesubt; 
toată  făptura  să  prăznuiască  Învierea  lui 
Hristos  intru  care  ne  întărim .“ 

(Canonul  învierii) 

Iubiţii  noştri  fii  sufleteşti, 

Dumnezeu  în  marea  Sa  milostivire  ne-a  ajutat  să  trecem  şi  de  această  dată 
asprimea  iernii,  iar  pentru  sufletul  nostru  să  păzim,  după  datină  creştinească,  rîn- 
duielile  Marelui  Post  şi  să  ajungem  cu  bine  la  dumnezeiescul  Praznic  al  învierii 
Sale  din  morţi,  Sfintele  Paşti. 

îndatoraţi  sîntem  dar,  din  prilejul  acestui  luminat  Praznic  să  îndreptăm  gîndul 
cel  dinţii  către  Cerescul  Părinte,  aducîndu-I  smeritele  noastre  mulţumiri  pentru 
purtarea  Sa  de  grijă  faţă  de  noi,  izvorîtă  din  nemăsurata  Sa  iubire  de  oameni. 

în  săptămîna  Sfintelor  Patimi,  cu  văzul  lăuntric  al  credinţei,  am  fost  alături 
de  ucenicii  Mintuitorului  care  au  fost  de  faţă  la  dureroasele  întîmplări: 

—  rugăciunea  din  grădina  Ghetsimani  în  sudori  de  sînge; 

—  trădarea  lui  Iuda  —  prinderea  şi  judecarea  Domnului  Iisus  şi 

—  răstignirea  pe  Golgota  între  doi  tîlhari  unde  „şi-a  dat  duhul*4.  Aici  pe 
Sf.  Cruce  a  fost  străpunsă  coasta  Sa  din  care  a  ieşit  sînge  şi  apă,  de  acum  crucea 
devenind  primul  jertfelnic  al  Bisericii  întemeiată  în  chip  tainic,  după  care  a  urmat 
punerea  în  mormînt  a  trupului  Celui  răstignit. 

Sf.  Evanghelii  ne  spun  că  după  răstignire  „ucenicii  stăteau  cu  uşile  încuiate44 
de  frica  iudeilor  (Ioan  20,  19),  ei  care  fuseseră  copleşiţi  de  cuvintele  Lui  cu  care 
vestea  mulţimilor  o  nouă  împărăţie  ce  va  să  fie...;  ei  care  fuseseră  martorii  fap¬ 
telor  de  putere  cu  care  înviase  morţi,  vindecase  bolnavi,  alungase  duhuri  necurate, 
dăduse  vedere  orbilor.  Iar  acum  . . .,  credinţa  în  El  mărturisită  altădată  de  Sf.  Ap. 
Petru:  „Tu  eşti  Hristosul  Fiul  lui  Dumnezeu  celui  viu“  (Mat.  16,  16),  se  spulberase 
odată  cu  moartea  Sa  pe  cruce. 

Curajul  lor  nu  mersese  mai  departe  de  poarta  lui  Caiafa.  Doar  Ap.  Ioan  se 
încumetase  să-L  urmeze  în  calea  spre  calvar ...  El,  cel  mai  iubit  dintre  ucenici 
auzise  ultimele  Lui  cuvinte:  „Sâvîrşitu-s-a“  (Ioan  19,  30). 

Peste  nădejdile  ucenicilor  căzuse  năpraznic  acest  cuvînt:  „ Sâvîrşitu-s-a“  şi 
urmase  apoi  mormîntul  acoperit  cu  lespede  grea  de  piatră,  pecetluit  şi  străjuit  de 
ostaşii  romani. 

Dreptmăritori  creştini, 

De  unde  se  strecurase  in  sufletul  ucenicilor  îndoiala?  Sf.  Evanghelist  Ioan 
aruncă  o  rază  de  lumină  asupra  acestei  nedumeriri:  pentru  că  ei  încă  nu  ştiau 
Scriptura,  că  Iisus  trebuia  „să  învieze  din  morţi44  (Ioan  20,  9). 

Şi  iată,  ziua  de  sîmbătă  trecuse,  iar  ei  împreună  cu  femeile  mironosiţe  care 
urmaseră  pe  Domnul  stăteau  zăvoriţi  şi  plingeau  în  cumpăna  îndoielii  lor. 

Dar  în  dimineaţa  zilei  I-a  a  săptămînii  ( Duminica )  spre  ziuă,  un  înger  coboară 
din  înălţimile  Cerului,  răstoarnă  piatra  de  la  uşa  mormîntului  din  care  a  înviat 
Iisus  Hristos  şi  slava  învierii  Sale  covîrşeşte  întreaga  zidire.  Femeile  Mironosiţe, 
venite  dis-de-dimineaţă  să  ungă  cu  miresme  Trupul  mort  al  Domnului,  găsesc  piatra 
mormîntului  prăvălită  alături,  giulgiurile  într-o  parte  a  mormîntului,  strâjile  plecate 
şi  doi  îngeri  le  întîmpinâ  zicînd:  „Nu  vă  spăimîntaţi,  căutaţi  pe  Iisus  Nazarineanul 
cel  răstignit?  A  înviat!  Nu  este  aici.  Iată  locul  unde  a  fost  pus.  Dar  mergeţi  şi 
spuneţi  ucenicilor  Lui  şi  lui  Petru  că  merge  în  Galileea  mai  înainte  de  voi;  acolo 
îl  veţi  vedea,  după  cum  v-a  spus"  (Marcu  16,  6 — 7). 

Cea  dintîi  care  a  văzut  pe  Domnul  înviat  a  fost  Maria  Magdalena  şi  bucuria 
ei  nu  a  mai  cunoscut  margini  atunci  cînd  a  spus  ucenicilor:  Am  văzut  pe  Domnul! 
(Ioan  20,  18). 

în  calea  spre  Emaus  Iisus  Hristos  cel  înviat  se  mai  arată  la  doi  ucenici,  Luca 
şi  Cleopa  cărora  se  face  cunoscut  la  frîngerea  pîinii  (Lc.  24,  30 — 31),  iar  in  seara 
aceleiaşi  zile  intră  prin  uşile  încuiate  şi  le  spune  ucenicilor  înfricoşaţi:  „Pace  vouă! 
Eu  sunt,  nu  vă  temeţi!?'  Iar  ei  înspăimîntîndu-se  şi  înfricoşîndu-se  credeau  că  văd 
duh.  Şi  Iisus  le-a  zis:  „De  ce  sinteţi  tulburaţi  şi  pentru  ce  se  ridică  astfel  de  ginduri 
în  inima  voastră?  Vedeţi  raîfmte  şi  picioarele  Mele  că  Eu  însumi  sînt;  pipăiţi-Mă 
şi  vedeţi  că  duhul  nu  are  carne  şi  oase  precum  Mă  vedeţi  că  am.  Şi  zicînd  acestea 
le-a  arătat  mîinile  şi  picioarele  Sale“  (Luca  24,  36 — 39).  Şi  s-au  bucurat  ucenicii 
văzînd  că  este  Domnul.  Iar  ca  să-i  încredinţeze  că  El  este  cu  adevărat  înviat  cu 
trupul  a  luat  o  bucată  de  peşte  şi  dintr-un  fagur  de  miere ...  şi  a  mîncat  înaintea 
lor  şi  apoi  „le-a  deschis  mintea  ca  să  priceapă  scripturile"  (Lc.  24,  42 — 45). 

Arătarea  Domnului  Cel  înviat  a  risipit  norii  îndoielilor.  Bucuria  ucenicilor  Săi 
a  depăşit  omenescul!  Cu  această  bucurie  în  inimi  vor  porni  plini  de  avînt,  după 
Cincizecime  să  vestească  lumii  pe  Hristos  cel  înviat  de  la  Ierusalim  la  Damasc  şi 
pînâ  la  marginile  lumii,  potrivit  poruncii  date  de  El:  „Mergeţi  şi  învăţaţi  toate  nea¬ 
murile,  botezîndu-le  în  numele  Tatălui  şi  al  Fiului  şi  al  Sfîntului  Duh,  învăţîndu-le 
să  păzească  toate  cîle  v-am  poruncit  vouă,  şi  iată  Eu  cu  voi  sînt  în  toate  zilele, 
pînâ  la  sfîrşitul  veacului"  (Mt.  28,  19 — 20). 

Curajul  propovăduirii  lor  s-a  întemeiat  pe  această  mărturie:  ei  au  văzut  pe 
Hristos  —  Dumnezeul  cel  înviat!  De  aceea  aveau  să  spună  mai  tîrziu:  „Nu  putem 
să  nu  vorbim  de  cele  ce  am  văzut  şi  auzit"  (F.  Ap.  4,  20),  iar  în  altă  împrejurare: 
„Bărbaţi  fraţi  cuvine-se  a  vorbit  cu  îndrăznire  către  voi . . .  Dumnezeu  a  înviat  pe 
Iisus  căruia  noi  toţi  sîntem  martori"  (F.  Ap.  2,  29 — 32). 

Iubiţii  mei  fii  duhovniceşti, 

învierea  Domnului  Iisus  Hristos  este  un  fapt  de  copleşitoare  măreţie  şi  atot¬ 
puternicie  dumnezeiască.  Slava  învierii  lui  Hristos  luminează  de  douăzeci  de 
veacuri  viaţa  omenirii  pe  care  a  izbăvit-o  din  robia  păcatului  strămoşesc  şi  a  slo- 
bozit-o  din  legăturile  morţii.  învierea  din  morţi  a  Mîntuitorului  este  suprema  certi¬ 
tudine  că:  „moarte  nu  va  mai  fi"  (Apoc.  21,  4).  „Dacă  (Hristos)  n-ar  fi  murit  pentru 
noi  niciodată  n-am  fi  fost  mîntuiţi,  niciodată  tiranicul  imperiu  al  morţii  n-ar  fi 
fost  sfărîmat",  ne  spune  Sf.  Chirii  al  Alexandriei. 

Nenumărate  sînt  bunurile  date  nouă  de  Mîntuitorul  Iisus  Hristos  prin  Jertfa 
de  pe  Cruce  şi  biruinţa  învierii  şi  puterea  lor  dumnezeiască  e  merindea  pentru 
veşnica  împărăţie  a  cerurilor,  unde  „pururea  cu  Domnul  vom  fi“  (I  Tes.  4,  17). 

Prin  slăvită  Sa  înviere  Domnul  Hristos  ne-a  făcut  „fii  ai  învierii"  (Lc.  20,  36) 
şi  din  „morţi  păcatului",  ne-a  făcut  „vii  lui  Dumnezeu"  (Rom.  6,  10 — 14);  „ne-a 
născut  din  nou  spre  nădejde  vie"  (I  Petru  1 — 3),  făcîndu-se  „începătură  a  învierii 
celor  adormiţi"  (I  Cor.  15,  20). 

învierea  lui  Hristos  este  un  moment  de  răscruce  în  istoria  omenirii,  căci 
Golgota  şi  mormîntul  gol,  moartea  pe  cruce  şi  învierea  Domnului  au  arătat  lumii 
valoarea  sacră  şi  eternă  a  fiinţei  umane  pentru  a  cărei  salvare  din  moarte  veşnică 
s-a  jertfit  însuşi  Fiul  lui  Dumnezeu. 

De  douăzeci  de  veacuri  „lumina  lui  Hristos  luminează  tuturor",  de  douăzeci 
de  veacuri  Biserica  creştină  ne  cheamă  la  acest  praznic:  „ Veniţi  de  luaţi  lumină!li 
Să  păstrăm  cu  scumpâtate  aceste  lumini  ale  învierii  pe  care  le  primim  în  Biserica 
la  a  cărei  temelie  stă  sîngele  lui  Iisus  Hristos  (Fap.  20,  28),  aşa  cum  le-au  păstrat 

moşii  şi  strămoşii  noştri  de  două  mii  de  ani  încoace,  făcînd  din  credinţa  lor  şi  din 
dragostea  de  glia  străbună  o  lege  de  neclintit,  legea  strămoşească,  stavilă  de  care 
s-au  spart  valurile  neputincioase  ale  tuturor  celor  ce  au  venit  în  aceste  locuri 
binecuvintate  să  ceară  de  la  noi  pâmînt  şi  apă. 

Din  bogăţia  de  har  a  Bisericii  şi  din  tradiţiile  străbune  avem  îndatorirea  să 
ne  facem  vestitori  şi  mărturisitori  ai  învierii  lui  Iisus  Hristos,  să  purtăm  bucuria 
învierii  Domnului  pururea  în  inimile  şi  cugetele  noastre,  să  credem  că  prin  învierea 
lui  Hristos  vor  învia  toţi  cei  ce  zac  sub  glie  străjuiţi  de  cruci.  Aşa  credem  că  vom 
învia  şi  noi  spre  viaţa  cea  veşnică  după  cuvîntul  Scripturii:  „Acum  însă  Hristos 
a  înviat  din  morţi,  fiind  începătură  a  învierii  celor  adormiţi'4  (I  Cor.  15,  20). 

Şi  tot  aşa  să  credem  în  lumina  învierii  care  este  lumina  vieţii  noastre  fără  de 
sfîrşit  în  Dumnezeu  (Ioan  I,  9). 

Prin  faptele  noastre  cele  de  folos  nouă  şi  semenilor  noştri  să  fim  mărturii 
de  fiecare  clipă  a  învierii  Domnului  nostru  Iisus  Hristos  în  cugetele,  în  viaţa 
noastră  de  fiecare  zi,  să  fim  o  nouă  făptură  în  Hristos  (II  Cor.  5,  17). 

Iubiţii  noştri  fii  sufleteşti, 

Din  prilejul  acestui  luminat  Praznic  al  învierii  Domnului  vă  adresăm  îndem¬ 
nul  părintesc  de  a  fi  buni  creştini,  fii  ai  Bisericii  noastre  strămoşeşti  şi  în  acelaşi 
timp,  să  fim  tot  atît  de  buni  cetăţeni  ai  scumpei  noastre  Patrii,  împlinindu-ne  cu 
cinste  şi  demnitate  toate  îndatoririle  sociale  ce  ne  revin.  Să  trăim  în  pace  şi 
bunăînţelegere  cu  semenii  noştri,  de  orice  credinţă  ar  fi  ei,  să  ne  alăturăm  cu 
cuvîntul  şi  cu  fapta  de  cei  ce  se  ostenesc  pentru  apărarea  bunului  suprem  al  ome¬ 
nirii  —  pacea  — ,  avînd  pildă  în  acest  scop  pe  ocîrmuitorul  Patriei  noastre  neobo¬ 
situl  şi  osîrduitor  al  Păcii  Domnul  Preşedinte  Nicolae  Ceauşescu. 

Avem  cu  toţii  această  îndatorire  de  a  apăra  nobila  cauză  a  păcii,  viaţa,  căci 
Hristos  cel  înviat  s-a  jertfit  pe  Sine  ca  să  învingă  puterile  răului  şi  morţii  (I  Cor. 
15,  25),  ca  „Lumea  viaţă  să  aibă,  şi  mai  multă  să  aibă4*  (Ioan  10,  10). 

Dreptmăritori  creştini, 

După  ce  v-am  împărtăşit  temeiurile  credinţei  noastre  în  Dumnezeu  şi  bucuria 
slâvitului  Praznic  al  învierii  Domnului,  împlinirea  datoriei  noastre  de  părinte 
sufletesc  nu  ar  fi  deplină,  dacă  nu  v-aş  aminti  că  în  acest  an  Biserica  noastră  şi 
poporul  român  sărbătoresc  cu  îndreptăţită  bucurie  şi  mîndrie,  aniversarea  unor 
evenimente  istorice  de  mare  însemnătate. 

In  Urna  lui  martie  Biserica  noastră  a  sărbătorit  pe  P.  F.  Părinte  Iustin,  Pa¬ 
triarhul  Bisericii  Ortodoxe  Române  la  împlinirea  a  75  de  ani  de  viaţă  şi  rodnice 
împliniri  în  slujirea  bisericească  şi  patriotică.  • 

Tot  în  acest  an.  în  luna  mai.  Biserica  noastră  va  sărbători  împlinirea  a  100  de 
ani  de  la  dobîndiroa  Autocefaliei,  iar  în  luna  septembrie  se  vor  aniversa  60  de  ani 
de  la  ridicarea  Bisericii  Ortodoxe  Române  la  rangul  de  Patriarhie,  fiindu-i  rînduit 
întîiul  patriarh  mitropolitul  primat  Elie  Miron  Cristea,  originar  din  Topliţa,  iar  noi 
Eparhia  de  Alba  Iuba,  aniversăm  împlinirea  a  10  ani  de  la  refacerea  acestui  scaun 
vlâdicesc. 

Pe  plan  naţional  în  acest  an  s-au  împlinit  200  de  ani  de  la  martirul  lui 
Horea,  Cloşca  şi  Crişan.  Tot  anul  acesta,  la  9  mai.  vom  aniversa  40  de  ani  de  la 
victoria  asupra  fascismului  la  care  ţara  noastră  şi-a  adus  o  mare  contribuţie. 
Ostaşii  noştri  au  pecetluit  cu  jertfa  lor  eliberarea  ţârii,  continuînd  apoi  lupta 
pentru  zdrobirea  armatelor  hitleriste  pe  pămîntul  Ungariei,  Cehoslovaciei,  pînă  la 
victoria  finală.  Angajarea  României  pe  frontul  antifascist  a  scurtat  cu  cel  puţin 
6  luni  durata  războiului. 

Printr-o  fericită  coincidenţă,  ziua  de  9  mai  înseamnă  pentru  noi  şi  aniversarea 
unui  măreţ  eveniment  istoric:  proclamarea  Independenţei  de  Stat  a  României,  la 
9  mai  1877. 

Toate  aceste  aniversări  sînt  scumpe  sufletului  nostru  românesc  şi  creştinesc  şi 
prin  sărbătorirea  lor.  adăugăm  un  spor  de  prestigiu  trecutului  Patriei  noastre 
scumpe  şi  a  Bisericii. 

Iubiţii  noştri  fii  duhovniceşti, 

Impărtăşindu-vă  aceste  gînduri  şi  îndemnuri  în  această  luminată  „Sărbătoare 
a  sărbătorilor “  şi  „Praznic  al  praznicelor** ,  închei  scrisoarea  mea  duhovnicească 
către  voi  cu  cuvintele  Sf.  Apostol  Pavel: 

„Să  urmăm  toate  cîte  sînt  adevărate,  cîte  sînt  de  cinste,  cîte  sînt  drepte,  cîte 
sînt  curate,  cîte  sînt  de  iubit,  cîte  sînt  cu  nume  bun,  orice  faptă  şi  orice  laudă,  la 
aceasta  să  ne  fie  gîndul“  (Fii.  4,  8).  Ca  şi  eu,  precum  odinioară  Apostolul  neamu¬ 
rilor,  „să  fiu  cu  inima  bună  aflînd  veşti  bune  despre  voi“  (Fii.  2,  19). 

Cu  aceste  simţăminte  creştineşti  şi  cetăţeneşti,  vă  îmbrăţişăm  cu  bucuria 
sfîntă  a  învierii,  vă  binecuvîntăm  din  toată  inima  şi  vă  adresăm  salutarea  pascală: 

„HRISTOS  A  INVIAT“ 

Al  vostru  de  tot  binele  doritor  şi  rugător  fierbinte  către  Domnul  şi  Mîntui- 
torul  nostru  Iisus  Hristos  cel  înviaţi 


t  EMILIAN 
Episcop  al  Alba  Iuliei 


Dată  în  reşedinţa  noastră  episcopală  din  Alba  Iulia,  la  Praznicul  învierii  Dom¬ 
nului  din  anul  1985. 


t  V  A  S  I  L  E 


DIN  MILA  LUI  DUMNEZEU, 

EPISCOP  AL  EPISCOPIEI  ORTODOXE  ROMÂNE  A  ORADIEI 

Iubitului  cler  şi  dreptcredincioşilor  creştini ,  har,  milă  şi  pace  de  la 
Dumnezeu-Tatâl  şi  de  la  Iisus  Hristos,  Domnul  nostru,  iar  de  la  sme¬ 
renia  noastră  arhiereşti  binecuvintări. 


HRISTOS  A  ÎNVIAT  ! 

Iubiţii  mei  fii  sufleteşti, 

Cu  ajutorul  milostivului  Dumnezeu  ne-am  învrednicit  să  ajungem  încă  o 
dată  la  marea  sărbătoare  a  învierii  Domnului.  Anii  trec,  rînd  pe  rînd,  dar  minunea 
învierii  Domnului  pe  care  o  sărbătorim  în  fapt  de  primăvară  ne  aduce  mereu 
bucuria  vieţii,  bucuria  credinţei,  a  nădejdii  şi  iubirii  de  Dumnezeu. 

Ea  vine  la  noi  ca  un  soare  luminos  care  ne  luminează  cărările  vieţii  şi  ne 
încălzeşte  inima,  nâscînd  în  sufletul  nostru  gînduri  alese  şi  hotărîre  de  a  păşi  mereu 
pe  calea  binelui,  adevărului,  dreptăţii,  călăuziţi  şi  ocrotiţi  de  „harul  Domnului 
nostru  Iisus  Hristos,  de  dragostea  lui  Dumnezeu-Tatăl  şi  de  împărtăşirea  Sfîntului 
Duh“. 

Să  ne  bucurăm  cu  creştinească  bucurie  de  acest  praznic,  să  ne  îmbrăţişăm 
unii  pe  alţii  şi  să  cîntăm  din  toată  inima:  „Ziua  învierii,  şi  să  ne  luminăm  cu  prâz- 
nuirea  şi  unul  pe  altul  să  ne  îmbrăţişăm,  să  zicem  fraţilor  şi  celor  ce  ne  urăsc  pe 
noi;  să  iertăm  toate  pentru  înviere.  Şi  aşa  să  strigăm:  Hristos  a  înviat  din  morţi, 
cu  moartea  pre  moarte  călcînd  şi  celor  din  mormînturi  viaţă  dăruindu-le“. 

Cînd  scriu  aceste  rînduri  îmi  apar  înaintea  ochilor  nişte  credincioşi  din 
parohia  Gelu,  pe  care  i-am  vizitat  la  Paşti.  îi  văd  şi  acum  venind  doi  cîte  doi 
in  faţa  icoanei  cu  învierea  Domnului  din  mijlocul  bisericii,  îşi  făceau  cruce,  sărutau 
icoana,  apoi  îşi  strîngeau  mina  unul  altuia  şi  spuneau:  Hristos  a  înviat!  Adevărat 
a  înviat!  M-a  impresionat  deosebit  de  mult  acest  obicei.  Iată  cum  se  înfrăţesc 
oamenii  pe  temeiul  credinţei  în  Hristos  Cel  înviat.  Nu  era  numai  un  cuvînt  de 
bineţe,  numai  exprimarea  unei  dorinţe,  ci  era  mărturisirea  unei  credinţe  tari,  ne¬ 
pieritoare,  mărturisirea  adevărului  pe  care  se  întemeiază  creştinătatea.  Hristos  este 
biruitorul  morţii  şi  Stăpînul  vieţii.  Prin  învierea  Sa,  El  este  însăşi  viaţa  noastră 
în  legătură  cu  Dumnezeu.  Patruzeci  de  zile,  de  la  înviere  pînă  la  înălţarea  la  cer, 
credincioşii  mărturisesc  acest  adevăr  cînd  se  întîlnesc  unii  cu  alţii,  zicînd:  Hristos 
a  înviat!  şi  răspund:  Adevărat  a  înviat!  Şirul  lor  din  biserică  îl  văd  prelungindu-se 
pînă  la  sfîrşitul  veacurilor. 

Drept -mărit ori  creştini , 

Am  străbătut  cu  toţii,  înainte  de  Paşti,  timpul  Sfîntului  şi  Marelui  Post,  pregă- 
tindu-ne  duhovniceşte  prin  rugăciune  şi  înfrînare,  prin  mărturisirea  păcatelor  şi 
cuminecarea  cu  Trupul  şi  Sîngele  Domnului.  în  acest  timp,  am  auzit  din  citirea 
Evangheliei,  mai  ales  din  cele  citite  în  Săptămîna  Mare,  cît  de  mult  a  pătimit 

Domnul  şi  Mîntuitorul  nostru  Iisus  Hristos  pentru  noi  oamenii  şi  pentru  a  noastră 
mîntuire.  Toate  aceste  suferinţe  trebuia  să  le  îndurăm  noi,  din  pricina  păcatelor, 
însă  El  a  suferit  în  locul  nostru  şi  pentru  noi,  căci  El  nu  avea  nici  un  păcat. 

Oglinda  Patimilor  Domnului  ne  arată,  pe  de  o  parte,  cît  de  mare  a  fost  păcatul 
şi  osînda  care  apăsa  asupra  neamului  omenesc,  pe  de  altă  parte,  cît  de  mare  şi 
atotputernică  a  fost  iubirea  lui  Hristos  pentru  noi,  încît  a  luat  asupra  Sa  această 
vină  şi  a  suferit  în  locul  nostru  ocară,  loviri,  scuipări,  bătăi,  răstignire  pe  cruce, 
numai  şi  numai  ca  să  ne  împace  cu  Dumnezeu,  să  ridice  osînda  morţii  ce  era  asupra 
oamenilor,  să  ne  deschidă  uşile  raiului  şi  să  ne  facă  vrednici  de  împărăţia  cea 
veşnică. 

Ca  să-L  abată  pe  Iisus  de  la  calea  jertfei  mîntuitoare  de  păcat,  diavolul  s-a 
folosit  de  toate  mijloacele  posibile:  de  trădarea  ucenicului,  care  L-a  vîndut  cu  suma 
de  treizeci  de  arginţi;  de  ura  cărturarilor  şi  fariseilor,  care  îi  căutau  zadarnic  vreo 
vină;  de  făţărnicia  şi  răutatea  arhiereilor  Ana  şi  Caiafa,  mînioşi  că  nu  găsesc  în  El 
nici  o  vină  spre  a-L  condamna;  de  viclenia  regelui  Irod,  cel  ce  s-a  ferit  să-L 
condamne;  de  frica  şi  slăbiciunea  lui  Pilat,  cel  ce  n-a  avut  curajul  sâ-L  apere;  de 
strigătele  mulţimilor  inconştiente,  duse  în  rătăcire  şi  care  uitaseră  atît  de  în  grabă 
de  binefacerile  şi  minunile  săvîrşite  de  Iisus,  fiindcă  fuseseră  plătite  să  strige:  Ia-L, 
ia-L,  răstigneşte-L;  de  cruzimea  ostaşilor  şi  răstignitorilor  care  L-au  batjocorit  şi 
bătut  pînă  în  clipa  în  care  şi-a  dat  duhul  pe  cruce. 

S-a  folosit,  cel  rău,  de  tot  ce  s-a  putut  închipui,  ca  să-L  facă  pe  Iisus  să 
renunţe  sau  să  se  abată  de  la  drumul  jertfei  şi  astfel  să  devină  zadarnică  mîntuirea 
şi  oamenii  să  piardă  viaţa  cea  veşnică.  Era  cea  mai  grea  şi  cea  mai  îndelungată 
ispită  ce  i  se  întindea  Mîntuitorului.  Ca  un  munte  înalt  s-a  abătut  asupra  lui  Iisus 
ura  oamenilor.  El  însă,  ne  spune  Scriptura,  nu  a  răspuns  cu  cuvînt  împotriva  rău¬ 
făcătorilor,  ci  s-a  rugat  pentru  iertarea  lor,  spunînd  că  „nu  ştiu  ce  fac“.  In  grădina 
Gheţimani  a  rostit  cuvintele:  „ Facă-se ,  Doamne ,  voia  Ta“,  iar  pe  cruce  a  încheiat 
fapta  Lui  răscumpărătoare  cu  cuvintele:  „Săvîrşitu-s-a,t ,  deplin  încredinţat  că  s-a 
desăvîrşit  mîntuirea  oamenilor. 

Iisus  cunoştea  toată  această  uneltire  a  vrăjmaşului.  El  a  mers  de  bunăvoie  pe 
drumul  crucii,  căci  ştia  că  prin  aceasta  se  împlineşte  voia  lui  Dumnezeu.  La  Cina 
cea  de  taină  a  mărturisit  aceasta:  „Acum  a  fost  preamărit  Fiul  Omului  şi  Dum¬ 
nezeu  a  fost  preamărit  întru  El  şi  Dumnezeu  ll  va  preamări  întru  El“.  Apoi  a  dat 
ucenicilor  poruncă  nouă:  „Să  vă  iubiţi  unul  pe  altul.  Precum  Eu  v-am  iubit  pe 
voi,  aşa  şi  voi  unul  pe  altul  să  vă  iubiţi “  (Ioan  XIII,  31 — 32,  34). 

Dar  ce  a  urmat  după  aceea? 

Cel  aşezat  în  mormînt  şi  socotit  mort,  a  zdrobit  legăturile  morţii  şi  a  biruit 
puterea  celui  rău.  Nu  numai  că  a  înfrînt  pe  diavol,  ci  şi  păcatul  şi  moartea  şi 
iadul,  care  nu  sînt  altceva  decît  urmările  nenorocite  pentru  oameni. 

Cu  toate  că  s-au  pus  străjeri  să  păzească  mormîntul,  ca  să  nu  vină  cineva  să 
fure  pe  Cel  mort,  ca  şi  cînd  ar  avea  ce  face  cu  un  mort;  cu  toate  că  mormîntul  era 
acoperit  cu  o  piatră  mare,  pecetluită;  cu  toate  că  judecătorii  erau  încredinţaţi  de 
către  sutaş  că  Cel  răstignit  era  cu  adevărat  mort,  deoarece  cursese  din  coasta  Lui 
sînge  şi  apă,  cu  toate  aceste  măsuri  de  siguranţă,  Hristos  a  înviat! 

Minunea  s-a  împlinit.  Moartea  a  fost  biruită  de  viaţă.  întristarea  s-a  prefăcut 
în  bucurie,  întunericul  în  lumină,  ura  a  fost  biruită  de  dumnezeiasca  iubire.  Hristos 
Domnul  a  mîntuit  lumea  de  păcat  şi  de  moarte  veşnică.  El  este  Mîntuitorul  lumii. 

Taina  învierii  este  mare  şi  necuprinsă,  ca  şi  taina  întrupării,  precum  spune 
Sf.  Apostol  Pavel:  „Cu  adevărat ,  mare  este  taina  creştinătăţii:  Dumnezeu  s-a  arătat 
în  trup ,  s-a  îndreptat  în  Duhul,  a  fost  văzut  de  îngeri,  s-a  propovăduit  între  nea¬ 
muri,  a  fost  crezut  în  lume,  s-a  înălţat  întru  slavă"  (I  Timotei  III,  16). 

In  faţa  minunii  învierii  Domnului,  a  bucuriei  ce  a  adus-o  în  lume,  mărturisim 
împreună  cu  Ioan  Gură-de-Aur:  „Nimeni  să  nu  se  teamă  de  moarte,  că  ne-a  izbăvit 
pe  noi  moartea  Mîntuitorului .  Stinsu-a  pe  dînsa  Cela  ce  a  fost  ţinut  de  aceea.  Pră¬ 
dat-a  iadul  Cel  ce  s-a  pogorît  în  iad.  Amărîtu-l-a  pe  el,  fiindcă  a  gustat  trupul 
Lui“ . . .  „Iadul  s-a  amărît,  întîmpinîndit-Te  pe  Tine  jos.  S-a  amărît  că  s-a  stricat. 
S-a  amărît  că  s-a  batjocorit ;  s-a  amărît  că  s-a  omorît ,  s-a  amărît  că  s-a  surpat; 
s-a  amărît  că  s-a  legat.  A  luat  trup  şi  de  Dumnezeu  s-a  întîmpinat  cu  cerul.  A  luat 

ce  a  văzut  şi  a  căzut  întru  ceea  ce  n-a  văzut.  Unde  îşi  este ,  moarte,  boldul?  Unde 
îţi  este,  iadule ,  biruinţa?  Sculatu-s-a  Hristos  şi  tu  te-ai  surpat.  Sculatu-s-a  Hristos 
şi  au  căzut  demonii.  înviat-a  Hristos  şi  se  bucură  îngerii.  înviat-a  Hristos  şi  viaţa 
vieţuieşte 

„ Moartea  lui  Hristos,  zice  Fericitul  Augustin,  a  biruit  moartea,  că  viaţa  lui  a 
inghiţit-o  şi  s-a  arătat  plinătatea  vieţii 


Iubiţi  credincioşi, 

După  învierea  Sa  din  mormînt,  Domnul  nostru  Iisus  Hristos  a  rămas  împreună 
cu  Sfinţii  Apostoli  timp  de  40  de  zile,  pînă  la  înălţarea  la  cer. 

Iisus  a  voit  să  întărească  pe  apostoli  în  credinţa  că  El,  Acela  pe  care  L-au 
văzut  răstignit  şi  îngropat,  este  acum  viu,  a  biruit  moartea. 

De  aceea  li  se  arată  în  mai  multe  rînduri,  dovedind  realitatea  învierii  Lui. 
Mai  întîi  se  arată  femeilor  mironosiţe.  Ele  veniseră  la  mormînt,  a  treia  zi  de  dimi¬ 
neaţă,  să  ungă  cu  mir,  după  rînduiala  Legii  Vechi,  trupul  Domnului.  Erau  îngîndu- 
rate  şi  se  întrebau  pe  drum:  Cine  le  va  prăvăli  piaţra  de  pe  mormînt?  Ajunse  la 
mormînt.  nu  mică  le-a  fost  mirarea,  piatra  fusese  răsturnată.  Mormîntul  era  gol. 
Un  înger  le-a  întîmpinat,  zicînd:  „Nu  vă  temeţi!  Ştiu  că  pe  Iisus  Cel  răstignit  îl 
căutaţi.  Nu  este  aici,  căci  s-a  sculat  precum  a  zis;  veniţi  de  vedeţi  locul  unde  a 
zăcut.  Şi  degrabă  mergînd,  spuneţi  ucenicilor  Lui  că  s-a  sculat  din  morţi  şi  iată  va 
merge  înaintea  voastră  în  Galileea,  acolo  îl  veţi  vedea.  Ele  au  alergat  cu  frică  şi 
cu  bucurie  mare  să  vestească  ucenicilor  Lui“  (Matei  XXVIII,  5 — 8). 

îndată  au  venit  la  mormînt  doi  dintre  apostoli,  Petru  şi  Ioan,  pentru  că  unii 
dintre  ei  „se  îndoiau*4  de  spusele  femeilor  purtătoare  de  mir.  Ajunşi  la  mormînt 
au  văzut  şi  ei  mormîntul  gol.  Ucenicul  Ioan,  fiind  mai  tînăr,  a  intrat  în  mormînt 
unde  a  aflat  giulgiurile  de  o  parte,  iar  marama  de  altă  parte  a  mormîntului. 

în  aceeaşi  zi,  dupâ-masă,  Iisus  s-a  arătat  celor  doi  ucenici,  Luca  şi  Cleopa, 
care  mergeau  spre  Emaus.  Ei  erau  îngînduraţi  şi  se  întrebau:  Oare  ce  va  fi  cu  Iisus? 
îl  ştiau  prins,  răstignit  şi  îngropat.  Dar  acum  a  treia  zi  nu  mai  ştiau  nimic  despre 
El.  Pe  cînd  vorbeau  ei  acesta,  Iisus  îi  ajunge  din  urmă  şi  începu  a  le  tîlcui  din 
Scriptură  cele  ce  aveau  să  se  întîmple  cu  El.  Ochii  lor,  spune  evanghelistul  Luca, 
„erau  ţinuţi  ca  să  nu-L  cunoască 44 .  Către  seară,  înainte  de  a  se  despărţi,  a  frînt 
piinea  ca  la  Cina  cea  de  taină.  Atunci  ei  L-au  cunoscut  şi  L-au  rugat  să  rămînă  cu 
ei.  Dar  El  s-a  făcut  nevăzut  (Luca,  XXIV,  13 — 31). 

în  aceeaşi  seară,  s-a  arătat  ucenicilor  care  erau  adunaţi  într-o  casă  de  frica 
iudeilor  şi  le-a  zis:  „Pace  vouă.  Eu  sînt,  nu  vă  temeţi . . .  Vedeţi  mîinile  Mele  şi 
picioarele  Mele,  că  Eu  însumi  sînt.  Pipăiţi-Mă  şi  vedeţi  că  duhul  nu  are  came  şi 
oase,  precum  Mă  vedeţi  pe  Mine  că  am“  (Luca  XXIV,  36,  39). 

La  opt  zile  după  aceea,  s-a  arătat  din  nou  apostolilor,  de  faţă  fiind  şi  Toma, 
căruia  i-a  zis:  „Adu  degetul  tău  încoace  şi  vezi  mîinile  Mele  şi  adu  mina  ta  şi  o 
pune  în  coasta  Mea  şi  nu  fi  necredincios,  ci  credincios.  Toma  a  răspuns  şi  I-a  zis: 
Domnul  meu  şi  Dumnezeul  Meu.  Iisus  i-a  răspuns:  Pentru  că  M-ai  văzut,  ai  crezut! 
Fericiţi  cei  ce  n-au  văzut  şi  au  crezutr  (Ioan,  XX,  27 — 29). 

S-a  arătat  apoi  apostolilor  la  Marea  Tiberiadei  şi  a  mîncat  cu  ei.  Sfîntul 
Apostol  Pavel  aminteşte  de  arătarea  lui  Iisus  la  peste  cinci  sute  de  oameni  (I  Cor. 
15,  6),  iar  mai  la  urmă  de  arătarea  ce  i  s-a  făcut  lui  pe  drumul  Damascului,  deve¬ 
nind  din  duşman  al  creştinilor  marele  vestitor  al  lui  Iisus  printre  păgîni. 

Din  toate  aceste  arătări,  ca  şi  din  multe  altele,  reiese  că  învierea  Domnului 
este  un  eveniment  istoric  a  cărui  realitate  nu  poate  fi  tăgăduită  sau  înlăturată  din 
memoria  vieţii  creştinilor.  Un  şir  neîntrerupt  de  creştini  au  vestit-o  şi  şi-au  dat 
viaţa  pentru  mărturisirea  ei. 

Faptele  Apostolilor,  cea  dintîi  istorie  a  creştinismului  de  la  început,  amintesc 
aproape  capitol  de  capitol  despre  această  minune.  „Noi  sîntem  martori  ai  acestui 
fapt“  (Fapte  III,  15),  spun  apostolii  ori  de  cîte  ori  vorbesc  despre  Hristos  şi  învierea 
Sa.  Iar  cînd  erau  opriţi  să  o  vestească,  răspundeau:  „Nu  putem  să  nu  grăim  cele  ce 
am  văzut  şi  am  auzit “  (Fapte  IV,  20). 

Certitudinea  învierii  Domnului  stă  la  temelia  creştinismului  şi  este  izvorul 
nădejdii  noastre  în  învierea  cea  de  obşte. 

Iubiţii  mei  fii  sufleteşti , 

Pe  lîngă  învăţătura  despre  învierea  Domnului  şi  binefacerile  ei,  doresc  să  vă 
împărtăşesc  cîteva  îndemnuri  cu  privire  la  îndatoririle  pe  care  le  avem  zi  de  zi,  ca 
să  umblăm  fără  rătăcire  pe  cărările  vieţii,  după  voia  cea  sfîntă  a  lui  Dumnezeu. 

Am  trecut  printr-o  iarnă  grea  care  a  pus  la  încercare  strădaniile  întregului 
nostru  popor.  Acum  razele  călduroase  ale  primăverii  ne-au  înveselit  şi  ne  cheamă 
la  lucru. 

Ogoarele  şi  fabricile  cheamă  şi  aşteaptă  la  lucru  pe  lucrători.  Prin  sudoarea 
muncii  lor,  ei  sînt  chemaţi  să  pregătească  şi  să  cîştige  cele  ce  sînt  de  lipsă  pentru 
ei,  pentru  familiile  lor,  pentru  întregul  popor.  Prin  munca  lor  conştientă  şi  stărui¬ 
toare,  se  făureşte  un  viitor  luminos  patriei  noastre  dragi. 

Au  trecut  40  de  ani  de  la  terminarea  războiului.  In  toţi  aceşti  ani,  harnicul 
nostru  popor  a  realizat  fapte  măreţe,  a  înscris  noi  trepte  în  propăşirea  lui,  încît 
astăzi  înfăţişarea  patriei  este  înnoită  şi  numele  ei  este  rostit  cu  deosebită  apreciere 
în  lume.  Pe  bună  dreptate  putem  fi  mîndri  că  sîntem  un  popor,  ai  cărui  fii  produc 
lucruri  de  valoare,  în  toate  domeniile  de  activitate. 

Toate  acestea  s-au  realizat  şi  pentru  că  Dumnezeu  ne-a  ajutat  să  străbatem  o 
epocă  de  pace,  de  linişte  şi  armonie  între  toţi  fiii  ţării  noastre.  Una  din  îndatoririle 
de  căpetenie  ale  fiecărui  creştin  este  aceea  de  a  fi  un  lucrător  pentru  pace,  urmînd 
pilda  Domnului  nostru  Iisus  Hrist03.  El  a  fost  numit  de  către  prooroci  „Domnul 
păcii44  (Isaia  IX,  6),  iar  Apostolul  Pavel  îl  numeşte  „Pacea  noastră44  (Efes,  II  14), 
fiindcă  prin  jertfa  Sa  de  pe  cruce  şi  prin  înviere  ne-a  împăcat  cu  Dumnezeu  şi  a 
surpat  zidul  vrajbei  dintre  oameni. 

Precum  odinioară,  îndată  după  învierea  Sa,  s-a  arătat  sfinţilor  Apostoli  şi 
le-a  zis:  „Pace  vouă44,  tot  astfel  se  adresează  şi  nouă,  spunîndu-ne:  „Pace  vouă, 
pacea  Mea  o  dau  vouâ“  (Ioan  XIV,  27). 

Se  cuvine  să  primim  acest  mesaj  sfînt  al  Mîntuitorului,  fiindcă  după  nimic 
nu  suspină  lumea  de  astăzi  mai  mult  decît  după  pace,  după  o  pace  adevărată  şi 
deplină,  după  o  pace  dreaptă  şi  statornică,  după  o  pace  care  înlesneşte  oamenilor 
şi  popoarelor  un  trai  fericit,  libertatea  şi  bucuria  muncii  ziditoare,  împotriva  celor 
ce  vor  înrobirea  oamenilor,  celor  ce  vor  şi  pregătesc  un  nou  război,  aducător  de 
moarte. 

Mai  mult  ca  altădată,  să  ne  unim  cu  toţi  oamenii  de  bine  şi  să  facem  cunos¬ 
cuta  voinţa  de  pace  a  poporului  nostru,  să  punem  stavilă  puternică  în  calea  celor 
ce  uneltesc  rele  şi  seamănă  vrajbă  şi  spaimă  între  oameni. 

Noi  credem  şi  mărturisim  că  Dumnezeu  a  dat  omului  minte  ca  să  cunoască 
tainele  firii,  ale  universului  nu  pentru  ca  sâ-1  distrugă  şi  nici  ca  să  fabrice  arme 
ucigătoare  de  vieţi  omeneşti  şi  de  bunuri  materiale.  Viaţa  oamenilor  este  şi  aşa  atît 
de  scurtă,  încît  este  mare  păcat  că  se  află  oameni  care  se  ocupă  de  distrugerea 

ei,  în  loc  să  se  ocupe  de  apărarea  ei.  Cît  de  inumane  şi  condamnabile  sînt  ase¬ 

menea  acţiuni! 

Iarăşi,  Vă  sfătuiesc  să  trăiţi  în  frăţietate  şi  bună  înţelegere  unul  cu  altul  şi 
să  vă  ajutaţi  unul  pe  altul. 

Să  păstraţi  dreapta  credinţă  în  care  v-aţi  născut,  în  care  au  trăit  părinţii  şi 

strămoşii  voştri.  Să  nu  vâ  lăsaţi  ademeniţi  de  chemări  şi  şoapte  înşelătoare  care 

vă  îndeamnă  să  căutaţi  mîntuirea,  despărţindu-vă  de  credinţa  strămoşească.  Sfîntul 
Părinte  Ciprian,  care  a  trăit  în  primele  veacuri  ale  creştinismului,  scrie  într-o  carte: 
„ Cine  nu  are  Biserica  de  mamă,  nu  are  pe  Dumnezeu  de  tatău. 

Rămîneţi  deci  tari  în  dreapta  credinţă.  Poporul  nostru  s-a  născut  şi  a  crescut 
în  această  „lege  românească  şi  strămoşească44. 

Iubiţi  locaşul  lui  Dumnezeu,  care  este  „poarta  cerului44  (Facere  XVIII  17). 
Ingrijiţi-1  şi-l  cercetaţi  cu  tragere  de  inimă,  căci  prin  El  vă  împărtăşiţi  de  darurile 
lui  Dumnezeu.  Biserica  Ortodoxă  a  fost  în  tot  trecutul  poporului  român  ca  un  far 
luminos  care  a  sprijinit  năzuinţa  de  unitate,  libertate  şi  progres  a  neamului  nostru, 
în  zilele  noastre,  ea  ne  îndeamnă  să  urmăm  calea  păcii  şi  să  păstrăm  unitatea  cre¬ 
dinţei,  unitatea  neamului  şi  unitatea  idealului  de  a-şi  făuri  o  viaţă  fericită. 

Iubiţi  fii  sufleteşti, 


In  cursul  acestui  an  sărbătorim  evenimente  însemnate  din  istoria  Patriei  şi  a 
Bisericii.  Se  împlinesc,  precum  am  anunţat,  patruzeci  de  ani  de  la  încheierea  răz¬ 
boiului  de  eliberare  naţională. 

Biserica  noastră  sărbătoreşte  împlinirea  a  una  sută  de  ani  de  la  dobîndirea 
autocefaliei,  adică  a  neatîrnării  ei  bisericeşti  şi  şaizeci  de  ani  de  la  ridicarea  ei  la 
rangul  de  Patriarhie. 

Se  cuvine  să  mulţumim  lui  Dumnezeu  pentru  toate  aceste  împliniri  şi  să  ne 
arătăm  vrednici  de  faptele  şi  jertfele  înaintaşilor  noştri. 

Împărtăşindu-Vă  aceste  învăţături  şi  îndemnuri,  Vă  îmbrăţişez  cu  toată  căldura 
inimii  mele  părinteşti  şi  Vă  întîmpin  pe  toţi  cu  imnul  de  biruinţă  al  creştinătăţii: 

HRISTOS  A  ÎNVIAT  1 

Al  vostru,  al  tuturor,  de  tot  binele  voitor  şi  pururea  rugător  către  Iisus  Hristos, 
Biruitorul  morţii  şi  Domnul  vieţii. 


t  VAS  I  LE 
Episcopul  Oradiei 


Studii  şi  articole 


ÎNTÎLNIREA  MlNTUITORULUI  HRISTOS  LA  IERIHON 

CU  VAMEŞUL  ZAHEU 

—  Luca  19,  1 — 10  — 


Sfintele  Evanghelii  sinoptice  acordă  un  loc  distinct,  în  cadrul  acti¬ 
vităţii  Mîntuitorului,  ultimei  Sale  călătorii  din  Galileea  la  Ierusalim, 
înainte  de  mîntuitoarele  Sale  patimi.  In  Evanghelia  a  treia,  o  bună 
parte  din  materialul  prezentat  de  Sf.  Luca  este  încadrat  pe  parcursul 
acestei  călătorii  (9,  51 — 19,  46). 1  Sf.  Luca  accentuează  în  mod  deosebit 
dramatismul  acestei  călătorii  care-L  aduce  pe  Mîntuitorul  spre  patimi 
şi  moarte.  Tensiunea  crescîndă  a  acestei  lungi  secţiuni  lucanice  culmi¬ 
nează  cu  o  nouă  prevestire  a  patimilor,  în  termeni  deosebit  de  clari, 
în  cap.  18,  31—33  (cf.  9,  22.24). 

Calea  urmată  de  Domnul  şi  de  ucenicii  Săi,  din  Galileea,  prin 
Pereea,  spre  Ierusalim,  trecea  prin  Ierihon.  Din  acest  oraş,  ei  vor  porni, 
înconjuraţi  de  o  mulţime  destul  de  numeroasă,  spre  Ierusalim,  trecînd 
prin  Betania  şi  Betfaghe  (Lc.  19,  29). 

In  ce  priveşte  activitatea  Mîntuitorului  în  scurta  Sa  trecere  prin 
Ierihon,  toţi  cei  trei  evanghelişti  sinoptici  relatează  vindecarea  unui, 
sau  a  doi,  orbi  (Mt.  20,  29 — 34;  Mc.  10,  46 — 52;  Lc.  18,  35 — 43).2  Numai 
Sf.  Luca  reţine  însă  episodul  cu  vameşul  Zaheu. 

1.  Ierihonul  în  epoca  Noului  Testament 

Pe  traseul  urmat  de  Mîntuitorul  şi  ucenicii  Săi,  printr-un  ţinut  de- 
şertic  şi  plin  de  primejdii  (cf.  Lc.  10,  30),  Ierihonul  apărea  ca  o  oază 
reconfortabilă,  unde  orice  călător  se  oprea  cu  plăcere. 


1  Vezi  Etienne  Samain,  Le  răcit  lucanien  du  voyage  de  Jâsus  vers  Jârusalem. 
Quelques  âtudes  râcentes,  în  „Foi  et  vie",  72  (1973),  nr.  3  (Cahiers  bibliques,  12), 
p.  3 — 24. 

2  Sf.  Matei  vorbeşte  de  vindecarea  a  doi  orbi.  încă  din  vechime  s-a  încercat 
armonizarea  celor  trei  relatări  sinoptice,  afirmîndu-se,  de  pildă,  că  numai  unul 
dintre  cei  doi  orbi,  Bartimeu  (menţionat  cu  numele  de  Sf.  Marcu)  a  strigat  către 
Mîntuitorul,  cerînd  vindecare  (Origen),  sau  că  acest  Bartimeu  era  bine  cunoscut  în 
Biserica  veacului  apostolic  şi  de  aceea  numai  la  vindecarea  sa  se  referă  evangheliile 
a  Il-a  şi  a  IlI-a  (Fer.  Augustin);  vezi  M. — J.  Lagrange,  Evangile  selon  Saint 
Matthieu  (Etudes  bibliques),  ed.  a  IV-a,  Paris,  1927,  p.  394;  P.  Bonnard,  L’Evangile 
selon  Saint  Matthieu  (Commentaire  du  Nouveau  Testament,  I),  Paris,  1963,  p.  300. 

Aşezat  pe  valea  Iordanului,  la  7 — 8  km  spre  nord  de  vărsarea  aces¬ 
tuia  în  Marea  Moartă,  Ierihonul,  ,, oraşul  lumii", 3  beneficia  de  existenţa 
în  apropiere  a  mai  multor  izvoare  abundente. 

Săpăturile  arheologice  de  la  Teii  es-Sultan,4  în  partea  de  rord-vest 
(la  cca  1,5  km)  a  localităţii  actuale  er-Riha  (Ierihon),  lingă  izvorul  lui 
Elisei  (IV  Regi  2,  18 — 22)  au  scos  la  lumină  rămăşiţele  străvechii  cetăţi 
cucerite  de  Iosua  (Ios.  1 — 7),  demonstrînd  că  această  aşezare  este  „una 
din  localităţile  fortificate  cu  cea  mai  mare  vechime  din  Orientul  Apro¬ 
piat",5  ea  datînd  din  mileniul  VIII  î.  H.6 

Datorită  blestemului  lui  Iosua  (Ios.  6,  26),  vechiul  Ierihon,  distrus 
ultima  dată  de  israeliţi,  n-a  mai  fost  reconstruit.7 

Ierihonul  din  epoca  Noului  Testament  era  un  oraş  cu  totul  nou, 
aşezat  spre  sud-vest  de  vechea  cetate,  anume  la  intrarea  în  Wadi  Qilt 
(sau  Qelt).  în  această  nouă  aşezare,  care  a  luat  fiinţă,  probabil  în  epoca 
elenistică,8  Irod  cel  Mare  (37 — 4  î.  H.)  a  construit  un  splendid  palat 
de  iarnă,  cu  o  faţadă  de  terase,  în  stil  roman,  şi  înconjurat  de  frumoase 
grădini  ornamentale,  udate  de  apa  abundentă  din  Wadi  Qilt.9  Noul  oraş 
era  înconjurat  de  plantaţii  de  palmieri  (curmali)  şi  de  balsam,  renumite 
în  antichitate.  Astfel,  după  Strabon,  cringul  de  palmieri  de  la  Ierihon 
se  întinde  pe  o  distanţă  de  100  de  stadii  (cca  20  km);10  acelaşi  scriitor 
antic  vorbeşte  şi  despre  „grădina  de  balsam"  (o  tou  PaXaa[j.ou  TiapaSsujo;), 


3  Cel  mai  probabil,  denumirea  Icriho  derivă  de  la  aceeaşi  rădăcină  cu  iereah, 
care  înseamnă  „lună“;  oraşul  îşi  va  fi  primit  numele  de  la  Iarih  sau  Ierah,  zeul 
lunii  la  vechii  semiţi  occidentali;  cf.  W.  F.  Albright,  Archaeology  and  the  Religion 
of  Israel,  1953,  p.  83,  91,  97  şi  197  nota  36. 

4  Asupra  acestor  săpături  arheologice  şi  a  modului  în  care  ele  confirmă  datele 
biblice,  vezi  Diac.  asist.  dr.  Emilian  Corniţescu,  Descoperirile  arheologice  din  Ţara 
Sfîntă  în  ultimii  50  de  ani  (1920 — 1970)  şi  raportul  lor  cu  Vechiul  Testament ,  teză 
de  doctorat.  Bucureşti,  1983,  extras  din  rev.  „Studii  Teologice4*,  XXXIV  (1982), 
nr.  7 — 8  şi  9 — 10,  p.  59 — 62. 

5  Ibidem ,  p.  60  K.  M.  Kenyon,  care  a  condus  săpăturile  arheologice  la  Ierihon 
în  anii  1952 — 1957,  afirmă  că  „această  aşezare  este  cea  mai  veche  descoperită  pînă 
acum  în  Palestina  şi  peste  tot  în  Orientul  Apropiat**  (art.  Jericho,  în  „Dictionary 
of  the  Bible“,  ed.  de  James  Hastings,  ed.  a  Il-a,  revăzută  de  F.  C.  Grant  şi  H.  H. 
Rowley,  Ldinburgh,  1963,  p.  470);  vezi  şi  K.  M.  Kenyon,  Digging  up  Jericho , 
London,  1957. 

6  Diac.  asist.  dr.  Emilian  Corniţescu,  op.  cit.,  p.  60. 

7  Săpăturile  arheologice  confirmă  ceea  ce  ştim  din  Sf.  Scriptură  despre  aban¬ 
donarea  Ierihonuiui  în  perioada  de  după  cucerirea  israelită.  Teii  es-Sultan  păstrează 
numai  urme  sporadice  de  aşezări  din  sec.  VII — VI  î.  H.  Cf.  K.  M.  Kenyon,  art.  cit., 
p.  471. 

8  In  anul  160  i.  H.  Bacchide  construise  aici  o  fortăreaţă  (I  Macabei  9,50);  se 
pare  că  tot  aici  au  fost  masacraţi  Simon  Macabeul  şi  partizanii  săi  (I  Macabei  16, 
11—17). 

9  In  acest  palat  a  şi  murit  Irod  cel  Mare.  urît  de  întregul  popor  şi  neregretat 
nici  de  membrii  familiei  sale;  cf.  Iosif  Flaviu,  Antichităţi  iudaice,  XVII,  VIII,  1  (191); 
Războiul  iudaic.  I,  XXXIII,  8,  (665).  Corpul  acestui  rege  a  fost  însă  înmormîntat  în 
fortăreaţa  Hcrodion  (sau  Herodium),  la  sud  de  Betleem,  aflată  la  o  distanţă  de  200 
de  stadii  (cca  40  km)  de  Ierihon;  cf.  Iosif  Flaviu,  Antichităţi  iudaice,  XVII,  VIII, 
3  (199);  Războiul  iudaic,  I,  XXXIII,  9  (673). 

10  Cifrele  date  de  Strabon  sînt  probabil  exagerate.  După  Iosif  Flaviu  (Răz¬ 
boiul  iudaic,  IV,  VIII,  3),  întreaga  arie  productivă  a  Ierihonuiui  avea  o  lungime  de 
70  de  stadii  şi  o  lărgime  de  20  de  stadii  (cca  14X4  km). 

care  producea  foarte  valoroasa  răşină  de  balsam,  folosită  ca  medica¬ 
ment.11  Tacitus  menţionează  „balsamul  şi  curmalele44  drept  produsele 
proprii  Ţării  Sfinte.12 

De  mai  multe  ori  în  Vechiul  Testament,  Ierihonul  este  numit  „Ceta¬ 
tea  Palmierilor44  (sau:  Cetatea  Finicilor)  —  ir  hatte  mărim  (Deut.  34,  3; 
Jud.  1,  16;  3,  13;  II  Parai.  28,  15).  Irod  cel  Mare  a  extins  plantaţiile,  iar 
Arhelau  (4  î.  H. — 6  d.  H.)  a  construit  un  nou  apeduct,  pentru  a  asigura 
irigarea  acestora.13  Iosif  Flaviu,  care  nu  pierde  nici  un  prilej  de  a  sub¬ 
linia  fertilitatea  oazei  de  la  Ierihon,14  spune  despre  ea  că  este  o  „regiune 
dumnezeiască44  ( $eiov  Xwpuov ),  în  care  plantele  găsesc  un  mediu  ideal 
datorită  „căldurii  aerului  şi  fertilităţii  apei44.15  în  alt  loc,  acelaşi  Iosif 
Flaviu  declară  în  mod  explicit  că  zona  Ierihonului  este  cea  mai  roditoare 
din  întreaga  Iudee.16 

Din  aceste  informaţii  ne  putem  da  seama  că,  la  începutul  erei  creş¬ 
tine,  Ierihonul  era  un  oraş  foarte  bogat  şi  elegant.  Aristocraţii  veneau 
de  departe  să-şi  petreacă  iarna  în  acest  oraş,  care,  datorită  aşezării 
sale  în  depresiunea  Ierihonului,  la  p6ste  200  m  sub  nivelul  Mării  Medi- 
terane,  avea  o  climă  foarte  caldă  şi  plăcută,  chiar  şi  atunci  cînd  restul 
ţării  era  acoperit  de  zăpadă. 

în  acest  oraş  intră  Mîntuitorul  în  drumul  Său  spre  Ierusalim.  Din¬ 
colo  de  frumuseţea  construcţiilor  şi  de  abundenţa  vegetaţiei,  El  vede 
însă  mizeria  umană,  trupească  şi  sufletească,  şi  se  apleacă  cu  milă  şi 
gingăşie  spre  a  vindeca  şi  a  mîntui,  dînd  lumină  orbilor  şi  ridicînd  la 
lumină  sufletul  întunecat  al  lui  Zaheu  vameşul. 

2.  Un  om  exclus  din  societate  i 

Vameşii  ţineau  de  o  instituţie  fiscală  romană. 

în  perioada  republicii,  statul  roman  s-a  dispensat  de  grija  şi  chel¬ 
tuiala  strîngerii  impozitelor  din  provincii,  vînzînd  în  bloc,  la  licitaţie, 
dreptul  de  a  strînge  taxele  dintr-o  provincie  sau  alta.  Licitatorul  era 
cenzorul,  iar  cumpărătorul  era  una  dintre  marile  companii  financiare 
romane,  compuse  mai  ales  din  membri  ai  ordinului  cavalerilor.17  Func¬ 
ţionarii  acestor  companii  se  numeau  în  limba  latină  publicam.1* 


11  Strabon,  Geografia ,  XVI,  II,  41  (763). 

12  Tacitus,  Istorii,  V,  6. 

13  Iosif  Flaviu,  Antichităţi  iudaice,  XVII,  XIII,  1  (340). 

14  Ibidem,  IV,  VI,  1  (100);  XIV,  IV,  1  (54);  XV,  IV,  2  (96);  Idem,  Războiul 
iudaic,  I,  VI,  6  (138);  I,  XVIII,  5  (361). 

15  Idem,  Războiul  iudaic,  IV,  VIII,  3  (469). 

16  Ibidem,  I,  VI,  6  (138);  to  t Vţ  IouSata^  moTaTOv*  Asupra  Ierihonului  în 

epoca  Noului  Testament,  vezi  L.  Mowry,  în  „Biblical  Archaeologist",  XV  (1952), 
p.  25 — 42;  Emil  Schiirer,  The  History  of  the  Jewish  People  in  the  Age  of  Jesus 
Christ  (175  B.C. — A.  D.  135),  nouă  ediţie  engleză  revăzută  de  G.  Vermes  şi  F.  Miliar, 
voi.  I,  Edinburgh,  1973,  p.  298 — 300,  nota  36. 

17  J.  K.  Beker,  art.  Publican,  în  „Dictionary  of  the  Bible4*,  ed.  J.  Hastinge, 
ed.  a  II-a  revăzută,  Edinburgh,  1963,  p.  824. 

18  Istoricul  Titus  Livius  vorbeşte  de  existenţa  unei  clase  de  astfel  de  func¬ 
ţionari  —  ordo  publicanorum  —  încă  la  anul  212  î  H.  (Ab  Urbe  condita,  XXV,  3, 
8—19). 

Acest  sistem,  oarecum  avantajos  pentru  stat,  a  generat  nenumărate 
abuzuri.  Funcţionarii  însărcinaţi  cu  colectarea  impozitelor  îşi  dădeau 
toată  silinţa  să  smulgă  sume  cît  mai  mari  de  la  contribuabili  pentru  ca, 
pe  lingă  sumele  datorate  statului,  să  se  aleagă  şi  ei  cu  venituri  cît  mai 
substanţiale.  Abuzurile  erau  cu  atît  mai  grave  cu  cît  guvernatorii  pro¬ 
vinciilor  se  lăsau  uneori  mituiţi,  închizînd  ochii  la  stoarcerea  fără  milă 
a  populaţiei.  De  multe  ori  locuitorii  unei  provincii  erau  siliţi  la  contribuţii 
de  două  sau  chiar  de  trei  ori  mai  mari  decît  cele  prevăzute  de  lege. 
Marele  orator  şi  om  politic  Cicero  considera  drept  vulgară  funcţia  de 
publicanus  tocmai  datorită  faptului  că  ea  era  împreunată  cu  atîtea  abu¬ 
zuri,  care  atrăgeau  ura  populaţiei  faţă  de  persoana  care  o  exercita.19 

în  perioada  Imperiului  (începînd  cu  anul  27  î.  Hr.),  sistemul  aren¬ 
dării  impozitelor  de  către  publicării  a  fost  abolit;  împăratul  avea  în  fie¬ 
care  provincie  un  procurator,  a  cărui  însărcinare  era  de  a  asigura 
strîngerea  impozitelor  şi  a  vămilor  pentru  produsele  exportate.  Vameşii 
amintiţi  în  Sfintele  Evanghelii  erau,  desigur,  agenţi  ai  procuratorului 
imperial  al  Iudeii,  însărcinaţi  cu  strîngerea  impozitelor  şi  a  vămilor.20 

Vameşii  erau  urîţi  de  popor  nu  numai  pentru  practicile  lor  abuzive, 
ci  şi  pentru  faptul  că-şi  exercitau  funcţia  în  slujba  asupritorului  străin. 
Ei  erau  instrumente  ale  puterii  străine,  fără  contingenţă  cu  aparatul 
ierarhic  teocratic  al  poporului  lui  Israel.  Se  ştie  că  mulţi  iudei  din 
vremea  Mîntuitorului  puneau  sub  semnul  întrebării  obligaţia  de  a  plăti 
dajdia  Cezarului  roman  (cf.  Mt.  22,  17).  La  acestea  se  adăuga  şi  faptul 
că  iudeii  religioşi  îi  socoteau  pe  vameşi  impuri  din  punct  de  vedere 
ritual,  datorită  contactului  lor  permanent  cu  păgînii.  De  aceea,  rabinii 
interziceau  şederea  la  masă  cu  persoane  care  exercitau  nedemn  funcţia 
de  vameş.21  Atitudinea  generală  de  ură  şi  profund  dispreţ  faţă  de  vameşi 
transpare  foarte  clar  în  paginile  Sfintelor  Evanghelii,  unde  aceştia  apar 
ca  modele  de  egoism  (Mt.  5,  46)  sau  sînt  puşi  alături  de  ,,păcătoşiu  (Mt.  9, 
10 — 11;  11,  19;  Mc.  2,  15 — 16;  Lc.  5,  30;  7,  34;  15,  1),  de  „desfrînate" 
(Mt.  21,  31)  sau  de  ,,păgîni“  (Mt.  18,  17). 

Sf.  Ioan  Botezătorul  cunoştea  bine  mijloacele  necinstite,  presiunile, 
violenţa,  abuzurile  folosite  de  vameşi  în  exercitarea  odioasei  lor  însăr¬ 
cinări.  De  aceea,  cînd  unii  vameşi  veniţi  la  el,  la  Iordan,  îl  întreabă  ce 
să  facă  spre  a  se  mîntui,  Sf.  Ioan  Botezătorul  răspunde:  ,,Nu  cereţi  nimic 
mai  mult  decît  vă  este  rînduit11  (Lc.  3,  13).  Chiar  în  urma  activităţii 
înaintemergătorului  se  constată  un  reviriment  şi  în  viaţa  unor  vameşi 
(Lc.  7,  29).  Mult  mai  eficientă  va  fi  însă  întîlnirea  vameşilor  cu  Mîntui- 
torul  Hristos,  deoarece  ,,a  venit  să  caute  şi  să  mîntuiască  pe  cel  pier¬ 
dut"  (Lc.  19,  10).  Domnul  nu  a  evitat  societatea  vameşilor  şi  de  aceea 
a  şi  fost  acuzat,  mai  ales  de  farisei,  că  este  ,, prieten  al  vameşilor  şi  al 
păcătoşilor"  (Mt.  11,  19). 

Aducîndu-i  Mîntuitorului  o  astfel  de  acuzaţie,  fariseii  făceau  o  gravă 
confuzie.  Căci  Mîntuitorul  nu  iubea  păcătoşii  pentru  că  erau  păcătoşi, 


19  Cicero,  De  oficiis,  I,  42,  50. 

20  J.  K.  Beker,  art.  cit.,  p.  824. 

21  Cf.  H.  L.  Strack  şi  P.  Billerbeck,  Kommentar  zum  Neuen  Testament  aus 
Talmud  und  Midrasch,  voi.  I,  Munchen,  1922,  p.  498 — 499. 

ci  pentru  pă,  ascultînd  cuvîntul  Său,  lepădau  cu  hotărîre  păcatele  deve¬ 
nind  fii  ai  împărăţiei  cerurilor  înaintea  cărturarilor  şi  a  fariseilor. 
Vameşul  din  parabolă  (Lc.  18,  10  urm.)  este  un  astfel  de  păcătos  care 
află  calea  întoarcerii,  a  convertirii.  Cu  astfel  de  „vameşi  şi  păcătoşi"  stă 
Iisus  la  masă,  aducîndu-le  lumină  şi  bucurie  în  case  şi  în  suflete.  Din- 
tr-un  astfel  de  vameş,  anume  din  Levi,  de  la  vama  din  Capernaum,  face 
Mîntuitorul  un  vrednic  apostol  al  Său  (Mt.  9,  9  urm.  şi  108,  par.),  cel 
care  va  fi  Sf.  Matei,  evanghelistul. 

Un  model  de  păcătos  îndreptat  este  şi  vameşul  Zaheu. 

In  Ierihon,  şi  poate  nu  numai  acolo,  Zaheu  era  stigmatizat  ca  „păcă¬ 
tos"  notoriu  (Lc.  19,  7),  datorită,  probabil,  nu  numai  funcţiei  sale,  ci  şi 
modului  cum  o  exercita.  Din  faptul  că  se  angajează  să  întoarcă  împătrit 
celor  pe  care  i-a  nedreptăţit,  deducem  că  fusese  un  vameş  cu  păcatele 
obişnuite  ale  vameşilor,  un  egoist,  răpitor  şi  nedrept.  Deşi  numele  Zaheu 
(  =  Zacai,  I  Ezdra  2,  9;  Neem.  7,  14), 22  formă  contrasă  de  la  Zaharia,  în¬ 
seamnă  pur,  curat ,  concetăţenii  iudeii  îl  socoteau  pe  mai  marele  vame¬ 
şilor  din  Ierihon,  pe  drept,  un  păcătos  şi  un  necurat.  Deşi  era  şi  el  „fiu 
al  lui  Avraam",  iudeii  îl  evitau  ca  pe  un  păgîn,  socotind  orice  contact  cu 
el  sau  cu  familia  sa  drept  prilej  de  întinare  moral-rituală.23 

Expresia  apXtTsXcov7)*;  (  =  mai  marele  vameşilor ,  căpetenia  vame¬ 
şilor ),  care  nu  apare  nicăieri  în  altă  parte,  nici  în  scrierile  vechi  gre¬ 
ceşti,24  era,  desigur,  un  titlu  oficial.  In  textul  din  Luca,  „mai  marele 
vameşilor"  nu  este  un  simplu  pleonasm  al  lui  „bogat".  Probabil  că 
Zaheu  era  împuternicit  cu  strîngerea  impozitelor  şi  a  celorlalte  taxe  din 
Ierihon  şi  împrejurimi,25  avînd  în  subordine  mai  mulţi  vameşi,26  şi  fiind 
astfel  un  intermediar  între  portitores  şi  publicam.  Un  astfel  de  funcţionar 
era  numit  de  romani  magisterP 

Ca  „mai  mare  al  vameşilor"  Zaheu  era  cu  atît  mai  urît  de  către 
populaţie,  fiind  responsabil  şi  de  fărădelegile  subordonaţilor  săi. 

Sf.  Evanghelie  adaugă  despre  Zaheu  că  era  „bogat".  Această  bogă¬ 
ţie  a  lui  Zaheu,  rod  al  asupririi  conaţionalilor,  îl  făcea  pe  Zaheu  şi  mai 


22  Sub  forma  Zacheu  (sau  Zaheu)  acest  nume  mai  apare  în  II  Macabei  10,  19, 
fiind  purtat  de  un  ofiţer  iudeu  trădător,  pe  care  l-a  condamnat  la  moarte  Iuda 
Macabeul  (10,  18—22). 

23  Însuşi  numele  „Zaheu**  arată  că  „mai  marele  vameşilor**  din  Ierihon  era 
iudeu  de  neam.  In  mod  obişnuit,  oficialitatea  romană  recruta  pe  strîngătorii  de 
impozite  din  sînul  populaţiilor  autohtone.  Totuşi  Tertulian  (A dversus  Marcionem, 
IV,  XXXVII,  1)  zice  că  Zaheu  era  „de  alt  neam**  (allophylus).  Această  părere  a  fost 
adoptată  şi  de  unii  comentatori  de  mai  tîrziu. 

24  Cf.  William  F.  Arndt  şi  F.  Wilbur  Gingrich,  A  Greek-English  Lexicon  of 
the  New  Testament  and  Other  Early  Christian  Literature,  Chicago,  1937,  p.  112. 

25  Ierihonul,  important  oraş  de  frontieră,  prin  care  trecea  o  importantă  linie 
comercială  ce  lega  părţile  răsăritene  (mai  ales  regatul  nabateilor)  de  porturile  Mării 
Mediterane,  şi  care-şi  exporta  propriile  produse  (mai  ales  preţiosul  balsam),  va  fi 
avut,  desigur,  un  astfel  de  comisionar  sau  împuternicit  cu  strîngerea  tuturor  taxelor. 
Cf.  Alfred  Plummer.  A  Criticai  and  Exegetical  Commentary  on  the  Gospel  Accord - 
ing  to  S.  Luke  (The  International  Criticai  Commentary),  Edinburgh,  ed.  a  V-a,  1922, 
retip.  1964,  p.  433. 

26  H.  L.  Strack  şi  P.  Billerbeck,  op.  cit.,  voi.  II,  p.  249. 

27  A.  Plummer,  op.  cit.,  p.  433. 

detestabil  în  ochii  acestora.  Toţi  nădăjduiau  să  vadă  dezlănţuindu-se  mînia 
dumnezeiască  asupra  unui  astfel  de  om  şi  a  casei  sale,  adevărat  simbol  al 
lui  „mamona  al  nedreptăţii44  (cf.  Lc.  16,  9 — 11).  Ori  Iisus  intră  tocmai 
în  casa  acestui  păcătos,  aducînd  acestei  case  mesajul  Său  mîntuitor. 

3.  întâlnirea  Mîntuitorului  cu  Zaheu 

Mîntuitorul  străbătea  Ierihonul  înconjurat  de  o  mare  mulţime  de 
oameni.  Celor  care  îl  însoţeau  de  mai  înainte  (Lc.  18,  36)  li  s-au  adăugat 
locuitorii  Ierihonului,  dorinţa  de  a-L  vedea  fiind  generală  mai  ales  la 
vestea  minunii  pe  care  a  săvîrşit-o  la  intrarea  în  oraş.  însuşi  orbul  vin¬ 
decat  ,, mergea  după  El,  slăvind  pe  Dumnezeu44  (Lc.  18,  43). 

Zaheu,  şi  el,  „căuta  să  vadă  cine  este  Iisus,  dar  nu  putea  de  mulţime, 
pentru  că  era  mic  de  statură44  (Lc.  19,  2).  Evanghelistul  nu  zice  simplu: 
„căuta  să  vadă  pe  Iisus44,  ci  „căuta  să  vadă  cine  este  Iisus44  ( 
sSsiv  tov  Tiţ  zmi v ),  lăsînd  să  se  înţeleagă  că  Zaheu  îl  cunoştea 

de  mai  înainte,  din  auzite,  pe  Mîntuitorul  şi  că  acum  dorea  din  tot 
sufletul  să-L  vadă. 

Fiind  mic  de  statură,28  Zaheu  nu  avea  nici  o  şansă  să-L  vadă  pe 
Iisus,  înconjurat  cum  era  de  mulţime.  De  aceea,  „alergînd  înainte44,2'  pe 
drumul  pe  care  mergea  Domnul,  „s-a  suit  într-un  sicomor,  ca  să-L 
vadă,  căci  pe  acolo  avea  să  treacă44  (Lc.  19,  4). 

Sicomorul  (cuxopopsa) 30  este  un  „smochin-dud44,  deosebit  atît  de 
smochin,  cît  şi  de  dud.  Acest  arbore,  numit  în  ebraică  sikmim  şi  în  latină 
ficus  sycamorus,  cu  fructe  asemănătoare  smochinelor  şi  cu  frunze  ca 
ale  dudului,31  viguros,  înalt  de  10 — 15  m  şi  pururea  verde 32  era  foarte 
potrivit  pentru  plantarea  pe  marginea  drumurilor.33  Trunchiul  scurt  şi 
foarte  gros  al  acestui  pom  şi  ramurile  sale  larg  deschise  pe  orizontală 
făceau  foarte  uşoară  urcarea  în  el. 


28  Substantivul  *)Yixia  înseamnă  aici  „statură**,  ca  şi  în  Lc.  2,  52,  iar  nu 
„virstă*  ca  in  Mt.  6,  27;  Lc.  12,  25;  cf.  A.  Plummer,  op.  cit.,  p.  79. 

29  In  această  expresie,  7rpoSpa(xcov  este  întărit  de  zic,  to  £|X7ipo(7i>£v. 

30  Deşi  în  ce  priveşte  forma  acestui  cuvînt  există  o  variaţie  în  textele  ma¬ 
nuscrise,  uncialele  cele  mai  vechi,  în  afară  de  A,  au  —  [xopsa  ,  iar  nu  —  fxopata, 

pe  de  altă  parte,  forma  —  p.opsa  este  mult  mai  bine  atestată  în  manuscrise  decît 

—  [xojpea  sau  —  p.opata.  Denumirea  obişnuită  a  acestui  pom  este  auxoixopo^. 

31  A.  Plummer,  op.  cit.,  p.  433. 

32  A  nu  se  face  confuzia  între  sicomor  şi  ooxoqjuvo*;  (Lc.  17,  6),  dudul 

negru  (lat.  Morus  nigra ),  numit  de  sirieni  tut  sami,  un  pom  mic,  robust,  cu  fructe 
comestibile  de  culoare  roşie-sîngerie,  cultivat,  de  asemenea,  în  Ţara  Sfîntă.  Cf.  F.  N. 
Hepper,  art.  Trees,  în  „The  New  Bible  Dictionary**,  London,  1962,  p.  1294. 

33  Sicomorul  era  abundent  şi  în  regiunile  joase  ale  Ţârii  Sfinte  (III  Regi  10, 
27;  II  Parai.  1,  15;  9,  12).  Fructele  sale,  comestibile,  erau  destul  de  importante  pen¬ 
tru  ca  David  să  numească  un  supraveghetor  „peste  livezile  de  măslini  şi  de  sicomori** 
(I  Parai.  27,  28)  şi  pentru  ca  Psalmistul  să  privească  distrugerea  sicomorilor  prin 
îngheţ  ca  pe  o  calamitate  comparabilă  cu  distrugerea  viilor  prin  grindină  (Ps.  77,  52). 
In  prezent  sicomorii  nu  mai  sînt  atît  de  abundenţi  în  Ţara  Sfîntă,  deşi  se  mai 
găsesc  in  număr  destul  de  mare  pe  cimpia  din  împrejurimile  Iaffei.  Cf.  E.  W.  G. 
Masterman,  art.  Sycamore,  în  „Dictionary  of  the  Bible  **,  ed.  J.  Hastings,  ed.  a  Il-a, 
Edinburgh,  1963,  p.  943. 

Căţărat  în  sicomor,  Zaheu  aşteaptă  apropierea  Mîntuitorului.  De 
acolo  îl  strigă  Domnul,  deschizîndu-i  larg  uşa  harului  Său  mîntuitor. 

O  frumoasă  tîlcuire  dă  acestui  episod  evanghelic  Sf.  Ambrozie  al 
Milanului.34  „Mic  de  statură,  adică  lipsit  de  înalta  demnitate  a  unei 
naşteri  nobile,  mic  în  ce  priveşte  meritele,  ca  şi  păgînii“,  Zaheu,  deoarece 
nu  avea  nici  pe  profeţi,  nici  legea  prin  care  să  se  înalţe  spre  Dumne¬ 
zeu  (căci  le  lepădase  prin  păcat),  „s-a  suit  într-un  sicomor,  adică  a 
călcat  în  picioare  vanitatea  iudeilor,  îndreptînd  în  acelaşi  timp  greşelile 
vieţii  sale  din  trecut.  Aşa  L-a  primit  el  pe  Iisus  în  sălaşul  său  cel  lăun¬ 
tric".35  El  s-a  suit  în  pom  —  zice  Sf.  Ambrozie  —  „pentru  a  fi  pom  bun, 
care  face  roade  bune  (Mt.  7,  17)".36  Zaheu  este  astfel  simbol  al  păgînilor, 
ramuri  sălbatice  altoite  în  măslinul  cel  bun  (Rom.  11,  24).37 

De  ce  —  întreabă  acelaşi  sfînt  părinte  —  Scriptura  nu  vorbeşte 
despre  statura  altcuiva  decît  cea  a  lui  Zaheu?  Acesta  era  „mic  în  cre¬ 
dinţă,  căci  încă  nu  făgăduise  nimic  atunci  cînd  s-a  suit  în  sicomor,  nu-1 
văzuse  încă  pe  Hristos  şi  era  încă,  într-adevăr,  mic44.38 

Zaheu  între  frunzele  sicomorului  „este  rodul  cel  nou  al  pomului 
vremii  celei  noi;  în  el  se  împlineşte  cuvîntul:  „Smochinul  a  dat  primele 
roade"  (Cînt.  Cînt.  2,  13).  Căci  Hristos  a  venit  pentru  ca  din  arbori  să 
se  nască  nu  fructe,  ci  oameni".39 

într-adevăr,  prin  atotştiinţa  Sa  dumnezeiască,  Domnul  vede  în  omul 
din  sicomor  un  rod  al  împărăţiei  Sale.  Dintr-o  privire,  Mîntuitorul 
cunoaşte  starea  lăuntrică  a  lui  Zaheu.  In  sufletul  acestuia,  vede  un  teren 
pregătit  pentru  germinarea  cuvîntului  cel  dătător  de  viaţă.  De  aceea, 
îl  strigă  pe  nume:  „Zahee!“.  Faptul  că-i  cunoştea  numele  putea  să-i 
umple  de  uimire  pe  cei  prezenţi.  Aceştia  însă  sînt  cu  totul  nedumeriţi 
cînd  Domnul  îi  adresează  vameşului  aceste  cuvinte:  „Zahee,  coboară-te 
degrabă,  căci  astăzi  în  casa  ta  trebuie  să  rămîn"  (Lc.  19,  5). 

Mîntuitorul  este  hotărît  nu  numai  să  intre,  ci  să  şi  „rămînă"  în  casa 
lui  Zaheu.40 

Zaheu  s-a  conformat  imediat;  evanghelistul  notează  că  el  l-a  pri¬ 
mit  pe  Domnul  „bucurîndu-se"  (v.  6).  Rezultă  de  aici  că  invitaţia 
Mîntuitorului  răspundea  dorinţei  celei  mai  profunde  a  lui  Zaheu,  pe 
care  acesta,  dat  fiind  statutul  său  religios-moral  în  Ierihon,  n-ar  fi 
îndrăznit  niciodată  să  şi-o  exprime. 

Cuvîntul  adresat  lui  Zaheu  ne  aminteşte  de  alte  prilejuri  în  care 
Iisus  cere  sau  primeşte  ceva,  creînd  astfel  prilejuri  de  a-şi  oferi  daru- 


34  Ambroise  de  Milan,  Trăită  sur  l’Evangile  de  S.  Luc.,  VIII,  81 — 90,  în  col. 
„Sources  chrătiennes**,  no.  52,  text  latin,  introd.,  trad.  şi  note  de  Dom  Gabriel 
Tissot,  Paris,  1958,  p.  136—138. 

35  Ibidem,  VIII,  81,  p.  136. 

36  Ibidem. 

37  Ibidem.  Făcînd  din  Zaheu  un  simbol  al  păgînilor  convertiţi  la  Hristos,  Sf. 
Ambrozie  nu-1  socoteşte  însă  păgîn  de  neam. 

38  Ibidem,  VIII,  87,  p.  137—138. 

39  Ibidem,  VIII,  90,  p.  138. 

40  Verbul  p.eivat  poate  însemna  şi  „a  rămîne  peste  noapte*4  (Cf.  Lc.  24,  29); 
„astăzi*,  din  v.  5,  arată  însă  că  e  vorba  de  o  oprire  de  cîteva  ore  cel  mult. 

rile  bunătăţii  Sale.  El  cere  samarinencei  puţină  apă,  spre  a-i  descoperi 
acesteia  că  El  este  apa  cea  vie,  care  face  din  oricine  crede  în  El  izvor  de 
apă  curgătoare  spre  viaţa  veşnică  (In.  4,  7  urm.).  Primeşte  să  fie  uns 
cu  mir  de  femeia  păcătoasă,  nu  numai  spre  a-i  dărui  iertare  de  păcate, 
ci  şi  spre  a  perpetua  în  amintire  gestul  ei  cu  semnificaţii  profunde  (Lc. 
7,  37—48).  Prinţul  se  face  cerşetor  spre  a  putea  face  daruri  fără  să 
rănească  sensibilităţile  beneficiarilor  acestor  daruri. 

Invitaţia  plină  de  afecţiune,  ca  faţă  de  un  vechi  prieten,  adresată 
lui  Zaheu,  îl  mişcă  pe  acesta  pînă-n  străfundul  sufletului.  Zaheu  este 
gata  să-l  primească  pe  Domnul  nu  numai  în  casă,  ci  şi  în  suflet. 

Iată-L,  deci,  pe  Mîntuitorul  în  casa  şi  la  masa  detestatului  Zaheu.41 
în  faţa  acestei  scene,  „toţi  murmurau,  zicînd  că  a  intrat  să  găzduiască 
la  un  om  păcătos41  (v.  7).  Nu  e  vorba  numai  de  invidie  din  partea  altor 
locuitori  ai  Ierihonului,  care  se  simţeau  mai  în  drept  să  fie  gazde  ale 
profetului  din  Nazaret.  ,,Toţi“  murmurau,  căci  toţi  se  simţeau  dezilu¬ 
zionaţi  în  ce  priveşte  persoana  Mîntuitorului.  Ce  fel  de  profet  este  acesta 
—  îşi  ziceau  ei  —  dacă  dintre  toate  casele  din  Ierihon  alege  să  se 
oprească  tocmai  în  casa  păcătosului  Zaheu  (cf.  Lc.  7,  39)? 

4.  O  convertire  neaşteptată 

„Iar  Zaheu,  stînd,  a  zis  către  Domnul:  Iată,  jumătate  din  averea 
mea,  Doamne,  o  dau  săracilor  şi  dacă  am  năpăstuit  pe  cineva  cu  ceva 
întorc  împătrit44  (v.  8). 

Verbul  crTaSets  ( —  stînd)  indică  o  atitudine  solemnă.  Solemnă  este 
şi  hotărîrea  căreia  îi  dă  glas  Zaheu,  adresîndu-se  Domnului  (7tpo<;  tov 
xupiov ).  Interjecţia  ,,iată44  (  tSou )  arată  că  e  vorba  de  o  hotărîre  bruscă, 
luată  sub  influenţa  impresiei  puternice  pe  care  o  exercită  asupra  fiinţei 
lui  Zaheu  prezenţa  Domnului  în  casa  sa. 

Sîntem  în  faţa  unei  convertiri  autentice,  care  nu  se  reduce  la 
vorbe,  ci,  de  la  bun  inceput,  determină  o  atitudine  practică  radicală. 
Zaheu  mărturiseşte  înaintea  Domnului  că  dă 42  jumătate  din  avuţia  sa 
săracilor;  cu  cealaltă  jumătate  din  avere,  el  se  angajează  ca,  în  confor¬ 
mitate  cu  prescripţia  Legii  mozaice  (leş.  22,  1;  cf.  II  Regi  12,  6)  să 
întoarcă  împătrit  daunele  cauzate  celor  pe  care  i-a  năpăstuit  în  exer¬ 
citarea  funcţiei  sale  de  vameş.43  Din  această  declaraţie  trebuie  probabil 
să  înţelegem  că  Zaheu  n-a  oprit  jumătate  de  avere  pentru  sine,  ci  pentru 
a  repara  nedreptăţile  săvîrşite  anterior.44  In  sprijinul  acestei  interpretări 


41  Pe  locul  tradiţional  al  casei  lui  Zaheu  din  Ierihon  se  află  astăzi  o  mănăstire 
ortodoxă,  în  curtea  căreia,  lîngă  poartă,  se  află  şi  un  trunchi  gros  şi  uscat,  socotit 
un  urmaş  al  sicomorului  de  care  vorbeşte  Sf.  Evanghelie. 

42  Prezentul  „dau“  (  StScafxi  )  nu  înseamnă  aici  „dau  de  obicei14,  cum  au  crezut 

unii  comentatori,  căci  atunci  cuvintele  lui  Zaheu  ar  fi  constituit  o  laudă  de  sine, 
care  nu-şi  are  locul  în  context.  Cf.  A.  Plummer,  op  cit.,  p.  435. 

43  In  Prov.  6,  31  este  vorba  de  a  da  înapoi  înşeptit.  Dacă  proprietatea  furată 
nu  era  consumată,  hoţul  plătea  îndoit  valoarea  acesteia  (leş,  22,  4.  7).  Cînd  acesta 
mărturisea  de  bună  voie  fapta  săvîrşită,  era  suficientă  restituirea  lucrului  furat 
plus  a  cincea  parte  din  valoarea  acesteia  (Lev.  6,  5;  Num.  5,  7). 

44  Această  interpretare  este  susţinută  de  unii  comentatori  patristici;  cf.  A. 
Plummer,  op.  cit.t  p.  435. 

vin  unele  mărturii  vechi,  după  care  Zaheu  într-adevăr  a  lăsat  toate 
şi  i-a  urmat  Mîntuitorului.45 

In  orice  caz,  Zaheu,  om  practic  face  din  averea  sa  un  act  de  dra¬ 
goste  şi  de  dreptate.  El  arată  astfel  că  numai  milostenia  poate  înlătura 
consecinţele  nefaste  pe  plan  duhovnicesc  ale  iubirii  de  arginţi.  Cu  inima 
uşoară,  Zaheu  se  desparte  de  avere,  pentru  a  primi  comoara  de  mai 
mare  preţ  a  împărăţiei  cerurilor. 

De  aceea,  Mîntuitorul,  adresîndu-se  nu  numai  lui  Zaheu,  ci  şi  tuturor 
celor  prezenţi  la  această  scenă  emoţionantă,46  zice:  „Astăzi  s-a  făcut 
mîntuire  casei  acesteia,  căci  şi  acesta  este  fiul  lui  Avraam“  (v.  9). 

Ca  în  cazul  tuturor  păcătoşilor  convertiţi,  răspunsul  Mîntuitorului 
este  prompt:  „Astăzi  s-a  făcut  mîntuire  casei  acesteia  . . .“  (pentru  con¬ 
strucţia  acoT^pta  .  .  .  eYeveTo,  cf.  Lc.  1,  65;  6,  49;  8,  17;  12,  40;  13,  2,  4; 
18,  23  etc.).  Mîntuirea  se  extinde  asupra  întregii  „case"  care  s-a  arătat 
atît  de  ospitalieră  faţă  de  Mîntuitorul  şi  ai  Săi.  Unii  exegeţi  notează  că 
Domnul  vorbeşte  de  mîntuirea  acestei  case,  iar  nu  a  săracilor  care 
aveau  să  devină  beneficiari  ai  dărniciei  lui  Zaheu;  acestei  situaţii  i  se 
poate  aplica  acel  cuvînt  atribuit  Domnului  în  F.  Ap.  20,  35:  „Mai  feri¬ 
cit  este  a  da  decît  a  lua".47 

Prin  cuvintele:  „căci  şi  acesta  este  fiu  al  lui  Avraam"  (v.  9b), 
Domnul  îl  reintegrează  pe  Zaheu  în  comunitatea  religioasă  mozaică, 
redîndu-i  calitatea  de  moştenitor  al  făgăduinţei,  ca  urmaş  al  lui  Avraam. 
Prin  dărnicie,  el  se  aseamănă  părintelui  poporului  ales. 

încheierea  pericopei  constituie  o  generalizare  a  cazului  lui  Zaheu 
vameşul.  Domnul  arată  că  nu  numai  Zaheu,  ci  în  general  păcătoşii  pot 
aspira,  prin  El,  la  mîntuire:  „Căci  Fiul  Omului  a  venit  să  caute  şi  să 
mîntuiască  pe  cel  pierdut"  (v.  10;  cf.  Lc.  5,  32;  15,  6.9  ş.  a.).  Locul  lui 
>)X0ev  ( —  a  venit)  la  începutul  frazei  accentuează  această  trăsătură  fun¬ 
damentală  a  misiunii  Mîntuitorului:  „El  a  venit  tocmai  ca  să  caute  şi  să 
mîntuiască  pe  cel  pierdut".  Conjuncţia  „căci"  (Yap)  introduce  explicaţia 
afirmaţiei  din  versetul  anterior:  a7roXcoXo<;  indică  „un  tot  colectiv"  (cf. 
In.  6,  37;  17,  2 — 24) oricine  este  în  situaţia  lui  Zaheu  poate  fi  bene¬ 
ficiar  al  harului  mîntuitor. 


♦ 


45  De  la  Clement  Alexandrinul  aflăm  că  unii  II  socoteau  pe  Zaheu  identic 
cu  Matia,  care  a  devenit  apostol  în  locul  lui  Iuda  (Fap.  Ap.  1,  23 — 26);  cf.  Stromatele , 
IV,  VI  (35,  2),  în  voi.  Clement  Alexandrinul,  Scrieri,  partea  a  II-a  trad.,  cuvînt 
înainte,  note  şi  indicii  de  Pr.  D.  Fecioru  (Părinţi  şi  scriitori  bisericeşti,  5),  Bucureşti, 
1982,  p.  252.  După  Constituţiile  apostolice,  VII,  46,  P.  G.  I,  col.  1048 — 1049,  Zaheu  a 
devenit  episcop  al  Cezareei  Palestinei,  lui  succedîndu-i  în  această  demnitate  fostul 
sutaş  Corneliu. 

46  Deoarece  Domnul  vorbeşte  la  persoana  a  IlI-a,  expresia  7rpo<;  ocdtov  din 
v.  9  trebuie  înţeleasă  ca7cpo<;  aurouţ-  Unele  manuscrise,  pentru  a  evita  dificultatea, 
au  şi  înlocuit  singularul  cu  pluralul. 

47  A.  Plummer,  op.  cit.,  p.  436. 

48  Ibidem,  p.  437.  Această  expresie  nu  constituie  nicidecum  o  indicaţie  că 
Zaheu  ar  fi  fost  păgîn;  cf.  Ta  a7roXc*XoTa  oixou  Icrpa^îX  (Mt.  10,6;  15,  24). 

Relatarea  întîlnirii  Mîntuitorului  cu  vameşul  Zaheu  are  valenţe 
profunde  pentru  credinţa  şi  viaţa  creştină. 

Convertirea  lui  Zaheu  ţine  de  noua  iconomie  religioasă,  în  care 
ceea  ce  la  oameni  este  cu  neputinţă,  este  cu  putinţă  la  Dumnezeu  (Lc. 
18,  27).  Cine  ar  fi  putut  crede  că  egoistul  şi  decăzutul  Zaheu,  om  vin- 
aut  banului,  sau  mamonei  cum  s-ar  putea  zice,  ar  mai  fi  putut  fi 
capabil  de  un  asemenea  act  de  convertire?  Mîntuitorul  sâvîrşeşte  insă 
această  minune,  înnoindu-1  pe  Zaheu  prin  apropierea  Sa,  prin  cuvîn- 
tul  Său,  prin  harul  Său. 

Exemplul  lui  Zaheu  a  grăit  multor  conştiinţe  în  cursul  istoriei  de 
aproape  două  mii  de  ani  a  Bisericii  lui  Hristos.  Afirmaţia  Mîntuitorului 
din  încheierea  acestei  pericope  lucanice,  că  ,,Fiul  Omului  a  venit  să 
caute  şi  să  mîntuiască  pe  cel  pierdut",  cu  paralelele  ei  din  alte  locuri 
evanghelice,  au  trezit  la  viaţă  duhovnicească  multe  suflete  care  păreau 
iremediabil  pierdute. 

Episodul  lui  Zaheu  este  important  şi  pentru  definirea  atitudinii 
creştine  faţă  de  bogăţie.  Este  semnificativ  faptul  că  această  pericopă 
este  urmată  imediat  de  parabola  minelor  (Lc.  19,  11 — 26).  Şi  această 
parabolă,  ca  şi  cazul  lui  Zaheu,  ilustrează  ideea  că  nu  bogăţia  în  sine 
este  piedică  în  calea  către  mîntuire,  ci  folosirea  ei  egoistă.  Acest  aspect 
este  evidenţiat  şi  de  Sf.  Ambrozie  al  Milanului.  Bogaţii  —  zice  el  — 
să  nu  înţeleagă  greşit  parabola  cu  cămila  şi  urechile  acului  (Lc.  18,  25); 
ei  să  înveţe  de  la  Zaheu  „că  nu  e  o  greşeală  să  fii  bogat,  ci  să  nu  ştii 

a  folosi  bogăţiile . . .  Bogatul  Zaheu  a  fost  ales  de  Hristos.  Dînd  însă 

săracilor  jumătate  din  avuţiile  sale,  întorcînd  celor  pe  care  i-a  năpăs¬ 
tuit  în  mod  fraudulos  . . . ,  el  a  primit  o  răsplată  mai  bogată  decît  cele 
dăruite".49 

Mîntuirea  casei  lui  Zaheu  şi  cuvintele  rostite  de  Domnul  cu 

această  ocazie  trebuiau  totodată  să  constituie  pentru  iudeii  de  atunci 

cheia  dreptei  înţelegeri  a  mesianismului  lui  Iisus.  La  Ierihon,  inau- 
gurînd  etapa  ultimă  şi  decisivă  a  drumului  spre  patimi  şi  moarte,  Mîn¬ 
tuitorul  arată  încă  odată  că  a  venit  în  lume  pentru  mîntuirea  omului 
căzut  în  păcat. 


t  LUCIAN  FAGĂRAŞANUL 
Episcop-vicar 


49  Ambroise  de  Milan,  op.  cit.,  VIII,  85,  p.  137. 

1.  Vorbindu-se  de  „împlinire"  sau  „definitivare"  pe  de  o  parte,  iar 
pe  de  alta  de  „dezvoltare  doctrinară",  s-ar  părea  că  este  o  contradicţie 
fundamentală.  Părerea  rezultă,  ca  întotdeauna,  din  neadîncirea  terme¬ 
nilor.  Ca  multe  greutăţi,  ivite  în  calea  teologilor  şi  a  credincioşilor,  şi 
această  contradicţie  face  parte  din  problema  terminologică,  mult  mai 
vastă,  cu  variate  aspecte,  unele  formînd  preocuparea  scriitorilor  patris¬ 
tici  şi  medievali,  dar  şi  moderni. 

împlinirea  (definitivarea)  Revelaţiei  divine 1 II  s-a  făcut  de  Domnul 
nostru  Iisus  Hristos.  în  această  privinţă  sînt  cuvinte  exprese  în  Sfînta 
Scriptură:  „Lasă  acum,  i-a  spus  Domnur  Sfîntului  Ioan  Botezătorul,  că 
aşa  se  cuvine  să  împlinim  toată  dreptatea"  (Matei  III,  15).  Şi  mai  precis 
afirmă  Domnul  misiunea  Sa  revelaţională  în  timpul  propovăduirii:  „Să  nu 
socotiţi  că  am  venit  să  stric  legea  sau  prorocii.  Nu  am  venit  să  stric, 
ci  să  împlinesc"  (Matei  V,  17).  Şi,  de  fapt,  Domnul  dă  exemple  de 
împlinire  a  poruncilor  Vechiului  Testament,  începînd  să  le  amintească 
ascultătorilor:  „Auzit-aţi  că  s-a  zis  celor  de  demult:  Să  nu  ucizi . . .  ,  iar 
eu  zic  vouă:  Că  oricine  se  mînie  asupra  fratelui  său  în  deşert,  vinovat  va 
fi  judecăţii . . (Matei  V,  21 — 22).  Răul  trebuia  curmat  din  rădăcină,  nu 
abia  atunci  cînd  el  s-a  dezlănţuit  la  maximum,  nimicind  viaţa  cuiva. 
Faţă  de  poruncile  vechi,  înşirate  pe  rînd,  Domnul  nostru  Iisus  Hristos 
venea  cu  împliniri  noi  care  pătrundeau  în  miezul  lucrurilor,  cuprinzînd 
toate  înfăţişările.  . 

Aşa  că  Sfîntul  Evanghelist  Ioan  spune,  pe  drept  cuvint,  în  Apocalips 
XXII,  13:  „Eu  sînt  Alfa  şi  Omega,  cel  dinţii  şi  cel  din  urmă,  începutul 
şi  sfîrşitul".  Acestea  sînt  cuvintele  Domnului  pe  care  El  le-a  trimis  cu 
îngerul  Său  (Apocalips,  XXII,  16).  Revelaţia  divină  se  încheie  deci  cu 
Domnul  Iisus.  Ea  a  început  cu  Revelaţia  primordială,  a  continuat  cu 
Revelaţia  Vechiului  Testament,  al  cărei  fir  roşu  a  fost  mesianismul,  şi 
s-a  sfîrşit  cu  Revelaţia  Noului  Testament.  Aşa  că  Sfîntul  Apostol  Pavel, 
sintetizînd,  a  spus:  „iar  dacă  n-a  înviat  Hristos,  zadarnică  este  atunci 
propovăduirea  noastră,  zadarnică  însă  şi  credinţa  voastră"  (I  Corin- 
teni  XV,  14). 


1  Petru  Rezuş,  Problema  interconfesionalâ  a  Revelaţiei  divine,  în  Ortodoxia. 

II  01950),  nr.  2,  p.  234 — 259;  Idem,  învăţătura  ortodoxă  despre  dezvoltarea  şi 
împlinirea  Revelaţiei  divine,  în  Ortodoxia,  XVIII,  nr.  1,  (1949),  p.  35 — 53. 

2.  După  acest  preambul  istoric  revelaţional,  se  pune  problema  dez¬ 
voltării  doctrinei,2  deosebită  de  dezvoltarea  progresivă  a  Revelaţiei  divine. 
Dezvoltarea  dogmatică  s-a  ivit  odată  cu  zorii  propovăduirii  noii  religii 
de  Sfinţii  Apostoli,  dintre  care  Sfîntul  Apostol  Pavel  a  precizat:  „Am 
venit  să  vă  vestesc  mărturisirea  lui  Dumnezeu,  căci  n-am  socotit  că 
ştiu  ceva  între  voi,  decît  numai  pe  Iisus  Hristos,  şi  pe  acesta  răstignit . .  . 
Nouă  însă  ni  le-a  descoperit  Dumnezeu  prin  Duhul  Său  . . (I  Corinteni 
II,  1 — 2,  10).  Propovăduirea  învăţăturii  Domnului  nostru  Iisus  Hristos 
se  face,  astfel,  sub  asistenţa  Duhului  Sfînt.  Propovăduitorul  nu  poate 
veni  cu  un  conţinut  nou;  cuprinsul  revelat  rămînînd  acelaşi;  el  este  pro¬ 
povăduit  credincioşilor  fără  schimbare.  Acelaşi  lucru  l-au  făcut  Sinoa¬ 
dele  Ecumenice,  stabilind  dogma,  sub  asistenţa  Duhului  Sfînt.  Adevă¬ 
rurile  revelate  au  intrat  în  procesul  lor  de  adresare  şi  receptare.  Atît 
propovăduitorii,  cît  şi  auditorii,  au  fost  feriţi  de  greşeală.  Receptarea 
acestor  adevăruri  a  fost  subiectivă,  pe  măsura  fiecărui  credincios,  dar  nu 
credinciosul  devine  normă  de  credinţă,  ci  numai  Sinodul  Ecumenic,  sub 
asistenţa  Duhului  Sfînt  (jure  divino),  sau  Mărturisirile  de  credinţă. 

La  temelia  Revelaţiei  divine  stau  Sfînta  Scriptură  şi  Sfînta  Tradiţie, 
fără  a  li  se  micşora  sau  mări  rolul  doctrinar,  una  faţă  de  alta,  fiindcă 
amîndouă  se  completează,  precum  învăţătura  cu  practica.  Restrîngerea 
Revelaţiei  divine  numai  la  Sfînta  Scriptură  înseamnă  o  renunţare  la 
veacurile  de  viaţă  creştină,  începînd  cu  Sfintele  Slujbe  dumnezeieşti  şi 
sfîrşind  cu  datinile  şi  tradiţiile  creştine  locale  şi  universale.  Este  destul 
să  observăm  că  Sfînta  Euharistie  n-a  fost  dogmatizată  de  vreun  Sinod 
Ecumenic  şi  este  cuprinsă  în  Sfînta  Liturghie,  ca  să  ne  dăm  seama  de  cîte 
adevăruri  ne-am  lipsi  (Sf.  Taine,  ierurgii,  practici  etc.).  Bisericile  creş¬ 
tine,  care  au  renunţat  la  „Tradiţia  romano-catolică“  din  cauza  intru- 
siunilor  umane,  au  fost  obligate  să-şi  creeze  cîte  o  tradiţie  proprie 
caracteristică. 

Tot  aşa  se  întîmplă  lucrurile  şi  cu  Sfînta  Tradiţie,  cînd  suferă  de  pe 
urma  inovaţiilor.  Terenul  tradiţional  nefiind  precizat  în  amănunt,  a 
putut  odrăsli  mai  uşor  „aşa  numitele  tradiţii  confesionale"  care  s-au 
îndepărtat  una  de  alta.  Identificarea  cuiva  cu  Sfînta  Tradiţie  (Ego  sum 
traditio!)  înseamnă  intervenţia  raţională,  interesată,  într-un  domeniu  doc¬ 
trinar  care  aparţine  exclusiv  Revelaţiei  divine.  Or,  Domnul  nostru  Iisus 
Hristos  a  precizat  că  nici  înger  din  cer,  nici  altcineva  nu  poate  pune 
temelie  nouă  revelaţională  peste  cea  pusă  de  El  şi  propovăduită.  Nici 
Duhul  Sfînt  nu  aduce  o  învăţătură  nouă:  „Iar  Mîngîietorul,  Duhul  Sfînt, 
pe  care-1  va  trimite  Tatăl  în  numele  meu,  acela  vă  va  învăţa  toate  şi 
vă  va  aduce  aminte  toate  cîte  v-am  spus"  (Ioan  XIV,  26). 

3.  Dezvoltarea  Revelaţiei  divine  are  criteriile  sale  doctrinare  care 
nu  pot  fi  eludate.  Această  dezvoltare  se  face  în  strînsă  legătură  cu 
viaţa  credincioşilor,  cu  nevoile  lor  spirituale  şi  materiale.  Adevărurile 
revelate  s-au  adresat  tuturor  credincioşilor  în  aceleaşi  condiţii  şi  în 


2  Petru  Rezuş,  Dezvoltarea  dogmatică ,  Cernăuţi,  Tip.  Glasul  Bucovinei,  1938, 
passim. 

aceleaşi  formulări,  fiindcă  şi  mîntuirea  obiectivă  este  una  şi  nu  mai 
multe.  Această  unitate  soteriologică  trebuie  să  devină  ţinta  supremă 
de  atins  de  toate  Bisericile  creştine.  Indiscutabil  că  trebuie  să  fie  eli¬ 
minate  toate  excrescenţele  parazitare,  înstrăinările,  subiectivismele  şi 
raţionalismele  doctrinare  pentru  realizarea  unităţii  în  ,,Hristos  cel 
răstignit  şi  înviat*1. 

Mai  înainte  de  a  ne  ocupa  cu  receptarea  subiectivă,  să  oferim  un 
exemplu  de  dezvoltare  apostolică  a  învăţăturii  Domnului  nostru  Iisus 
Hristos.  El  a  precizat:  „Să  iubeşti  pe  Domnul  Dumnezeul  tău  cu  toată 
inima  ta  şi  cu  tot  sufletul  tău  şi  cu  tot  cugetul  tău.  Aceasta  este  întîia 
şi  cea  mai  mare  poruncă.  Iar  a  doua  asemenea  acesteia:  Să  iubeşti  pe 
aproapele  tău  ca  pe  tine  însuţi**  (Matei  XXII,  37 — 38).  Deci  este  clar  că 
mîntuirea  depinde  de  iubire.  Pe  Dumnezeu  trebuie  să-l  iubim  mai  presus 
de  noi,  iar  pe  aproapele  ca  pe  noi  înşine.  Iubirea  de  noi  înşine  devine 
etalonul,  după  care  putem  măsura  iubirea  de  Dumnezeu  şi  de  aproapele, 
fiindcă  fiecare  ştim  care  este  măsura  iubirii  de  sine.  Ca  să  te  iubeşti, 
trebuie  să  te  cunoşti.  Maxima  antică  primea  o  împlinire  absolută.  Por¬ 
nind  de  la  aceste  cuvinte  revelate,  Sfîntul  Apostol  Pavel  face  elogiul  dra¬ 
gostei,  dezvăluindu-i  toate  aspectele:  „De  aş  grăi  în  limbile  oamenilor 
şi  ale  îngerilor,  iar  dragoste  nu  am,  m-am  făcut  aramă  sunătoare  şi 
chimval  răsunător.  Şi  de  aş  avea  darul  prorociei  şi  de  aş  şti  toate 
cunoştinţele  şi  de  aş  avea  toată  credinţa,  încît  să  mut  şi  munţii,  iar 
dragoste  de  nu  am,  nimic  nu  sînt . .  .**  (I  Corinteni  XIII,  1 — 2).  Sfîntul 
Apostol  Pavel  a  dezvoltat  marile  porunci  ale  iubirii  şi  a  constatat  că  dra¬ 
gostea  „este  mai  mare  decît  credinţa  şi  nădejdea**  (I  Corinteni  XIII,  13), 
deoarece  trebuie  să  iubim  din  toată  inima,  din  tot  sufletul  şi  din  tot  cu¬ 
getul,  ca  pe  noi  înşine,  pentru  a  ne  apropia  de  Dumnezeu  şi  de  aproapele. 

Este  un  exemplu  de  dezvoltare  a  unor  adevăruri  hristice,  pentru  a  fi 
recepţionate,  în  cele  mai  bune  condiţii,  de  credincioşi.  Sfîntul  Apostol 
Pavel  nu  s-a  îndepărtat  de  Revelaţia  divină,  păzind  cu  străşnicie  învă¬ 
ţătura  Domnului,  neînstrăinîndu-se  de  ea.  înstrăinarea  nu  putea  veni 
decît  pe  cale  subiectivă,  de  înlocuire  a  adevărului  revelat,  de  transfor¬ 
mare  a  sa,  ceea  ce  se  întîmplă  numai  raţional.  Odată  cu  înstrăinarea 
de  adevăr  se  produce  şi  îndepărtarea  de  Revelaţia  divină,  de  Sfînta  Scrip¬ 
tură  şi  de  Sfînta  Tradiţie,  de  hotărîrile  Sfintelor  Sinoade  Ecumenice 
(dogme  şi  canoane),  precum  şi  de  Mărturisirile  de  credinţă.  Alunecarea 
începe,  de  obicei,  cu  interpretarea  greşită  a  unui  adevăr,  pentru  ca 
inovaţiile  să  se  ţină  lanţ,  decurgînd  una  din  alta. 

Adevărul  se  apără  singur;  eroarea  are  nevoie  de  mai  multe  erori, 
ca  să  se  menţină.  Prima  eroare  este,  de  multe  ori,  neînsemnată,  benig¬ 
nă,  pentru  ca  altele  să  urmeze  din  ce  în  ce  mai  mari,  dilatînd-o  con¬ 
comitent  şi  pe  cea  dintîi.  Ortodoxia  şi-a  făcut  o  problemă  de  onoare  de  a 
rămîne  pe  terenul  stabil  al  Sfintelor  Sinoade  Ecumenice,  ale  Sfintei 
Scripturi  şi  Sfintei  Tradiţii.  Deşi  se  simte  nevoia  doctrinară  de  a  dez¬ 
volta  unele  adevăruri,  Ortodoxia  n-a  înmulţit  dogmele  prin  Sinoade 
locale  sau  particulare,  în  aşteptarea  ţinerii  unui  Sinod  Ecumenic  pan- 
creştin,  nu  numai  pan-ortodox. 

4.  Alte  confesiuni  dogmatizează,  pentru  uzul  lor,  diferite  principii 
doctrinare  sau  practice.  Uzul  lor  rămîne,  bineînţeles,  strict  delimitat  la 
confesiunea  respectivă.  Acesta  este  un  aspect  sinodal  care  ar  cuprinde 
o  confesiune  în  totalitatea  sa,  prin  consens  unanim.  Mai  este  însă  şi 
alt  aspect:  al  interpretării  libere  a  Sfintei  Scripturi,  fără  corectivul 
Sfintei  Tradiţii.  Din  singularism  doctrinar,  identificat  cu  conducerea 
unei  confesiuni,  se  trece  dintr-odată  la  pluralism  (multitudinism)  doctri¬ 
nar,  fiecare  credincios  devenind  pentru  sine,  de  multe  ori  şi  pentru 
alţii,  autoritate  absolută.  Evident  sînt  îndepărtări  de  la  norma  doctrinară 
revelaţională,  fie  din  cauza  lipsei  Sinodului  Ecumenic,  sub  asistenţa  Du¬ 
hului  Sfînt,  fie  din  cauza  liberei  interpretări  şi  a  eliminării  arbitrare 
a  Sfintei  Tradiţii.  Aspectul  al  doilea  al  liberei  interpretări  (sola  ratio ) 
duce,  după  cum  putem  constata,  la  sola  Scriptura,  sola  fides  şi  în  final  la 
sola  gratia.  După  cum  am  spus,  dintr-o  interpretare  subiectivă  s-au 
născut  apoi  alte  grave  îndepărtări  de  Revelaţia  divină  şi  de  izvoarele 
sale.  Acestea  au  deformat  dezvoltarea  Revelaţiei  divine  pină  la  nerecu- 
noaştere,  instituind  în  locul  adevărului  hristic,  apostolic  şi  patristic 
liberul  examen,  arbitrarul  şi  subiectivismul  haotic.3 

5.  Mai  este  însă  ceva  de  spus  şi  despre  aşa-numitele  teologumene 
(păreri  teologice).  Ele  nu  sînt  numai  eflorescenţa  doctrinei  ortodoxe, 
aparţin  tuturor  confesiunilor.  Naşterea  lor  nu  se  datoreşte  atît  unei 
nevoi  de  originalitate  cu  orice  preţ,  cît  lipsei  de  pronunţare  a  unui 
Sinod  Ecumenic  într-o  Mărturisire  de  credinţă.  De  acest  impediment  nu 
există  teolog  care  să  nu  se  fi  lovit.  Cei  prudenţi  evită  pronunţări 
fără  acoperire  ecumenică.  Chiar  dacă  părerea  lor  s-ar  întemeia  pe  alte 
trei-patru  adevăruri  revelate,  prudenţa  este  totdeauna  aceea  care-şi 
spune  cu  vin  tul.  De  asemenea  greutăţi  m-am  lovit  personal  şi  am  rămas 
numai  la  Introducerea  în  Teologia  dogmatică ,4  urmînd  ca  patru  volume, 
terminate  după  Curs  de  Teologia  fundamentală,5  să  aştepte  marile 
decizii  ale  Sfîntului  Sinod  Ecumenic,  fără  de  care  nu  se  poate  scrie  decît 
o  Dogmatică  ortodoxă,  redusă  la  aspectul  său  clasic  (Alexiu  Comoroşan, 
Irineu  Mihălcescu  etc.)  sau  o  excelentă  Dogmatică  Ortodoxă,  scrisă 
recent  în  trei  volume,  a  Prof.  Dumitru  Stăniloae,  mult  îmbunătăţită, 
întemeiată  şi  pe  scriitorii  post-patristici,  dezvoltînd  şi  cuprinzînd  părerile 
teologice  ale  autorului  şi  evitînd  problemele  doctrinare  încă  insolubile. 

Pentru  a  fi  convingător,  înşir  cîteva  din  marile  probleme  ale  Dog¬ 
maticii  care  îşi  aşteaptă  cuvîntul  hotărîtor  ecumenic  şi  fără  de  care 
nu  se  poate  înainta  decît  prin  teologumene  a  căror  valoare  este  relativă, 
aşa  cum  a  procedat  Hristu  Andrutsos:6  Problema  evoluţionismului  (în 
domeniul  cosmologic  şi  antropologic),  problema  răului,  Păcatul  strămo- 


3  Petru  Rezuş,  învăţătura  protestantă  despre  Cuvîntul  lui  Dumnezeu,  în  Orto¬ 
doxia.  VII,  (1955),  nr.  2,  p.  230 — 240. 

4  Petru  Rezuş,  Introducere  în  Teologia  dogmatică ,  Caransebeş,  Ed.  Diece¬ 
zană,  1942. 

5  Petru  Rezuş,  Curs  de  Teologie  fundamentală,  Caransebeş,  Ed.  Diecezană,  1942. 

6  Hristu  Andrutsos,  Dogmatica  Bisericii  Ortodoxe  Răsăritene,  trad.  de  D.  Stă¬ 
niloae,  Sibiu,  1930. 

şese  (transmiterea  actuală  şi  habituală),  împlinirea  timpurilor  din  punct 
de  vedere  mesianic  (istoric,  cultural,  social  şi  politic),  mîntuirea  subiec¬ 
tivă  (aspectele  sale  psihologice,  misionare,  hristologia  şi  soteriologia 
fiind  satisfăcător  tratate);  precizări  noi  cu  privire  la  har,  credinţă  şi 
fapte  bune;  despre  pnevmatologie  (însuşirile  personale  şi  activitatea  sa 
paracletică),  cuprinsă  vag  în  celelalte  dogme;7 8  altă  dezvoltare  dogma¬ 
tică  s-ar  impuse  pentru  Maica  Domnului  (naştere,  creştere  la  templu, 
conceperea  Domnului  prin  acţiunea  Duhului  Sfînt,  purureafecioria,  mater¬ 
nitatea  divină,  adormirea);  eshatologia  (judecata  particulară  şi  uni¬ 
versală,  starea  după  moarte,  învăţătura  ortodoxă  despre  sfîrşit)  etc/ 
Vor  fi  necesare  şi  discuţii  cu  privire  la  inovaţiile  doctrinare,  într-un 
spirit  nou  de  înţelegere  şi  cooperare,  pentru  stabilirea  adevărului. 
Oricîtă  concesie  s-ar  manifesta  din  partea  Ortodoxiei,  pentru  a  nivela 
asperităţile,  totuşi  sînt  greutăţi  inerente,  pornind  chiar  de  la  o  dogmă 
confesională,  cum  este  Filioque.  Acest  Filioque  tulbură  întreaga  dogmă 
a  Sfintei  Treimi:  Dumnezeu-Tatăl  este  cel  ce  naşte  şi  purcede;  Dumne- 
zeu-Fiul  este  cel  născut;  Dumnezeu-Duhul  Sfînt  este  cel  purces.  A 
susţine  că  Duhul  Sfînt  purcede  şi  de  la  Fiul  înseamnă  ca  Fiul  să  fie  născut 
şi  de  Duhul  Sfînt,  ceea  ce  este  evident  greşit,  ferindu-se  de  o  asemenea 
concluzie  logică  şi  susţinătorii  lui  Filioque!  Complicaţiile  doctrinare  mai 
aparţin  însă  unor  vederi  înguste,  confesionale,  care  trebuie  să  facă  loc 
unei  largi  deschideri.  Ecumenismul  actual  începe  a  acţiona  tocmai  în 
această  direcţie,  lărgind  din  ce  în  ce  mai  mult  orizontul  dincolo  de 
aceste  accidente  intervenite  în  împlinirea  şi  dezvoltarea  Revelaţiei 
divine. 

Pr.  prof.  Petru  Rezuş 


7  Petru  Rezuş,  Despre  Duhul  Sfînt.  Sinteză  pnevmatologicâ,  Sibiu,  Seria  teo¬ 
logică,  1941. 

8  Petru  Rezuş,  Circulaţia  dogmatică  inter  confesională,  Caransebeş,  Tip.  Tipo¬ 
grafiei  diecezane,  1944,  passim. 

FILON  DIN  ALEXANDRIA  ŞI  ÎNSEMNĂTATEA  SA 
PENTRU  EXEGEZA  BIBLICA  VECHITESTAMENTARA 


1.  Egiptul  a  fost  ţara  cu  care  vechii  evrei  s-au  aflat  în  perma¬ 
nentă  legătură.  Potrivit  datelor  Scripturii,  ei  şi-au  petrecut  în  Egipt 
o  bună  parte  a  istoriei  lor,  începînd  cu  patriarhul  Iacob  şi  cei  doisprezece 
fii  ai  săi  şi  pînă  în  timpul  lui  Moise,  care  i-a  condus  din  nou  spre 
Canaan  (Despre  această  perioadă  vezi:  Gen.  cap.  39 — 50  şi  Exod  cap. 
1—13). 

Şi  după  ce  au  părăsit  această  ţară,  evreii  n-au  întrerupt  definitiv 
contactul  cu  ea. 

în  timpul  domniei  regelui  Solomon  (sec.  X  î.  d.  Hr.),  relaţiile  cu 
Egiptul  au  devenit  foarte  strînse.  Regele  însuşi  le-a  cultivat  în  felul 
acesta,  căsătorindu-se  cu  fiica  faraonului  Egiptului  (I  Reg.  3,  1). 

Mai  apoi,  cînd  peste  ţara  evreilor  s-a  abătut  pericolul  invaziei 
babiloniene  (la  sfîrşitul  sec.  VII  î.  d.  Hr.),  mulţi  evrei  şi-au  căutat 
scăparea  în  Egipt,  puterea  adversară  a  Babilonului.  Astfel  citim  în  a  Il-a 
carte  a  Regilor,  la  cap.  25,  26:  „Atunci  s-a  sculat  tot  poporul,  de  la 
mic  pînă  la  mare,  cu  căpeteniile  oştirii  şi  s-au  dus  în  Egipt,  pentru  că 
se  temeau  de  caldei4*  (vezi  şi  Ier.  43,  4—7).  Rezultă  din  acest  text  că 
populaţia  evreiască  refugiată  în  Egipt  a  fost  destul  de  numeroasă.  Noii 
veniţi  s-au  aşezat  în  cetăţi  ca  Migdol,  Tahpanhes  (Daphne),  Noph 
(Memfis)  şi  în  pămîntul  Patros  (Egiptul  superior).  Profetul  Ieremia,  care 
i-a  însoţit  pe  refugiaţi,  a  desfăşurat  în  mijlocul  lor  o  intensă  activitate, 
străduindu-se  din  răsputeri  să-i  ferească  de  idolatrie  (vezi  Ier.  44, 
1—15). 

Situaţia  evreilor  din  Egipt  a  devenit  înfloritoare  odată  cu  cuceririle 
lui  Alexandru  cel  Mare  în  această  ţară.  Mulţi  dintre  ei  au  primit  domi¬ 
cilii,  funcţii  însemnate  şi  alte  privilegii  în  Alexandria,  noua  cetate 
înfiinţată  de  cuceritor  la  vărsarea  Nilului  în  Marea  Mediterană.1 

Comunitatea  iudaică  din  Egipt  a  sporit  în  timpurile  ulterioare  prin 
evreii  care  de  bună  voie  migrară  într-acolo  atraşi  de  posibilitatea 
practicării  comerţului. 

Prin  sec.  al  III-lea  î.  d.  Hr.,  numărul  evreilor  în  Egipt  era  aşa  de 
mare  încît  pentru  ei  s-a  tradus  Vechiul  Testament  în  limba  greacă 


1  Dr.  Vasile  Tarnavschi,  Arheologia  Biblică ,  Cernăuţi  1930,  p.  281. 

deoarece  îşi  uitaseră  limba  maternă  şi  vorbeau  de  acum  curent  greaca 
(Traducerea  este  cunoscută  sub  numele  de  Septuaginta  sau  Alexan¬ 
drina).  In  Leontopolis,  districtul  Heliopolis,  s-a  înălţat  tot  pentru  ei, 
de  către  arhiereul  Onie  al  IV-lea,  un  templu  al  lui  Iahve,  similar  cu 
cel  din  Ierusalim.2  Un  alt  templu  a  fost  construit  în  insula  Elefantina, 
aflată  pe  cursul  superior  al  Nilului,  aproape  de*  graniţa  sudică  a  Egip¬ 
tului,  unde  a  existat  din  timpuri  străvechi  o  foarte  puternică  comu¬ 
nitate  iudaică. 

Din  punct  de  vedere  administrativ,  evreii  din  Egipt  erau  supuşi  ai 
statului  respectiv,  dar  li  s-a  îngăduit  ca  pentru  problemele  religioase 
şi  cele  legate  strict  de  tradiţia  neamului  lor  să  aibă  în  frunte  un 
etnarh,  care  exercita  judecata  cu  cea  mai  mare  autoritate  în  Ale¬ 
xandria. 

In  vremea  stăpînirii  romane  în  Egipt,  evreii  s-au  bucurat  de  ace¬ 
leaşi  drepturi  pe  care  le  avuseseră  înainte,  fără  a  beneficia  şi  de  cetă¬ 
ţenia  romană.3  Sub  raport  religios  ei  se  administrau  şi  acum  indepen¬ 
dent,  avînd  un  organism  propriu  de  judecată:  gherusia  (t7)  Yspou<na) 
sau  sinedriul  alexandrin. 

Din  Egipt,  evreii  se  răspîndiră  pe  coasta  nordică  a  Mării  Medite- 
rane.  In  cetatea  Cirene  ei  formau  a  patra  parte  a  populaţiei,  cum  ne 
informează  Iosif  Flaviu.4  Iudeii  cirenieni  şi  alexandrini  aveau  în  Ieru¬ 
salim  propria  lor  sinagogă  precum  rezultă  din  Faptele  Apostolilor 
(cap.  6,  9). 

în  Egipt,  evreii  au  deprins  nu  numai  limba  greacă  (dialectul  comun, 
care  se  vorbea  în  tot  bazinul  mediteranian)  dar  au  ajuns  în  contact  şi 
cu  filozofia  elenistică. 

Din  întîlnirea  iudaismului  cu  elenismul  n-a  rezultat  absorbirea 
celui  dintîi  de  către  cel  din  urmă,  cum  existau  temeri,  mai  ales  din 
partea  iudeilor  palestinieni,  că  se  va  întîmpla,  ci  s-a  ajuns  la  elaborarea 
unui  sistem  filozofic  iudeo-alexandrin,  cu  idei  din  Vechiul  Testament 
şi  din  filozofia  greacă.5  învăţaţii  evrei  din  Egipt  au  căutat  să  împace 
iudaismul  cu  elenismul,  stabilind  puncte  de  contact  între  religia  lor  şi 
filozofia  greacă.6  Reprezentantul  lor  cel  mai  însemnat  a  fost  Filon 
din  Alexandria.  s 

2.  Viaţa  acestui  învăţat  iudeu  ne  este  destul  de  puţin  cunoscută. 
Mărturiile  autorilor  vechi  (contemporani  cu  el  sau  din  perioada  urmă¬ 
toare)  sînt  rare  şi  imprecise.  Din  păcate,  nici  în  scrierile  sale  nu  întîl- 
nim  informaţii  prea  detaliate  cu  privire  la  persoana  autorului  lor. 


2  Ibidem,  p.  282. 

3  Les  Oeuvres  de  Philon  d’Alexandrie,  publtees  sous  le  patronage  de  l'Uni- 
versitâ  de  Lyon,  par  Roger  Arnaldez,  professeur  a  l’Universit6  de  Lyon,  Jean 
Pouilloux,  professeur  de  l’Universitâ  de  Lyon  et  Claude  Mond£sert,  maître  de 
recherches  au  C.  N.  R.  S.,  directeur  de  „Sources  Chr£tiennes“,  voi.  I:  „De  opificio 
muTidi ",  Paris  1961,  p.  18. 

4  „Antichităţile  iudaice “  14,  7.2,  ed.  Dr.  Heinrich  Clementz,  voi.  II,  Berlin 
1899,  p.  225—226. 

5  Introduction  ă  la  Bible.  L'Ancien  Testament ,  sous  la  direction  de  H.  Cazelles, 
Paris  1973,  p.  790. 

6  Diac.  prof.  Nicolae  Balca,  Istoria  Filozofiei  antice,  Editura  Institutului 

Biblic  şi  de  Misiune  al  Bisericii  Ortodoxe  Române,  Bucureşti  1982,  p.  302. 

Se  acceptă  îndeobşte  că  Filon  s-ar  fi  născut  în  jurul  anului  20 
î.  d.  Hr.,  deoarece,  în  scrierea  sa  „Legatio  ad  Caium“,  pe  care  el  o 
alcătuieşte  în  anul  41  d.  Hr.,  se  califică  drept  bătrîn.  Trebuie  să  fi 
avut  la  acea  dată  peste  60  de  ani. 

Ceea  ce  se  ştie  precis  despre  Filon  este  că  era  originar  din  Ale¬ 
xandria.  losif  Flaviu,  conaţional  şi  contemporan  al  său,  ne  informează 
că  făcea  parte  dintr-o  familie  bogată,7  dintre  ai  cărei  membri  unii  se 
aflau  în  strînse  relaţii  cu  Roma.  Un  frate  al  lui  Filon  —  Iulius  Ale¬ 
xandru  era  alabarc  al  Alexandriei,  adică  şef  vamal  în  această  cetate. 
Fiul  acestuia,  Tiberiu  Alexandru  a  apostaziat  şi  a  profesat  doctrine 
filozofice  în  opoziţie  cu  Biblia.8 

Fericitul  Ieronim  vine  cu  informaţia  suplimentară  că  Filon  avea 
dreptul  preoţiei,  familia  sa  aparţinînd  seminţiei  lui  Levi.9  Nu  se  cu¬ 
noaşte  sursa  din  care  scriitorul  bisericesc  a  luat  această  informaţie. 
Cert  este  că  Filon  a  primit  o  educaţie  aleasă,  lucru  ce  era  obişnuit  în 
familiile  preoţeşti.  în  lucrarea  sa  ,,De  congressu  eruditionis  gratia“ 
el  mărturiseşte  că  a  fost  instruit  în  toate  ştiinţele  enciclopedice.10 
Cărţile  sale  îl  vădesc  ca  fiind  un  bun  cunoscător  al  marilor  curente 
filozofice  ale  timpului  său.  în  mod  special  l-a  studiat  pe  Platon,  din 
care  citează  adesea.  Acest  filozof  este  pentru  el  maestrul  consacrat, 
pe  care  nu  ezită  a-1  cinsti  cu  apelativul  ,,preasfîntul“  Platon  (izpcortxToc,) *  11 
Fericitul  Ieronim  ne  face  cunoscut  un  dicton  care  circula  în  legătură 
cu  influenţa  marelui  filozof  asupra  gîndirii  lui  Filon,  dicton  care  suna 
astfel:  , .citind  scrierile  lui  Filon,  nu  ştii  anume  dacă  este  Platon  care 
filonizează  sau  este  Filon  care  platonizează“.12  Nu  în  zadar  Ieronim 
îl  numeşte  pe  Filon  ,, Platon  evreu“.13 

Sub  influenţa  filozofiei  platonice,  Filon  a  îmbrăţişat  ideea  existen¬ 
ţei  Logosului,  care,  în  viziunea  sa,  este  „Primul  Principiu,  ideea  arhe¬ 
tipală  sau  prima  măsură  a  tuturor  lucrurilor44.14  împreună  cu  alte  fiinţe 
sau  puteri,  Logosul  umple  prăpastia  dintre  Dumnezeu  şi  materie. 

Pentru  Filon  nu  numai  Platon  dar  şi  alţi  filozofi  precum  Parme- 
nide,  Empedocle,  Zenon  şi  Cleantes  sint  oameni  divini.  Le-a  cunoscut 
îndeaproape  scrierile  şi  le-a  preţuit  gîndirea. 

Clement  al  Alexandriei  îl  consideră  pe  Filon  pitagorician.  Se  ştie 
însă  că  el  a  fost  influenţat  şi  de  stoici.  îi  cunoştea  de  asemenea  şi 
îi  citează  adeseori  pe  marii  poeţi  Homer  şi  Euripide. 


7  „ Antichităţile  iudaice 18,  8,  1,  ...  p.  550. 

8  Ibidem. 

9  „De  viris  illustribus"  II,  Migne  P.  L.,  t.  XXIII,  col.  625. 

10  Les  Oeuvres  de  Philon  d’ Alexandrie,  publides  sous . . . ,  voi.  16:  „De  con¬ 
gressu  eruditionis  gratia(t,  47,  Paris  1967,  p.  155. 

11  Idem ,  voi.  28:  „Quod  omnis  probusu,  13,  Paris  1974,  p.  145. 

12.  „De  viris  illustribus “  11,  Migne  P.  L.,  t.  XXIII,  col.  629. 

13  Epist.  LXX,  3,  Migne  P.  L.,  t.  XXII,  col.  666. 

14  Les  Oeuvres  de  Philon  d' Alexandrie,  publiees  sous . . . ,  voi.  34:  „ Quaestio - 
nes  in  Genesim 4,  Paris  1979,  p.  65. 

Dar  mai  mult  decît  elenistică,  pregătirea  şi  cultura  lui  Filon  este 
iudaică.15  El  a  fost  fără  îndoială  un  reprezentant  de  seamă  al  iudais¬ 
mului  alexandrin.  Mai  presus  de  toţi  filozofii  şi  legiuitorii  din  vechime 
Filon  îl  plasează  pe  Moise.  Acesta  a  fost  —  scrie  el  —  „cel  mai  bun 
dintre  toţi  legislatorii  din  toate  timpurile  şi  din  orice  loc,  fie  aceia 
greci  sau  barbari**.16  Legea  sa  este  neîntrecută  în  frumuseţe  şi  cu 
adevărat  de  origină  divină.  Ea  este  expresia  perfectă  a  înţelepciunii 
dumnezeieşti.  Este  singura  sursă  a  oricărei  filozofii.  Menită  să  se  impună 
în  întreaga  lume,  ea  va  fi  îmbrăţişată  nu  numai  de  către  evrei  ci  şi 
de  către  alte  popoare.  Barbari,  greci,  continentali,  insulari,  naţiuni  din 
Orient  şi  Occident,  din  Europa  şi  din  Asia,  tot  pămîntul  locuit,  de  la  o 
extremitate  la  alta  vor  ajunge  să  o  cunoască.17 

Ataşat  trup  şi  suflet  Legii,  lui  Filon  i-a  fost  străină  îngustimea 
fariseului  care  punea  mai  mult  accentul  pe  litera  decît  pe  spiritul 
Legii.  Filon  n-a  fost  un  formalist.  A  fost  un  om  al  trăirii  profunde, 
al  cultului  interior.18  Şi-a  dedicat  întreaga  viaţă  studiului  Scripturii 
şi  meditaţiei.  Reţinem  din  scrierile  sale  că  obişnuia  să  se  retragă  ade¬ 
sea  în  singurătate  spre  a  medita  şi  a  se  ruga.ll>  A  întreprins  frecvent 
pelerinaje  la  Ierusalim  spre  a  se  întări  sufleteşte  prin  contactul  direct 
cu  lucrurile  unde  s-a  derulat  tumultuos  istoria  propriului  său  popor, 
unde  se  afla  templul  şi  unde  se  prăznuiau  mai  fastuos  ca  oriunde 
marile  sărbători  ale  iudaismului. 

In  mod  cu  totul  sincer  a  fost  ataşat  Filon  de  comunitatea  iudaică 
din  Alexandria.  I-a  adus  acesteia  nenumărate  servicii.  In  primul  rînd, 
i-a  pus  la  dispoziţie  cu  generozitate  talentul  său  scriitoricesc,  înzestrînd-o 
cu  o  seamă  de  scrieri  valoroase.  Apoi,  cînd  s-au  ivit  momente  de  încer¬ 
care  pentru  această  comunitate,  Filon  a  devenit  apărătorul  ei  cel  mai 
tenace.  Ne  este  cunoscut  rolul  său  însemnat  în  stăvilirea  persecuţiei  lui 
Flaccus,  numit  de  către  Tiberiu  prefect  al  Egiptului,  care  s-a  mani¬ 
festat  cu  ură  împotriva  evreilor.  Pamfletul  „In  Flaccum**,  scris  de 
către  Filon,  este  o  dovadă  a  curajului  şi  abnegaţiei  cu  care  s-a  dăruit 
conaţionalilor  săi  nedreptăţiţi. 

Cînd,  la  scurtă  vreme,  evreii  din  Egipt  au  avut  de  suferit  noi  sil¬ 
nicii  din  cauză  că  au  refuzat  să  practice  cultul  împăratului,  impus 
de  Caligula,  Filon,  cu  toată  vîrsta  înaintată,  nu  ezită  să  plece,  în  frun¬ 
tea  unei  delegaţii,  la  Roma  spre  a  protesta  contra  acestei  măsuri  ce  leza 
profund  credinţa  neamului  său.  Călătoria  la  Roma  o  descrie  în  cartea 
„Legatio  ad  Caium“,  în  care  el  îşi  exprimă  ataşamentul  total  faţă  de 

f 

15  G.  Brady,  Philon  le  Juif,  art.  în  „Dictionnaire  de  la  Thdologie  Catholique*4, 
tome  douzieme,  premiere  pârtie,  Paris  1933,  col.  1439. 

16  Les  Oeuvres  de  Philon  d’ Alexandrie,  publiees  sous  ....  voi.  22:  „De  vita 
Mosîs*  II  12,  Paris  1967,  p.  199. 

17  Ibidem ,  p.  201.  •  „r-  t  ( 

18  H.  Lesetre,  Philon,  art.  în  „Dictionnaire  de  la  Bible“,  tome  cinquieme, 
premiere  pârtie,  Paris  1912,  col.  301. 

19  Les  Oeuvres  de  Philon  d'Allexandrie,  publiees  sous  . . . ,  voi.  2;  Legum 
allegoriae44,  II,  21.  85,  Paris  1962,  p.  149. 

religia  şi  datinile  străbunilor  săi,  arătînd  că  evreii  acceptă  mai  bine 
moartea  decît  să  se  lepede  de  obiceiurile  străbunilor  lor.20 

Despre  ultimii  ani  ai  vieţii  lui  Filon  nu  cunoaştem  nimic  precis. 
Eusebiu  de  Cezareea  spune  că  el  ar  fi  revenit  la  Roma,  de  această  dată 
sub  domnia  lui  Claudiu,  şi  că  aici  ar  fi  intrat  în  legătură  cu  Sf.  Petru, 
care  predica  acolo.  Tot  în  cursul  acestei  a  doua  călătorii  ar  fi  citit  în 
faţa  senatului  tratatul  său  ,, Despre  virtuţi"  cu  care  ar  fi  avut  un  mare 
succes.21  Dar  există  serioase  îndoieli  în  privinţa  caracterului  veridic 
al  acestor  informaţii.  Probabil  că  Filon  a  rămas  totuşi  în  Alexandria 
unde  va  muri.  Cu  toate  că  a  fost  contemporan  cu  Mîntuitorul  el  n-a 
ajuns  să  îmbrăţişeze  creştinismul,  aşa  că  şi  afirmaţia  legăturii  sale,  în 
Alexandria,  cu  creştinii  şi  cu  Sf.  Marcu,  pare  să  fie  fără  temei  istoric. 

3.  Filon  din  Alexandria  a  fost  un  scriitor  prodigios.  Ne-au  rămas 
de  la  el  numeroase  scrieri,  care,  din  fericire,  au  ajuns,  în  cea  mai  mare 
parte,  pînă  la  noi.  Eusebiu  de  Cezareea  22  şi  Fer.  Ieronim  23  ne-au  transmis 
un  catalog  al  scrierilor  filoniene.  Le  redăm  în  următoarea  înşiruire:24 

1.  Despre  crearea  lumii. 

2.  Alegoriile  legilor. 

3.  Despre  Heruvimi. 

4.  Despre  jertfele  lui  Abel  şi  Cain. 

5.  Cum  poate  cineva  mai  bun  fiind  să  întindă  mai  puţine  curse. 

6.  Despre  urmaşii  lui  Cain. 

7.  Despre  uriaşi. 

8.  Că  Dumnezeu  este  neschimbător. 

9.  Despre  agricultură. 

10.  Despre  plantaţie  (sădire). 

11.  Despre  beţie. 

12.  Despre  cumpătare. 

13.  Despre  amestecarea  limbilor. 

14.  Despre  călătoria  lui  Avraam. 

15.  Cine  este  îndreptăţit  să  moştenească  bunătăţile  dumnezeieşti. 

16.  Convorbiri  pe  tema  învăţămîntului  (a  dobîndirii  cunoştinţelor 
folositoare). 

17.  Despre  fugă. 

18.  Despre  schimbarea  numelor. 

19.  Despre  vise. 

20.  Despre  Avraam. 

21.  Despre  Iosif. 

22.  Viaţa  lui  Moise. 

23.  Despre  Decalog. 

24.  Legile  speciale  (Cărţile  I — IV). 

25.  Despre  virtuţi. 


20  Idem,  voi.  32:  „Legatio  ad  Caium“,  117,  Paris  1972,  p.  145. 

21  Ist.  bis.,  II,  XVII,  1;  XVIII,  8,  Migne  P.  G.,  tom.  XX,  col.  173. 

22  Ibidem,  col.  183. 

23  De  viris  illustribus,  11,  t.  XXIII,  col.  628. 

24  Catalogul  pe  care  îl  redăm  aici  este  luat  după  „Les  Oeuvres  de  Philon 
d' Alexandrie",  publi£es  sous  . . . ,  voi.  I:  „De  opificio  mundi",  Paris  1961,  p.  11 — 12. 

26.  Despre  recompense  şi  pedepse;  Despre  blesteme. 

27.  Orice  om  cinstit  este  liber. 

28.  Despre  viaţa  contemplativă. 

29.  Despre  veşnicia  lumii. 

30.  întrebări  şi  răspunsuri  la  Facere. 

31.  întrebări  şi  răspunsuri  la  Ieşire. 

32.  Contra  lui  Flaccus. 

33.  Solie  la  Caligula. 

34.  Fragmentare:  Despre  Providenţă,  Apologia  pentru  iudei, 
Alexandru. 

Dintre  aceste  scrieri,  cea  ifiai  mare  parte  are  caracter  exegetic. 
Grupa  scrierilor  exegetice  se  detaşează  ca  cea  mai  însemnată  din  ansam¬ 
blul  operei  învăţatului  alexandrin. 

Filon  s-a  preocupat  îndeaproape  de  explicarea  cuprinsului  Ve¬ 
chiului  Testament,  acordînd  importanţă,  în  special,  Pentateuhului.  Scrie¬ 
rile  sale  exegetice  pot  fi  grupate  astfel: 

1.  Comentarii  cu  caracter  general  asupra  Pentateuhului: 

a)  întrebări  şi  răspunsuri  la  Facere. 

b)  întrebări  şi  răspunsuri  la  Ieşire. 

Se  crede  că  atunci  cînd  a  alcătuit  aceste  două  scrieri,  Filon  a  avut 
în  plan  tot  Pentateuhul.  Nu  cunoaştem  în  ce  măsură  l-a  realizat.  Cert 
este  că  pînă  la  noi  au  ajuns  numai  aceste  două  scrieri  amintite,  dar  şi 
ele  doar  fragmentar  pentru  că,  după  o  informaţie  transmisă  de  Eusebiu 
de  Cezareea,  din  cinci  cărţi  ale  „întrebărilor  şi  răspunsurilor  la  Ieşire**, 
cîte  ar  fi  existat  iniţial,  doar  primele  două  ni  s-au  păstrat. 

2.  Comentarii  alegorice  asupra  Genezei: 

a)  Alegoriile  legilor  (Trei  cărţi  asupra  Gen.  2,  1 — 17;  2,  18 — 3,  1; 
3,  8 — 19).  b)  Despre  Heruvimi  —  comentariu  la  Gen.  3,  24;  4,  1.  c)  Des¬ 
pre  sacrificiile  lui  Abel  şi  Cain  —  comentariu  la  Gen.  4,  2 — 4.  d)  Că  cel 
rău,  obişnuit,  caută  să-l  vatăme  pe  cel  mai  bun  —  comentariu  la  Gen.  4, 
8 — 15.  e)  Despre  urmaşii  lui  Cain  —  comentariu  la  Gen.  4,  16 — 25. 
f)  Despre  uriaşi  —  comentariu  la  Gen.  6,  1 — 4.  g)  Despre  agricultură, 
h)  Despre  plantaţia  de  vie.  i)  Despre  beţie.  Aceste  trei  tratate  din  urmă 
sînt  comentarii  la  textul  din  Gen.  9,  20 — 21.  j)  Despre  sobrietate  —  co¬ 
mentariu  la  Gen.  9,  24 — 27.  k)  Despre  amestecarea  limbilor  —  comenta¬ 
riu  la  Gen.  11,  1 — 9.  1)  Despre  călătoria  lui  Avraam  —  comentariu  la 
Gen.  12,  1 — 6.  m)  Cine  este  îndreptăţit  să  moştenească  bunătăţile  dumne¬ 
zeieşti  —  comentariu  la  Gen.  15,  2 — 18.  n)  Despre  fugă  —  comentariu  la 
Gen.  16,  1 — 6.  o)  Despre  dobîndirea  cunoştinţelor  pregătitoare  —  comen¬ 
tariu  la  Gen.  16,  6 — 14.  p)  Despre  schimbarea  numelor  —  comentariu  la 
Gen.  17,  1 — 22.  r)  Despre  vise  —  comentariu  la  Gen.  28,  12;  31,  11; 
37,  40 — 41. 

3.  Expuneri  asupra  legislaţiei  mozaice: 

a)  Despre  crearea  lumii,  b)  Despre  Avraam.  c)  Despre  Iosif.  (La 
începutul  acestei  scrieri,  Filon  face  aluzie  la  alte  două  cărţi  dedicate 

lui  Isaac  şi  lui  Iacob,  care  desigur  s-au  pierdut),  d)  Despre  Decalog, 
e)  Despre  legile  speciale,  în  patru  cărţi,  cuprinzînd  următoarele  tratate: 
Despre  circumciziune;  Despre  monarhie  sau  despre  unitatea  lui  Dum¬ 
nezeu:  Despre  templu;  Despre  preoţi;  Despre  veniturile  preoţilor;  Des¬ 
pre  animalele  destinate  spre  a  fi  jertfite;  Despre  cei  care  aduc  jertfele; 
Despre  felul  corect  de  a  jura;  Despre  şabat;  Despre  cinstirea  datorată 
părinţilor;  Porunca  a  şasea;  Porunca  a  şaptea;  Despre  virtuţi;  Despre 
recompense  şi  pedepse;  Despre  blesteme. 

Susţinuta  preocupare  a  lui  Filon  din  Alexandria  pentru  explicarea 
cuprinsului  Sf.  Scripturi  grăieşte  de  la  sine  despre  importanţa  deosebită 
pe  care  el  o  acordă  cuvîntului  dumnezeiesc.  Pentru  Filon,  Vechiul  Tes¬ 
tament  este  operă  inspirată.  Autorul  său  principal  este  Dumnezeu.  Moise 
şi  profeţii  sînt  autorii  secundari. 

Textul  scripturistic  folosit  de  către  Filon  a  fost  cel  al  Septuagintei. 
El  împărtăşea  convingerea  că  între  acest  text  şi  cel  ebraic  nu  există 
nici  o  diferenţă.  Traducerea  făcută  de  către  cei  şaptezeci  de  bărbaţi  este 
o  lucrare  egală  în  valoare  cu  lucrarea  pe  care  au  făcut-o  autorii  biblici 
cînd  au  scris  în  ebraică,  cărţile  insuflate  lor  de  către  Dumnezeu.  Duhul 
Sfînt  îi  inspiră  şi  pe  traducători  precum  i-a  inspirat  şi  pe  cei  de  la  care 
ne-a  parvenit  textul  original  ebraic. 

în  comentariul  pe  care-1  face  la  Pentateuh,  Filon  foloseşte  constant 
metoda  alegorică.  Fără  a  nega  caracterul  istoric  al  relatărilor  biblice,  el 
caută  să  evidenţieze  sensul  lor  profund,  semnificaţia  simbolică  cu  care 
sînt  acoperite.  Sensul  istoric-literal  este,  după  opinia  sa,  secundar  fiind 
destinat  mai  ales  pentru  cei  care  nu  sînt  pregătiţi  să  se  înalţe  cu  cugetul 
la  o  înţelegere  superioară.25  Pe  unii  ca  aceştia  Filon  îi  aseamănă  cu 
locuitorii  unui  orăşel,  cu  orizontul  închis  din  toate  părţile,  care  nepără¬ 
sind  niciodată  aşezarea  lor  îşi  imaginează  că  dincolo  de  munţii  ce  se 
văd  în  zare  nu  mai  există  nimic.  Din  contră,  cei  ce  înţeleg  sensul  profund, 
prefigurat  al  Scripturilor  sînt  socotiţi  de  către  Filon  ca  nişte  cetăţeni 
ai  unei  lumi  mai  vaste.  Ei  văd  departe  şi  înţelegerea  lor  pătrunde  la 
rădăcina  lucrurilor. 

Filon  n-a  fost  primul  care  a  utilizat  metoda  alegorică  în  interpre¬ 
tarea  Vechiului  Testament.  Cu  patru  secole  înainte  de  el,  filozofii  greci 
au  folosit-o  pentru  interpretarea  miturilor  păgîne.  învăţaţii  evrei  din 
Alexandria,  în  dorinţa  lor  de  a  face  cunoscute  şi  accesibile  valorile  reli- 
gios-morale  ale  Pentateuhului  n-au  făcut  altceva  decît  să-şi  improprieze 
această  metodă.  Astfel,  Aristobul,  un  învăţat  evreu  care  a  trăit  în  seco¬ 
lul  II  î.  d.  Hr.  a  explicat  în  chip  alegoric  antropomorfismele  din  Penta¬ 
teuh.  Terapeuţii,  pe  care  Filon  îi  cunoştea  atît  de  bine  şi  pe  care  i-a 
descris  admirativ  în  cartea  sa  ,,De  vita  contemplativa44,  erau  de  aseme¬ 
nea  adepţi  ai  interpretării  alegorice.  Filon  ne  informează  că  ei  interpre¬ 
tau  Legea  mozaică  în  chip  alegoric,  convinşi  fiind  că  cuvintele  acestei 
Legi  nu  sînt  decît  semne  şi  simboale  ale  unor  adevăruri  ascunse.  Legea 


25  Les  Oeuvres  de  Pliilon  'd'Aalexandrie,  publiees  sous  . . . ,  voi.  19:  „De  som- 
niis“,  39,  Paris  1962,  p.  39. 

întreagă  le  apărea  acestora  ca  o  fiinţă  ce  avea  drept  corp,  sensul  literal, 
iar  drept  suflet,  sensul  ascuns.26 

Pînă  la  Filon  nimeni  n-a  folosit  metoda  alegorică  într-un  mod  mai 
eficient  ca  el.  Adept  al  acestei  modalităţi  de  interpretare  a  Scripturii 
Filon  afirma  că  pentru  a  ajunge  la  adevărata  înţelegere  a  textului  sacru 
trebuie  sesizat  sensul  său  tainic,  profund,  înalt.27  în  viziunea  sa,  Biblia 
este  un  inepuizabil  izvor  de  spiritualitate.  Fiecare  cuvînt  al  ei  cuprinde 
o  lecţie  de  pietate  şi  de  aceea,  acel  cuvînt  trebuie  privit  nu  atît  ca  un 
element  filologic  dintr-o  frază,  aflat  în  legătură  cu  alte  elemente,  ci 
mai  ales  ca  o  comoară  ascunsă  pe  care  exegeza  trebuie  să  o  descopere. 
Lectura  Bibliei  se  cere  să  fie  de-a  pururi  transfiguratoare,  pentru  că 
niciodată  un  anumit  fapt  nu  este  numai  ceea  ce  vrea  să  spună  sensul 
său  literal,  ci  mai  degrabă  ceea  ce  tăinuieşte  sensul  său  alegoric.  Igno¬ 
rarea  semnificaţiei  alegorice  a  textului  sfînt  determină  diminuarea 
valorii  sale  reale.  Spiritele  elevate  —  spune  Filon  —  s-au  ferit  întot¬ 
deauna  să  aducă  prejudicii  Scripturii  nesocotind  bogăţia  de  sensuri  pe 
care  cu  adevărat  ea  le  cuprinde.28  Stăpînit  de  o  astfel  de  filozofie 
Filon  refuză  de  pildă  a  înţelege  literalmente  cele  şase  zile  ale  creaţiei 
ca  şi  relatarea  despre  crearea  Evei  din  coasta  lui  Adam.  Mai  mult,  el 
interpretează  alegoric  nu  numai  faptele  şi  evenimentele  ci  şi  personajele, 
ţările,  plantele,  păsările  amintite  în  Biblie.  Totul  în  Scriptură  are  sem¬ 
nificaţie  alegorică. 

Aplicînd  metoda  alegorică  pentru  explicarea  istorisirii  cuprinse  în 
Pentateuh,  Filon  a  descoperit  adevăruri  de  o  înaltă  valoare  spirituală, 
cum  ar  fi:  veşnicia  şi  transcendenţa  lui  Dumnezeu,  crearea  de  către 
Dumnezeu  a  tuturor  fiinţelor  şi  lucrurilor,  veşnicia  actului  creator  ca 
hotărîre  dumnezeiască,  unitatea  profundă  a  cosmosului  şi  ierarhia  per¬ 
fectă  a  elementelor  din  care  este  alcătuit,  Providenţa  divină,  acţiunea 
directă  şi  tainică  a  harului  dumnezeiesc  în  istoria  şi  viaţa  creaţiei,  etc. 

Dar  sistemul  de  interpretare  alegorică  al  lui  Filon  n-a  fost  exceptat 
întru  totul  de  exagerări  şi  chiar  erori.  în  utilizarea  lui  s-a  manifestat 
adeseori  subiectivitatea.  Dar  prin  aceasta  nu  s-a  ajuns  la  anularea 
valorii  sale  reale. 

Contemporanii  lui  Filon  au  primit  cu  interes  comentariile  sale  ale¬ 
gorice.  A  avut  chiar  adepţi  şi  imitatori.  între  aceştia  s-au  numărat 
şi  unii  creştini  de  renume.  Amintim  astfel  pe  Clement  Alexandrinul 
care  admitea  ca  şi  înaintaşul  său  evreu  creaţia  instantanee  şi  căuta  să 
dea  o  interpretare  alegorică  paradisului  terestru.29  îl  putem  aminti 
apoi  pe  Origen  care  excludea  şi  el  antropomorfismele  şi  aplica  cu  dibăcie 
sistemul  interpretării  alegorice  la  atîtea  alte  fapte  şi  evenimente.30 


26  Les  Oeuvres  de  Philon  d’Aalexandrie,  publiees  sous , . . ,  voi.  29:  „De  vita 
contemplativa" ,  27,  Paris  1963,  p.  139. 

27  Idem,  voi.  19:  „De  somniis",  Pari9  1962,  p,  15. 

28  Idem,  voi.  2:  „ Legum  allegoriae" ,  Paris  1962,  p.  19. 

29  Storm.  V,  11;  VI,  16,  Migne  P.  G.,  t.  IX,  col.  109,  370,  376. 

30  De  Principiis,  IV,  11,  col.  365.  In  Levit.,  Omil.  V,  5,  Migne  P.  G.,  t.  XII, 
col.  456. 

Ideea  lui  Filon  preluată  de  la  înaintaşii  săi  despre  influenţa  lui  Moise 
asupra  filozofilor  greci  a  fost  împărtăşită  şi  de  către  Sf.  Iustin  Marti¬ 
rul  şi  Filozoful,  de  către  Taţian,  Clement  Alexandrinul,  Teodoret  de  Cir 
şi  aproape  de  către  toţi  Sfinţii  Părinţi  ai  primelor  cinci  secole. 

Doi  scriitori  bisericeşti  ca  Eusebiu  de  Cezareea  şi  Fer.  Ieronim  îl 
consideră  pe  Filon  un  autor  important  şi  îi  dedică  spaţiu  larg  în  scrie¬ 
rile  lor. 

Toate  aceste  considerente  ne  îndreptăţesc  să  spunem  că  opera  atît 
de  vastă  a  lui  Filon  din  Alexandria  poate  constitui  un  preţios  izvor  nu 
numai  pentru  cunoaşterea  cadrului  istoric,  cultural  şi  religios  în  care 
a  apărut  creştinismul  dar  şi  pentru  exegeza  biblică  vechitestamentară. 


Pr.  prof.  Dumitru  Abrudan 


CHEMAREA  CĂTRE  PREOŢIE 


I.  Obîrşia  chemării 

Această  chemare  implică  o  întreagă  mişcare  spirituală,  care  îşi 
are  importanţa  şi  necesitatea  ei.  O  mişcare  spirituală,  ca  orice  fel  de 
mişcare,  nu  se  naşte  fără  cauze  care  să-i  determine  începutul  şi  evo¬ 
luţia  ulterioară.  De  aceea  cînd  vrei  să  determini  geneza  unei  mişcări 
spirituale  trebuie  să  porneşti  de  la  necesitatea  ei  şi  anume  —  în  cazul 
nostru  —  de  la  necesitatea  ridicării  omului  căzut  prin  păcat.  Era 
necesară  ridicarea  omului  căzut  şi  Dumnezeu  a  voit  să  ridice  pe  om 
tot  prin  om,  potrivit  planului  Său  de  răscumpărare.  Dar  nu  prin  orice 
om,  ci  prin  oameni  vrednici  care  să  fie  în  prealabil  verificaţi  şi  apoi 
îmbrăcaţi  cu  puterea  de  a  lega  şi  dezlega.  Puterea  cheilor,  nu  este 
împărtăşită  în  toată  Evanghelia  oricui  şi  oricum,  ci  este  dată  numai  ace¬ 
lora  care  au  o  investire  harică  expresă  de  la  Hristos  care  lucrează  prin- 
tr-înşii  după  a  Sa  făgăduinţă,  pînă  la  sfîrşitul  veacurilor  (Mat.  18,  18  şi 
28,  20).  Se  cere  deci  o  persoană  specială  care  să  lege  şi  să  dezlege,  pen¬ 
tru  că  „ideea  de  mîntuire  este  strîns  legată  de  ideea  de  păcat**.1 

Primul  chemat  a  fost  însuşi  Domnul  şi  Mîntuitorul  nostru  Iisus 
Hristos  „Marele  Preot**  care  tronează  în  centrul  teologiei  ortodoxe  a 
mîntuirii.  Referatul  biblic  asupra  măreţiei  preoţiei  lui  Hristos  este 
caracteristic  şi  plin  de  învăţătură:  „Nimeni  nu-şi  ia  singur  cinstea 
aceasta,  ci  dacă  este  chemat  de  Dumnezeu,  după  cum  şi  Aaron.  Aşa 
şi  Hristos  nu  S-a  preaslăvit  pe  Sine  însuşi  ca  să  se  facă  Arhiereu, 
ci  Cel  ce  a  grăit  către  El:  Fiul  Meu  eşti  Tu,  Eu  astăzi  Te-am  născut, 
în  alt  loc  zice:  Tu  eşti  Preot  în  veac  după  rînduiala  lui  Melchisedec** 
(Evr.  5,  4 — 6).  Care  este  sensul  acestor  cuvinte  adinei?  Hristos  deşi 
este  de  o  fiinţă  cu  Tatăl,  nu  a  devenit  Preot  după  alegerea  Sa  pro¬ 
prie;  nu  a  voit  să  se  sfinţească  pe  Sine  ca  Preot  şi  Arhiereu,  ci  a  fost 
chemat  la  preoţie  de  Tatăl,  după  natura  Sa  omenească.  Astfel,  Hristos*, 
încă  de  la  începutul  vieţii  Sale  divino-umane  a  fost  împodobit  cu  dem¬ 
nitatea  preoţească  prin  întreita  Sa  misiune. 


1  Nicolae,  Mitropolitul  Banatului,  învăţătura  ortodoxă  despre  mîntuire,  Edi¬ 
tura  Mitropoliei  Banatului,  Timişoara  1983,  p.  31;  Vezi  şi  Pr.  Prof.  Dr.  Dumitru 
Radu ,  Caracterul  ecleziologic  al  Sfintelor  Taine  şi  problema  intercomuniunii,  în 
rev.  Ort.  nr.  1 — 2/1978  passim. 

Aşa  după  cum  Tatăl  a  chemat  pe  Fiul  Său,  astfel  a  chemat  şi  Fiul 
pe  Apostolii  Săi  care  să-I  fie  urmaşi  demnităţilor  Sale. 

Pentru  aceasta  a  trebuit  să  aibă  loc  prima  „arătare41  a  lui  Iisus, 
în  iesle,  la  întrupare.  Atunci  a  luminat  în  plină  noapte  staulul  din 
Betleem  dovedind  prin  aceasta  că  a  venit  să  aducă  lumii  lumină  (Ioan 
12,  46).  Dar  lumina  aceasta  a  pornit-o  în  lume  prin  „arătarea44  Sa  la 
Iordan.  Cu  această  arătare  face  El  începutul  chemării  Sfinţilor  Apostoli 
şi  totodată  şi  începutul  mişcării  spirituale  creştine.  Scriitorul  primei 
istorii  a  creştinismului  şi  a  celei  mai  voluminoase  opere  scrise  — 
Luca 2  —  încadrează  Botezul  lui  Iisus  în  faţa  unei  asistenţe  alcătuită 
din  oameni  „din  toate  împrejurimile  Iordanului4*  reprezentînd  multe 
feluri  de  neamuri.  După  referatul  biblic  vedem  că  iniţiativa  venirii  la 
Iordan  aparţine  lui  Iisus  care  „a  venit  din  Galileea  la  Iordan  către 
Ioan,  ca  să  se  Boteze44  (Mat.  3,  13).  Dar  din  dialogul  avut  cu  Botezăto¬ 
rul  înainte  de  coborîrea  in  apă,  se  vede  lămurit  că  El  a  apărut  în  şirul 
celor  ce  aşteptau  rindul  la  Botez,  nu  pentru  că  ar  fi  avut  vreun  păcat 
de  care  să  se  „pocăiască**  şi  care  să  I  se  şteargă  (Mat.  3,  2),  ci  pentru  „a 
plini  toată  dreptatea**  (Mat.  3,  15),  ceea  ce  însemnează  că  a  voit  să  se 
arate  în  rînd  cu  toţi  păcătoşii  la  al  căror  nivel  a  coborît.  Şi  care  este 
această  dreptate?  Nu  e  numai  ştergerea  vinei  lui  Adam  în  care  era 
cuprinsă  toată  omenirea  ca  stejarul  în  ghindă.  Ci  plinirea  „dreptăţii44 
însemnează  acordarea  posibilităţii  omului  de  a  se  apropia  de  Dumne¬ 
zeu  cît  mai  mult.  Zapisul  semnat  oarecînd  de  Adam  cu  diavolul, 
îl  calcă  Iisus  acum  în  picioare  în  apele  Iordanului,  deschizînd  ome¬ 

nirii  uşa  ascensiunii  spre  „asemănare**  cu  Dumnezeu.3 

Aici,  la  malul  Iordanului  face  Iisus  începutul  chemării  celor  din- 
tîi  Apostoli.  Se  pune  întrebarea  dacă  Iisus  Hristos  a  cunoscut  pe 
Apostoli  înainte  de  a  fi  chemaţi  la  apostolie.  Textele  Evangheliilor 
ne  răspund  afirmativ.  (Mat.  3,  16;  Ioan  1,  26 — 34).  Primii  recrutaţi 

au  fost  ucenicii  Botezătorului:  Andrei  şi  Ioan  care  au  lăsat  pe  Botezăto¬ 
rul  şi  au  mers  după  Dînsul  la  gazda  unde  locuia  aproape  de  Betabara. 
Gazda  nu  putea  fi  departe  pentru  că  Ioan  relatează  să  „au  mers  şi 
au  văzut  unde  locuia  şi  au  rămas  la  El  în  ziua  aceea  şi  era  ca  la  al 
zecelea  ceas****  (ora  4  după-masă),  (Ioan  1,  39).  Este  firesc,  că  aceşti 
doi  ucenici  L-au  vizitat  pe  Iisus  la  această  gazdă  şi  altă  dată  luînd 
cu  dînşii  şi  alţi  admiratori  (Ioan  1,  40 — 50).  Aici,  la  această  gazdă  a 
deschis  Iisus  prima  şcoală  de  verificare  a  aptitudinilor  celor  pe  care 
avea  să-i  aleagă  Apostoli.  Ce  au  vorbit  cu  Iisus,  Evanghelistul  Ioan, 
care  scrie  acestea,  nu  ne  spune.  E  o  taină  pe  care  o  închide  în  inima 
sa  după  cum  a  mai  închis  şi  alte  taine,  cu  altă  ocazie  (Ioan  20,  30; 

21,  25)  şi  care  au  trecut  în  fondul  sacru  al  tradiţiei  creştine.  De  alt¬ 

fel  Iisus  nici  nu  avea  nevoie  să-I  mărturisească  cineva  despre  om,  căci 
El  „cunoştea  ce  este  în  om“  (Ioan  2,  24 — 25).  A  constatat  că  aceşti 


2  Studiul  Noului  Testament ,  Ed.  II,  Buc.,  p.  65;  Pe  larg  în  Fritz  Rienecker, 
Das  Lukas  Evangelium,  R.  Brockhaus  Vig.  Wuppertal  1974  passim. 

3  Pr.  Pro/.  Dr.  Nicolae  Neaga,  Primatul  dreptăţii,  în  rev.  M.  A.  nr.  9 — 10/1983, 
p.  547  passim;  Pr.  Pro/.  Ilie  Moldovan,  Botezul  Domnului  sau  descoperirea  sen¬ 

sului  divin  al  vieţii,  in  T.  R.  nr.  1 — 2/1984,  p.  1 — 2. 

oameni,  care  L-au  urmat  la  gazda  unde  locuia  dispuneau  de  o  ener¬ 
gie  ascunsă.  Prin  Andrei  a  cunoscut  Iisus  pe  fratele  acestuia  Simon- 
Petru,  apoi  pe  Filip  şi  prin  acesta  l-a  „recunoscut**  pe  Natanail,  pe 
care  Iisus  îl  ştiuse  „de  sub  smochin**,  unde  — după  tradiţie  l-ar  fi 
ascuns  maică-sa  sub  frunze,  de  teama  lui  Irod.  E  şi  firesc  ca  după 
luarea  primelor  legături,  au  urmat  alte  şi  alte  întrevederi.  Astfel  nu 
este  exclusă  probabilitatea  ca  Ioan  să  fi  dus  la  Iisus  şi  pe  fratele  său 
Iacov,  la  îndemnul  mamei  sale  Salomea,  care  avea  în  grijă  educaţia 
religioasă  a  fiilor  săi;  căci  tatăl  lor  Zevedei  era  ocupat  cu  meseria  sa 
de  pescar  pe  care  a  exercitat-o  împreună  cu  fiii  săi,  paralel  cu  pro- 
povâduirea  Evangheliei. 

* 


Cel  dintîi  pas  pe  care  îl  face  Mîntuitorul  după  primirea  Botezului, 
este  retragerea  Sa  în  singurătate  să  se  roage  şi  să  postească .  Avea  în 
faţă  o  misiune  mare  şi  grea  de  îndeplinit.  S-a  retras  în  pustia  Qua- 
rantaniei,4  unde  diavolul  şi-a  luat  curajul  să  intre  în  „dispută**  cu 
Fiul  lui  Dumnezeu.  în  disputa  aceasta  „la  nivel  înalt**,  pînă  la  urmă 
s-au  răsturnat  nivelele,  prin  capitularea  silită  a  duhului  rău  care  se 
arătase  a  fi  precursor  al  celor  ce  tălmăcesc  Scriptura  sucit,  cum  fac 
unii  zişi  „creştini1*  fără  nici  o  maturitate  teologică.  Se  arătase  cunos¬ 
cător  al  Scripturii  încercînd  să  impună  o  altă  Evanghelie  „inversă  şi 
falsă**  în  condiţii  aspre  de  foame  şi  de  sete.  Mîntuitorul  i-a  poruncit 
să  piară  din  faţa  Lui  statornicind  pentru  totdeauna  adevărul  în  faţa 
minciunii. 

După  izbînda  aceasta,  Mîntuitorul  se  vede  acum  în  plină  stăpînire 
a  menirii  şi  autorităţii  Sale  mesianice.  Aşa  cum  a  luat  pe  Matei  de  la 
vamă  (Mat.  9,  9;  Mc.  2,  14;  Lc.  5,  29),  a  purces  pe  malul  Mării  Galileii 
unde  a  găsit  pe  cei  ce  se  osteneau  la  pescuit  (Mat.  4,  18 — 22;  10,  140  squ.) 
şi  pe  cei  şaptezeci  (şi  doi),  (Lc.  10,  1).  După  ce  a  intrat  cu  sonda  în 
sufletul  fiecărui  ucenic  şi  după  o  noapte  de  veghe  şi  rugăciune,  „cînd 
s-a  făcut  ziuă,  a  chemat  la  sine  pe  ucenicii  Săi  şi  a  ales  din  ei  doispre¬ 
zece  pe  care  i-a  numit  Apostoli**  (Lc.  6,  12  squ.).  între  cei  aleşi  se 
găsea  şi  Iuda,  care,  prin  sfîrşitul  lui,  a  arătat  cum  nu  trebuie  să  fie 
un  Apostol. 

Pe  aceştia  îi  pregăteşte  şi  îi  trimite  în  prima  lor  misiune.  Dar  cu 
multă  prudenţă  pentru  că  nu  aveau  încă  suficientă  maturitate  misio¬ 
nară.  Dîndu-le  binecuvîntarea  de  plecare  le  spune:  „Nu  voi  m-aţi  ales 
pe  Mine,  ci  Eu  v-am  ales  pe  voi  şi  v-am  rînduit  să  mergeţi  şi  roadă 
să  aduceţi  şi  roada  voastră  să  rămînă,  ca  Tatăl  să  vă  dea  orice  veţi 
cere  în  numele  Meu.  Aceasta  vă  poruncesc:  să  vă  iubiţi  unul  pe  altul** 
(Ioan  15,  16 — 17).  Iar  ei  au  zis  către  Iisus:  „Doamne  sporeşte-ne  cre- 
dinţa“  (Lc.  17,  5).  Prin  aceasta  şi-au  recunoscut  puţina  lor  credinţă, 
iar  Iisus  pe  de  altă  parte  cunoscînd  slăbiciunile  lor  şi  credinţa  încă 


4  Dr.  Antonie  Plămădeală,  Mitropolitul  Ardealului,  Disputa  la  nivel  înalt 
în  pustia  Quarantaniei,  în  T.  R.  nr.  33 — 36/1983,  p.  1 — 2.  —  cp.  Prot.  Emanuel 
Copăceanu,  Ioan  proorocul  deşerturilor,  în  M.  B.,  nr.  1 — 3/1975,  şi  Viaţa  şi  învă¬ 
ţătura  Mîntuitorului  Iisus  Hristos,  Timişoara,  1977,  passim. 

neconsolidată  în  dumnezeirea  Sa,  i-a  petrecut  cu  ochii  gînditori.  In¬ 
tr-adevăr  pornind  ucenicii  „în  larg"  şi  fiind  unii  slabi  în  credinţa 
dumnezeirii  lui  Iisus,  au  fost  învăluraţi  de  greutăţi  şi  strînşi  din 
toate  părţile.  Unii  dintre  ei  au  avut  „crize"  cînd  Iisus  a  trebuit  să-i 
îndrepte,  cum  a  fost  cu  ocazia  vestirii  patimilor  (Mat.  16,  25;  Mc.  8,  31; 
9;  10,  37 — 45).  S-au  arătat  fricoşi.  Nu-1  ajută  sub  greutatea  crucii.  L-a 
ajutat  un  laic.  Nu-1  apără  în  faţa  instanţei  de  judecată.  îl  apără  o 
femeie.  „Toţi  ucenicii  lăsîndu-L  au  fugit  (Mat.  26,  56).  Nu  se  găsesc  la 
poalele  crucii  decît  Mama  Lui,  şi  ucenicul  Ioan  pe  care  îl  iubea  Iisus. 
Dar  toate  acestea  s-au  întîmplat  „ca  să  se  plinească  Scriptura"  (Isaia 
cap.  53  Dolores  Mesiae).  Dar  după  ce  în  atîta  groază  şi-au  reţinut 
respiraţia,  învierea  lui  Hristos  a  constituit  busola  cea  nemincinoasă 
care  a  produs  marea  cotitură  în  fiinţa  Apostolilor.  După  înviere,  Apos¬ 
tolii  L-au  văzut  cu  ochii,  L-au  pipăit  cu  mîinile,  fapt  care  i-a  pre¬ 
schimbat  din  timizi  în  eroi  şi  din  fricoşi  în  îndrăzneţi. 

După  slăvită  Sa  înviere,  Mîntuitorul  Hristos  trimite  Apostolii  în 
„a  doua  misiune ".  Acum  aveau  orizontul  misionar  mai  lărgit  iar 
curajul  deplin  oţelit.  De  data  aceasta  au  fost  trimişi  la  toată  zidirea, 
la  toate  neamurile  (Mat.  28,  19;  Mc.  16,  15),  căci  El  a  venit  pentru 
toate  neamurile  pămîntului  nu  numai  pentru  neamul  lui  Israel  (Isaia 
45,  22),  făgăduindu-le  că  El  va  fi  cu  ei  pînă  la  sfîrşitul  veacului  (Ioan 
20,  21;  Mat.  28,  20;  şi  „pornind  au  propovăduit  pretutindeni  şi  Domnul 
lucra  cu  ei  şi  întărea  cuvîntul  lor"  (Mc.  16,  20).  în  ziua  învierii,  seara, 
le  dă  Apostolilor  şi  urmaşilor  lor  puterea  Duhului  Sfînt:  „Luaţi  Duh 
Sfînt"  (Ioan  20,  21 — 23)  şi  astfel  transmite  Apostolilor  şi  urmaşilor  lor 
puterea  de  a  ierta  păcatele.  Această  suflare  a  Duhului  Sfînt  este 
„arvuna"  hirotoniei  ce  le  va  fi  dată  complet  la  Cincizecime.5  Sfîntul 
Evanghelist  Luca  spune  că  după  ce  timp  de  patruzeci  de  zile  s-a  arătat 
de  mai  multe  ori  Apostolilor,  s-a  înălţat  la  cer  poruncindu-le  să  nu  se 
depărteze  de  Ierusalim,  ci  să  aştepte  făgăduinţa  Tatălui  (Fapte  1,  1 — 9). 
„Şi  erau  în  toată  vremea  în  templu  lăudînd  şi  binecuvîntînd  pe  Dum¬ 
nezeu"  (Lc.  24,  49 — 53).  La  zece  zile  după  înălţare,  fiind  ziua  Cinci- 
zecimii,  Duhul  Sfînt  trimis  din  cer  sfinţeşte  pe  cei  12  Apostoli  inves- 
tindu-i  cu  depline  puteri,  instituind  Taina  Hirotoniei.  Atunci,  prin  ira¬ 
dierea  Duhului  Sfînt  din  trupul  lui  Hristos,  Cel  înălţat  şi  pnevmatizat,  în 
celelalte  fiinţe  umane,  a  luat  fiinţă  Biserica  văzută,6  Botezîndu-se  mii  de 
oameni,  bărbaţi,  femei  şi  copii,  „din  toate  neamurile  care  sînt  sub  cer", 
veniţi  la  Ierusalim  la  praznic  (Fapte  2).  La  aceste  s-au  adăugat  mereu 
mulţime  de  bărbaţi  şi  de  femei.  S-ar  putea  spune  că  în  ziua  de  Rusalii 
s-a  format  „cheagul"  Bisericii  lui  Hristos  şi  „scîndurile"  din  care  Iisus 
Hristos  şi-a  construit  —  prin  Duhul  Sfînt  —  corabia  Bisericii  în  care 
au  încăput  şi  mai  încap  toţi  cei  ce  s-au  botezat  şi  se  vor  mai  boteza 
în  numele  Sfintei  Treimi,  indiferent  de  vîrstă,  sex  şi  origine.  Fiecare 
credincios  îşi  are  intrarea  lui  în  viaţa  Duhului  Sfînt;  deci  tot  cel  ce 
este  Miruit  stă  sub  razele  Cincizecimii,  Mirungerea  fiind  Cincizecimea 


5  Pr.  Prof.  Dr.  Dumitru  Stăniloae,  Teologia  Dogmatică  ortodoxă,  Edit.  Inst. 
Biblic  al  B.  O.  R.,  Bucureşti  1978,  voi.  3,  p.  154. 

6  Idem,  ibidem,  voi.  2,  p.  196  şi  voi.  3,  p.  154. 

personală  a  omului.7  Biserica  nu  este  apanajul  unor  zişi  privilegiaţi  care 
se  numesc  pe  dînşii  „sfinţi",  ci  este  largă  şi  cuprinzătoare  ca  braţele  unei 
mame.8 


II.  Problema  chemării  şi  cadrul  ei 

Biserica  chiar  din  prima  zi  a  naşterii  ei  a  intrat  în  istorie  ca  obşte 
văzută  şi  şi-a  început  lucrarea  prin  cele  trei  Sfinte  Taine  ale  iniţierii, 
căci  Sfinţii  Apostoli  au  Botezat,  Miruit  şi  Cuminecat  încă  din  ziua 
aceea  mulţime  de  oameni  de  toate  vîrstele.  Aici  găsim  pentru  prima 
dată  faţă  în  faţă  preoţia  Sacramentală  reprezentată  prin  Apostoli  şi 
preoţia  generală  reprezentată  prin  cei  ce  s-au  încorporat  în  Biserică  prin 
cele  trei  Taine  ale  iniţierii.9  Prin  aceste  Taine,  cei  Botezaţi  au  devenit 
„iconomi  ai  harului  celui  de  multe  feluri  al  lui  Dumnezeu"  (I  Petru  4, 
10),  cu  care  vor  sluji  semenii  „în  multe  chipuri"  (I  Petru  2  passim.).  în 
felul  acesta  preoţia  generală  a  credincioşilor  devine  o  dimensiune  im¬ 
portantă  a  Bisericii  căci  ei  lucrează  într-o  „arie"  lărgită.  „Parohia"  lor 
este  lumea  întreagă.10  De  aceea,  în  Biserica  ortodoxă,  aceste  trei  Taine 
sînt  nedespărţite,  săvîrşindu-se  deodată  în  succesiune,  asupra  celui  bo¬ 
tezat.* 11  Credincioşii  mireni,  slujesc  în  Biserică  cu  preoţii  lor  un  fel  de 
„Liturghie  cosmică"  căci  fiecare  devine  prin  cele  trei  Taine  un  Apostol, 
un  misionar  care  are  obligaţia  să  dea  mărturie  despre  Hristos  prin 
convingerile  sale,  prin  cuvintele  sale,  prin  faptele  sale  de  fiecare  zi,12 
în  familie,  faţă  de  semeni,  în  biserică,  la  rugăciune,  cu  un  cuvînt  să 
radieze  din  toată  viaţa  sa  iubirea  de  Dumnezeu  şi  de  aproapele,  „căci 
prin  Mirungere  începe  epifania  lui  Hristos,  a  omului  Botezat".13 

Candidat  la  preoţia  sacramentală ,  poate  fi  orice  „om  luat  dintre 
oameni",  care  a  primit  Tainele  iniţierii  căci  „fiecare  laic  este  preotul 
existenţei  sale;  el  îşi  aduce  ca  jertfă  toată  viaţa  şi  toată  fiinţa  sa";14 
ceea  ce  însemnează  că  el  a  ajuns  la  un  stadiu  spiritual  atît  de  avansat 
încît  simte  o  atracţie  irezistibilă,  o  înclinaţie  care-i  angajează  toată  fiinţa, 
în  dorinţa  sa  de  a  deveni  preot.  Despre  un  asemenea  om  se  spune  că 
este  un  „om  de  vocaţie".  Sfîntul  Grigorie  de  Nyssa  zice  că  „omul  luat 
dintre  oameni"  rămîne  după  înfăţişarea  exterioară,  cu  înfăţişare  de  om, 
dar  după  sufletul  său  nevăzut  s-a  format  mai  bun  prin  puterea  haru¬ 
lui  celui  nevăzut  şi  este  aşezat  să  slujească  tot  pe  oamenii  dintre  care 


7  Pr.  Dr.  Ştefan  Slevoacă,  Preoţia  de  hirotonie  şi  „preoţia"  credincioşilor, 

în  rev.  ORT.  nr.  2/1979,  p.  263.  ’jţî.j 

8  Nicolae,  Mitropolitul  Banatului,  o.  c.,  p.  59 — 63,  capitolul  „Importanţa  Bi¬ 
sericii  în  dobîndirea  mîntuirii". 

9  A  se  vedea  despre  preoţia  generală,  Pr.  Prof.  Dr.  Liviu  Stan,  Mirenii  în 
Biserică,  Sibiu  1939. 

10  cp.  Pr.  Dr.  Şt.  Slevoacă,  stud.  cit.,  p.  264. 

11  cp.  Pr.  Prof.  Dr.  Dumitru  Radu ,  Caracterul  ecleziologic  al  Sfintelor  Taine 
şi  problema  intercomuniunii,  în  ORT.  nr.  1 — 2/1978,  p.  140 — 142. 

12  cp.  Pr.  Dr.  Şt.  Slevoacă ,  stud.  cit.,  p.  263. 

13  cp.  Pr.  Prof.  Dr.  Dumitru  Stăniloae,  Dogmatica,  voi.  3,  p.  67  şi  160. 

14  Paul  Evdochimov ,  Les  Ages  de  la  vie  spirituelle,  Paris  1964,  p.  168. 


200 


MITROPOLIA  ARDEALULUI 


a  fost  luat“.,<5  Slujirea  aceasta  în  multilateralitatea  sa,  include  o  muncă 
susţinută  asociată  cu  rugăciunea  şi  încălzită  de  darul  Duhului  Sfînt.  S-a 
zis  „ora  et  labora“.  Intr-adevăr  aici  găsim  sensul  creştin  al  muncii, 
căci  munca  te  apără  de  greşeli.  Cînd  eşti  ocupat,  nu  greşeşti.  Munca  s-a 
zămislit  in  ceruri  ca  să  o  folosească  oamenii  pe  pămînt. ,<J  Munca, 
—  zice  Sf.  Grigorie  de  Nazianz  —  nu  se  poate  separa  de  vocaţie  şi 
nici  vocaţia  de  muncă. 

1.  —  Teologia  muncii  şi  vocaţia.  —  Istoria  omenirii  începe,  după 
referatul  biblic,  cu  porunca  muncii  dată  de  Creator,  ca  un  program 
permanent  al  vieţii  omeneşti.  De  aceea  a  accentuat  Charlyle  pe  drept 
cuvînt  că  orice  muncă  e  sfîntă  pentru  că  în  orice  muncă  e  ceva  dum¬ 
nezeiesc.  Creatorul  a  instituit  munca,  ca  o  obligaţie  plăcută  primului 
om  în  Eden  (Fac.  2,  15).  Numai  după  cădere,  omul  singur  şi-a  făcut 
viaţa  nefericită.  în  afară  de  Eden  a  întîlnit  relele  naturii  şi  astfel 
găseşte  în  muncă  o  trudă  şi  un  chin. 

Pornind  omul  pe  această  cale  a  ordinei  creaturale,  munca  sa  a 
luat  avînt  treptat-treptat,  de  la  Abel  primul  păstor  de  oi,  Cain  primul 
lucrător  de  pămînt,  Iabal  „tatăl  celor  ce  trăiesc  în  corturi  la  turme“, 
fratele  său  Iubal  „tatăl  celor  ce  cînta  din  chitară  şi  din  cimpoi“  şi 
Tubalcain  „care  a  fost  făurar  de  unelte  de  aramă  şi  de  fier“  (Fac.  4,  2 
şi  20 — 22),  pînă  la  impresionanta  dezvoltare  a  tehnicii  moderne.  Omul 
a  organizat  cu  înţelepciunea  sa,  chiar  şi  şantiere  de  lucru  (Iov  28),  la 
început  mai  modeste,  „pînă  la  răsturnarea  munţilor  din  temelie";  şi 
apoi  veac  de  veac  s-a  urcat  pe  scara  progresului  tehnic  pînă  la  tehnocraţia 
de  azi.  Marile  personagii  biblice  care  au  determinat  epoci  întregi  ale 
istoriei  omenirii,  au  fost  găsite  de  Dumnezeu  la  lucru  în  clipa  chemării 
lor  la  cîrma  destinului  popoarelor  lor.17 

In  creştinism ,  aptitudinile,  profesiunea  şi  munca  au  fost  sfinţite 
prin  venirea  lui  Iisus  Hristos.  El  n-a  venit  să  aducă  reforme  sociale, 
ci  a  venit  să  aşeze  împărăţia  lui  Dumnezeu  pe  pămînt,  de  aceea 
„poartă  numele  de  Mîntuitor“.18  N-a  venit  să  strice  rînduielile  existente, 
ci  a  venit  să  făurească  tiparul,  forma,  în  care  aceste  rînduieli,  aveau 
să  fie  turnate  spre  mai  binele  omului;  a  turnat  concepţia  antică  des¬ 
pre  om  şi  muncă  în  tipare  divine.  De  aceea  principiile  moral-religioase 
aduse  de  Mîntuitorul  au  constituit  izvorul  nesecat  de  inspiraţie  şi  de 
temelie  pentru  toate  reformele  sociale  din  toate  veacurile.  în  doctrina 
Mîntuitorului  nu  vom  găsi  niciunde  o  teorie  despre  muncă  sau  un 
cod  al  muncii.  El  vine  şi  munceşte  însuşi ,  vine  şi  îşi  alege  Apostoli 
dintre  muncitori.  Mîntuitorul  sfinţeşte  munca  manuală  şi  intelectuală 
şi  condamnă  lenea  atît  prin  exemplul  vieţii  Sale  cît  şi  prin  ceea  ce 
spune  El  în  parabola  talanţilor  şi  în  pilda  smochinului  neroditor. 

Sfinţii  Apostoli  sînt  lucrători  harnici.  Nici  un  leneş  n-a  fost 
chemat  de  Domnul  la  slujba  Sa.  Date  mai  depline  avem  în  viaţa  Sf. 


15  Stigler,  Psihologie  des  HI.  Gregor  von  Nyssa,  Regensburg  1854,  passim. 

16  Charlyle  Thomas,  Muncă,  sinceritate,  tăcere,  trad.  C.  Antoniade,  Buc.  1919, 
p.  36 — 37. 

17  Pentru  problema  muncii  am  folosit  „Consideraţii  asupra  problemei  muncii 
şi  exploatării  în  perspectiva  creştină,  în  M.A.,  nr.  7 — 8/1970. 

18  Nicolae ,  Mitropolitul  Banatului,  o.  c.,  p.  5  squ. 

Apostol  Pavel  care  ne  mărturiseşte  că  a  trăit  din  sudoarea  frunţii 
sale  (II  Cor.  11,  23 — 27).  Deşi  Evanghelia  îi  dă  dreptul  să  se  hrănească 
din  osteneala  sa,  el  n-a  voit  să  primească  răsplata  muncii  duhovni¬ 
ceşti,  ci  a  lucrat  împletind  corturi  ca  să-şi  cîştige  pîinea  prin  munca 
braţelor  sale  (I  Cor.  9,  11 — 17;  Fapte  20,  33 — 35;  II  Tes.  3,  7 — 10; 
I  Tes.  2,  9).  Pornind  de  la  sine,  stabileşte  regula  muncii  cînd  scrie 
Tesalonicenilor  cărora  le  zice  „ . . .  cine  nu  vrea  să  lucreze,  acela  să 
nu  mănînce44  (II  Tes.  3,  10 — 12).  De  aceea  dă  povaţă  ucenicilor  săi  şi 
preoţimii  de  totdeauna,  să  muncească  (Fapte  18,  3;  20,  34;  II  Tes.  3,  8; 
I  Cor.  4,  12.  I  Tes.  4,  11;  I  Tim.  5,  18).  Sfîntul  Apostol  Pavel  vedea 
în  muncă  o  necesitate  vitală,  o  colaborare  cu  Dumnezeu,  un  mijloc  de 
luptă  împotriva  patimilor,  un  mijloc  de  ajutorare  a  semenilor,  de  în¬ 
frăţire  între  oameni  şi  progres. 

2.  —  între  aptitudini ,  profesiune  şi  vocaţie .  —  Dacă  istoria  ome¬ 
nirii,  după  doctrina  creştină,  începe  cu  porunca  muncii  dată  de  Crea¬ 
tor,  după  cum  am  văzut,  tot  aici  trebuie  căutate  şi  originile  aptitudinilor, 
a  profesiunilor  şi  a  vocaţiei.  Acestea  sînt  un  dar  de  la  Dumnezeu,  o 
zestre  dăruită  de  Ziditor,  pe  care  omul  trebuie  să  o  pună  în  slujba 
celor  mulţi.  Primii  lucrători  de  pămînt  sau  primii  născocitori  ai  teh- 
nicei  şi-au  ales  singuri  profesiunea  pe  baza  impulsului  interior  de  care 
s-au  simţit  atraşi.  Au  avut  înnăscute  unele  particularităţi  anatomo- 
fiziologice  pe  care  apoi  le-au  dezvoltat  în  condiţiile  de  mediu  în  care 
se  găseau.  Aptitudinile  şi  profesiunile  sînt  cu  totul  variate  de  la  om  la 
om.  Ocazia  de  a  adînci  aptitudinile  şi  a-şi  forma  profesiunea  o  oferă  în 
societatea  modernă  şcolile  profesionale  care  ajută  pe  elevi  în  dezvoltarea 
aptitudinilor  lor  profesionale.  Aici  tinerii  învaţă  şi  experimentează  ca, 
în  condiţiile  mereu  şi  mereu  altele  în  care  îşi  făuresc  ei  profesiunea, 
fac  să  apară  noi  şi  noi  aptitudini.  Fiecare  însuşire  psihofizică  are  cores¬ 
pondent  o  aptitudine.  Ea  poate  fi  simplă  sau  complexă.  Se  numeşte 
aptitudine  simplă  cînd  aceasta  reprezintă  o  singură  însuşire.  Inteli¬ 
genţa,  de  pildă,  este  o  aptitudine  simplă  pentru  că  ea  are  la  bază  o 
singură  funcţiune,  pe  cea  a  inteligenţei.  Tot  aşa  şi  cu  memoria,  obser¬ 
vaţia  şi  atenţia.  Acestea  îl  fac  pe  om  apt  să-şi  împlinească  slujba  pînă 
la  limită.  Cînd  individul  are  nevoie,  în  desfăşurarea  activităţii  sale,  de 
un  număr  mai  mare  sau  mai  mic  de  aptitudini  simple,  atunci  apare 
aptitudinea  complexă ,  în  care  se  cuprinde  şi  vocaţia ,  ce  se  compune  din 
anumite  aptitudini  speciale  de  inteligenţă ,  afectivitate  şi  voinţă.  Deci 
vocaţia  angajează  întreaga  făptură  morală  a  omului,  nu  numai  o  sin¬ 
gură  facultate.19 

Se  spune  că  vocaţia  se  poate  cunoaşte  chiar  în  faza  copilăriei, 
apoi  începe  a  se  limpezi  începînd  cu  vîrsta  pubertăţii  (între  11 — 15  ani) 
şi  se  hotărăşte  în  epoca  adolescenţei  (între  18 — 20  ani)  cînd  îşi  for¬ 
mează  tînărul  „personalitatea44.20  Există  păreri  care  socotesc  că  noţiunea 
de  vocaţie  cuprinde  exclusiv  sentimente  şi  atitudini  religioase.  Or,  voca- 


19  cp.  Nicolae  Mărgineanu,  Psihologia  persoanei,  Sibiu,  1941,  p.  117  squ. 

20  cp.  C.  RâdiLlescu-Motru,  Vocaţia,  factor  hotărîtor  în  cultura  popoarelor,  Ed. 

definitivă,  Bucureşti  19  u,  Psihologia  adolescenţei,  Bucu¬ 


reşti  1942,  p.  114. 

,  ţia  se  defineşte  ca  o  chemare  către  orice  activitate  în  care  condiţiunile 
de  muncă  şi  împrejurările  favorabile  te  ajută  la  îndeplinirea  dispozi- 
ţiunilor  vocaţionale,  indiferent  de  profilul  de  muncă.  Acesta  este  omul 
numit  „om  de  vocaţie"  care  se  identifică  deplin  cu  scopul  muncii  sale, 
care  este  un  pasionat  al  muncii  sale,  lipsit  de  orice  egoism. 

Cu  toate  că  vocaţia  e  de  la  Dumnezeu  şi  e  veche  cit  omul,  pro¬ 
blema  vocaţiei  a  fost  la  noi,  înainte  vreme,  destul  de  puţin  studiată. 
Ştiinţele  care  ar  fi  fost  chemate  să  cerceteze  vocaţia  n-au  făcut  acest 
lucru  în  chip  deplin.  Profesorul  C.  Rădulescu-Motru  scria  prin  1935 
că  la  noi  abia  au  început  cercetări  metodice  asupra  faptelor  de  voca¬ 
ţie  sub  numirea  de  tipologie  şi  de  caracteriologie,  care,  deşi  sînt  deo¬ 
camdată  două  ştiinţe  timide  —  zice  el  —  sînt  menite  a  se  dezvolta  în 
cadrul  unei  noi  ştiinţe,  cea  a  vocaţiei.21  Profesorul  C.  Rădulescu-Motru 
a  definit  vocaţia  ca  o  sinteză  de  însuşiri  cTeatoare  de  valori  care  obligă 
pe  individ  să  fie  mereu  „original".22  Astăzi  vocaţia  se  cunoaşte  şi  este 
un  factor  în  dezvoltarea  multilaterală  a  omenirii.  De  felul  cum  îşi 
înţelege  azi  omul  vocaţia,  chemarea,  atîrnă  orice  progres.  Prin  vocaţie 
omul  se  realizează  şi  se  integrează  ca  element  folositor  marilor  pro¬ 
grese  pe  plan  social,  ştiinţific,  tehnic  şi  spiritual  al  omenirii.2S 

Dar  progresul  multilateral  nu  sporeşte  fără  executarea  cinstită 
a  profesiunii  tale,  fără  o  colaborare  a  ta  cu  forţele  morale  latente  din 
tine,  care  sînt  daruri  ale  Duhului  Sfînt,  pe  care  omul  este  dator  să 
le  valorifice  în  calitate  de  colaborator  al  lui  Dumnezeu  în  opera  celei 
de  „a  doua  creaţie"  a  lumii  morale,  căci  „Avem  felurite  daruri  —  zice 
Scriptura  — ,  după  harul  ce  ni  s-a  dat.  Darurile  sînt  felurite,  dar 
acelaşi  Duh  şi  felurite  slujiri  sînt,  dar  acelaşi  Domn"  (Rom.  12,  6 — 8; 
I  Cor.  12,  4—8).  De  aici  decurge  existenţa  unei  vocaţii  religioase  aşa 
cum  există  vocaţii  în  alte  compartimente  de  muncă,  după  nevoile 
spirituale  şi  materiale  ale  omului. 

Cît  de  importantă  este  vocaţia  în  sînul  Bisericii  lui  Hristos  şi  a 
progresului  omenirii  în  general,  este  martoră  istoria.  Niciodată  nu  s-a 
realizat  progresul  numai  prin  aşa-zişi  „profesionişti".  Profesia  este  o 
îndeletnicire  la  care  te-ai  angajat  s-o  plineşti  şi  pe  care  o  priveşti  prin 
prisma  venitului  material  pe  care  ţi-1  aduce.  Munca  îţi  pare  grea  şi 
îţi  poţi  schimba  profesia  oricînd  ca  pe  o  haină  care  nu-ţi  mai  convine. 
Un  astfel  de  individ  se  întreabă  întotdeauna:  „ce  pot  eu  obţine  de  la 
viaţă,  ce-i  pot  eu  lua  vieţii",  ocupaţia  lui  fiind  un  bec  de  asalt  al  por¬ 
ţilor  cîştigului.  Progresul  omenirii  s-a  realizat  şi  se  realizează  prin 
oameni  de  vocaţie,  cărora  munca  le  pare  uşoară  şi  plăcută.  Acest  fel 
de  oameni  nu  sînt  profesionişti;  ei  sînt  misionari,  sînt  trimişii  cuiva 
pentru  a  plini  ceva.  Ei  nu  se  întreabă  ce-i  pot  eu  lua  vieţii,  ci  se 
întreabă  „ce-i  pot  da  eu  vieţii".  El  nu  munceşte  de  silă  sau  pentru 
cîştig,  ci  din  dragoste  dezinteresată  pentru  munca  lui,  dintr-un  impuls 


21  C.  Rădulescu-Motru ,  op.  cit.,  p.  11. 

22  Idem,  ibidem,  o.  c.,  passim;  cp.  şi  Pr.  Pro/.  Dr.  Ene  Branişte,  Vocaţia 
(chemarea)  către  preoţie,  în  rev.  ORT.  nr.  2/1979,  p.  315. 

23  Idem,  ibidem,  op.  cit.,  p.  8 — 9. 


STUDII  ŞI  ARTICOLE 


203 


firesc  spre  ramura  de  muncă  pe  care  şi-a  ales-o  de  bună  voie  pe 
baza  înclinaţiei  constatate  încă  din  pruncie  şi  adolescenţă. 

3.  —  Vocaţia  pentru  preoţie.  —  Termenul  vocaţie  derivă  de  la 
verbul  latinesc  voco,  vocare,  =  a  chema,  a  fi  chemat  pentru  ceva.  Şi 
a  avea  chemare  însemnează  a  avea  o  predispoziţie,  o  înclinare,  o 
atracţie  excepţională  înăscută,  care  pune  stăpînire  de  vrajă  pe  întreg 
sufletul  individului  împingîndu-1  spre  realităţile  superioare  ale  vieţii, 
spre  marele  ideal  creştin,  care  este  slujirea  lui  Hristos.24 

Am  văzut  că  Profesorul  C.  Rădulescu-Motru  subliniază  caracterul 
„original  şi  creator44  al  vocaţiei  care  îmbogăţeşte  societatea  prin  creaţii 
de  valoare.  însă  tot  el  spune  că  vocaţia  religioasă  se  deosebeşte  fun¬ 
damental  de  alte  vocaţii  pentru  că  vocaţiei  religioase  îi  lipseşte  ori¬ 
ginalitatea.  Preotul  de  vocaţie  nu  este  în  stare  să  inventeze,  să  fie 
original.  El  e  în  stare  numai  să  reproducă  un  tip  creştin  ideal.  Voca¬ 
ţia  preoţească  nu  reclamă  nici  orizonturi  largi,  nici  talente,  nici  genii.25 
Este  adevărat  că  religia  creştină  din  punct  de  vedere  dogmatic,  nu 
aduce  şi  nu  vrea  să  aducă  ceva  nou.  însă  forma  de  manifestare  reli¬ 
gioasă  a  dogmelor  se  primeneşte  şi  se  înnoieşte  neîncetat.  Biserica 
ortodoxă  are  la  temelie  adevăruri  axiomatice  şi  ea  dă  acestor  adevă¬ 
ruri  viaţă  printr-o  gîndire  creatoare,  originală,  care  oferă  adevăruri¬ 
lor  prospeţime  şi  actualitate  întocmai  aşa  după  cum  artistul  dă  valo¬ 
rilor  estetice  expresii  noi  în  forme  originale.26  Nu  se  poate  spune  că 
Sfinţii  Părinţi  şi  marii  teologi  de  ieri  şi  de  azi,  care  sînt  şi  rămîn 
personalităţi  creştine  n-ar  fi  putut  turna  cugetările  lor  despre  Dumnezeu, 
în  tipare  originale,  dacă  n-ar  fi  fost  şi  n-ar  fi  oameni  de  vocaţie,  de 
talent,  de  concepţii  şi  largi  orizonturi  spirituale. 

Este  adevărat  că  preotul  prin  ţinuta  sa  morală  trebuie  să  fie  un 
„alter  Christus44.27  Dar  năzuinţa  de  a  imita  pe  Hristos  nu  este  o  simplă 
reproducere,  ci  un  urcuş  moral  cu  osteneală  spre  „asemănarea44  cu 
Hristos.  Sfîntul  Grigorie  de  Nazianz  spune  că  slujba  de  păstor  pe  care 
o  plineşte  preotul  este  o  „artă“.  Este  „arta  artelor  şi  ştiinţa  ştiinţelor44 
prin  care  preotul  îndrumă  sufletele  credincioşilor  către  Dumnezeu,  su¬ 
flete  care  sînt  de  natură  atît  de  diferită.  Deci  preotul  trebuie  să  cu¬ 
noască  tactica  de  a  pătrunde  în  suflete,  să  fie  mereu  original,  şi  să  ţină 
seama  de  mentalitatea  curentă  a  credincioşilor  care  se  schimbă  mereu  sub 
influenţa  noilor  condiţii  de  viaţă.  Credincioşii  de  astăzi  s-au  maturi¬ 
zat,  deci  preotul  este  obligat  prin  forţa  împrejurărilor  să  aibă  spirit 
de  iniţiativă  şi  putere  creatoare.  Marele  prilej  şi  cel  mai  eficient,  îl 
are  preotul  în  calitatea  sa  de  duhovnic,  în  scaunul  Spovedaniei,  pen¬ 
tru  îndrumarea  individuală  a  enoriaşilor  săi,  făcîndu-le  o  educaţie  de 
la  suflet  la  suflet,  într-o  formă  sistematică  şi  cu  valoare  eficientă 


24  Conform  Preot  Nicodim  Belea,  Calea  către  preoţie,  studiu  de  psihologie 
religioasă,  Sibiu,  1946,  p.  10,  broşură  pe  care  am  utilizat-o  în  capitolele  care 
urmează. 

25  cp.  C.  Rădulescu-Motru ,  op.  cit.,  p.  77  passim. 

26  Pe  larg  în  Pro/.  Dr.  Vladimir  Prelipceanu,  Vocaţia,  în  rev.  Candela,  volum 
comemorativ  1942/43. 

27  Dr.  N.  Brinzeu ,  Teologia  pastorală,  voi.  I,  Păstorul  şi  Turma  (Hodegetica), 
Lugoj  1930,  p.  30. 

unică.  Spovedania  este  cea  mai  veche  „instituţie  de  pedagogie  divină 
prin  care  sufletul  se  poate  cîrmui  prin  resorturile  sale  cele  mai  adinei, 
în  direcţia  unei  educaţii  în  sens  creştin4*.28  E  veche  cit  omul,  e  veche 
ca  pămîntul,  e  „taina  eliberării  din  prinsoarea  păcatului  şi  uşa  de 
acces  la  libertatea  fiilor  lui  Dumnezeu**.29 

Prin  urmare,  vocaţia  pentru  preoţie  nu  este  stopată  şi  redusă  la 
un  stadiu  imobil,  cum  o  concepe  filozoful  român  C.  Rădulescu-Motru. 
De  altfel,  singur  mărturiseşte  în  aceeaşi  carte  că  „există  în  înţelesul 
vocaţiei  ceva  greu  de  definit,  un  imponderabil  pentru  cîntarul  ştiin¬ 
ţei  şi  cu  toate  acestea  existent,  evident  chiar**.30 

Problema  vocaţiei  este  veche,  căci  iniţiativa  o  are  Dumnezeu,  iar 
omul  o  primeşte.  Deşi  e  veche,  vocaţia  prin  importanţa  ei  rămîne 
mereu  nouă. 

în  analizarea  diverselor  semne  ale  vocaţiei  preoţeşti,  pastoraliştii 
împart  vocaţia  în  Chemare  obiectivă  şi  Chemare  subiectivă,  care  se 
condiţionează  una  pe  alta. 

Chemarea  obiectivă  este  o  chemare  din  partea  lui  Dumnezeu  sau 
a  înaltei  ierarhii  bisericeşti.  După  modul  în  care  se  realizează,  ea 
poate  fi: 

a)  Extraordinară  sau  supranaturală.  Acest  fel  de  chemare  o  găsim 
la  marile  personalităţi,  chemate  sau  indicate  de-a  dreptul  de  Dumne¬ 
zeu,  pentru  misiuni  epocale  în  istoria  religioasă  a  omenirii,  cum  au 
fost,  de  pildă  toţi  patriarhii  Vechiului  Testament,  Moise  şi  proorocii; 
apoi  Sfinţii  Apostoli,  în  general,  şi  Sfîntul  Apostol  Pavel,  în  special, 
pe  calea  Damascului.31  Chemarea  extraordinară  nu  este  exclusă  nici  azi 
în  fiinţa  unor  oameni,  care,  în  ostenelile  lor  se  încopcie  de  Dumnezeu 
prin  rugăciune  stăruitoare,  meditaţie  profundă  şi  viaţă  fără  prihană.  Iese 
din  albia  unei  vieţi  de  care  nu  mai  vrea  să  ştie  şi  trece  brusc  în  chip 
miraculos,  „dintru  nefiinţă  la  fiinţă**,  se  simte  creat  din  nou  şi  urcă  tot 
mai  mult  spre  „asemănare**.  Sînt  cazuri  foarte  rare,  dar  totuşi  sînt. 

b)  Chemarea  obiectivă  este  cea  obişnuită,  adică  investirea  cu  darul 
preoţiei  prin  hirotonie  de  către  înalta  ierarhie  bisericească.  Despre 
acest  fel  de  chemare  vorbeşte  Sfîntul  Apostol  Pavel  cînd  spune:  „Ni¬ 
meni  nu-şi  ia  singur  cinstea  aceasta,  ci  dacă  este  chemat  de  Dumnezeu 
ca  şi  Aaron“  (Evr.  5,  4). 32 

Chemarea  subiectivă  sau  vocaţia  propriu-zisă  este  o  înclinaţie  în¬ 
născuta  spre  cele  sfinte  şi  slujirea  lui  Hristos,  care  îţi  angajează  toată 
fiinţa.  E  un  factor  ereditar,  care  este  modificabil,  prin  condiţiile  de 


28  cp.  Pr.  Petre  Vintilescu,  Spovedania  prilej  de  pastoraţie  individuală,  în 
rev.  S.  T.  1949,  p.  696 — 697.  Idem,  Spovedania  şi  Duhovnicia,  Bucureşti,  1939,  p.  5. 

29  Prot.  Nicodim  Belea,  Psihologia  Spovedaniei,  Sibiu,  1947,  p.  19. 

30  cp.  C.  Rădulescu-Motru,  op.  cit.,  p.  7. 

31  Gala  Galaction,  „De  la  mormîntul  gol1*  la  porţile  Damascului,  în  rev.  S.  T. 
nr.  7—8/1951,  p.  386—397. 

32  cp.  Pr.  Prof.  Ioan  G.  Coman,  Vocaţia  şi  pregătirea  pentru  preoţie,  în  rev. 
S.  T.,  Seria  II,  nr.  5 — 6/1954,  p.  240;  Pr.  Petre  Vintilescu ,  Preotul  în  faţa  chemării 
sale  de  păstor  al  sufletelor,  Bucureşti,  f.  a.,  p.  71;  Pr.  Prof.  Dr.  Ene  Branişte.  Voca¬ 
ţia,  stud.  cit.,  p.  320. 

mediu.  Dovadă,  că  mulţi  copii  au  părinţi  care  nu-i  supraveghează  sau 
sînt  lipsiţi  ei  înşişi  de  forţa  morală  de  a  le  putea  face  educaţia,  sînt 
lăsaţi  de  capul  lor  şi  pe  măsură  ce  cresc  li  se  întunecă  şi  şterge  orice 
zestre  curată  ar  fi  moştenit-o  ei  de  la  părinţii  care  erau  buni  cînd  au 
adus  copiii  pe  lume.  Omul  prin  vocaţie  se  face  împreună  lucrător  cu 
Dumnezeu  la  desăvîrşirea  lumii,  de  aceea  îl  alege  încă  de  la  naştere 
să-i  fie  slujitor  aşa  cum  s-a  considerat  ales  Pavel  încă  „din  pîntecele 
maicii  sale44  (Gal.  1,  15).  Aceasta  nu  e  o  predestinaţie,  căci  cel  ales  din 
pîntecele  maicii  sale,  răspunde  acestei  alegeri  dumnezeieşti  avînd  în 
ajutor  Harul  şi  este  conştient  că  numai  în  colaborare  cu  Harul  este 
efectivă  chemarea  sa  dobîndită  prin  naştere;  de  aceea  trebuie  să  ţină 
mereu  „aprins  Harul  lui  Dumnezeu  carele  este  întru  dînsul44  (II  Tim. 
1,  6). 

în  mod  obişnuit,  majoritatea  tinerilor,  în  vîrsta  adolescenţei,  sînt 
bîntuiţi  de  o  serie  de  crize,  prin  care  vreau  să-şi  descopere  eul.  Un 
astfel  de  tînăr  se  afirmă  prin  îmbrăcăminte,  chiar  prin  iscălitură  şi  prin 
tandreţe  de  a  reforma  el  singur  societatea.  E  plin  de  snobism  şi  se  con¬ 
sideră  în  centrul  preocupărilor  tuturor.33  Dar  aceste  crize  sînt  trecă¬ 
toare;  şi  dacă  un  asemenea  tînăr  are  înclinaţie  spre  preoţie,  pînă  la 
urmă  îşi  dă  seama  de  efectele  minore  ale  acestei  atitudini  şi  lasă  să 
se  instaleze  în  toată  fiinţa  lui  un  sentiment  religios,  cu  înclinare  spre 
gînduri  înalte,  spre  evlavie  şi  rugăciune,  cu  respect  şi  ataşament  faţă  de 
Biserică  şi  slujitorii  ei. 

Acest  răsad  trebuie  îngrijit  şi  direcţionat  spre  slujirea  Bisericii, 
dacă  într-adevăr  se  constată  că  are  înclinare  spre  aceasta.  Grădinarii 
acestui  răsad  sînt  mai  mulţi.  Mai  întîi  este  familia  şi  preotul  paroh. 
Deşi  toate  profesiunile  au  un  rol  egal  în  viaţa  socială,  totuşi  cea  mai 
bună  profesie  a  copiilor  lor,  este  aceea  care  corespunde  mai  mult 
aspiraţiilor  lor  şi  să  nu-i  orienteze  spre  alte  ocupaţii.  Mai  ales  cînd 
este  vorba  de  preoţie,  e  o  mare  greşeală  să  constrîngi  pe  cineva  să  de¬ 
vină  cleric.34  Preotul  paroh  va  fi  foarte  atent  la  hotărîrile  care  se  iau 
în  şedinţele  familiare  cînd  se  pune  problema  orientării  copiilor  lor;  să 
nu  permită  să  se  facă  greşeala  silind  copilul  spre  o  îndeletnicire  care 
nu-i  place.35  Să  nu  rămînă  deci,  indiferent  faţă  de  cei  care  vor  avea 
ca  mîine,  să  ia  frînele  Bisericii  în  mîinile  lor,  şi  să  asigure  succesiunea 
cu  elemente  vrednice. 

4.  —  Calea  către  preoţie.  —  Această  cale  nu  este  un  drum  neted, 
ci  zgrunţuros,  plin  de  urcuşuri  şi  coborîri,  de  înălţări  şi  căderi.  Dum¬ 
nezeu  şi  oamenii  aşteaptă  un  preot  nou  potrivit  condiţiilor  actuale.  Să-l 
căutăm  pe  acest  preot  în  viaţa  lui  Iisus  Hristos  de  la  întrupare  pînă 
la  înălţare;  în  viaţa  Sfinţilor  Apostoli;  şi  în  viaţa  şi  gîndirea  Sfinţilor 
Părinţi. 

Mintuitorul  nostru  lisus  Hristos ,  în  cuvîntarea  de  despărţire  le-a 
spus  Apostolilor:  „Eu  sînt  calea,  adevărul  şi  viaţa.  Nimeni  nu  vine  la 


33  Cp.  Zt.  Zissulescu ,  o.  c.,  p.  114. 

34  Cp.  Pr.  Popescu-Ţînţăreni,  Profesia  şi  vocaţia  în  concepţia  creştină,  în 
rev.  Mitropolia  Olteniei  nr.  5 — 6/1971,  p.  334. 

35  Idem.  ibidem,  p.  401 

Tatăl  Meu  decît  prin  Mine“  (Ioan  14,  6).  Ceea  ce  însemnează  că  „fără 
cale  nu  se  poate  merge,  fără  adevăr  nu  se  poate  cunoaşte;  şi  fără  viaţă 
nu  se  poate  trăi".36  Deci  „veniţi  după  Mine",  chemare  care  răsună  şi 
azi.  Eu  am  venit  „să  binevestesc  săracilor,  să  vindec  pe  cei  zdrobiţi  cu 
inima,  să  propovăduiesc  robilor  dezrobirea,  să  dau  celor  orbi  vederea 
şi  să  slobozesc  pe  cei  apăsaţi"  (Lc.  4,  17 — 19).  Pornind  de  la  acest  ţel  uma¬ 
nitar  al  venirii  Mîntuitorului,  Părintele  Gala  Galaction  spune:  „Iisus 
Hristos  a  fost  şi  este  al  săracilor,  a  fost  şi  este  al  tuturor  împovăraţilor 
şi  nedreptăţiţilor".37  Vouă  cărora  vreţi  să-Mi  fiţi  Mie  slujitori  vă  zic: 
„Să  iubeşti  pe  Domnul  Dumnezeul  tău  din  toată  inima  ta  şi  din  tot 
sufletul  tău  şi  din  toată  puterea  ta  şi  din  tot  cugetul  tău,  iar  pe  aproa¬ 
pele  ca  pe  tine  însuţi"  (Lc.  10,  27).  Să-ţi  pui  la  contribuţie  toată  fiinţa 
ta  şi  toate  facultăţile  tale  sufleteşti..  Şi  continuă  Mîntuitorul:  „Iar  vouă 
celor  ce  mă  ascultaţi  vă  spun:  „Iubiţi  pe  vrăjmaşii  voştri,  faceţi  bine 
celor  ce  vă  urăsc"  (Lc.  6,  27).  Astfel  ne  pune  în  faţă  Mîntuitorul  în¬ 
treaga  Evanghelie  a  iubirii.  Nici  un  întemeietor  de  religii  n-a  putut 
spune  lucrul  acesta  pentru  că  nici  unul  n-a  iubit  cum  a  iubit  Iisus; 
nici  unul  nu  s-a  lăsat  pe  sine  întins  pe  lemnul  crucii  cum  a  făcut  Iisus.  în 
patimi  este  cuprinsă  toată  teologia  iubirii,  căci  drama  de  pe  Golgota 
este  drama  iubirii  celei  mai  pure.  De  aici  de  pe  înălţimea  crucii,  cheamă 
Iisus  la  iubire  şi  înfrăţire  toate  popoarele  lumii.  Focul  iubirii  adus  de 
Iisus  Hristos  pe  pămînt  nimenea  nu-1  poate  stinge,  ci  cu  cît  te  sileşti 
să-l  stingi,  el  tot  mai  mare  se  face.  Mai  marii  pămîntului  au  pierit  toţi, 
învăţătura  lor  a  îmbătrînit,  numai  Iisus  Hristos  este  viu  şi  cucereşte 
mereu  ucenici.38  Fiecare  slujitor  al  lui  Iisus  Hristos  va  merge  pe  ace¬ 
laşi  drum  pe  care  a  mers  El.  Dacă  ar  fi  existat  o  altă  cale  spre  El,  ne-ar 
fi  arătat-o.  Dar  aşa  ne-a  arătat  că  viaţa  omenescă,  cu  osebire  viaţa 
preotului,  nu  poate  fi  lipsită  de  nimic  din  ceea  ce  a  avut  El:  suferinţă 
şi  iubire  lărgită  pînă  la  duşmani. 

încă  de  la  începutul  misiunii  Sale,  Iisus  Hristos  s-a  îngrijit  şi  a 
chemat  la  Apostolie  numai  pe  cei  care  i-a  socotit  vrednici  să-I  continue 
activitatea.  Le-a  poruncit  să  fie  virtuoşi,  cu  măsură  în  toate  şi  modeşti. 
Cu  un  cuvînt,  să  fie  făpturi  cereşti  care  să  răspîndească  Evanghelia 
atît  prin  cuvînt  cît  mai  ales  prin  purtarea  lor  cea  bună.39  Toţi  Apostolii 
s-au  ataşat  lui  Hristos  însoţindu-L  în  misiunea  sa,  unii  fiind  martori 
oculari  ale  celor  mai  însemnate  acte  ale  misiunii  Sale,  cum  a  fost 
Schimbarea  la  faţă  şi  Getsimanii.  Toţi  aveau  conştiinţa  că  sînt  man¬ 
datarii  lui  Dumnezeu  prin  Iisus  Hristos,  fapt  care  se  vădeşte  din  felul 
cum  se  recomandă  ei  cititorilor,  la  începutul  epistolelor  lor. 

Fără  să  minimalizăm  importanţa  vreunui  Apostol,  trebuie  să  amin¬ 
tim  că  în  cuprinsul  Providenţei  divine  are  un  rol  excepţional  în  isto- 


36  Cnf.  Toma  de  Kempis,  Urmarea  lui  Hristos,  trad.  de  Prof.  Dumitru  C. 
Vişan,  Edit.  Mitropoliei  Timişoarei  1982,  cap.  46,  p.  175;  Vezi  şi  Comelius  Krieg, 
WiBenschaft  der  speziellen  Seelenfuhrung,  Freiburg  i.  Br.  1907,  p.  37. 

37  T.  Vlrgolici,  Gala  Galaction.  Bucureşti  1967,  p.  11. 

38  Comp.  Pr.  Ilarion  V.  Felea,  Religia  iubirii,  AraH,  1946  passim;  Sterie 
Diamandi ,  Fiul  lui  Dumnezeu  —  Fiul  omului,  voi.  I,  Bucureşti  1943,  p.  137. 

39  Sf.  Grigorie  de  Nazianz,  Apologia  despre  fuga,  trad.  Pr.  C.  Teofil  în 
rev.  M.  B.  7 — 9/1982,  p.  503  squ. 

ria  creştinismului  Sfîntul  Apostol  Pavel.  El  este  cel  mai  mare  doctrinar 
al  învăţăturii  Domnului  şi  Mîntuitorului  nostru  Iisus  Hristos  şi  mo¬ 
del  al  preoţimii  lui  Hristos.  întrepătrunderea  Apostolului  cu  Hristos  a 
fost  atît  de  puternică  incit  a  exclamat  cu  toată  fiinţa  sa,  „nu  mai 
trăiesc  eu,  ci  Hristos  trăieşte  prin  mine“  (Gal.  2,  20).  Epistolele  sale 
cuprind  o  întreagă  teologie  a  vocaţiei  preoţeşti.40  în  activitatea  sa  a 
cuprins  toate  dimensiunile  unui  mare  păstor,  pe  care  le-a  trăit  el  mai 
întîi.  A  învăţat  multă  carte  de  la  dascălul  Gămăliei  dar  paralel  cu 
aceasta  a  învăţat  şi  meşteşugul  ţesutului  pe  care  l-a  practicat  toată 
viaţa.41  Paralel  cu  lucrul  de  evanghelist,  Pavel  muncea.  Sfîntul  Grigorie 
de  Nazianz,  scoate  în  evidenţă  pe  Sf.  Apostol  Pavel,  ca  preoţimea  să-şi 
poată  da  seama  cît  de  mare  trebuie  să  fie  răspunderea  pentru  păsto¬ 
rirea  sufletelor.  El  a  adus  la  picioarele  lui  Hristos  nu  numai  un  popor, 
ci  multe  alte  popoare ...  Ne  face  să  înţelegem  că  trebuie  să  treci  cu 
vederea  interesele  tale  şi  să  faci  totul  numai  pentru  interesele  altora  . .  . 
Pentru  neamuri  este  un  sol,  pentru  iudei  este  un  tutore  şi  protector. 
Pavel  este  cel  dintîi  după  Hristos,  care,  deşi  batjocorit,  a  pătimit  pentru 
oameni  numai  şi  numai  ca  ei  să  se  poată  mîntui.  A  făcut  să  strălu¬ 
cească  peste  veacuri  chipul  de  har  şi  de  lumină  a  adevăratului  preot, 
care  nu  are  asemănare.42 

Ca  păstor ,  a  luptat  pentru  „omul  cel  nou“  punînd  baza  unui  adevă¬ 
rat  capitol  pastoral.  Ca  teolog ,  a  depăşit  pe  toţi  marii  bărbaţi  plinitori 
ai  voii  lui  Dumnezeu.  Cu  cine  l-am  putea  oare  asemăna;  Cu  NOE?  Acesta 
a  înţepenit  scînduri  pentru  corabie  salvînd  oameni  şi  animale  din  faţa 
potopului.  Pavel  a  scris  epistole  pentru  toată  lumea.  Cu  Avraam,  cu 
Iacov  sau  cu  Moise,  să-l  asemănăm?  Aceştia  au  condus  un  singur  po¬ 
por.  Pavel  a  lucrat  pentru  mîntuirea  tuturor  popoarelor  lumii.  Cu  Ilie? 
Acesta  a  luptat  cu  un  singur  idol  şi  cu  un  singur  rege.  Pavel  a  luptat 
cu  toţi  idolii  şi  a  fost  confruntat  cu  Cezarii  romani  şi  cu  filozofii  epi¬ 
curei  şi  stoici.  în  toate  dimensiunile  sale  de:  muncitor,  păstor  şi  teolog, 
n-a  etalat  niciodată  vreo  superioritate  rasială  faţă  de  celelalte  neamuri 
căci  „Dumnezeu  a  făcut  din  acelaşi  sînge  tot  neamul  omenesc**  (Rom. 
10,  12;  Gal.  3,  28). -Se  spune  că  Pavel  era  de  statură  mică,  dar  prin 
forţa  sa  misionară  a  rămas  titanul  creştinismului,  care  nu  s-a  temut 
de  nimeni  şi  de  nimic  decît  de  Dumnezeu.43  Cu  aceeaşi  forţă  misionară 
a  împins  Evanghelia  lui  Hristos  pînă  pe  pămîntul  ţării  noastre. 


40  Wiederkehr  D.,  Die  Theologie  der  Berufung  in  den  Paulusbriefen,  Frei- 
burg,  1963  passim. 

41  Pe  larg  Pr.  Proţ.  Dr.  Grigorie  T.  Marcu,  Saul  din  Tars,  Sibiu  1939  passim. 
Potrivit  unei  tradiţii,  Saul  a  lucrat  în  atelierul  lui  Beniamin,  unde  —  se  zice  — 
că  ar  fi  fost  ţesută  şi  cămaşa  lui  Hristos. 

Lucru  de  cinste  este  azi  cînd  găsim  preoţi  care  se  îndeletnicesc  cu  tîmplăria 
sau  cismăria,  sau  alte  meserii,  pentru  trebuinţele  exclusive  ale  familiei. 

42  Sf.  Grigorie  de  Nazianz,  Apologia,  trad.  cit.,  p.  503;  Vezi  şi  Pr.  conf. 
Ilie  Moldovan ,  Semnificaţia  şi  responsabilitatea  slujirii  preoţeşti  după  Sf.  Apos¬ 
tol  Pavel,  în  rev.  ORT.  nr.  2/1979,  p.  281 — 293. 

43  Pe  larg  în  Wolfgang  E.  Pax,  Auf  den  Spuren  des  Paulus,  Godron  Vig. 
Tel  Aviv  1977  passim. 


4 


208 


MITROPOLIA  ARDEALULUI 


Sfinţii  Părinţi ,  impresionaţi  de  sublimul  sacerdoţiului  preoţesc, 
spun  că  deşi  preoţii  îşi  împlinesc  între  oameni  pe  pămînt  slujba  lor,  ei 
sînt  puşi  să  îngrijească  de  bogăţiile  cerului,  zice  Si.  Ioan  Gură  de  Aur. 
Asemenea  putere  n-a  încredinţat  Dumnezeu  „nici  îngerilor,  nici  arhan¬ 
ghelilor**,  zice  acelaşi  Sfînt  Părinte,  căci  „cea  ce  fac  preoţii  pe  pămînt 
aprobă  Dumnezeu  în  ceruri**.  „Preoţii  au  ajuns  la  o  aşa  mare  demni¬ 
tate,  ca  şi  cum  ar  fi  mutaţi  deja  în  ceruri . . .  căci  lor  le-a  zis  „orice 
veţi  lega  vor  fi  legate  şi  orice  veţi  dezlega  vor  fi  dezlegate,  nu  îngerilor1*.44 
Un  mare  suflet  sfinţit  al  Apusului  spune  că  „dacă  dînsul  ar  întîlni  un 
preot  şi  un  înger,  ar  saluta  mai  întîi  pe  preot  şi  apoi  pe  înger,  pentru 
că  îngerul  este  numai  prietenul  lui  Dumnezeu,  pe  cînd  preotul  îi  ţine 
locul1*.45 

<• 

Toţi  Sfinţii  Părinţi  văd  în  preot  un  om  de  vocaţie,  cu  însuşiri  în¬ 
gereşti,  care  uneşte  cerul  cu  pămîntul  trăind  virtuţile  pe  care  i  le  amin¬ 
teşte  Sfîntul  Apostol  Pavel,  să  se  ferească  de  păcatele  pe  care  i  le 
arată,  cum  NU  trebuie  să  fie  un  preot. 

înalt  Prea  Sfinţitul  Mitropolit  Antonie  al  Ardealului,  arată  cum 
trebuie  să  fie  un  preot  şi  cum  nu  trebuie  să  fie.  Zice  că  preotul  trebuie 
să  aibă  autenticitate  în  chemarea  lui;  zice  să  nu  fie  lacom  căci  harul  nu 
se  vinde  pe  bani.  Darurile  de  la  credincioşi  nu  trebuie  cerute  nici 
impuse.  Să  dovedească  că  nu  e  anacronic,  ci  ştie  pe  ce  lume  trăieşte.  Să 
fie  egal  cu  sine  însuşi  peste  tot  locul:  acasă,  în  biserică,  pe  stradă,  în 
vorbă,  în  faptă.  Ne  trebuie  preoţi  care  să  nu  se  ruşineze  nici  de  mi¬ 
siunea  lor,  nici  de  haina  lor,  căci  numai  aceştia  pot  fi  folositori  Bisericii 
şi  patriei. 

Biserica  lui  Hristos,  prin  factorii  ei  competenţi,  veghează  să  nu  intre 
în  preoţie  decît  aceia  care  au  o  pregătire  pentru  aceasta,  au  o  chemare 
subiectivă.  După  cum  în  ordinea  statală  nu  poate  fi  ambasadpr  decît 
cel  împuternici,  tot  astfel  şi  în  Biserica  lui  Dumnezeu  nu  poate  fi 
misionar  decît  acela  care  are  suveranitate  dumnezeiască.  Dumnezeu  ar 
putea,  dar  nu  vrea,  să  mîntuiască  pe  om  direct  şi  singur,  fără  un  mij¬ 
locitor  al  Harului  Său.  Oamenii  să  se  mîntuiască  tot  prin  oameni.  Aici 
e  punctul  în  care  preoţia  apare  unealtă  văzută,  ca  instituţie  voită  de 
Dumnezeu,  prin  lucrarea  Sa  treimică. 

Pr.  Nicodim  Belea 


44  Sf.  Ioan  Gură  de  Aur,  Despre  preoţie,  3,  5  în  rom.  de  Pr.  Icon.  Aristide 
Geamănu,  Craiova  1941. 

45  Idem,  ibidem,  p.  V. 


Din  Sfinţii  Părinţi 


SF.  GRIGORIE  PALAMA 

DECALOGUL  LEGIUIRII  CELEI  DUPĂ  HRISTOS  * 


„Domnul  Dumnezeul  tău,  Domnul  unul  este “  (Dt.  6,  4),  cel  cunoscut 
în  Tatăl,  în  Fiul  şi  în  Sf.  Duh;  în  Tatăl  nenăscut,  în  Fiul  născut  fără  de 
început  şi  fără  de  timp  şi  fără  de  patimă  ca  Logos  (al  Lui),  Care  ungînd 
(chrisas)  prin  Sine  însuşi  firea  asumată  de  la  noi  Hristos  (  =  Unsul)  s-a 
numit;  şi  în  Duhul  Sfînt  ieşit  şi  El  din  Tatăl  dar  nu  născut  ci  purces. 
Acesta  este  singurul  Dumnezeu,  acesta  este  Dumnezeu  cel  adevărat, 
Domnul  cel  ce  este  Unul  în  Treimea  ipostasurilor,  unul  fiind  şi  ne¬ 
despărţit  în  fire,  voinţă,  slavă,  putere  şi  lucrare,  şi  în  toate  proprietăţile 
caracteristice  ale  Dumnezeirii.  „Pe  El  singur  să-L  iubeşti.  Lui  singur 
să-i  slujeşti,  din  tot  cugetul  tău,  din  toată  inima  ta  şi  cu  toată  puterea 
ta.  Şi  să  fie  cuvintele  poruncilor  Lui  în  inima  ta  ca  să  le  faci  pe  ele 
şi  să  vorbeşti  de  ele  cînd  mergi  pe  cale,  cînd  te  culci  şi  cînd  te  scoli" 
(Dt.  6,  5 — 7).  Să-ţi  aduci  aminte  întotdeauna  de  Domnul  Dumnezeul  tău 
şi  numai  de  El  să  te  temi,  să  nu-L  uiţi  pe  El  nici  poruncile  Lui,  căci 
aşa  îţi  va  da  ţie  putere  ca  să  faci  voia  Lui,  căci  nimic  altceva  nu  cere 
de  la  tine  decît  să  te  temi  de  El  şi  să-L  iubeşti  pe  El  şi  să  umbli  în  toate 
căile  Lui  (Dt.  10,  13).  Aceasta  este  lauda  ta,  acesta  este  Dumnezeul  tău. 
Să  nu-ţi  pleci  urechea  la  impasibilitatea  şi  invizibilitatea  îngerilor  celor 
mai  presus  de  lume,  sau  spre  răutatea  (diavolului)  celui  ce  a  căzut  de 
acolo,  spre  înţelepciunea  lui  rătăcită,  vicleană  şi  mult-meşteşugită  şi  să 
socoteşti  ceva  din  unele  ca  acestea  drept  de-o-cinstire  cu  Dumnezeu.  Să 
nu  priveşti  la  măreţia  cerului  şi  multiforma  lui  mişcare,  strălucirea  soa¬ 
relui,  lumina  lunii,  scînteierea  celorlalte  astre,  utilitatea  aerului  la  res¬ 
pirat,  fecunditatea  mării  şi  a  pămîntului,  şi  să  îndumnezeieşti  ceva  din 
unele  ca  acestea.  Căci  toate  sînt  roabe  şi  creaturi  ale  unicului  Dum- 


*  Dekâlogos  tes  kată  Christdn  nomothesîas ,  editat  în  PG,  150,  col.  1089 — 1101, 
după  „ Filocalia “  îngrijită  de  Nicodim  Aghioritul,  Veneţia,  1782.  Datînd  din  vremea 
episcopatului  Sf.  Grigorie  Palama  la  Tesalonic  (1347 — 1359),  acest  opuscul  este  un  mic 
rezumat  catehetic-elementar  al  eticii  creştine,  prezentînd  felul  cum  au  fost  asimilate 
şi  transformate  cele  zece  porunci  mozaice  (Ex.  20,  2 — 17;  Dt.  5,  6 — 21)  în  viaţa 
creştină  în  urma  evenimentului  decisiv  al  întrupării  Logosului  şi  constituirii  Bise¬ 
ricii.  Adresată  credincioşilor  laici  scrierea  ilustrează  aspectul  comunitar-eclesial,  şi 
pastorul  al  spiritualităţii  palamite  net  opusă  elitismului  harsimatic  mesalian,  destul 
de  răspîndit  în  varianta  sa  bogomilă  în  Peninsula  Balcanică  în  sec.  XIV. 

nezeu,  făcute  din  nefiinţă  prin  Logosul  Lui  căci  ,,E1  a  zis  şi  s-au  făcut, 
El  a  poruncit  şi  s-au  zidit“  (Ps.  32,  9).  Deci  doar  pe  acest  stăpîn  şi  Zidi¬ 
tor  a  toate  să-L  măreşti  ca  Dumnezeu,  de  El  să  te  alipeşti  prin  iubire, 
şi  Lui  să  te  pocăieşti  ziua  şi  noaptea  pentru  păcatele  cele  de  voie  şi 
cele  fără  de  voie.  Căci  El  este  îndurător,  îndelung  răbdător  şi  multmi- 
lostiv  şi  veşnic  de  bine  făcător,  Carele  a  făgăduit  şi  dă  celor  ce-L  cin¬ 
stesc  şi  I  se  închină  şi  iubesc  şi  păzesc  poruncile  Lui,  împărăţie  cerească 
şi  veşnică,  viaţă  fără  de  dureri  şi  via'ţă  veşnică  şi  lumină  întru  desfă¬ 
tare  neînserată.  Dar  este  (totodată)  şi  Dumnezeu  zelos  şi  judecător  şi  răz¬ 
bunător  înfricoşător,  Carele  aduce  asupra  celor  ce  nu-L  cinstesc  pe  El 
şi  nu  se  tem  de  El  şi  nu  ţin  poruncile  Lui  pedeapsă  veşnică,  foc  nestins, 
durere  neîncetată,  chin  nemingîiat,  veşmînt  de  beznă  nelicărită,  ţinut 
întunecos  şi  cu  chinuri,  scrîşnire  vrednică  de  plîns  a  dinţilor,  viermi 
veninoşi  şi  neadormiţi,  pe  care  le-a  pregătit  (diavolului)  întîiul  rău  apo¬ 
stat  şi,  împreună  cu  el,  tuturor  celor  ce  au  fost  duşi  de  el  în  rătăcire 
şi  n-au  urmat  Lui,  necinstind  pe  Făcătorul  lor  în  fapte,  cuvinte  şi 
gînduri. 

„Sd  nu  faci  nici  o  asemănare  a  nici  unui  lucru  din  cîte  sînt  în  cer , 
sus  şi  din  cîte  sînt  pe  pâmînt,  jost  şi  din  cîte  sînt  în  apele  cele  de  sub 
pâmînt,  ca  să  le  slujeşti  lor  sau  să  le  cinsteşti  ca  dumnezei “  (Ex.  20,  4; 
Dt.  5,  8),  căci  toate  sînt  creaturi  ale  unului  Dumnezeu,  Carele  ,,la  sfîr- 
şitul  veacurilor"  (Evr.  9,  26)  luînd  trup  din  pîntece  fecioresc,  „pe  pămînt 
s-a  arătat  şi  cu  oameni  a  petrecut"  (Baruh  3,  38),  şi,  pătimind  pentru 
mîntuirea  oamenilor,  murind  şi  înviind,  s-a  înălţat  cu  trupul  la  cer  şi  a 
şezut  de-a  dreapta  măririi  în  înălţime,  cu  care  trup  iarăşi  va  să  vină  cu 
slavă  să  judece  viii  şi  morţii.  Aşadar,  pentru  iubirea  cea  faţă  de  El, 
să  faci  icoana  Celui  ce  pentru  noi  s-a  înomenit,  şi  să-ţi  aduci  aminte 
prin  aceasta  de  Acela,  să  te  închini  Lui  prin  ea,  ridicînd  mintea  prin  ea 
la  acel  cinstit  Trup  al  Mîntuitorului,  care  şade  de-a  dreapta  Tatălui  în 
cer.  La  fel  să  faci,  şi  chipuri  (typous)  ale  sfinţilor,  să  te  închini  lor 
nu  ca  unor  dumnezei,  căci  aceasta  este  oprit  cu  desăvîrşire,  ci  pentru 
relaţia  şi  cinstirea  (ta)  covîrşitoare  (datorată)  faţă  de  aceia,  ridicînd 
mintea  prin  icoane  la  însăşi  (sfinţii).  Căci  aşa  precum  Moise  a  făcut 
icoanele  heruvimilor  înlăuntrul  Sfintei  Sfintelor,  care  era  tip  al  Sfintei 
Sfintelor  celei  mai  presus  de  ceruri,  Sfînta  fiind  icoana  întregii  lumi, 
şi  pe  acestea  deci  Moise  le-a  numit  sfinte,  nu  cinstind  creaturile,  ci  prin 
ele  pe  Dumnezeu  făcătorul  lumii,  şi  tu  să  nu  faci  Dumnezeu  icoanele 
Stăpînului  Hristos  şi  cele  ale  sfinţilor,  ci  prin  ele  să  te  închini  Celui  ce 
mai  întîi  ne-a  făcut  pe  noi  după  chipul  Lui,  iar  mai  apoi  a  binevoit  pentru 
negrăita  Sa  iubire  de  oameni  să-şi  asume  chipul  Lui  cel  din  noi  făcîn- 
du-se  pe  Sine  circumscris  după  acea  fire.  Să  te  închini  însă  nu  numai 
dumnezeieştii  icoane  (a  lui  Hristos),  ci  şi  chipului  (typos)  Crucii  Lui 
care  este  semn  mare  şi  de  biruinţă  a  lui  Hristos  asupra  diavolului  şi  în¬ 
tregii  sale  oşti,  pentru  că,  văzînd  ei  acest  semn  închipuit,  se  înfrico¬ 
şează  şi  fug.  Acest  tip  chiar  şi  înainte  de-a  deveni  prototip  a  fost  cin¬ 
stit  de  către  Profeţi  şi  multe  alte  mari  lucruri  a  făcut,  iar  la  a  doua 
venire  a  Celui  spînzurat  pe  ea,  a  Domnului  nostru  Iisus  Hristos,  cînd 
va  veni  să  judece  viii  şi  morţii,  va  merge  înaintea  Lui  însuşi  acest  mare 

şi  înfricoşat  semn  al  Lui  cu  putere  şi  slavă  multă.  Cinsteşte-o  deci  pe 
ea  acum,  ca  atunci  să  priveşti  la  ea  cu  îndrăzneală,  şi  să  fii  împreună- 
slăvit  cu  ea.  Să  te  închini  încă  şi  icoanelor  Sfinţilor  care  au  fost  îm- 
preună-răstigniţi  cu  Domnul,  închipuindu-ţi  pe  faţa  ta  semnul  Crucii, 
şi  aducîndu-ţi  aminte  de  părtăşia  (koinonia)  Patimilor  lui  Hristos  lucrată 
în  aceia.  Să  te  închini  deasemenea  şi  sfintelor  lor  morminte,  şi  încă  rămă¬ 
şiţelor  osemintelor  lor  căci  nu  s-a  depărtat  de  ele  harul  lui  Dumne¬ 
zeu,  aşa  cum  nu  s-a  depărtat  nici  Dumnezeu  de  cinstitul  Trup  al  lui 
Hristos  întru  moartea  Lui  cea  făcătoare  de  viaţă.  Făcînd  acestea  şi 
slăvind  pe  cei  ce  au  slăvit  pe  Dumnezeu  şi  prin  fapte  s-au  arătat  desă- 
vîrşiţi  în  dragostea  lui  Dumnezeu,  vei  fi  şi  tu  împreună-slăvit  de  Dum¬ 
nezeu,  şi  vei  cînta  cu  David  zicînd:  „Cinstiţi  au  fost  foarte  la  mine, 
prietenii  tăi,  Doamne“. 

„Sa  nu  iei  numele  Domnului  Dumnezeului  tău  în  deşert “  (Ex.  20,  7; 
Dt.  5,  11),  jurînd  mincinos  pentru  ceva  din  cele  pămînteşti,  sau  pentru 
frica  oamenilor  sau  pentru  ruşinea  ori  cîştigul  propriu.  Căci  juruinţa 
strîmbă  este  tăgăduire  a  lui  Dumnezeu.  De  aceea  să  nu  te  juri  de  loc, 
ci  să  fugi  cu  totul  de  orice  juruinţă,  ca  prin  jurăminte  să  nu  ajungi  la 
juruinţa  strîmbă  care  înstrăinează  pe  Dumnezeu,  şi  care  numără  pe  cel  ce 
se  foloseşte  de  jurămîntul  strîmb  cu  cei  fărădelege,  ci,  grăind  adevărul 
în  toate  cuvintele  tale,  aşa  să  lucrezi  tăria  jurămîntului.  Iar  dacă  s-ar 
întîmpla  vreodată  să  cazi  sub  jurămînt  (ceea  ce  este  un  lucru  detestabil), 
dacă  te-ai  jurat  pentru  ceva  din  cele  potrivit  legii  dumnezeieşti,  să 
faci  aceea  ca  pe  un  lucru  legiuit,  dar  asupra  ta  să-ţi  iei  pedepse  pentru 
că  ai  jurat,  prin  milostenie,  rugăciune  şi  plîngere  şi  zdrobirea  trupului 
ca  să-l  faci  milostiv  pe  Hristos  Carele  zice:  „Să  nu  te  juri  nicidecum44 
(Mt.  5,  34).  Dacă  însă  te-ai  jurat  pentru  ceva  din  cele  împotriva  legii, 
vezi  să  nu  săvîrşeşti  cumva  pentru  jurămînt  fărădelegea  aceea,  ca  să  nu 
te  numeri  împreună  ucigătorului  de  prooroc  Irod,  ci,  nerespectînd  acel 
jurămînt  nelegiuit,  pune-ţi  sine-ţi  hotar  să  nu  te  mai  juri  vreodată,  şi 
fă-ţi-1  milostiv  pe  Dumnezeu,  folosindu-te  mai  cu  osteneală  şi  cu  lacrimi 
de  leacurile  mai  sus  zise. 

Ziua  întîi  a  sâptămînii ,  care  se  cheamă  şi  ziua  Domnului ,  întrucît 
este  hărăzită  Domnului,  Carele  pentru  ea  a  înviat  din  morţi  arătîndu-ne 
dinainte  şi  încredinţîndu-ne  învierea  cea  de  obşte,  (ziua)  în  care  se  va 
opri  şi  orice  lucrare  pămîntească,  această  zi,  deci,  să  o  sfinţeşti  (cf.  Ex. 
20,  8 — 11);  Dt.  5,  14—15)  şi  să  nu  faci  în  ea  nici  un  lucru  afară  de  cele 
strict  necesare  şi  tuturor  celor  ce  sînt  sub  tine  sau  împreună  cu  tine 
să  le  opreşti  lucrările,  ca  împreună  să  slăviţi  pe  Cel  ce  ne-a  cîştigat 
pe  noi  prin  moarteh  Sa,  şi  înviind  a  împreună-înviat  şi  firea  noastră. 
Să-ţi  aduci  aminte  de  veacul  cel  ce  va  să  vină,  şi  să  meditezi  la  toate 
poruncile  şi  îndreptările  Domnului,  să  te  cercetezi  pe  tine  întru  toate,  ca 
să  nu  încâlci  sau  omiţi  ceva  din  ele,  îndreptîndu-te  pe  tine  însuţi  întru 
toate  şi  aşa  să  stărui  în  biserica  lui  Dumnezeu,  să  rămîi  în  adunările  cele 
dintru  ea,  să  te  împărtăşeşti  în  credinţă  curată  şi  cu  conştiinţă  neosîn- 
dită  cu  Sfîntul  Trup  şi  Sînge  al  lui  Hristos  şi  aşa  să  pui  început  unei 
vieţi  mai  desăvîrşite  (riguroase).  Să  tei  înnoieşti  deci  pe  tine  însuţi 
şi  să  te  pregăteşti  să  primeşti  bunătăţile  veacului  celui  ce  va  să  vină 

pentru  care  însă  să  nu  abuzezi  de  cele  pămînteşti;  nici  în  celelalte  zile 
(ale  săptămînii),  dar  mai  cu  seamă  în  ziua  Domnului;  şi,  pentru  a  putea 
şedea  împreună  cu  Dumnezeu,  să  te'  ţii  departe  de  ele,  afară  de  cele  de 
strictă  necesitate  şi  fără  de  care  este  cu  neputinţă  a  vieţui.  Şi  astfel,  avînd 
pe  Dumnezeu  loc  al  refugiului  tău,  nu  vei  trece  dincolo  de  acestea,  nu 
te  vei  aprinde  de  focul  patimilor,  şi  nu  vei  duce  povara  păcatului,  ci 
aşa  vei  sfinţi  ziua  Sabatului  (odihnei)  sabatizînd  (odihnindu-te)  prin 
nelucrarea  celor  rele,  iar  Duminica  te  vei  alătura  marilor  prăznuiri  (du¬ 
hovniceşti)  legiuite,  făcînd  unele  ca  acestea  şi  abţinîndu-te  de  la  acelea. 

„ Cinsteşte  pe  tatăl  şi  pe  mama  ta“  (Ex.  20,  12;  Dt.  5,  16),  căci  prin 
ei  te-a  adus  la  viaţă  Dumnezeu  şi  ei  sînt  împreună  cu  Dumnezeu  cauza 
existenţei  tale.  Aşadar  şi  tu,  după  Dumnezeu,  să-i  cinsteşti,  şi  să-i 
iubeşti,  dacă  iubirea  faţă  de  ei  conlucrează  cu  iubirea  de  Dumnezeu, 
iar  dacă  nu  conlucrează,  să  fugi  de  ei  îndată.  Şi  dacă  ştii  că  sînt  piedici 
mai  cu  seamă  în  ce  priveşte  credinţa  cea  adevărată  şi  mîntuitoare,  fiind 
eterodocşi,  nu  numai  să  fugi,  dar  să-i  şi  urăşti,  şi  nu  numai  pe  ei,  ci 
pe  toţi  cei  din  neamul  lor  şi  de  orice  altă  prietenie  şi  legătură  (urînd 
deasemenea)  şi  însăşi  mădularele  tale  proprii  şi  impulsurile  lor  şi  însuşi 
întreg  trupul  tău  în  ce  priveşte  relaţia  faţă  de  patimi  ce  provine  din 
aceasta.  „Căci  dacă  nu-şi  urăşte  cineva  pe  tatăl  său  şi  pe  mama  sau  pe 
femeia  şi  copiii  lui  şi  pe  fraţii  lui,  şi  însăşi  sufletul  lui,  şi  nu-şi  ia 
crucea  lui  şi  îmi  urmează  Mie,  nu  este  vrednic  de  mine“  (Lc.  14,  26 — 27) 
zice  Hristos.  Aşa,  deci,  şi  faţă  de  părinţii,  prietenii  şi  fraţii  după  trup, 
iar  pe  cei  de  aceeaşi  credinţă  şi  care  nu  sînt  piedică  spre  mîntuire,  să-i 
cinsteşti  şi  să-i  iubeşti.  Dar  dacă  pe  părinţii  cei  după  trup  trebuie  să-i 
iubeşti  aşa,  apoi  cu  atît  mai  mult  să-i  cinsteşti  şi  să-i  iubeşti  pe  părinţii 
tăi  duhovniceşti  care  te-au  adus  de  la  existenţa  simplă  la  existenţa 
fericită,  ţi-au  dat  luminarea  cunoştinţei  şi  te-au  învăţat  arătarea  adevă¬ 
rului,  te-au  renăscut  prin  baia  renaşterii  din  nou  (prin  Botez)  şi  au 
pus  în  tine  nădejdea  învierii  şi  nemuririi,  a  împărăţiei  celei  veşnice  şi 
a  moştenirii,  făcîndu-te  din  nevrednic  vrednic  de  bunătăţile  cele  veşnice, 
ceresc  în  loc  de  pămîntesc,  veşnic  în  loc  de  vremelnic,  fiu  şi  învăţăcel 
nu  al  omului  ci  al  Dumnezeu-Omului  Iisus  Hristos,  Carele  ţi-a  dat  duhul 
înfierii  şi  Care  zice:  „Să  nu  numiţi  tată  şi  învăţător  pe  nimeni  de  pe 
pămînt,  căci  unul  este  Tatăl  şi  împăratul  vostru,  Hristos"  (Mt.  23,  9). 
Aşadar  părinţilor  duhovniceşti  li  se  cade  toată  cinstea  şi  dragostea,  întru- 
cît  cinstea  lor  urcă  la  Hristos  şi  Duhul  Sfînt  întru  care  ai  luat  înfierea 
şi  la  Tatăl  de  la  care  îşi  trage  numele  „orice  părinţie  în  cer  şi  pe  pă¬ 
mînt"  (Efes.  3,  15).  Să  rîvneşti  să  ai  toată  viaţa  un  părinte  duhovnicesc  şi 
să-i  vesteşti  lui  orice  păcat  şi  orice  gînd,  şi  să  iei  de  la  el  vindecarea  şi 
iertarea,  căci  lor  li  s-a  dat  puterea  de-a  lega  şi  dezlega  sufletele  şi 
ce  dezleagă  ei  pe  pămînt  vor  fi  dezlegate  şi  în  ceruri"  (Mt.  18,  18), 
căci  acest  har  şi  această  putere  au  primit-o  de  la  Hristos.  De  aceea  să 
le  fii  ascultător,  să  nu  li  te  împotriveşti  în  cuvînt  ca  să  nu-ţi  pricinuieşti 
pierzanie  sufletului  tău.  Căci  dacă  cel  ce  se  împotrivea  în  cuvînt  părin¬ 
ţilor  după  trup  în  cele  care  nu  sînt  oprite  de  legea  dumnezeiască  sînt 
pedepsiţi  cu  moartea  după  Legea  (mozaică),  cum  va  fi  pedepsit  atunci 
cel  ce  împotrivindu-se  în  cuvînt  părinţilor  duhovniceşti  nu  urmează 

Duhului  lui  Dumnezeu,  şi-şi  pierde  sufletul  său?  Pentru  aceea  sfătu- 
ieşte-te  şi  ascultă  pînă  la  sfîrşit  de  părinţii  duhovniceşti,  ca  să-ţi  izbăveşti 
sufletul  tău  şi  să  devii  moştenitor  al  bunătăţilor  celor  veşnice  şi  ne- 
stricăcioase. 

„Sd  nu  desfrînezi “  (Ex.  20,  14;  Dt.  5,  18),  ca  nu  cumva  în  loc  de 
a  fi  mădular  al  lui  Hristos,  să  devii  mădular  al  desfrînatei,  să  te  tai  de 
dumnezeiescul  Trup  şi  să  fii  aruncat  în  gheenă.  Căci  dacă  o  fiică  de  preot, 
desfrînînd  cu  cineva,  este  arsă  după  Legea  (mozaică)  în  foc,  (Lev.  21,  29), 
ca  una  care  a  făcut  de  ruşine  pe  tatăl  ei,  cu  cît  mai  mult  va  fi  vinovat 
de  osînda  cea  veşnică  cel  ce  alipeşte  de  Trupul  lui  Hristos  o  asemenea 
necurăţie?  Ci  dacă  îţi  este  cu  putinţă  practică  fecioria  ca  să  poţi  fi  întreg 
al  lui  Dumnezeu,  şi  să  te  lipeşti  de  El  cu  o  dragoste  desăvîrşită,  şezînd 
aproape  de  El  încă  în  (această)  viaţă,  îmbrăţişînd  nescindat  de  griji  cele 
ale  Domnului,  pregustînd  viaţa  ce  va  să  vină,  şi  vieţuind  ca  înger  al 
lui  Dumnezeu  pe  pămînt.  Căci  îngerilor  le  este  proprie  fecioria  şi  aces¬ 
tora  se  aseamănă  în  trup,  după  putinţă,  cel  ce  se  alipeşte  de  feciorie, 
sau  mai  degrabă  se  aseamănă  înainte  de  toate  Tatălui,  Cela  ce  a  născut 
mai  înainte  de  veci  în  feciorie  pe  Fiul,  şi  Fiului  Celui,  ce  la  început,  a 
ieşit  prin  naştere  ca  o  fecioară  din  Tatăl  cel  feciorelnic,  iar  la  sfîrşitul 
vremurilor  s-a  născut  din  fecioara  Maria  şi  Sfîntul  Duh,  Cel  ce  a  ieşit 
negrăit  din  singur  Tatăl  nu  născut  ci  purces.  Prin  aceasta,  cel  ce  şi-a 
ales  adevărata  feciorie  şi  este  feciorelnic  la  suflet  şi  la  trup,  împodobind 
simţirea  toată,  raţiunea  şi  cugetarea  cu  frumuseţile  fecioriei  se  aseamănă 
lui  Dumnezeu  însuşi  şi  se  uneşte  cu  El  în  nuntă  nestricăcioasă.  Iar  dacă 
nu-ţi  alegi  fecioria  şi  nu  o  făgăduieşti  pe  aceasta  lui  Dumnezeu,  îţi 
este  îngăduit  să  ai  o  singură  femeie  după  lege  în  Domnul,  şi  doar,  cu 
aceasta  singură  să  trăieşti  făcînd  casă  împreună,  abţinîndu-te  din  toată 
puterea  de  la  femeile  străine  ca  să  ai  vasul  propriu  (al  duhului)  în  sfin¬ 
ţenie.  Te  vei  putea  însă  reţine  desăvîrşit  de  la  acestea  dacă  te  vei  păzi 
de  întîlnirile  la  vreme  nepotrivită  cu  ele,  şi  nu  te  vei  bucura  de  cu¬ 
vintele  şi  auzirile  desfrînate,  şi  nu  te  vei  obişnui  să  priveşti  cu  curiozi¬ 
tate  indiscretă  la  frumuseţea  chipurilor,  căci  „cel  ce  se  uită  la  o  femeie 
ca  să  o  poftească  pe  ea,  a  şi  desfrînat  cu  ea  în  inima  lui“  (Mt.  5,  28)  şi  din 
această  pricină  (cel  ce  se  uită)  este  necurat  faţă  de  Hristos  Carele  vede 
inimile,  şi  de  la  unele  ca  acestea  nenorocitul  ajunge  negreşit  şi  la  lucra¬ 
rea  ruşinoasă  (a  desfrîului)  prin  trup.  Şi  ce  zic  desfrînare  şi  curvie  şi 
toate  urâciunile  ce  sînt  în  trup  din  fire?  Căci  de  la  privirea  cu  curio¬ 
zitate  la  frumuseţea  trupurilor  omul  este  tras  fără  reţinere  spre  neru- 
şinările  cele  împotriva  firii.  Tu  însă  tăind  de  la  tine  rădăcinile  cele  amare, 
nu  vei  purta  roade  aducătoare  de  moarte,  ci  vei  rodi  neprihănirea  şi 
sfinţenia  cea  întru  aceasta,  fără  de  care  nimeni  nu  va  vedea  pe  Dumnezeu 
(Evr.  12,  14). 

„Sa  nu  ucizi “  (Ex.  20,  15;  Dt.  5,  17),  ca  să  nu  cazi  din  înfierea  Celui 
ce  face  vii  pe  cei  morţi,  şi  să  te  faci  prin  fapte  fiu  celui  ce  dintru  început 
ucigător  de  oameni  a  fost  (adică  diavolului.  In.  8,  44).  Deci  întrucît 
omorul  provine  din  lovitură,  iar  aceasta  din  insultă,  iar  aceasta  din 
mînie,  iar  mînia  provine  din  injuriile  aduse  de  către  alţii,  de  aceea  a 

zis  Hristos  „pe  cel  ce-ţi  ia  haina  nu-1  împiedica  să-ţi  ia  şi  cămaşa“  (Lc. 
6,  29).  Să  nu  loveşti  înapoi  pe  cel  ce  te-a  lovit  şi  să  nu  insulţi  înapoi  pe  cel 
ce  te  insultă.  Căci  astfel  să  fii  liberat  şi  tu  şi  cel  ce-ţi  face  rău  de  căderea 
ucigătoare  şi  vei  avea  iertarea  celor  păcătuite  faţă  de  Dumnezeu,  căci 
zice:  „Iertaţi  şi  se  va  ierta  vouă44  (Lc.  6,  37).  Iar  făcătorul  şi  vorbitorul 
de  rele  acela  va  primi  pedeapsă  veşnică,  „căci  cel  ce  zice  fratelui  său 
„nebunule“  vrednic  este  de  gheena  focului4*,  a  zis  Hristos  (Mt.  5,  22). 
Aşadar,  dacă  vei  putea  smulge  răul  din  rădăcină,  cîştigînd  sufletului  feri¬ 
cirea  blîndeţii,  dă  slavă  lui  Hristos,  învăţătorului  şi  împreună  lucrătoru¬ 
lui  virtuţilor,  fără  de  Care,  cum  ai  fost  învăţat,  nu  putem  face  nimic 
bun  (In.  15,  5).  Iar  dacă  nu  vei  putea  rămîne  nemîniat,  mustră-te  pe  tine 
însuţi  cel  ce  te  mînii,  cere  iertare  lui  Dumnezeu  şi  celui  ce  aude  sau 
sufere  de  la  tine  cele  rele.  Căci  cel  ce  se  căieşte  la  începuturile  păcatului, 
nu  va  ajunge  la  sfîrşitul  lui.  Iar  cel  ce  zace  cu  nepăsare  în  cele  mici 
prin  acestea  va  cădea  şi  în  cele  mari. 

„Sd  nu  juri“  (Ex.  20,  15;  Dt.  6,  19)  ca  nu  cumva  Cel  ce  cunoaşte 
cele  ascunse  să-ţi  dea  ţie  pedeapsă  înmulţită  ca  unuia  care-L  nesocoteşti 
pe  El.  Aşadar,  mai  degrabă  să  dai  tu  în  ascuns  din  cele  ale  tale  celor 
lipsiţi  ca  să  iei  înapoi  însutit  de  la  Dumnezeu  Cel  ce  vede  în  ascuns,  şi 
viaţa  veşnică  în  veacul  viitor. 

„Să  nu  mărturiseşti  strîmbu  (sau  defăimezi)  (Ex.  20,  16;  Dt  5,  20)  ca 
să  nu  te  asemeni  (diavolului),  celui  ce  dintru  început  a  defăimat  pe  Dum¬ 
nezeu  Evei,  şi  să  te  faci  blestemat  ca  şi  acela.  Aşadar,  mai  degrabă  să 
acoperi  păcatul  aproapelui  tău,  dacă  nu  e  pagubă  a  multora,  ca  să  nu  te 
asemeni  lui  Ham,  ci  lui  Sem  şi  Iafet  şi  să  ajungi  binecuvîntarea  (Gen. 
9,  20—27). 

„Să  nu  pofteşti  ceva  din  cele  ale  aproapelui  tău ,  nici  avuţie ,  nici 
bani ,  nici  mărire ,  nici  cîte  sînt  ale  aproapelui  tăuu  (Ex.  20,  17;  Dt.  5,  21), 
căci  pofta  cuprinsă  in  suflet  naşte  păcatul,  iar  păcatul  săvîrşit  naşte 
moartea.  Tu  însă,  nepoftind  cele  străine,  vei  fi  departe,  pe  cît  se  poate, 
şi  de  răpirea  ce  vine  din  lăcomie.  Mai  degrabă  însă  să  dai  tu  ale  tale 
celui  ce  are  şi  să  te  milostiveşti  cît  este  cu  putinţă  de  cel  vrednic  de 
milă,  şi  să  nu  te  întorci  de  la  cel  ce  vrea  să  împrumute  de  la  tine.  Şi 
dacă  vei  găsi  un  lucru  pierdut  să-l  păstrezi  stăpînului  lui,  chiar  dacă 
acesta  se  arată  cu  vrăjmăşie  faţă  de  tine,  căci  astfel  îl  vei  împăca  şi  pe 
el,  şi  vei  birui  răul  cu  binele,  precum  îţi  porunceşte  Hristos. 

Toate  acestea  păzindu-le  cu  toată  puterea  şi  vieţuind  întru  ele,  vei 
ascunde  în  sufletul  tău  comoara  evlaviei  şi  vei  bineplăcea  lui  Dumnezeu, 
şi  se  va  face  binele  de  către  Dumnezeu  şi  de  către  cei  (ce  vieţuiesc)  după 
Dumnezeu  şi  vei  ajunge  moştenitor  al  bunătăţilor  veşnice,  cărora  să  ne 
învrednicim  noi  toţi  cu  harul  şi  cu  iubirea  de  oameni  a  Domnului  şi 
Dumnezeului  şi  Mîntuitorului  nostru  Iisus  Hristos,  Căruia  I  se  cuvine 
toată  slava,  cinstea  şi  închinăciunea  împreună  cu  Cel  fără  de  început 
al  Lui  Părinte  şi  cu  Prea  Sfîntul  şi  bunul  şi  de  viaţă  făcătorul  Său 
Duh,  acum  şi  pururea  şi  în  vecii  vecilor  Amin44. 


Trad.  de  drd.  Ioan  I.  Ică 


îndrumări  omiletice 


PREDICĂ  LA  DUMINICA  ORTODOXIEI 


Trăim  o  zi  de  aleasă  bucurie  duhovnicească,  zi  în  care  ne  îmbrăcăm 
sufletele  în  haină  de  lumină,  zi  de  prăznuire  a  credinţei  ortodoxe,  zi  în 
care  ne  manifestăm  bucuria  de  a  fi  ortodocşi  şi  de  a  ne  împărtăşi 
din  puterile  de  lumină  şi  de  adevăr  ale  Ortodoxiei.  Au  trecut  mai  bine 
de  11  veacuri  de.cînd  Biserica,  prin  aleşii  săi,  a  hotărît  ca  prima  Dumi¬ 
nică  din  Postul  Mare  să  poarte  numele  de  Duminica  Ortodoxiei,  întru 
pomenirea  uneia  din  cele  mai  strălucite  biruinţe  pe  care  a  repurtat-o 
creştinătatea  asupra  adversarilor  ei.  Pentru  a  înţelege  mai  bine  sensul 
adînc  al  acestui  praznic,  socotim  că  este  potrivit  să  facem  o  scurtă  incur¬ 
siune  în  istoria  Bisericii  din  primele  veacuri  creştine.  De  altfel,  cîteva 
din  Duminicile  Postului  Mare  sînt  închinate  tot  unor  fapte  şi  persona¬ 
lităţi  ale  vieţii  bisericeşti  de  altădată.  Se  ştie  că  aproape  tot  veacul 
al  VlII-lea  a  fost  tulburat  de  o  luptă  necruţătoare  pe  care  au  purtat-o 
împotriva  icoanelor  şi  a  celor  ce  le  venerau,  doi  împăraţi  din  Bizanţ,  adică 
din  Constantinopol:  Leon  III  Isaurul  şi  fiul  său  Constantin  V.  Lupta 
împotriva  icoanelor  —  care  avea  şi  un  substrat  politic  —  este  cunoscută  în 
istorie  sub  numele  grecesc  de  iconoclasm  sau  iconomahie;  adversarii  lor 
s-au  numit  iconoclaşti,  iar  închinătorii,  iconoduli. 

în  perioada  zisă  „iconoclastă"  s-au  întrebuinţat  cele  mai  brutale 
mijloace  pentru  înlăturarea  icoanelor  din  biserici  sau  din  casele  cre¬ 
dincioşilor.  în  felul  acesta  au  dispărut  o  serie  de  lucrări  de  mare  va¬ 
loare  istorică  şi  artistică,  ele  fiind  date  pradă  focului.  Dar  mai  mult 
decît  atît,  s-au  înregistrat  mii  de  jertfe  omeneşti:  ierarhi,  călugări, 
preoţi  şi  credincioşi  de  toate  vîrstele  şi  categoriile  sociale,  care  au  fost 
ucişi,  mutilaţi  sau  exilaţi  numai  pentru  simplul  motiv  că  refuzau  să 
execute  ordinele  împărăteşti  de  înlăturare  a  icoanelor. 

în  această  perioadă  a  trăit  şi  marele  teolog  şi  apărător  al  icoanelor 
Sf.  Ioan  Damaschin  (j*  749),  care,  într-o  lucrare  specială  consacrată 
cinstirii  lor,  arăta  că  ele  sînt  numai  un  simbol  al  celui  reprezentat, 
dîndu-li-se  cinstire  sau  venerare,  pe  cînd  adorarea  este  rezervată  exclu¬ 
siv  lui  Dumnezeu.  El  mai  arăta  că,  în  cadrul  cultului  sau  al  slujbelor 
dumnezeieşti,  icoanele  au  un  întreit  rol:  a)  —  estetic ,  adică  de  a  împodobi 
lăcaşurile  de  închinare;  b)  —  pedagogic ,  adică  de  a  învăţa  pe  credin¬ 
cioşi,  ele  fiind  considerate  ca  un  fel  de  „Biblie  pentru  neştiutorii  de 

carte;  c)  —  un  scop  latreutic,  adică  acela  de  a  însoţi  şi  a  mijloci  cul¬ 
tul  divin. 

Frămîntările  s-au  potolit  abia  în  toamna  anului  787,  cînd  împără¬ 
teasa  Irina,  care  conducea  Imperiul  bizantin  în  numele  fiului  ei  minor 
Constantin  VI,  în  înţelegere  cu  patriarhul  Tarasie,  a  convocat  cel  de-al 
şaptelea  şi  ultimul  sinod  ecumenic,  în  oraşul  Niceea,  la  sud-est  de  Con- 
stantinopol,  în  Asia  Mică.  Au  fost  de  faţă  în  jur  de  350  de  episcopi,  la 
care  se  adaugă  peste  130  de  egumeni  şi  călugări.  Orientîndu-se  după 
lucrarea  amintită  a  Sf.  Ioan  Damaschin,  cei  prezenţi  au  adus  această 
hotărire  dogmatică:  ,,Este  îngăduit  şi  chiar  util  şi  bineplăcut  lui  Dum¬ 
nezeu  să  se  facă  icoane  religioase  şi  a  le  venera;  dar  această  venerare 
să  fie  numai  cinstire,  iar  nu  adorare,  căci  aceasta  se  cuvine  numai  lui 
Dumnezeu.  Apoi,  cinstirea  icoanelor  este  numai  relativă,  pentru  că 
noi  respectăm  icoana  întrucît  ea  reprezintă  o  persoană  sfîntă  sau  pe 
Hristos.  Deci  cinstirea  nu  se  adresează  materiei  icoanei  şi  astfel  ea  nu 
este  idolatrie.  în  consecinţă,  este  bineplăcută  cinstirea  icoanelor  sfin¬ 
ţilor,  ale  Maicii  Domnului,  ale  Sfinţilor  îngeri  ca  şi  a  Sfintelor  Moaşte 
şi  a  Sfintei  Cruci". 

Sub  împăraţii  următori,  în  primul  deceniu  al  veacului  al  IX-lea, 
s-a  continuat  politica  înţelegătoare  a  împărătesei  Irina  faţă  de  închi¬ 
nătorii  la  icoane,  iar  toţi  cei  exilaţi  sau  întemniţaţi  şi-au  dobîndit  liber¬ 
tatea.  Dar  la  scurt  timp,  au  urmat  alţi  doi  împăraţi  iconoclaşti  şi  anume: 
Leon  V  Armeanul  şi  Teofil.  Abia  după  moartea  celui  din  urmă  (842), 
soţia  sa  Teodora,  care  conducea  imperiul  în  numele  fiului  lor  minor,  a 
aşezat  în  scaunul  patriarhal  pe  Metodie  care  suferise  mult  sub  soţul  ei. 
Noul  patriarh  a  convocat  un  sinod  la  Constantinopol,  la  care  au  luat  parte 
numeroşi  episcopi,  egumeni  şi  preoţi,  care  au  avut  de  suferit  sub  împă¬ 
raţii  amintiţi.  Aceştia  au  restabilit  pentru  totdeauna  cultul  icoanelor  şi 
au  rostit  anatema  asupra  tuturor  iconoclaştilor.  Tot  atunci,  sinodalii  au 
alcătuit  un  text  special  de  anatematizare  a  tuturor  ereticilor  începînd 
cu  Simon  Magul,  care  trăise  în  timpul  Sfinţilor  Apostoli,  continuînd  cu 
Arie,  Macedonie,  Nestorie,  Eutihie  şi  alţi  ereziarhi,  pînă  la  patriarhii 
iconoclaşti  din  veacurile  de  care  am  pomenit.  Şi  pentru  că  această 
hotărîre  s-a  luat  în  ajunul  primei  Duminici  din  Postul  Paştilor  din  anul 
843,  a  fost  numită  ,, Duminica  Ortodoxiei",  ea  fiind  prăznuită  pînă  azi, 
ca  o  amintire  despre  biruinţa  Ortodoxiei  asupra  tuturor  ereziilor  din 
primele  opt  veacuri  creştine.  Cu  această  dată,  de  18  martie  843,  se 
încheie  de  fapt,  epoca  Sfinţilor  Părinţi  ai  Bisericii  şi  a  Sinoadelor  ecu¬ 
menice,  dar,  în  acelaşi  timp,  se  încheie  şi  perioada  „iconoclastă". 

După  ce  am  stăruit  asupra  acestor  chestiuni  de  istorie  bisericească 
în  legătură  cu  restabilirea  cultului  icoanelor  şi  instituirea  Duminicii 
Ortodoxiei,  este  firesc  să  ne  întrebăm:  ce  este  Ortodoxia,  ce  înţelegem 
prin  ea?  înainte  de  toate,  trebuie  să  facem  precizarea  că  acest  cuvînt 
„ortodoxie"  este  de  origine  grecească,  format  din  cuvintele:  orthos  =  drept 
şi  doxa  =  mărire  sau  învăţătură,  adică  este  dreaptă  învăţătură ,  iar  ortodox 
înseamnă  dreptcredincios . 

Dar  sensul  adînc  al  noţiunii  de  „ortodoxie"  ni-1  lămureşte  însuşi 
Mîntuitorul  Iisus  Hristos  în  marea  cuvîntare  de  despărţire  pe  care  a 

rostit-o  în  faţa  Sfinţilor  Săi  ucenici  şi  Apostoli  la  Cina  cea  de  Taină, 
cînd  a  zis:  „Eu  sînt  Calea,  Adevărul  şi  Viaţa"  (Ioan  XIV,  6).  Pe  temeiul 
acestor  cuvinte  dumnezeieşti,  putem  afirma  că  Ortodoxia  este  învăţătura 
sfîntă  care  ne  arată  calea  credinţei,  calea  unei  vieţi  cu  adevărat  creşti¬ 
neşti,  a  virtuţilor  şi  a  faptelor  bune,  calea  iubirii  de  Dumnezeu  şi  de 
aproapele  nostru,  în  final  —  calea  mîntuirii  prin  Biserică,  aceasta  fiind 
Trupul  tainic  al  lui  Hristos  căruia  El  îi  este  Cap,  iar  noi  sîntem  mădu¬ 
larele  acestui  trup. 

Ortodoxia  este  şi  exprimă  adevărul ,  cuprins  în  Sf.  Scriptură  şi  în 
Sfînta  Tradiţie,  expus  pe  scurt  în  Simbolul  de  credinţă,  în  care  mărturi¬ 
sim  adevărul  despre  Dumnezeu  cel  unic  în  fiinţă  şi  întreit  în  persoane, 
adevărul  despre  crearea  lumii  prin  Tatăl,  mîntuirea  ei  prin  Fiul  şi  sfin¬ 
ţirea  ei  prin  Duhul  Sfînt,  cel  care  lucrează  în  Biserica  cea  una,  sfîntă, 
sobornicească  şi  apostolească  prin  Sfîntul  Botez  şi  prin  toate  celelalte 
Taine  instituite  de  Mîntuitorul  şi  administrate  de  episcopi  şi  preoţi, 
ca  urmaşi  legitimi  ai  Sfinţilor  Apostoli. 

Ortodoxia  a  păstrat  întreg  adevărul  credinţei  creştine,  aşa  cum  a 
fost  descoperit  de  Mîntuitorul  şi  s-a  propovăduit  apoi  de  Sfinţii  Apostoli, 
iar  după  ei  de  Sfinţii  Părinţi,  fără  adăugarea  vreunor  învăţături  noi 
şi  fără  să  se  înlăture  nimic  din  ceea  ce  au  primit,  adevăr  mărturisit  şi 
prin  sîngele  atîtor  mucenici  şi  mărturisitori  ai  lui  Hristos  din  primele 
veacuri  creştine. 

In  al  treilea  rînd,  Ortodoxia  este  viaţă  în  duh  şi  adevăr,  viaţă  în 
Hristos  şi  cu  Hristos,  care  „a  venit  în  lume  ca  lumea  viaţă  să  aibă  şi 
încă  din  belşug".  Ea  este  prezenţa  vie  şi  permanentă  a  lui  Iisus  Hristos 
în  lume,  prin  care  cerul  s-a  pogorît  pe  pămînt,  spre  a  ridica  pămîntul 
şi  pe  om  la  cer,  iar  Dumnezeu  s-a  făcut  om,  spre  a  îndumnezei  pe  om. 

Ortodoxia  este  viaţă,  pentru  că  reprezintă  unitatea  de  credinţă,  de 
tradiţie  şi  de  simţire  creştină  în  decursul  veacurilor.  Deşi  este  alcătuită 
din  mai  multe  Biserici  ortodoxe,  naţionale  sau  autocefale,  totuşi,  ea  s-a 
străduit  în  permanenţă  să  păstreze  „unitatea  duhului  întru  legătura 
păcii"  (Efes.  IV,  3),  formînd  o  „unitate  în  varietate"  sau  o  „unitate  în 
pluralitate". 

Ortodoxia  este  viaţă,  pentru  că  propovăduieşte  egalitatea  tuturor 
oamenilor  în  faţa  lui  Dumnezeu,  indiferent  de  neam,  de  stare  socială  şi 
chiar  de  convingeri  religioase.  în  acelaşi  timp,  ea  militează  pentru 
unitatea  tuturor  creştinilor,  participînd  la  toate  încercările  şi  acţiunile 
de  apropiere  a  confesiunilor  creştine  din  lumea  întreagă,  căutînd  ca  prin 
aceasta  să  se  ajungă  la  realizarea  dorinţei  Mîntuitorului  „ca  toţi  să  fie 
una"  (Ioan  XVII,  21). 

Ortodoxia  este  viaţă,  pentru  că  în  raporturile  sale  cu  societatea  n-a 
rămas  străină  de  suferinţele  şi  aspiraţiile  fiilor  ei,  căutînd  să-i  ajute  în 
lupta  şi  strădaniile  lor  spre  împlinirea  idealurilor  de  dreptate,  de  liber¬ 
tate  de  sub  opresiuni  străine  spre  o  viaţă  mai  bună. 


Ortodoxia  este  viaţă,  întrucît  ea  a  produs  schimbări  profunde  în 
mentalitatea  atîtor  popoare  din  răsăritul  Europei  —  mai  tîrziu  şi  din 
alte  părţi  ale  lumii  —  pe  care  le-a  adus  la  Hristos,  făcîndu-le  să  înlăture 

pentru  totdeauna  păgînismul  şi  să  îmbrăţişeze  învăţătura  cea  nouă  a 
iubirii  şi  a  păcii.  ' 

Ortodoxia  este  viaţă  pentru  că  a  contribuit  din  plin  la  dezvoltarea 
culturii,  artei  şi  în  genere  a  întregului  patrimoniu  cultural-spiritual  al 
popoarelor  ortodoxe  şi  care  poartă  amprenta  puternică  a  spirituali¬ 
tăţii  ortodoxe. 

Ortodoxia  mai  poate  fi  considerată  ca  viaţă  şi  pentru  faptul  că 
în  cadrul  ei  se  practică  cel  mai  frumos  şi  mai  înălţător  cult,  înţeles  de 
fiecare  credincios,  în  care  toate  slujibele  se  fac  în  limba  fiecărui  popor. 
Se  spune  că  măreţia  slujbelor  ortodoxe  a  impresionat  atît  de  mult  pe 
trimişii  ruşilor  de  la  Kiev  care  au  asistat  la  o  Liturghie  în  monumentala 
catedrală  Sf.  Sofia  din  Constantinopol,  în  urmă  cu  aproape  1000  de  ani, 
încît  au  declarat  că  n-au  ştiut  unde  se  află,  în  cer  sau  pe  pămînt. 

Poporul  nostru  păstrează  cu  sfinţenie  dreapta  credinţă  a  Răsări¬ 
tului,  aşa  cum  a  fost  propovăduită  de  Sf.  Apostol  Andrei  în  Dobrogea 
de  azi,  apoi  de  ucenicii  săi,  cum  a  fost  fixată  în  scris  în  sinoadele  ecu¬ 
menice  —  la  care  au  participat  şi  ierarhi  daco-romani,  —  ca  şi  în  lucră¬ 
rile  Sfinţilor  Părinţi  —  unii  daco-romani  —  încă  din  epoca  formării 
noastre  ca  neam,  căci  este  lucru  ştiut  că  poporul  român  s-a  născut  creş¬ 
tin.  în  decursul  zbuciumatei  noastre  istorii,  strămoşii  noştri  au  apărat  de 
atîtea  ori  cu  preţul  vieţii  lor  această  credinţă,  care  i-a  fost  întotdeauna 
scut  şi  mîngîiere  din  vremuri  de  restrişte.  încă  din  primele  patru 
veacuri,  cînd  împăraţii  romani  persecutau  pe  creştini  pentru  credinţa  lor, 
se  cunosc  numeroşi  martiri  daco-romani  în  părţile  Dobrogei  de  azi  şi 
în  oraşele  de  pe  ţărmul  drept  al  Dunării.  Mai  tîrziu,  în  Transilvania, 
strămoşii  noştri  erau  atît  de  mult  legaţi  de  credinţa  lor  ortodoxă,  încît 
s-au  împotrivit  oricăror  încercări  ale  străinilor  de  a-i  atrage  la  cato¬ 
licism,  iar  mai  tîrziu  la  calvinism,  lucru  care  ar  fi  dus  şi  la  înstrăinarea 
românilor  ca  neam,  la  pierderea  fiinţei  lor  naţionale.  în  veacul  al  XVIII- 
lea,  un  număr  impresionant  de  preoţi,  călugări,  credincioşi  şi  credin¬ 
cioase  din  Transilvania,  au  îndurat  suferinţe,  temniţă  şi  chiar  moartea 
pentru  credinţa  lor  ortodoxă,  refuzînd  să  accepte  unirea  cu  Biserica 
Romei.  Iar  în  ziua  de  Sîntămărie  din  anul  1714,  voievodului  Constantin 
Brîncoveanu  şi  celor  patru  fiii  ai  săi  li  s-au  retezat  capetele,  murind 
astfel  ca  nişte  mucenici  ai  Ortodoxiei,  pentru  că  n-au  voit  să  îmbrăţi¬ 
şeze  religia  musulmană  sau  mahomedană. 

Dar  pentru  noi  românii,  Ortodoxia  n-a  fost  numai  martiriu,  ci  ea 
reprezintă  şirul  neîntrerupt  de  preoţi  şi  credincioşi  din  satele  noastre, 
care  au  păstrat  nestinsă  candela  credinţei  strămoşeşti  de  aproape  două 
mii  de  ani.  Reprezintă  şirul  tot  atît  de  lung  de  călugări  şi  călugăriţe  din 
mănăstirile  sau  din  schiturile  de  lemn  din  codrii  Carpaţilor  ori  din 
regiunile  de  dealuri  şi  de  cîmpie,  care  au  păstrat  şi  au  transmis  din  . 
neam  în  neam  tot  tezaurul  teologiei  ortodoxe,  păstrat  în  manuscrise 
şi  cărţi  copiate  sau  tipărite  de  ei,  ori  au  îndrumat  duhovniceşte  pe 
atîţia  credincioşi  care  au  căutat  la  ei  cuvînt  de  mîngîiere  şi  de  creş¬ 
tere  în  viaţa  duhovnicească. 

Prin  Ortodoxie  românească  înţelegem  marile  mănăstiri  ale  Moldo¬ 
vei  şi  Munteniei  —  ctitorite  de  voievozi  cucernici,  apărători  ai  gliei  stră- 

bune,  sprijinitori  ai  artei  şi  culturii,  —  cu  minunatele  lor  fresce  de  la 
Voroneţ,  Moldoviţa,  Suceviţa  şi  atîtea  altele,  care  au  dus  faima  geniului 
creator  românesc,  dar  şi  a  evlaviei  noastre  ortodoxe,  în  toată  lumea. 

Dar  prin  Ortodoxie  românească  înţelegem  şi  schiturile  sau  biseri¬ 
cile  de  lemn  din  satele  noastre,  ctitorii  ale  evlaviei  străbune,  cu  icoanele 
lor  pe  sticlă  şi  cu  ştergarele  împodobite  cu  cusături,  cu  luminări  de 
ceară  în  sfeşnice  de  lemn,  cu  miros  de  busuioc  şi  de  tămîie,  în  care  se 
auzea  glas  duios  de  preot  bătrîn  la  altar,  ori  de  cîntăreţ  citind  la  strană 
Cazania  tălmăcită  în  limba  noastră  românească  de  cărturari  mutaţi  de 
mult  la  Domnul. 

Prin  Ortodoxia  noastră  înţelegem  minunatele  colinde  care  vestesc 
naşterea  cea  după  trup  a  Mîntuitorului,  căruia  I  se  închină  păstori  şi 
crai  îmbrăcaţi  în  haine  româneşti;  înţelegem  toate  datinile  şi  obiceiurile 
păstrate  din  moşi-strămoşi  la  botezuri,  cununii  şi  înmormîntări,  la  Crăciun, 
la  Paşti,  la  Rusalii  ori  la  alte  praznice  creştineşti;  înţelegem  troiţele  de 
la  răscruce  de  drumuri,  crucile  de  lemn  din  cimitirul  satului  în  care 
ne-am  născut  şi  în  care  odihnesc  întru  nădejdea  învierii  atîţia  înaintaşi 
ai  noştri;  înţelegem  sunetul  duios  de  toacă  şi  de  clopot  care  i-a  chemat 
şi  pe  cei  dinaintea  noastră,  dar  ne  cheamă  şi  pe  noi  cei  de  azi,  la  sluj¬ 
bele  sfinte,  ca  toţi  împreună  să  aducem  rugăciuni  de  mulţumire  Pă¬ 
rintelui  ceresc  pentru  tot  ce  a  dăruit  neamului  nostru  în  curgerea  veacu¬ 
rilor  şi  să-i  cerem  smeriţi  ajutor  şi  de-aici  înainte. 

Deci  pentru  noi  românii,  Ortodoxia  nu  este  altceva  decît  credinţa 
moşilor  şi  strămoşilor  noştri,  este  trecutul  de  lupte  şi  de  jertfe  al  po¬ 
porului,  căci  Ortodoxia  la  noi  s-a  identificat  cu  interesele  mari  ale 
neamului,  a  fost  una  cu  el  în  tot  decursul  istoriei  noastre  bimilenare. 

însufleţiţi  de  duhul  Ortodoxiei  româneşti,  care  a  călăuzit  şi  a  lumi¬ 
nat  pe  înaintaşii  noştri  din  veac  adormiţi,  noi  cei  de  azi  avem  o  sfîntă 
datorie  faţă  de  ei  şi  faţă  de  Dumnezeu  şi  anume  să  ne  reînoim  legămîn- 
tul  de-a  rămîne  statornici  în  credinţa  ortodoxă  strămoşească  şi  să  facem 
din  ea  „cetate  de  apărare"  şi  „stîncă  de  scăpare"  a  vieţii  noastre  duhov¬ 
niceşti,  căci,  după  cuvîntul  Sfîntului  Pavel  citit  în  „apostolul"  de  azi, 
cei  dinaintea  noastră  „prin  credinţă  au  biruit  împărăţii,  au  făcut  drep¬ 
tate,  au  dobîndit  făgăduinţele  ...  au  stins  puterea  focului,  au  scăpat  de 
ascuţişul  săbiei,  s-au  împuternicit,  din  slabi  ce  erau  s-au  făcut  tari" 
(Evrei  XI,  33 — 34).  Aducîndu-ne  aminte  de  biruinţa  dreptei  credinţe 
asupra  iconoclaştilor,  se  cuvine  să  cinstim  această  sfîntă  zi  printr-o  cre¬ 
dinţă  dreaptă  şi  sinceră,  aşa  cum  a  făcut  Natanail,  care  i-a  mărturisit 
Domnului:  „Tu  eşti  Fiul  lui  Dumnezeu"  (Ioan  I,  49).  Să  ne  mărturisim 
bucuria  de  a  ne  fi  născut  şi  de  a  rămîne  ortodocşi,  bucuria  de  a  fi  păr¬ 
taşi  ai  darurilor  bogate  ale  lui  Iisus  Hristos,  revărsate  peste  noi  toţi. 
Să  ne  arătăm  vrednici  urmaşi  ai  înaintaşilor  noştri,  care  au  păstrat 
curată  această  credinţă  ortodoxă,  urmînd  totodată  şi  îndemnul  Sf.  Apos¬ 
tol  Pavel  care  zice:  „Staţi  neclintiţi  şi  ţineţi  predaniile  pe  care  le-aţi 
învăţat,  fie  prin  cuvînt,  fie  prin  epistola  noastră"  (II  Tes.  II,  15). 

Să  cinstim  această  Duminică,  rugîndu-ne  lui  Dumnezeu  pentru  pro¬ 
gresul  Ortodoxiei,  pentru  unirea  tuturor  bisericilor,  pentru  buna  înţe¬ 
legere  între  oameni,  pentru  pacea  lumii. 

Pr.  prof.  Mircea  Pâcurariu 


6* 


220 


MITROPOLIA  ARDEALULUI 


UMANISM 

I 

Pentru  conaţionalii  Mîntuitorului,  ziua  Sîmbetei  era  zi  de  încetare 
a  oricărei  activităţi,  era  zi  de  odihnă.  Ideea  de  bază  a  sărbătorii  însă 
era  mult  mai  cuprinzătoare.  Anume  Sabatul  urmărea  actualizarea  con¬ 
tactului  dintre  credincioşi  şi  Dumnezeu  în  vederea  întăririi  puterilor  pen¬ 
tru  o  mai  rodnică  activitate  a  lor  ca  membri  ai  poporului  ales. 

Pe  vremea  Mîntuitorului  înţelesul  acesta  al  Sabatului  era  obnubilat 
de  concepţia  îngustă  potrivit  căreia  numai  o  strictă  inactivitate  ar 
exprima  adevărata  cinstire  a  Sîmbetei.  Fariseii  mergeau  pînă  acolo  încît 
socoteau  drept  gravă  abatere  chiar  facerea  de  bine  în  zi  de  Sabat. 

Domnul  s-a  opus  acestei  mentalităţi  învăţînd  prin  cuvînt  şi  faptă, 
că  rînduielile  şi  practicile  religioase  n-au  menirea  de  a  deforma  sau 
împiedica  slujirea  oamenilor,  ci  dimpotrivă  ele  trebuie  înţelese  ca  esen¬ 
ţiale  mijloace  chemate  să  înlesnească  săvîrşirea  binelui  pentru  ceilalţi. 

In  acest  sens  e  grăitoare  atitudinea  Domnului  înfăţişată  în  pericopa 
de  azi  (Lc.  13,  11 — 17).  In  zi  de  Sîmbătă  Domnul  a  vindecat  o  femeie 
care  de  18  ani  suferea  de  o  boală  grea.  In  zi  de  Sîmbătă  mai  vindecase 
şi  un  om  avînd  uscată  mîna  dreaptă,  adică  tocmai  mîna  cu  care  trebuia 
să  muncească  (Mt.  12,  10;  Mc.  3,  2).  Tot  într-o  zi  de  Sîmbătă,  trecînd  cu 
ucenicii  printr-un  lan  de  grîu,  nu  i-a  împiedicat  să  smulgă  spice  pentru 
mîncare  (Lc.  6,  1 — 5;  Mc.  2,  23 — 28). 

La  obiecţiile  ridicate  de  farisei  că  Sîmbătă  nu  se  cade  să  faci  nimic, 
nici  chiar  o  faptă  de  ajutorare  oricît  de  urgent  ar  fi  necesară,  Domnul 
răspunde:  ,, Sîmbătă  a  fost  făcută  pentru  om,  şi  nu  omul  pentru  Sîm¬ 
bătă"  (Mc.  2,  27).  Cuvintele  vestesc  o  învăţătură  cu  totul  nouă  pentru 
vremurile  de  atunci.  Ea  poate  fi  formulată  în  sensul  că  toate  rînduie¬ 
lile  şi  practicile  religioase  nu  au  alt  scop  decît  acela  al  promovării  cre¬ 
dinciosului,  a  omului  în  situaţia  de  a  stăvili  răul  şi  de  a  spori  binele 
în  viaţa  proprie  şi  în  aceea  a  conaţionalilor. 

Mai  mult  decît  atît.  Cuvintele  sentenţioase  ale  Domnului:  Sîmbătă 
pentru  om,  nu  omul  pentru  Sîmbătă  cuprind  substanţa  unui  nou  uma¬ 
nism,  al  unui  umanism  creştin  despre  care  vom  vorbi  în  cuvîntarea  de  azi. 

II 

Prin  umanism  se  înţelege  concepţia  care  pune  în  centrul  preocupări¬ 
lor  dezvoltarea  multilaterală  a  omului  în  cadrul  societăţii  date.  Am 
putea  spune  că  fiecare  epocă  îşi  are  umanismul  său.  Astfel  vorbim  des¬ 
pre  umanism  greco-roman,  despre  un  umanism  al  Renaşterii,  al  epocii 
luminilor.  Dar  putem  vorbi  şi  despre  un  umanism  creştin. 

Principala  deosebire  între  umanismul  creştin  şi  celelalte  umanisme 
constă  în  aceea  că  primul  e  formulat  în  strînsă  legătură  cu  hristologia. 

Precum  Hristos  e  în  acelaşi  timp  cu  faţa  şi  către  Dumnezeu  şi  către 
oameni,  la  fel  credinciosul  se  simte  obligat  să  fie  în  strînsă  comuniune 
atît  cu  Dumnezeu  cît  şi  cu  oamenii. 

Comuniunea  cu  Dumnezeu  nu  înseamnă  o  slăbire  a  legăturii  cu  se¬ 
meni.  Nu  se  realizează  şi  nu  se  menţine  în  dauna  acesteia  din  urmă. 
Dimpotrivă  contactul  cu  Dumnezeu,  cu  Iisus  Hristos  constituie  pentru 
credincios  o  condiţie  a  unei  mai  rodnice  comuniuni  şi  slujiri  a  oameni¬ 
lor,  a  practicării  unui  umanism  mai  eficient. 

De  la  ce  premise  porneşte  umanismul  creştin? 

A  circulat  şi  mai  circulă  şi  azi  printre  unii  credincioşi  concepţia 
potrivit  căreia  păcatul  ar  fi  invadat  în  aşa  măsură  firea  omenească, 
încît  aceasta  nu  s-ar  mai  putea  ridica  niciodată  spre  trepte  mai  înalte 
de  viaţă. 

O  altă  concepţie,  diametral  opusă  acesteia,  susţine  că  păcatul  lasă 
neatinse  puterile  lăuntrice  ale  credinciosului  încît  acesta  s-ar  putea  mîn- 
tui  prin  propriile-i  eforturi,  fără  să  aibă  nevoie  de  vreun  ajutor  din 
afară. 

Ambele  concepţii  sînt  în  dezacord  cu  realitatea. 

Experienţa  ne  arată  că  nu  există  credincioşi  neexpuşi  păcatului. 
Contactul  cu  semenii  credincioşi  ne  pune  în  condiţia  să  descoperim 
la  unii  dintre  aceştia  abateri  care  uneori  uimesc  prin  gravitate  şi  sînt 
catastrofale  prin  urmări.  De  altfel  Botezul  şi  Spovedania  şi  în  princi¬ 
piu  toate  Tainele  îşi  au  temeiul  tocmai  în  asemenea  constatări. 

Dar  nu  se  poate  spune  nici  că  întreaga  viaţă  a  credinciosului  s-ar 
desfăşura  sub  semnul  întunecat  al  păcatului.  Păcatul  face  ravagii  în  inima 
noastră,  totuşi  aceeaşi  inimă  e  adeseori  izvor  de  iniţiative,  deciziuni  şi 
înfăptuiri  care  poartă,  vizibilă,  pecetea  măreţiei. 

Aceeaşi  inimă  e  şi  izvor  al  păcatului  şi  al  binelui.  Se  cuvine  să 
spunem  însă  că  esenţialul  în  firea  noastră  de  după  cădere  nu  este  păca¬ 
tul,  închistarea  în  egoism,  ci  tensiunea  puternică  spre  lumină,  spre 
înălţare,  spre  dragoste  faţă  de  Dumnezeu  şi  de  oameni. 

Căderea  în  păcat  nu  desfiinţează  în  om  orice  urmă  a  măreţiei  ce-i 
e  proprie.  „Măreţia  omului  e  atît  de  vizibilă,  spune  un  gînditor  creştin, 
încît  ea  rezultă  din  însăşi  mizeria  lui.  Căci  ceea  ce  e  natură  în  animale, 
numim  în  om  mizerie:  un  fapt  prin  care  recunoaştem  că  natura  sa 
fiind  astăzi  asemănătoare  cu  aceea  a  animalelor,  el  se  găseşte  decăzut 
dintr-o  natură  mai  bună,  proprie  lui  altădată44  (Pascal,  Pensees,  II,  8). 

Căderea  în  păcat  înseamnă  alunecarea  dintr-o  poziţie  unică  prin 
înălţimea  şi  nobleţea  ei:  aceea  de  fiu  al  lui  Dumnezeu,  poziţie  a  cărei 
imagine  ne  străluceşte  mereu  în  inimă  chemîndu-ne  s-o  recîştigăm,  nu 
pentru  a  o  fixa  ca  punct  de  plecare  spre  o  şi  mai  înaltă  treaptă  de 
măreţie. 

Redobîndirea  poziţiei  pierdute  şi  depăşirea  ei  e  posibilă  pentru 
orice  credincios  în  măsura  în  care  el  colaborează  cu  ajutorul  pe  care 
dragostea  lui  Dumnezeu  i-1  conferă. 

Vom  spune,  deci,  că  premisele  umanismului  creştin  nu  sînt  pesi¬ 
miste,  ci  optimiste.  Relativ  optimiste,  dar  optimiste.  întreaga  activitate 
a  credincioşilor  şi  întreaga  lucrare  a  Bisericii  îndreptată  asupra  lor  e 
străbătută  de  un  puternic  suflu  de  încredere  în  biruirea  elementelor 
pozitive  asupra  celor  negative.  Şi  aceasta  nu  în  veacul  de  dincolo,  ci 
chiar  aici  pe  pămînt,  în  istorie. 

Scopul  pe  care  creştinismul  îl  pune  în  faţa  credinciosului  e  desă- 
vîrşirea.  „Fiţi  desăvîrşiţi,  precum  Tatăl  vostru  cel  ceresc  este  desăvîr- 
şit“  (Mt.  5,  48). 

Desăvîrşirea  înseamnă  dezvoltarea  omnilaterală  a  credinciosului.  Aici 
intră  dezvoltarea  sănătoasă  a  vieţii  sufleteşti  şi  trupeşti.  După  învăţătura 
creştină  trupul  nu  este  izvor  al  răului.  El  e  elementul  prin  care  ne 
putem  deosebi  de  ceilalţi  oameni.  Fiecare  avem  şi  o  individualitate 
fizică  purtînd  precise  semne  specifice  care  ne  împiedică  de  a  fi  confun¬ 
daţi  cu  alţii. 

Trupul  este  instrumentul  prin  care  putem  da  relief  tangibil  gîndu- 
rilor,  sentimentelor,  deciziunilor  noastre.  Fără  trup  nu  ne  putem  dez¬ 
volta  viaţa  sufletească.  Fără  trup  toate  virtuţile  creştine  în  frunte  cu 
iubirea  de  Dumnezeu  şi  de  oameni  ar  rămîne  simple  deziderate  pioase. 

Printre  condiţiile  subiective  ale  mîntuirii  intră  şi  faptele  bune. 
Fără  trup  n-am  putea  săvîrşi  asemenea  fapte.  Adică  fără  trup  n-am 
putea  lucra  mîntuirea  noastră. 

Fără  trup  nu  s-ar  putea  crea  nici  un  fel  de  cultură.  Ştiinţa,  tehnica, 
arta,  literatura,  sculptura,  pictura,  muzica,  pentru  a  lua  fiinţă  şi  a  se 
dezvolta  au  nevoie  de  trup.  Dacă  nu  se  poate  vorbi  despre  o  cultură 
a  îngerilor,  e  şi  pentru  că  ei  sînt  lipsiţi  de  trupuri. 

Desăvîrşire  înseamnă  dezvoltarea  nu  numai  în  direcţia  religios- 
morală,  ci  şi  în  direcţia  indicată  de  toate  puterile  pozitive  ale  firii 
noastre.  Credinciosul  desăvîrşit  e  omul  cu  o  viaţă  religios-morală  plină, 
dar  care  în  acelaşi  timp  şi-a  dezvoltat  pînă  la  limită  toate  celelalte 
puteri  sufleteşti  intelectuale,  afective,  voliţionale.  E  omul  care  îşi 
îmbogăţeşte  mereu  cunoştinţele  generale  şi  profesionale  străduindu-se 
să  le  aplice  în  practică. 

Desăvîrşirea  nu  este  un  nivel  care  odată  ajuns  să  nu  mai  îngăduie 
nici  o  iniţiativă,  ci  să  te  oblige  doar  la  o  repetare  stereotipă  a  aceloraşi 
gesturi,  a  aceloraşi  acte.  Desăvîrşirea  e  un  complex  de  virtuţi  deschise 
care  cu  cît  sînt  înfăptuite  cu  atît  deschid  orizonturi  tot  mai  largi 
către  care  eşti  chemat  mereu  să-ţi  îndrepţi  activitatea.  Conceptul  creştin 
al  desăvîrşirii  cere  o  concentrare  a  tuturor  puterilor,  cere  o  perma¬ 
nentă  reluare  înnoită  a  încordărilor.  Desăvîrşirea  creştină  nu  mar¬ 
chează  o  mişcare  în  circuit  închis,  ci  un  dinamism  în  continuă  lan¬ 
sare  înainte. 

Idealul  desăvîrşirii  nu  este  individualist.  După  învăţătura  creştină 
nimeni  nu  se  poate  desăvîrşi  izolîndu-se  de  ceilalţi.  Şi,  şi  mai  puţin  în 
opoziţie  cu  ei.  Ci  numai  în  comuniunea  lor  şi  în  slujirea  lor.  Domnul 
n-a  spus:  „Fii  desăvîrşit!**,  ci:  „Fiţi  desăvîrşiţi!**.  Adică  „Lucraţi  toţi, 
străduindu-vă  în  strînsă  comuniune  să  realizaţi  desăvîrşirea,  punînd 
la  contribuţie  fiecare  darurile  cu  care  e  înzestrat  şi  eforturile  de  care 
e  capabil**. 

In  lumina  învăţăturii  creştine,  nu  poate  fi  vorba  de  desăvîrşire 
decît  acolo  unde  credincioşii  îşi  îmbunătăţesc  şi  îşi  îmbogăţesc  mereu 
viaţa  pentru  a  fi  de  cît  mai  mare  folos  semenilor,  oamenilor. 

Sensul  ultim  al  desăvîrşirii  creştine  nu  e  altul  decît  acela  al  iubirii 
faţă  de  oameni,  al  slujirii  lor  dezinteresate  şi  pînă  la  capăt. 

Acolo  unde  credincioşii  îşi  înţeleg  în  felul  acesta  misiunea,  putem 
spune  că  împărăţia  lui  Dumnezeu  a  trecut  din  sfera  dorinţelor  în  aceea 
a  realităţilor  tangibile. 

Mijloacele  folosite  de  către  credincioşi  pentru  a-şi  realiza  idealul 
sînt  multe  şi  variate.  Mai  întîi  ei  au  la-ndemînă  învăţătura  din  care 
pot  cunoaşte  natura  şi  conţinutul  idealului  spre  care  sînt  chemaţi.  Sluj¬ 
bele,  catehezele,  predicile  urmăresc,  între  altele,  şi  acest  lucru:  instrui¬ 
rea  credincioşilor  ca  să  ştie  nu  numai  ce  să  creadă,  dar  şi  spre  ce  anunîe 
direcţie,  spre  ce  ideal  să-şi  îndrepte  activitatea.  Cunoaşterea  idealului  de 
viaţă  înlătură  ezitările,  oscilările,  împrăştierile  cheltuielile  inutile  de 
energie  şi  în  acelaşi  timp,  asigură  concentrarea  puterilor,  unitatea  de 
acţiune  şi  maximum  de  eficienţă  în  desfăşurarea  activităţii. 

în  al  doilea  rînd  se  cuvine  să  ştim  că  desăvîrşirea  nu  se  conferă 
din  afară,  mecanic,  independent  de  viaţa  noastră.  Pentru  înfăptuirea 
ei  primim  ajutor  dumnezeiesc.  Ajutorul  însif  nu  înseamnă  anularea  pu¬ 
terilor  proprii,  ci  numai  luminarea  şi  întărirea  lor,  punerea  lor  în 
situaţia  de  a  întreprinde  acţiuni  de  durată,  perseverente  şi  de  o  mai 
pronunţată  eficienţă. 

Fără  efort  personal  nimeni  —  inclusiv  credinciosul  creştin,  nu 
poate  spera  în  realizarea  idealului  său. 

în  al  treilea  rînd  se  cuvine  să  relevăm  că  transformarea  credincio¬ 
sului  în  sensul  idealului  antrenează  şi  transformarea  mediilor  în  care-i 
integrat.  De  exemplu,  a  mediului  social  şi  cosmic. 

într-un  anume  înţeles,  societatea  face  parte  din  fiinţa  noastră. 
La  fel  şi  mediul  cosmic.  Şi  comunitatea,  şi  natura  constituie  oarecum  o 
prelungire  a  propriei  noastre  subiectivităţi.  încît  eforturile  de  transfor¬ 
mare  a  firii  proprii  în  direcţia  desăvîrşirii  cuprind  în  mişcarea  lor  şi 
comunitatea,  şi  mediul  natural.  Spre  ideal  credinciosul  trebuie  să  meargă 
cu  tot  ce-i  aparţine:  cu  firea  sa,  cu  comunitatea  şi  cu  mediul  cosmic  în 
care  e  integrat. 

E  locul  să  amintim  că  în  procesul  de  transformare  a  comunităţii  şi 
a  naturii  e  necesar  să  venim  şi  cu  o  cît  mai  bună  pregătire  ştiinţifică, 
tehnică  şi  culturală. 

Desăvîrşirea  firii  proprii,  a  societăţii  şi  a  naturii  nu  se  realizează 
numai  prin  evlavie  şi  virtuţi  morale,  ci  mai  e  nevoie  neapărat  şi  de 
cunoştinţe  ştiinţifice,  de  tehnică  înaintată,  de  o  cultură  cît  mai  înaltă. 

Ştiinţa,  tehnica,  cultura  ne  ajută  să  cunoaştem  bine  realităţile  cu 
care  lucrăm,  să  cunoaştem  legile  lor,  precum  şi  mijloacele  menite  să  ne 
pună  în  condiţia  de  a  merge  înainte  pe  întregul  front  al  existenţei. 

în  al  patrulea  rînd  se  cuvine  să  amintim  că  în  îndrumarea  credin¬ 
cioşilor  spre  ideal,  Biserica  nu  foloseşte  asprimea,  violenţa,  represiunea. 
Cu  adîncă  înţelegere  şi  duioşie  de  mamă  ea  se  apropie  de  credincioşi, 
sfătuindu-i,  îmbărbătîndu-i,  mîngîindu-i,  întărindu-i,  rugîndu-i,  iertîndu-i 
şi  însoţindu-i  mereu  cu  ajutorul  său  pe  cărările  înguste  şi  spinoase  care 
duc  spre  ideal. 

Respectul  adînc  faţă  de  om,  faţă  de  orice  om,  încrederea  nezdrunci¬ 
nată  în  puterile  lui,  dragostea  nelimitată  faţă  de  el,  acestea  sînt  trăsăturile 
metodologiei  bisericeşti  utilizată  în  modelarea  şi  înnobilarea  credincioşilor. 

Se  cuvine  să  adăugăm  de  asemenea  valoarea  incomensurabilă  pe  care 
exemplul  viu  o  prezintă  în  procesul  înfăptuirii  idealului. 

în  cadrul  Bisericii  îndrumarea  spre  ideal  se  realizează  prin  persua¬ 
siunea  verbală  dar  şi  prin  exemplu.  Prin  exemplul  întruchipat  de  către 
Sfinţi,  dar  mai  ales  de  către  magnifica  personalitate  a  Mîntuitorului. 

Este  privilegiul  creştinismului  de  a  putea  sensibiliza  fiinţa  credin¬ 
cioşilor  faţă  de  ideal  nu  numai  pe  calea  transmiterii  orale  a  cuvîntului 
dumnezeiesc  dar  şi  prin  punerea  sub  ochii  lor  a  modelului  Hristos, 
pilduitorul  prin  excelenţă  al  modului  de  slujire  dezinteresată  şi  pînă  la 
capăt  a  oamenilor,  a  lumii. 

III 

O  anumită  categorie  de  credincioşi  a  ridicat  proteste  vehemente 
împotriva  binefacerilor  săvîrşite  de  Domnul,  Sîmbăta,  în  folosul  seme¬ 
nilor.  Sub  pretextul  apărării  rînduielilor  privind  cinstirea  zilei  de  odihnă 
fariseii  şi-au  dat  pe  faţă  o  dată  mai  mult  lipsa  lor  de  înţelegere  faţă  de 
cei  apăsaţi  şi  umiliţi  de  lipsuri  şi  suferinţe. 

După  concepţia  fariseilor,  esenţialul  în  materie  de  credinţă  nu  e 
grija  faţă  de  om,  ci  păstrarea  neatinsă  a  unor  regule  menite,  chipurile, 
să  salveze  măreţia  Sabatului  şi  a  unor  rînduieli  tradiţionale. 

Faţă  de  asemenea  situaţie  Iisus  Hristos  nu  rămîne  pasiv.  El  se 
ridică  hotărît  împotriva  spiritului  îngust  şi  inuman  al  păzitorilor  Legii, 
propunînd  o  radicală  schimbare  de  orientare  şi  mentalitate.  ,, Sîmbăta 
a  fost  făcută  pentru  om,  şi  nu  omul  pentru  Sîmbătă“  rosteşte  El,  cu 
accentul  energic  al  celui  ce-şi  înscrie  în  fruntea  programului  Său  de  acti¬ 
vitate:  salvarea  omului,  ridicarea  şi  înnobilarea  lui.  Sîmbăta  e  pentru 
om,  nu  omul  pentru  Sîmbătă.  Adică,  Legea  şi  toate  prescripţiile  cîte 
există  şi  cîte  se  vor  mai  formula  nu  se  cuvine  să  urmărească  altceva  decît 
să  ferească  de  rău  pe  oameni  şi  să  ajute  la  crearea  acelor  condiţii 
menite  să  le  asigure  dezvoltarea  normală. 

In  direcţia  aceasta  şi-a  îndrumat  Domnul  întreaga  Sa  activitate 
şi  învăţătură.  Acelaşi  lucru  îl  cere  şi  Bisericii  Sale.  Domnul  a  voit  ca 
Biserica  să  fie  un  aşezămînt  unde  să  se  formeze  oameni,  ca  adversari 
neînduplecaţi  ai  păcatului,  dar  în  acelaşi  timp  să  fie  şi  militanţi  neşovăi¬ 
tori  pentru  răspîndirea  şi  instaurarea  dreptăţii,  libertăţii,  egalităţii,  fra¬ 
ternităţii  între  toţi  oamenii  şi  între  toate  popoarele  fără  nici  o  discri¬ 
minare. 

Domnul  a  voit  ca  Biserica  să  fie  un  centru  din  care  să  pornească 
spre  credincioşi,  spre  lume,  îndemnuri  şi  gînduri  bune,  simţăminte  şi 
pilde  pozitive  înălţătoare. 

Acelaşi  lucru  ni-1  cer  şi  nouă  credincioşii  de  azi:  ne  cer  să  fim 
încrezători  în  puterile  pozitive  ale  noastre  şi  ale  semenilor.  Să  credem 
în  ele,  să  le  dezvoltăm  pînă  la  limită  şi  să  le  folosim  pentru  înfrumu¬ 
seţarea  şi  îmbunătăţirea  vieţii  noastre  şi  a  vieţii  obşteşti. 

Creştinul  este  omul  căruia  Iisus  Hristos  i-a  încredinţat  alţi  oameni. 
Să  ne  luăm  în  serios  misiunea  aceasta.  Să  muncim  cu  tragere  de  inimă 
pentru  a  asigura  o  viaţă  nouă  smenilor  pe  care  Hristos  ni  i-a  dat  în 

•  •  W 

grija. 


ÎNDRUMĂRI  omiletice 


225 


Să  ne  asociem  puterile  şi  munca  cu  puterile  şi  munca  tuturor  celor 
ce  lucrează  pentru  mai  binele  omului,  pentru  mai  binele  lumii  întregi. 

Hristos  e  la  cîrma  vieţii  noastre  şi  este  la  cîrma  istoriei  univer¬ 
sale.  El  poartă  sus  în  văzul  tuturor  oamenilor  un  steag  pe  care  este 
scris:  puritate,  libertate,  dreptate  şi  dragoste  pentru  toţi. 

Ca  mărturisitori  ai  Lui  n-avem  altă  cale  de  ales.  Să  apăsăm  băr- 
băteşte  paşii  după  El.  _ 

|  Pr.  prof.  D.  Belu  | 


MOŞTENIREA  SFÎNTA  ŞI  MOŞTENITORII  EI 


„ Legea  duhului  vieţii  în  lisus  Hristos 
ne-a  eliberat  de  păcat  şi  de  moarte “ 

(Rom.  8,  2). 

Sf.  Scriptură,  iubiţi  credincioşi,  cuprinde  planul  lui  Dumnezeu  cu 
făptura  în  general  şi  cu  mîntuirea  omului  în  special.  în  acest  plan 
mîntuitor,  Dumnezeu  însuşi  stă  de  vorbă  cu  omul  şi-i  atrage  luarea 
aminte,  că  este  chemat  să-şi  perfecţioneze  viaţa  în  unire  cu  El.  Această 
perspectivă  finală,  niciodată  închisă  are  valoarea  unei  moşteniri  scumpe 
şi  despre  ea  încerc  să  vă  vorbesc  astăzi. 

1.  Una  în  sine,  „Moştenirea  sfîntă“  cuprinde  două  etape.  Prima,  de 
la  crearea  omului  şi  pînă  la  întruparea  Fiului  lui  Dumnezeu,  formează 
legămîntul  Vechiului  Testament.  Acesta  a  fost  încheiat,  de  Dumnezeu, 
cu  poporul  Izrael,  prin  profetul-împărat  Moise,  pe  muntele  Sinai.  în 
esenţa  lui,  legămîntul  Vechiului  Testament  constă  în  jertfele  sîngeroase 

.  (Ieşire  20,  24),  aduse  de  preoţia  din  neamul  lui  Aaron  şi  seminţia  levi- 
ţilor  (Ieşire  28,  1 — 42;  Numeri  3,  6).  Dar  aceste  jertfe  nu  conţineau  însăşi 
Mîntuirea  ci  numai  o  închipuiau  şi  o  prevesteau  (Gal.  3,  24). 

Cunoscînd,  prin  lucrarea  tainică  a  Duhului  Sfînt,  valoarea  morală 
de  „pedagog"  sau  „îndrumător"  a  legămîntului  Vechiului  Testament,  pro¬ 
feţii  au  vestit  că,  jertfele  sîngeroase  vor  înceta  şi  Dumnezeu  va  încheia, 
cu  omul,  un  alt  legămînt:  legămîntul  Noului  Testament. 

2.  Legămîntul  cel  Nou  a  fost  încheiat,  de  Părintele  ceresc,  cu  „Noul 
Israel"  (întreg  neamul  creştinesc),  prin  Fiul  Său  întrupat.  La  „Cina 
cea  de  Taină",  El  a  dat,  preoţiei  celei  noi,  porunca  să  aducă,  pe  alta¬ 
rul  Noului  Testament,  nu  jertfele  de  animale  ci  însuşi  Trupul  şi  Sîn- 
gele  Său.  Căci  dacă  preoţia  s-a  schimbat,  urmează  îndată  şi  schimbarea 
legii  (Evrei  7,  5),  zice  Sf.  Ap.  Pavel. 

într-adevăr,  Arhiereul-împărat,  luînd  în  seara  Joii  celei  Mari  pîi- 
nea  în  neprihănitele  Sale  mîini,  a  binecuvîntat-o  şi,  *  frîngînd-o  a  zis: 
„Luaţi  mîncaţi!  Acesta  este  Trupul  Meu  Carele  pentru  voi  se  frînge 
spre  iertarea  păcatelor".  Apoi,  luînd  paharul  şi  mulţumind,  l-a  dat 
sfinţilor  Săi  Apostoli  zicînd:  „Beţi  dintru  acesta  toţi!  Acesta  este  Sîn- 
gele  Meu  al  Legii  celei  Noui  care  pentru  voi  şi  pentru  mulţi  se  varsă 

spre  iertarea  păcatelor“  (Mat.  26,  26 — 28;  Marcu  14,  23 — 24).  „Aceas¬ 
ta  . . ceea  ce  am  făcut  Eu  acum,  „s-o  faceţi  întru  pomenirea  Mea" 
(Luca  22,  19)  pînă  la  sfîrşitul  veacurilor.  Căci  „toţi  cei  ce  mănîncă  din 
pîinea  aceasta"  (Trupul  frînt,  jertfit  al  Domnului)  „şi  beau  din  paharul 
acesta"  (Sîngele  Său  vărsat),  se  împărtăşesc  din  harurile  şi  darurile  crucii 
(I  Cor.  10,  16;  11,  22—30). 

Efectul  sfinţitor,  puterea  mîntuitoare  a  împărtăşirii  tainice  şi  reale 
cu  Mîntuitorul,  este  atît  de  mare,  încît  ea,  lucrează,  asupra  noastră, 
chiar  şi  în  mormînt  (Ioan  6,  48 — 51).  Potrivit  asigurării  Mîntuitorului,  Sf. 
Cuminecătură  este  leac  al  nemuririi,  „arvuna  vieţii  de  veci"  pe  care 
Dumnezeu  o  primeşte  în  „duhovnicescul  Său  jertfelnic"  spre  mîntuirea 
celui  ce  se  împărtăşeşte  cu  vrednicie  (Ioan  6,  57 — 58). 

3.  Dar  darul  şi  harul  primit  în  Sfintele  Taine,  deşi  mîntuitor  şi  sfin¬ 
ţitor,  în  sine,  totuşi,  nu  ne  mîntuie  fără  participarea  noastră  con¬ 
ştientă.  Altfel  spus,  deşi  incluşi  în  moştenirea  sfîntă  a  Noului  Testament 
prin  Taina  Sf.  Botez  (Gal.  3,  27)  şi  uniţi  cu  El  în  taina  Sf.  Cuminecă¬ 
turi,  totuşi,  moral,  nu  ne  putem  considera  vrednici  şi  sfinţi.  Dacă  vom 
zice:  n-avem  păcat,  ne  înşelăm ...  şi  adevărul  nu  este  în  noi  (I  Ioan 
1,  8).  Mîntuitorul  ne  spune  că  a  venit  nu  pentru  cei  ce  se  cred  drepţi 
şi  sfinţi,  ci  pentru  cei  ce  se  socotesc,  în  adîncul  conştiinţei  lor,  păcătoşi. 
Avuţia  harică,  primită  în  Sf.  Botez,  întărită  în  Mirungere  şi  încoronată 
în  Sf.  Cuminecătură  încă  din  vremea  prunciei,  trebuie  întrepătrunsă  de 
angajarea  morală  în  toată  vremea  vieţii  pămînteşti.  Această  angajare, 
reprezintă,  pentru  har,  ceea  ce  este  pămîntul  pentru  ploaie.  „Fără 
pămînt,  ploaia  este  nefolositoare.  Fără  conlucrarea  conştientă  cu  ploaia 
harului  divin,  nu  devenim  moştenitori  ai  mîntuirii"  (Sf.  Ioan  Gură  de 
Aur).  Chiar  şi  credinţa  în  făgăduinţele  sfinte  ale  Noului  Aşezămînt,  deşi 
esenţială,  fundamentală,  numai  ea,  fără  faptele  bune,  „moartă  este" 
(Iacob  2,  17).  Faptele  bune  sînt  sufletul  credinţei,  viaţa  ei.  Harul  este 
puterea  care  îi  atrage,  pe  cei  ce  cred,  să  săvîrşească  faptele  bune. 
în  lumina  credinţei,  deci,  stau  faptele  bune.  Iar  în  lumina  faptelor  bune, 
stă  harul,  dovada  bunătăţii  şi  iubirii  lui  Dumnezeu  faţă  de  om.  Aces¬ 
tei  iubiri,  dacă  vrem  să  devenim  moştenitori  reali  ai  „Legămîntului  celui 
Nou",  trebuie  să-i  răspundem  prin  credinţa  lucrătoare,  iubitoare. 

4.  Dar  dragostea  îşi  aşteaptă  roadele,  plinirea,  nu  numai  pentru 
azi,  pentru  ceasul  de  acum,  ci  şi  în  viitor  (I  Cor.  15,  19).  Sf.  Ap.  Pavel 
zice  că,  viaţa  lui  este  o  alergare  la  ţintă.  Ţinta  supremă  a  vieţii  este  do- 
bîndirea  lui  Hristos,  unirea  cu  El  (Filipeni  3,  14).  Desăvîrşirea  acestei 
împliniri  se  va  face,  însă,  dincolo  de  istorie,  „în  veacul  ce  va  să  fie".  Atin¬ 
gerea  acestei  desăvîrşiri  este  fericirea  supremă,  sensul,  rînduiala  întregii 
noastre  vieţi.  înspre  ea,  sîntem  conduşi,  nevăzut,  tot  de  Mîntuitorul,  prin 
ucenicii  Săi  văzuţi,  preoţii  Bisericii.  Căci  zice  Mîntuitorul:  „Cine 
ascultă  de  voi,  de  Mine  ascultă!  Cine  vă  primeşte  pe  voi,  pe  Mine  Mă 
primeşte:  (Mat.  10,  40).  Ei,  preoţii  duhovnici,  sînt  rînduiţi,  de  Dum¬ 
nezeu,  să  ne  fie  călăuze  spre  împlinirea  făgăduinţelor  sfinte.  Preoţii 
au  harul,  datoria  şi  dreapta  învăţătură  a  Bisericii,  întru  a  ne  feri  de 
vîntul  oricărei  răzvrătiri  şi  rătăciri  în  credinţa  şi  nădejdea  noastră 
(Efeseni  4,  11 — 15).  Prin  ei,  Biserica  ne  oferă  mijloacele  sfinţirii  întru 

împlinirea  a  ceea  ce  nădăjduim:  unirea  desăvârşită  cu  Hristos,  moş¬ 
tenirea  vieţii  veşnice. 

Desigur,  această  lucrare  a  Bisericii,  se  desfăşoară  în  lăcaşul  sfin¬ 
ţit,  în  „Casa  Tatălui  şi  a  Fiului  şi  a  Sfîntului  Duh“.  Ea  este  prefigurată, 
în  Vechiul  Testament,  de  „Cortul  întâlnirii44  (Ieşire  25)  şi  de  vestitul 
templu  din  Ierusalim  (I  Cronici  29,  1).  în  ea  ne  întărim  în  virtute  şi  ne 
înfrumuseţăm  numele  de  creştin.  Aici,  în  Duhul  Sfînt,  sporim  unitatea 
deplină  între  mădularele  Bisericii  spre  relaţii  tot  mai  umane,  mai  profund 
creştine. 

5.  Din  cele  ce  am  spus  pînă  acum,  reţinem  că,  moştenirea  sfîntă  în 
esenţa  ei,  constă  în  împărtăşirea  de  viaţă  dumnezeiască  în  Biserica  Mân¬ 
tuitorului  nostru  Iisus  Hristos.  Ea,  Biserica,  este  înzestrată,  de  Dumne¬ 
zeu,  cu  Preoţia  sacramentală.  Din  mîinile  şi  prin  harul  preoţiei,  primim, 
noi,  „Pîinea  vieţii44,  Mărgăritarul  de  negrăit  preţ  al  Noului  Testament. 

Iar  dacă  unii  oameni  nu  se  fac  părtaşi  sfintei  moşteniri,  această 
situaţie  se  datorează  neconlucrării  lor  cu  harul  Duhului  Sfînt.  Căci 
Legea  Duhului  lucrează,  accentuăm,  în  Biserică,  prin  Sfintele  Taine. 
Această  Lege  ne-a  eliberat  şi  ne  eliberează  de  păcat  şi  de  moarte  (Rom. 
8,  2)  prin  Biserică. 

Potrivit  Legii  „harului  peste  har44  (Ioan  1,  10),  sîntem  povăţuiţi,  de 
Biserică,  să  ne  punem  în  aşa  fel  nădejdea  în  Dumnezeu  încît  să  nu  negli¬ 
jăm,  să  nu  subestimăm  valoarea  mîntuitoare  a  credinţei,  a  dragostei 
şi  căinţei  noastre.  Mântuirea  o  dobîndim,  înainte  de  toate,  prin  lucra¬ 
rea  harului  şi  milostivirea  lui  Dumnezeu  (I  Tim.  4,  6).  Dar  fără  conlu¬ 
crarea,  în  smerenie,  cu  harul  divin,  nu  putem  nădăjdui  în  mila  dumne¬ 
zeiască  la  învierea  de  obşte.  Nu  în  zadar,  la  judecata  din  urmă,  în 
cumpăna  moştenirii  împărăţiei  gătită  nouă,  stau  faptele  bune  săvîrşite  în 
numele  lui  Dumnezeu  (Mat.  25,  31 — 46). 

6.  Drept  aceea,  luminaţi  şi  întăriţi  de  propovăduirea  Bisericii,  de 
lucrarea  ei  sfinţitoare,  se  cuvine  „să  luptăm  lupta  cea  bună44.  Numai  în 
această  „bună  luptă44,  ne  întărim  moştenirea  slavei  în  ceruri.  Acolo,  după 
dezlegarea  de  cele  pămînteşti,  în  obştea  Bisericii  biruitoare,  vom  primi 
odihna  negrăit  de  dulce  şi  starea  de  înaltă  încîntare,  într-o  maximă  apro¬ 
piere  de  Sf.  Treime.  Acolo,  ne  vom  face  părtaşi  deplini  ai  moştenirii 
sfinte,  atît  de  fericite,  încît,  nici  cuvîntul,  nici  imaginaţia  nu  o  poate 
zugrăvi  sau  exprima  acum. 

Ajută-ne  Doamne,  să  ne  mişcăm,  prin  gîndul,  cuvîntul  şi  toate 
ostenelile  noastre,  spre  dobîndirea  făgăduinţelor  Tale  fericite,  aici  şi 
în  veşnicie.  Amin. 


Pr.  Gheorghe  Răţulea 

CUVÎNT  LA  ÎNMORMÎNTARE 

„ Chipul  slavei  Tale  celei  negrăite  sînt, 
măcar  deşi  port  ranele  păcatelor;  miluieşte 
zidirea  Ta,  Stăpîne  şi  o  curăţeşte  cu  îndu¬ 
rarea  Ta  şi  moştenirea  cea  dorită  dăruieş - 
te-i,  făcîndu-mă  pe  mine  iarăşi  cetăţean 
al  raiului 

Fiecare  învăţătură  creştină  e  de  mare  folos  şi  fiecare  învăţătură  sau 
cîntare  bisericească  este  şi  o  rugăciune. 

Cuvintele  pe  care  vi  le-am  spus  la  început  fac  parte  din  frumoa¬ 
sele  cîntări  întocmite  de  Sf.  Ioan  Damaschin,  care  se  cîntă  la  fiecare 
înmormîntare.  Pe  lingă  că  se  cîntă  pe  o  melodie  frumoasă,  dar  sînt 
pline  şi  de  frumoase  învăţături.  De  data  aceasta  aş  dori  să  mă  opresc 
asupra  frumoaselor  învăţături  ce  se  desprind  din  această  stihiră. 

„Chipul  slavei  Tale  . . .  rănile  păcatelor". 

în  nemărginirea  universului,  globul  nostru  pămîntesc  e  ca  o  frunză 
sau  ca  o  ramură  dintr-un  copac  în  galaxia  universului.  Cu  toate  aces¬ 
tea  el  este  cel  mai  important  corp  ceresc,  fiindcă  el  este  locuinţa  fiin¬ 
ţei  omeneşti,  care  este  chipul  şi  asemănarea  lui  Dumnezeu,  fiindcă  el 
poartă  în  sine,  sămînţa  nemuririi,  care  este  sufletul.  După  îndelungate 
cercetări  făcute  se  spune  că  viaţa  omenească  nu  se  cunoaşte  încă  pe 
alte  planete.  Potrivit  Sf.  Scripturi  omul  este  coroana  tuturor  creaturilor. 
Omul  a  fost  făcut  în  urma  sfatului  dumnezeiesc:  „să-l  facem  pe  om 
după  chipul  şi  asemănarea  Noastră"  (Facere  1,  26 — 27).  Astfel  omul 
poartă  pecetea  Ziditorului  său,  el  are  menirea  de  a  continua  pe  pămînt 
opera  de  creaţie  a  lui  Dumnezeu  şi  de  a  stăpîni  pămîntul. 

Dacă  omul  este  icoana  lui  Dumnezeu  văzută,  pe  pămînt,  în  ace¬ 
laşi  timp  constatăm  cu  durere,  că  chipul  lui  Dumnezeu  în  chipul  omului 
se  află  foarte  greu,  pentru  că  faptele  noastre  nu  mai  sînt  după  exem¬ 
plul  şi  porunca  lui  Dumnezeu.  Cu  durere  se  constată  că  puţini  oameni 
mai  îndeplinesc  în  viaţă  voia  şi  porunca  lui  Dumnezeu. 

Trebuie  să  recunoaştem  că  acest  chip  a  fost  întunecat,  a  fost  pătat 
de  rănile  păcatelor  în  care  adeseori  cădem,  încît  aproape  nu  se  mai 
vede  nimic  din  chipul  şi  asemănarea  lui  Dumnezeu,  parcă  este  de 
regretat  că  noi  purtăm  numele  de  om  şi  creştin.  Deşi  zicem  că  omul  este 
atît  de  trecător,  totuşi,  adevărul  este  că  omul  e  veşnic,  că  este  format  din 
trup  material  şi  suflet  dumnezeiesc  care  va  învia  şi  acest  trup,  potrivit 
exemplului  Mîntuitorului  şi  cum  atît  de  limpede  ne  spune  Sf.  Apostol 
Pavel,  referitor  la  învierea  morţilor:  „Se  seamănă  trupul  întru  strică¬ 
ciune,  înviază  întru  nestricăciune"  (I.  Corinteni  15,  42 — 43). 

„Miluieşte  zidirea  Ta,  şi  o  curăţeşte  cu  îndurarea  Ta . . într-o 
zicală  bisericească  se  zice:  A  greşi  este  omeneşte,  a  te  întoarce  este 
dumnezeieşte,  a  stărui  în  păcat  este  drăceşte.  „Nu  este  om  pămîntean 
să  nu  greşească,  şi  sfinţii  au  greşit  pe  pămînt.  David  Proorocul  zice:  că 
şi  dreptul  greşeşte  de  şapte  ori  pe  zi".  Cît  au  fost  de  buni:  Noe,  Avraam, 
Lot,  Moise,  David  şi  ei  au  greşit.  Cît  au  fost  de  însufleţiţi  apostolii  şi 
ei  au  greşit,  dar  lucrul  cel  mai  important  este  să  ne  recunoaştem  scăderile 

şi  să  ne  căim  de  păcatele  săvîrşite.  Avînd  dorinţa  de  a  nu  le  mai  săvîrşi, 
luptîndu-ne  de  a  le  lepăda  din  viaţa  noastră.  Cît  de  păcătos  a  fost 
vameşul,  dar  rugăciunea  lui  cu  lacrimi  de  umilinţă  a  fost  bine  primită 
de  Dumnezeu.  Dumnezeu  se  bucură  de  întoarcerea  lui  Zaheu,  a  tîlha- 
rului,  a  Magdalenei  şi  a  tuturor  păcătoşilor  care  se  întorc  cu  lacrimi, 
cu  rugăciune,  cu  smerenie,  cerîndu-şi  iertare  pentru  păcatele  lor. 

„  . . .  Făcîndu-mă  iarăşi  cetăţean  al  raiului44. . . 

Maturizarea  omului,  schimbarea  tuturor  celor  din  jurul  nostru  ne 
face  să  ne  dăm  seama  că  şi  noi  sîntem  schimbători.  Nu  ne  mai  mulţumeşte 
bogăţia,  păcatele;  ni  se  schimbă  prietenii,  ne  vedem  dispreţuiţi  chiar  de 
propriii  noştri  copii,  ne  simţim  străini,  începem  să  regretăm  felul  nos¬ 
tru  de  viaţă  petrecută  în  chip  ruşinos  şi  începe  mustrarea  de  con¬ 
ştiinţă  pentru  toate  cele  înfăptuite.  Intr-o  rugăciune  de  la  Maslu  se 
cere:  „păcatele  tinereţilor  mele  cele  din  neştiinţă  nu  le  pomeni  Doam¬ 
ne44.  Credem  că  de  aceea  a  lăsat  bunul  Dumnezeu  vremea  bătrîneţelor, 
care  încetul  cu  încetul  ne  rupe  de  toate  cele  pămînteşti,  pregătindu-ne 
de  moarte;  de  aceea  bătrînii  devin  cei  mai  evlavioşi. 

Ce  rugăciuni  mai  călduroase  înalţă  omul  decît  atunci  cînd  este 
sfîşiat  de  felurite  dureri,  de  boli,  asupriri,  străinătate  şi  alte  suferinţe?! 
Să  te  rogi  Domnului  ca  să  te  ajute  să  scapi  de  aceste  suferinţe  ajun- 
gînd  în  fericirea  raiului,  unde  nu  este  durere,  nici  suspin,  ci  viaţă  fe¬ 
ricită. 

Căci  omul  oricît  de  decăzut,  nu  pierde  de  tot  pecetea  dumne- 
zeirii,  dorul  după  frumuseţea  cea  dintîi  îl  recheamă  neîncetat  să  se 
ridice,  să  iasă  din  noroiul  păcatelor  şi  să-şi  redobîndească  strălucirea 
pierdută  şi  asemănarea  cu  Făcătorul  său. 

Creştinul  adevărat  trebuie  să  fie  sau  să  devină  mădular  viu  în 
trupul  tainic  al  lui  Hristos,  care  este  Sf.  Biserică,  precum  zice  Sf. 
Apostol  Pavel:  „Voi  sînteţi  trupul  lui  Hristos  şi  mădulare  în  parte44  (I 
Cor.  12,  23).  Legătura  lui  cu  Sf.  Biserică  trebuie  să  fie  aşa  de  strînsă 
şi  plină  de  viaţă,  cum  este  între  viţa  de  vie  şi  mlădiţele  acesteia,  după 
învăţătura  Mîntuitorului:  „Eu  sînt  viţa,  voi  mlădiţele,  iar  mlădiţa  care  nu 
rămîne  în  butuc  nu  poate  aduce  roadă,  ci  se  usucă  şi  se  aruncă  în  foc 
spre  ardere4*. 

Creştinul  adevărat  care  în  viaţa  lui  pămîntească  caută  să  trăiască 
în  Hristos,  după  moarte  va  dobîndi  fericirea  raiului. 

Deci  să  nu  uităm  că  omul  e  cea  mai  aleasă  creatură  a  lui  Dumnezeu, 
avînd  suflet  nemuritor.  Prin  stăruinţa  în  păcat,  omul  se  îndepărtează 
de  izvorul  vieţii  sale  şi  trist  este  pentru  cel  care  se  sfîrşeşte  neîmpăcat  cu 
Dumnezeu.  Bunătatea  lui  Dumnezeu  aşteaptă  întoarcerea  noastră  şi  unde 
s-a  înmulţit  păcatul  se  înmulţeşte  şi  darul.  Ferice  de  cei  care  se  întorc  la 
pocăinţă  cu  lacrimi,  cerînd  iertare  şi  fericirea  raiului! 


Arhim.  Serafim  Man 

CONFERINŢA  PREOŢEASCA  DIN  LUNA  MARTIE  1985 
IN  ARHIEPISCOPIA  SIBIULUI 


Prima  conferinţă  preoţească  din  acest  an  în  Arhiepiscopia  Sibiului  s-a  desfă¬ 
şurat  după  următorul  program:  în  19  III  la  protopopiatele  Sibiu  şi  Rupea,  în  21  III 
la  Mediaş  şi  Făgăraş,  în  26  III  la  protopopiatele  Agnita  şi  Braşov,  iar  în  28  III  1985 
la  protopopiatul  Sf.  Gheorghe. 

Din  încredinţarea  î.  P.  S.  Mitropolit  Antonie  al  Ardealului,  conferinţa  a  fost 
condusă  de  următorii  delegaţi  chiriarhali:  P.  C.  prof.  D.  Abrudan  la  prot.  Sibiu, 
P.  C.  prof.  I.  Mihălţan  la  prot.  Rupea,  P.  C.  prof.  M.  Păcurariu  la  prot.  Mediaş, 
P.  C.  prof.  V.  Mihoc  la  prot.  Făgăraş,  P.  C.  prof.  I.  Floca  la  prot.  Agnita,  P.  C.  rector 
C.  Voicu  la  prot.  Braşov  şi  P.  C.  prof.  I.  Moldovan  la  prot.  Sf.  Gheorghe. 

I.  P.  S.  Mitropolit  Antonie  a  participat  la  conferinţa  de  la  prot.  Braşov,  iar 
P.  S.  Episcop-vicar  Lucian  Făgărăşanul  la  conferinţa  de  la  protopopiatele  Sibiu, 
Făgăraş  şi  Agnita. 

Prezenţa  a  fost  unanimă  la  protopopiatele  Braşov,  Făgăraş  şi  Rupea  şi  cu 
2 — 3  absenţe  din  motive  de  boală  la  celelalte  protopopiate. 

Ca  de  obicei,  la  fiecare  protopopiat  conferinţa  a  fost  precedată  de  Sf.  Litur¬ 
ghie  a  Darurilor  mai  înainte  sfinţite,  la  unele  protopopiate  (Agnita,  Făgăraş  etc.) 
şi  cu  participarea  credincioşilor,  în  cadrul  căreia  scurte  meditaţii  au  rostit  C.  preoţi: 
Gh.  Munteanu  (Mediaş-Centru)  la  protopopiatul  Mediaş,  S.  Săsăujan  (Agnita  II)  la 
protopopiatul  Agnita,  iar  P.  S.  Episcop-vicar  Lucian  la  protopopiatul  Făgăraş. 

Fixată  de  Sf.  Sinod,  tema  conferinţei  a  fost  intitulată:  „ Orientări  şi  perspective 
în  dezvoltarea  economică  şi  socială  a  Patriei  noastre  în  lumina  directivelor  actuale 
ale  forurilor  superioare  de  conducere  a  ţării",  fiind  susţinută  de  următorii  refe¬ 
renţi  principali  şi  coreferenţi:  N.  Criştiu  (Sadu  II),  V.  Bîja  (Poiana  Sibiului  II)  şi 
N.  Brote  (Fîntînele)  —  la  prot.  Sibiului;  I.  Oţetea  (Comana  de  Jos)  şi  Alex.  Şerban 
(Ticuşu  Nou)  la  prot.  Rupea;  I.  Chidu  (Micăsasa)  şi  O.  Fulea  (Şoroştin)  la  prot. 
Mediaş;  I.  Popa  (Săsciori),  N.  Ţeposu  (Hîrseni)  şi  I.  Cioca  (Dridif)  —  la  prot. 
Făgăraş;  I.  Jurca  (Coveş),  I.  Lupescu  (Vărd)  şi  I.  Rebegel  (Ruja)  —  la  prot.  Agnita; 
I.  Popescu  (Prejmer),  D.  Părăianu  (Tohanul  Nou)  şi  A.  Petrişor  (Codlea  II)  —  la 
prot.  Braşov;  I.  Popica  (Brădet-Acriş)  şi  I.  Bunea  (Ghelinţa)  —  la  prot.  Sf.  Gheorghe. 

Atît  referenţii  principali,  cît  şi  coreferenţii  au  făcut  mai  întîi  ample  şi  docu¬ 
mentate  priviri  retrospective  asupra  dezvoltării  ţării  noastre  cu  deosebire  în  ultimii 
douăzeci  de  ani,  precum  şi  expuneri  privitoare  la  coordonatele  dezvoltării  Patriei 
în  viitorii  cinci  ani,  cît  şi  în  deceniul  viitor  (1990 — 2000). 

Referenţii  au  scos  astfel  în  lumină  înfăptuirile  de  pînă  acum  şi  realizările  de 
perspectivă  în  domeniul  economic  şi  social,  cu  exemplificări  din  industrie,  agricul¬ 
tură,  învăţămînt,  ştiinţă,  artă  etc.,  reliefîndu-se  saltul  mare  făcut  înainte  de  către 
ţara  noastră,  situînd-o  în  unele  sectoare  printre  primele  ţări  din  lume. 

Toate  aceste  înfăptuiri,  s-a  arătat  în  referate,  au  reclamat  şi  reclamă  în  conti¬ 
nuare  o  muncă  responsabilă,  de  înaltă  calitate,  domeniu  în  care  şi  preoţimea  îşi 
poate  aduce  un  substanţial  aport,  prin  cultivarea  conştiinţei  morale  a  credincio¬ 
şilor,  a  spiritului  de  economie  şi  combaterea  risipei,  a  tuturor  patimilor  şi  facto¬ 
rilor  care  frînează  progresul  real  al  societăţii.  De  bună  seamă  că  acest  lucru  reclamă 

ca  preotul  însuşi  să  fie  în  primul  rînd  exemplu  de  conştiinciozitate  şi  muncă  stărui¬ 
toare. 

în  cadrul  discuţiilor  care  au  urmat  după  susţinerea  referatelor,  au  luat  cuvîntul 
mulţi  preoţi  la  fiecare  protopopiat,  care,  între  altele,  au  subliniat  necesitatea  unor 
predici  axate  pe  muncă  şi  respectarea  bunului  obştesc  (pr.  I.  Damian  —  Alămor  II) 
prot.  Sibiu),  evidenţiindu-se  în  această  privinţă  porunca  Sf.  Apostol  Pavel:  „Cine 
nu  vrea  să  lucreze  nici  să  nu  mănînce“,  fiind  deci  un  adevărat  păcat  a  hrăni  pe 
cei  ce  pot  şi  nu  vor  să  presteze  o  muncă  constructivă  (Pr.  Mircea  Remus-Augustin, 
prot.  Rupea),  necesitatea  combaterii  cu  tărie  a  alcoolismului,  care  aduce  atîtea 
neajunsuri  la  locurile  de  muncă  şi  în  familii  (pr.  pens.  V.  Boţoman,  prot.  Rupea)  etc. 

S-a  reliefat  totodată  aportul  unor  preoţi  în  înfrumuseţarea  localităţilor  unde 
păstoresc  (pr.  V.  Man  —  Curciu,  prot.  Mediaş),  îndatorirea  noastră  de  a  uni  şi 
armoniza  mereu  munca  cu  rugăciunea  (Ierom.  T.  Părăian  —  M-rea  Brîncoveanu, 
prot.  Făgăraş),  roadele  frumoase  întru  întărirea  sentimentelor  patriotice  care  se 
obţin  prin  organizarea  de  excursii  cu  credincioşii  (pr.  A.  Lepădat  —  Boian,  prot. 
Mediaş;  pr.  I.  Butufei  —  Vama  Buzăului,  prot.  Braşov),  cultivarea  sentimentului 
datoriei,  că  întîi  trebuie  să  dăm  şi  pe  urmă  să  pretindem  de  la  societate  (pr.  I. 
Scutea  —  Retiş;  prot.  Agnita)  etc. 

Delegaţii  chiriarhali  au  adîncit  unele  aspecte  ale  temei  ce  s-a  dezbătut  subli¬ 
niind  capacitatea  de  creaţie  a  poporului  nostru,  care  a  ridicat  şi  ridică,  în  aceşti 
ani,  obiective  atît  de  semnificative  prin  amploarea  şi  complexitatea  lor.  Ei  au  relie¬ 
fat  totodată  că  astfel  de  înfăptuiri,  ca  cele  pe  care  şi  le  propune  ţara  noastră, 
implică  oameni  cu  o  conduită  cu  adevărat  superioară,  că  nu  se  poate  construi  o 
societate  sănătoasă  cu  oameni  plini  de  vicii,  accentuînd  în  această  ordine  de  idei 
necesitatea  unei  planificări  şi  în  domeniul  spiritual,  preocuparea  de  a  creşte  mereu 
şi  pe  plan  sufletesc,  moral,  mai  întîi  noi  ca  slujitori  bisericeşti,  care  sîntem  chemaţi 
să  contribuim  cu  toată  fiinţa  noastră  la  zidirea  lăuntrică  a  credincioşilor  noştri,  a 
societăţii  în  general. 

Este  necesar  deci  ca  preotul  de  astăzi  să  fie  preot  adevărat  în  toate  împreju¬ 
rările  vieţii  —  au  concluzionat  delegaţii  chiriarhali  şi  P.  S.  Episcop  Lucian  Făgă- 
răşanul,  la  protopopiatele  la  care  a  participat. 

Şubliniind  importanţa  conferinţelor  preoţeşti  în  contextul  vieţii  noastre  bise¬ 
riceşti  de  astăzi,  I.  P.  S.  Mitropolit  Antonie  al  Ardealului  a  arătat,  la  sfîrşitul  con¬ 
ferinţei  de  la  prot.  Braşov,  că  preotul  trebuie  să  fie  omul  vremii  sale,  să  cunoască 
toate  problemele  majore  ale  vremii  sale,  străduindu-se  să-şi  aducă  aportul,  de  pe 
poziţiile  sale  şi  cu  mijloacele  sale  specifice,  la  rezolvarea  marilor  probleme  ale 
vremii  sale. 

Pornind  de  la  viaţa  de  obşte  a  primilor  creştini,  cînd  spiritul  dreptăţii  şi  egali¬ 
tăţii  era  extrem  de  viu,  I.  P.  S.  Sa  a  vorbit  despre  noua  ordine  economică  şi  morală, 
care  reprezintă  un  deziderat  major  al  zilelor  noastre,  cînd  decalajele  economice  şi 
sociale  creează  atîtea  neajunsuri  în  lume.  Trebuie  deci  refăcut  echilibrul  în  lume, 
în  acest  sens  aducîndu-se  în  atenţie  anul  jubiliar,  cît  şi  alte  exemple  din  Sf. 
Scriptură. 

în  partea  a  doua  a  cuvîntării,  înalt  Prea  Sfinţia  Sa  a  adus  în  atenţia  preo- 
ţimii  unele  elemente  legate  de  mai  buna  înţelegere  a  temei  şi  a  dat  o  seamă  de 
îndrumări  pe  marginea  acestei  teme,  cît  şi  în  legătură  cu  lucrarea  preoţească  în 
general. 

Arhid.  Gh.  Papuc 


DIN  ACTIVITATEA  EPISCOPIEI  ORTODOXE  ROMANE  ALBA  IULIA 


A.  VIZITE  ECUMENISTE.  In  spiritul  bunelor  relaţii  statornicite  între  chi- 
riarhii  celor  două  Episcopii  ce-şi  au  sediul  în  Alba  Iulia,  în  zile  de  8  ianuarie,  13 
şi  14  februarie  1985  au  avut  loc  întîlniri,  la  sediul  celor  două  Episcopii,  între  P.  S. 
Episcop  Emilian  al  Alba  Iuliei  cu  Excelenţele  Lor  Episcopul  Jakab  Antal  şi 
Episcopul-auxiliar  Balint  Lajos  ai  Episcopiei  Romano-Catolice  de  Alba  Iulia. 

Cu  aceste  prilejuri  au  avut  loc  discuţii  ecumeniste  ce  s-au  desfăşurat  într-o 
atmosferă  frăţească,  creştinească.  P.  S.  Emilian  a  felicitat  pe  Excelenţa  Sa  Jakab 
Antal  pentru  împlinirea,  în  13  februarie,  a  13  ani  de  la  consacrarea  întru  episcop, 
urîndu-i  activitate  rodnică  în  propovăduirea  cuvîntului  lui  Dumnezeu,.  în  slujirea 
patriei  şi  în  propovăduirea  păcii  în  lume.  '  !  ■ ; 

La  aceste  întîlniri  au  participat  de  asemenea  Mons.  Ludovic  Erosi  —  pre- 
pozit  papal,  directorul  Cancelariei  episcopale  şi  Pr.  Bara  Francisc  —  secretarul 
Episcopiei  Romano-Catolice. 

B.  In  zilele  de  19  şi  20  ianuarie  a.  c.,  P.  S.  Episcop  Emilian  al  Alba  Iuliei  a 
primit  pe  Mons.  Dr.  Albert  Rauch  directorul  Institutului  Bisericile  Răsăritului  din 
cadrul  Comisiei  Ecumenice  a  Conferinţei  Episcopilor  Germani,  care  în  drum  spre 
Bulgaria,  a  făcut  o  scurtă  vizită  în  ţara  noastră  şi  la  Alba  Iulia. 

De  fapt  P.  C.  Sa  a  revenit  prin  locuri  şi  printre  oameni  a  căror  limbă  o 
cunoaşte  şi  o  vorbeşte,  nu  numai  cînd  este  în  România  ci  şi  atunci  cînd  are  posi¬ 
bilitatea.  pe  malurile  Dunării,  la  Regensburg,  unde  îşi  are  sediul  acest  Institut. 

In  seara  zilei  de  19  ianuarie  P.  S.  Episcop  Emilian  a  condus  pe  Mons.  Albert 
Rauch  la  Mănăstirea  Rîmeţ  —  veche  vatră  de  spiritualitate  ortodoxă,  admirînd 
vechea  biserică  monument  istoric  cu  inscripţia  de  pe  al  II-lea  strat  de  pictură  ce 
aminteşte  de  numele  arhiepiscopului  Ghelasie,  de  pictorul  de  la  Crişul  Alb  —  Mihu 
şi  de  anul  1377.  cît  şi  noua  biserică,  sora  mai  tînără  a  bisericii  monument  istoric 
ce  se  construieşte  pentru  nevoile  spirituale  ale  vieţuitoarelor  mănăstirii  şi  ale 
pelerinilor  ce  cercetează  mănăstirea. 

în  ziua  de  20  ianuarie  Mons.  Albert  Rauch  a  asistat  la  Sf.  Liturghie  oficiată 
în  paraclisul  mănăstirii,  avînd  posibilitatea  să  admire  aspecte  din  trăirea  şi  spiri¬ 
tualitatea  ortodoxă. 

C.  CURSURI  MISIONARE.  Intre  21—26  ianuarie  şi  11—16  februarie,  a.  c.,  au 
avut  loc  la  Centrul  Eparhial  Alba  Iulia  în  prezenţa  P.  S.  Episcop  Emilian,  prima 
şi  respectiv  a  doua  serie  de  cursuri  misionare  de  scurtă  durată,  cu  participarea  a 
cîte  33  de  preoţi  cursanţi. 

Temele  dezbătute,  pe  lîngă  reîmprospătarea  cunoştinţelor  teologice,  au  avut 
menirea  de  a  găsi  metode  noi  în  pastoraţie  în  vederea  întăririi  credincioşilor  în 
dreapta  credinţă  şi  în  ataşamentul  lor  faţă  de  Biserică  şi  glia  strămoşească. 

In  timpul  cursurilor  s-au  dezbătut  următoarele  teme:  Biserica  (autoritatea  ei 
dumnezeiască);  Mîntuirea  prin  Biserică;  Ierarhia  bisericească;  Misiunea  preoţească 
astăzi;  Sf.  Scriptură  şi  dreapta  ei  interpretare;  Exhatologia  ortodoxă.  False  inter¬ 
pretări  ale  Apocalipsei;  Prăznuirea  Duminicii,  cultul  sfinţilor,  sfînta  cruce,  sfintele 
icoane  şi  temeiuri  pentru  susţinerea  lor;  Cîntarea  în  comun  în  biserică;  Biserica 
Ortodoxă  Română  una  şi  aceiaşi  în  toate  timpurile;  Cultura  teologică  şi  generală  a 
preotului,  factor  de  seamă  în  lucrarea  pastorală;  învăţătura  Bisericii  Ortodoxe 
Române  despre  autoritatea  de  stat. 

P.  S.  Episcop  Emilian  a  îndrumat  preoţii  participanţi  la  aceste  cursuri  să  dea 
dovadă  de  conştiinciozitate  în  slujire,  în  cunoaşterea  învăţăturii  noastre  de  cre¬ 
dinţă,  să  fie  exemplu  semenilor,  să  păstreze  datinile  strămoşeşti  şi  să  se  îngrijească 
de  locaşurile  de  cult. 

Diacon  Horea  Septimiu  Bordean 


CONFERINŢA  PREOŢEASCA  DIN  LUNA  MARTIE  1985 
IN  EPISCOPIA  DE  ALBA  IULIA 


Prima  Conferinţă  preoţească  de  orientare  a  avut  loc  între  5 — 15  martie,  cu 
preoţii  din  cele  opt  protopopiate  ale  Eparhiei  de  Alba  Iulia  după  cum  urmează:  în 
5  martir*  la  protopopiatele  Tg.  Mureş  şi  Miercurea  Ciuc:  în  6  martie  la  protODO- 
piatul  Reghin;  în  7  martie  la  protopopiatul  Luduş;  în  8  martie  la  protopopiatul 
Sighişoara;  în  13  martie  la  protopopiatul  Alba  Iulia;  în  14  martie  la  protopopiatul 
Cîmpeni  şi  în  15  martie  la  protopopiatul  Aiud. 

P.  S.  Episcop  Emilian  a  prezidat  lucrările  de  la  protopopiatele  Alba  Iulia  şi 
Aiud.  iar  la  celelalte  protopopiate  Conferinţele  au  fost  conduse  de  următorii  dele¬ 
gaţi  chiriarhali: 

—  P.  C.  Vicar  administrativ  Toma  Păunescu  ia  protopopiatele  Tg.  Mureş, 
Luduş  şi  Reghin  şi  a  însoţit  pe  P.  S.  Episcop  Emilian  la  protopopiatele  Alba  Iulia 
şi  Aiud; 

—  P.  C.  Consilier  administrativ-bisericesc  Petru  Pleşa,  la  protopopiatul  Cîm- 

peni; 

—  P.  C.  Consilier  economic  pr.  Constantin  Gane  la  protopopiatul  Sighişoara  şi 

—  P.  C.  Inspector  eparhial  Alexandru  Coman  la  protopopiatul  Miercurea  Ciuc. 

Înaintea  lucrărilor  conferinţei  a  avut  loc  slujba  Sfintei  Liturghii  a  Darurilor 
mai  înainte  sfinţite  urmată  de  spovedirea  preoţilor  şi  de  o  meditaţie,  „Despre  postu. 

Tema  Conferinţei  „Orientări  şi  perspective  în  dezvoltarea  economică  şi  socială 
a  patriei  noastre  în  lumina  directivelor  actuale  ale  forurilor  superioare  de  condu¬ 
cere  a  ţării“,  a  fost  prezentată,  în  faţa  preoţimii,  de  următorii  referenţi:  C.  Pr. 
Dumitru  Negrea  de  la  parohia  Ighiu  la  protopopiatul  Alba  Iulia;  C.  Pr.  Gâlea  Emil 
de  la  parohia  Unirea  I  la  protopopiatul  Aiud;  C.  Pr.  Ioan  Oneţiu  de  la  parohia 
Bucium  Poieni  la  protopopiatul  Cîmpeni;  C.  Pr.  Roşea  Ovidiu-Marcel  de  la  parohia 
Moreşti  la  protopopiatul  Tg.  Mureş;  C.  Pr.  Gheorghe  Oltean  de  la  parohia  Zau  de 
Cîmpie  la  protopopiatul  Luduş;  C.  Pr.  Gheorghe  Şincan  de  la  parohia  Frunzeni  la 
protopopiatul  Reghin;  P.  C.  Pr.  Dobre  Adrian  de  la  parohia  Sighişoara  I  la  proto¬ 
popiatul  Sighişoara  şi  C.  Pr.  Vizoli  Grigore  de  la  parohia  Voşlobeni  la  protopopiatul 
Miercurea  Ciuc. 

Pe  marginea  subiectului  au  luat  cuvîntul  şi  au  adus  completări,  65  de  preoţi, 
care  au  arătat  că  dezvoltarea  economică  şi  socială  a  patriei  constituie  un  obiectiv 
permanent  al  Conducerii  ţării  noastre  în  vederea  ridicării  nivelului  de  trai  material 
şi  spiritual  al  poporului,  fapt  ce  se  realizează  numai  prin  îndeplinirea  planului  de 
dezvoltare  economică  şi  socială  a  patriei  ce  angajează  toate  organele  de  stat,  orga¬ 
nizaţiile  de  masă  şi  obşteşti,  inclusiv  cultele  în  efortul  întregului  popor  pentru  mai 
binele  societăţii  în  care  trăim,  pentru  viitorul  fericit  al  ei. 

S-a  arătat  de  vorbitori  că  în  ultimii  douăzeci  de  ani  de  cînd  Domnul  Preşedinte 
Nicolae  Ceauşescu  conduce  cu  înţelepciune  şi  clarviziune  destinele  României,  au 
avut  loc  realizări  de  seamă  în  patria  noastră  în  domeniul  economic,  social,  în 
ştiinţă,  învăţămînt,  cultură,  artă  etc.,  motiv  pentru  care  cu  îndreptăţită  mîndrie 
numim  această  perioadă  plină  de  izbînzi,  „EPOCA  CEAUŞESCU". 

S-a  spus  de  vorbitori  că  Biserica  Ortodoxă  Română  nu  a  fost  indiferentă  sau 
străină  de  mersul  înainte  al  societăţii  noastre.  Ca  şi  în  trecut,  şi  astăzi,  ea  a  dat 
dovadă  de  ataşament  faţă  de  patrie,  sprijinind  realizările  marilor  năzuinţe  ale 
poporului.  Fiind  pentru  popor,  ea  nu  a  avut  alt  drum  decît  drumul  neamului  pe 
care-1  slujea  şi-l  slujeşte.  Dacă  în  vremile  de  restrişte  Biserica  a  mîngîiat  acest 
neam  sprijinind  împlinirea  idealului  de  unitate  naţională  şi  dreptate  socială,  în 
zilele  noastre  ea  se  află  —  prin  mijloacele  şi  acţiunile  ei  specifice  —  alături  de 
întregul  popor  în  munca  constructivă  pentru  bunăstarea  neamului  şi  înflorirea 
patriei. 

S-au  menţionat  care  sînt  orientările  şi  directivele  în  dezvoltarea  economică  şi 
socială  a  patriei  pentru  perioada  1986 — 1990  şi  în  perspectivă  pînă  în  anul  2000,  în 
lumina  hotărîrilor  adoptate  de  forurile  superioare  de  conducere  a  ţării  —  orientări 
avînd  ca  scop  întărirea,  sub  toate  aspectele,  a  independenţei  şi  suveranităţii 
României,  creşterea  rolului  său  internaţional,  urmărindu-se  totodată  bunăstarea  şi 
fericirea  noastră  a  tuturora. 

Hotărîţi  să  ne  aducem  aportul  la  ridicarea  patriei  noastre  pe  noi  trepte  de 
dezvoltare  şi  înflorire,  vorbitorii  au  arătat  că  slujitorii  Sfintelor  Altare  se  unesc  cu 
angajamentul  exprimat  de  întîistătătorul  Bisericii  Ortodoxe  Române,  Prea  Fericitul 
Părinte  Patriarh  Justin,  prin  cuvintele:  „Urmînd  pilda  strămoşilor  noştri,  care 
îngemănau  credinţa  cu  dragostea  de  glia  strămoşească,  rugăciunea  cu  munca  şi 
drepturile  fireşti  cu  datoriile  obşteşti,  ne  vom  strădui  şi  noi  potrivit  cu  nevoile  vre¬ 
murilor  de  acum,  să  ne  facem  părtaşi  la  opera  de  zidire  a  României  celei  noi,  la 
zidirea  României  socialiste,  la  zidirea  României  fericite",  iar  „participarea  cultelor 
are  pentru  noi  semnificaţia  trăirii  aspiraţiilor  tuturor  cetăţenilor  patriei,  înseamnă 
comuniunea  noastră  cu  relaţiile  noastre  socialiste  în  mijlocul  cărora  ne  aflăm". 

P.  S.  Episcop  Emilian  apreciind  buna  desfăşurare  a  Conferinţelor  la  care  a  par¬ 
ticipat  şi  grija  deosebită  cu  care  a  fost  tratat  subiectul,  a  arătat  că  preoţimea  sluji¬ 
toare  a  Bisericii  strămoşeşti  şi  integrată  în  viaţa  statului  actual  trebuie  şi  în  con¬ 
tinuare  să-şi  îndeplinească  atît  îndatoririle  religioase  cît  şi  cele  cetăţeneşti,  slujind 

idealurile  poporului  din  care  fac  parte  nu  numai  din  datorie  patriotică  ci  şi  din 
convingerea  religioasă.  Impletindu-şi  misiunea  sfîntă  fată  de  Biserică  cu  cea  faţă 
de  colectivitate,  cu  exigenţele  şi  nevoile  ei  actuale,  P.  S.  Sa  a  cerut  preoţilor  să 
sprijine  şi  pe  mai  departe  cu  acelaşi  devotament  eforturile  de  plămădire  şi  înfăp¬ 
tuire  a  vieţii  noi  din  patria  noastră,  îndemnindu-i  la  o  pastoraţie  vie,  eficienta,  care 
să  corespundă  cu  spiritul  şi  nevoile  vremii  noastre. 

Fiind  în  ajun  de  alegeri  pentru  deputaţi  în  Marea  Adunare  Naţională,  în  Con¬ 
siliile  şi  Comitetele  judeţene,  orăşeneşti  şi  comunale,  P.  S.  Episcop  Emilian  a  indru- 
mat  pe  cei  prezenţi  să  acorde,  la  17  martie,  voturile  lor  candidaţilor  Frontului 
Democraţiei  şi  Unităţii  Socialiste,  ca  chezăşie  a  împlinirii  năzuinţelor  de  mai  bine 
a  întregului  nostru  popor. 

Diacon  Horea  Septimiu  Bordean 


DIN  VIAŢA  BISERICEASCA  IN  EPARHIA  ORADIEI 


I.  —  Vizitaţii  canonice  şi  sfinţiri  de  biserici 

Vizitaţiile  canonice  pe  care  ierarhul  le  face  în  fiecare  an,  în  tot  cuprinsul 
eparhiei,  sînt  precedate  de  vizitele  pastorale  efectuate  la  bisericde  parohiale  din 
oraşul  de  reşedinţa. 

In  acest  an,  aceste  vizite  au  fost  precedate  şi  ele,  în  prealabil,  de  o  consfă¬ 
tuire  de  lucru  a  ierarhului  cu  toţi  preoţii  de  la  bisericile  parohiale  din  Oradea, 
ţinuta  la  reşedinţa  episcopală,  la  data  de  18  ianuarie  1985,  cu  participarea  cadrelor 
de  conducere  de  la  Centrul  Eparhial.  Scopul  acestei  consfătuiri  a  fost  întocmirea 
unui  program  de  intensificare  şi  dinamizare  a  vieţii  religioase  în  sinul  credincio¬ 
şilor  din  Oradea,  pentru  a-i  face  şi  mai  ataşaţi  Bisericii  strămoşeşti  şi  pentru  a-i 
feri  de  orice  acţiuni  prozelitiste,  prinlr-o  activitate  duhovnicească,  liturgica  şi  de 
pastoraţie  individuală  tot  mai  plină  de  zel  şi  cu  susţinută  perseverenţă  din  partea 
preoţimii  orădene. 

Pentru  o  reuşită  deplină  a  acestei  acţiuni,  ierarhul  însuşi  a  premers,  ca  întot¬ 
deauna,  cu  exemplul  personal,  hotărînd  ca,  în  perioada  de  iarnă,  să  liturghisească, 
pe  rînd,  la  toate  bisericile  parohiale  din  oraşul  de  reşedinţă.  In  rîndurile  ce  ur¬ 
mează,  se  va  relata  despre  aceste  vizite  pastorale  arhiereşti. 

ORADEA-VELENŢA.  —  întîia  vizită  pastorală  a  fost  făcută,  ca  în  toţi  anii, 
credincioşilor  din  Oradea-Velenţa,  dindu-se  atenţia  cuvenită  bisericii  şi  credincio¬ 
şilor  de  aici,  întrucît  aici  a  fost  sediul  vechii  episcopii  a  românilor  ortodocşi  din 
Oradea  şi  Bihor.  In  biserica  cea  mare,  duminică  20  ian.  1985,  ierarhul  —  în  mijlocul 
unui  sobor  de  preoţi  şi  diaconi  şi  în  prezenţa  unui  foarte  mare  număr  de  credin¬ 
cioşi  —  a  săvîrşit  Sf.  Liturghie,  răspunsurile  fiind  date  de  corul  parohial,  dirijat  de 
Emil  Pop. 

Predica  zilei  a  fost  ţinută  de  părintele  vicar  eparhial  Augustin  Lucian. 

La  sfîrşitul  Sf.  Liturghii,  păr.  paroh  Vasile  Stanciu  a  urat  un  însufleţit  cuvînt 
de  bun-venit  P.  S.  Sale,  exprimîndu-i  respectuoase  mulţumiri  pentru  atenţia  deose¬ 
bită  ce  o  acordă  bisericii  şi  credincioşilor  din  cartierul  Velenţa. 

In  cuvîntul  de  învăţătură,  ierarhul  —  mulţumind  pentru  binecuvîntare  —  a 
arătat  că  şi  în  începerea  vizitaţiilor  canonice  nu  se  poate  să  nu  ţină  seama  de 
faptul  că  biserica  din  Velenţa  este  biserica-mamă  a  celorlalte  biserici  din  Oradea 
şi  Bihor.  Totodată,  îşi  exprimă  satisfacţia  că,  întîi  de  toate,  înşişi  credincioşii  de 
aici  şi  păstorii  lor  sufleteşti  îşi  cinstesc,  prin  activitatea  şi  vieţuirea  lor,  această 
situaţie  privilegiată  în  ansamblul  celorlalte  biserici.  Aducînd  cuvinte  de  apreciere  şi 
coriştilor,  ierarhul  ii  îndeamnă  pe  toţi  să  rămînâ  în  continuare  vrednici  fii  ai  Bise¬ 
ricii  strămoşeşti  şi  buni  cetăţeni  ai  Patriei  noastre  dragi. 

ORADEA-OLOSIG.  —  Al  doilea  popas  duhovnicesc  l-a  făcut  ierarhul  în  mij¬ 
locul  credincioşilor  din  parohia  Oradea-Olosig,  liturghisind  duminică,  27  ianua¬ 
rie  1985,  în  biserica  lor  parohială,  înconjurat  de  un  sobor  de  preoţi  şi  diaconi. 
Răspunsurile  au  fost  date  la  unison  de  credincioşi,  îndrumaţi  de  cîntăreţul  Mişian. 

In  cadrul  Sf.  Liturghii,  licenţiatul  în  teologie  Şipoş  Dumitru  a  fost  hirotonit 
întru  diacon.  Predica  zilei  a  fost  rostită  de  păr.  consilier  eparhial  Ioan  Negroiu. 

După  otpustul  Sf.  Liturghii,  păr.  paroh  Dr.  Gheorghe  Liţiu  l-a  bineventat  pe 
chiriarh,  făcîndu-i  cunoscută  dorinţa  credincioşilor  de  a-şi  îmbrăca  biserica  cu  o 
frumoasă  pictură,  subliniind  că  enoriaşii  acestei  biserici  sînt  strîns  ataşaţi  Bisericii 
strămoşeşti  ortodoxe  române  şi  devotaţi  patrioţi. 

Ierarhul,  în  ziditoru-i  cuvînt  de  învăţătură,  a  relevat  rolul  de  seamă  pe  care 
l-a  avut  Biserica  Ortodoxă  în  viaţa  poporului  român  de-a  lungul  istoriei  sale  şi 
despre  îndatorirea  noastră  de  a  râinîne  in  continuare  strîns  uniţi  în  junii  sfin¬ 
telor  altare  străbune,  să  nu  dăm  ascultare  cuvintelor  ispititoare  ale  celor  ce 
doresc  să  ne  împartă  şi  despartă,  pentru  că  aceasta  dăunează  nu  numai  unităţii 
de  credinţă,  ci  şi  unităţii  sufleteşti  a  poporului  nostru.  Luînd  act  cu  satisfacţie  de 
propăşirea  vieţii  religioase,  şi  din  această  parohie,  ierarhul  —  în  încheiere  —  i-a 
felicitat  pe  credincioşi  şi  pe  păstorul  sufletesc  pentru  hotărî rea  ce  au  luat-o  de 
a-şi  împodobi  biserica  cu  o  pictură  după  tradiţia  noastră  românească,  urîndu-le 
succes  deplin. 

ORADEA-VII.  —  Duminică.  3  februarie  1985,  chiriarhul  s-a  aflat  în  mijlocul 
bunilor  credincioşi  din  cartierul  C.  F.  R.  (parohia  Oradea-Vii),  cu  care  prilej 
—  înainte  de  Sf.  Liturghie  —  a  sâvîrşit  slujba  de  binecuvîntare  a  lucrărilor  de 
înnoire  a  bisericii  şi  în  special  a  frumoaselor  icoane  de  pe  frontispiciul  bisericii, 
lucrate  în  mozaic  de  Murano,  reprezentînd  chipurile  Mîntuitorului  Hristos,  Maicii 
Domnului,  Sf.  Ioan  Botezătorul  şi  Sf.  Ierarh  Nicolae  (hramul  acestei  biserici), 
precum  şi  a  celorlalte  ornamente  exterioare,  care  dau  bisericii  o  înfăţişare  de  tot 
atrăgătoare,  la  care  contribuie  neîndoielnic  şi  minunatul  parc  amenajat  în  jurul 
sfîntului  locaş. 

S-a  continuat  apoi  cu  Sf.  Liturghie,  răspunsurile  fiind  date  în  comun  de 
către  mulţimea  credincioşilor  care  au  umplut  biserica  pînâ  la  refuz. 

In  cadrul  Sf.  Liturghii,  diaconul  Şipoş  Dumitru,  licenţiat  în  teologie,  a  fost 
hirotonit  întru  preot  pe  seama  bisericii  din  parohia  Bălaia,  prot.  Oradea.  Predica 
zilei  a  fost  ţinută  de  păr.  consilier  eparhial  Nicolae  Mara. 

La  sfîrşitul  Sf.  Liturghii,  păr.  prot.  Nicolae  Blaga  a  adresat  un  respectuos  şi 
cald  cuvînt  de  bun-venit  P.  S.  Sale  în  mijlocul  unor  credincioşi  jertfelnici  şi  devo¬ 
taţi  Bisericii  strămoşeşti  şi  Patriei  noastre  dragi. 

Apoi  păr.  paroh  Gheorghe  Nemeş  a  făcut  o  dare  de  seamă  asupra  stării 
religioase  din  parohie  şi  asupra  noilor  lucrări  de  înfrumuseţare  exterioară  a  bise¬ 
ricii,  în  cursul  anului  1984,  exprimînd  aleasă  recunoştinţa  P.  S.  Sale  pentru  bună¬ 
voinţa  de  a  fi  venit  să  le  binecuvînteze  osteneala  şi  jertfelnicia. 

în  cuvîntul  de  învăţătură,  ierarhul  a  adus  cuvinte  de  laudă  credincioşilor  din 
trecut  şi  pînă  azi  pentru  jertfelnicia  lor  întru  înălţarea  şi  înfrumuseţarea  acestei 
măreţe  biserici,  o  adevărată  catedrală,  poate  cea  mai  frumoasă  din  Oradea,  împre¬ 
ună  cu  osîrdia  vrednicilor  preoţi  care  au  slujit  şi  ostenit,  în  mod  succesiv  din 
1938,  la  înălţarea  acestei  biserici:  Valeriu  loja,  Gheorghe  Coman,  Martin  Naghi, 
Florian  Horgea  şi  pînă  la  harnicii  preoţi  de  azi  Ilie  Feier,  secretar  eparhial,  şi 
Gheorghe  Nemeş,  parohul  locului.  Ziua  de  azi,  a  spus  vorbitorul,  arată  continui¬ 
tatea  dintre  generaţiile  de  credincioşi  şi  de  slujitori,  preluînd  unii  de  la  alţii 
lucrările,  care  vor  fi  preluate  de  cei  de  mîine,  pentru  că  întotdeauna  va  mai  fi  de 
făcut  ceva,  şi  mai  ales  întru  desăvîrşirea  duhovnicească  a  credincioşilor. 

Felicitîndu-i  pe  credincioşi,  pe  membrii  Consiliului  şi  Comitetului  parohial  şi 
pe  cei  doi  păstori  sufleteşti  pentru  noile  lucrări  de  înfrumuseţarea  bisericii  şi  mai 
ales  pentru  prosperarea  vieţii  duhovniceşti  a  credincioşilor,  prin  osîrdia  slujito¬ 
rilor,  ierarhul  îi  îndeamnă  să  meargă  înainte  pe  acest  drum  sănătos,  căci  aşa  vor  fi 
şi  cetăţeni  devotaţi  ai  Patriei,  tot  mai  conştienţi  în  îndeplinirea  îndatoririlor  lor 
la  locurile  de  muncă  şi  în  familiile  lor. 

ORADEA-IOŞIA.  —  In  cartierul  Ioşia,  unde  funcţionează  două  biserici  orto¬ 
doxe  române,  se  găseşte  cea  mai  compactă  şi  totodată  omogenă  masă  de  credin¬ 
cioşi,  provenită  din  satele  din  zona  de  sud  şi  vest  a  oraşului,  avînd  obiceiuri  şi 
datini  asemănătoare  şi  foarte  ataşaţi  Bisericii  strămoşeşti.  In  mijlocul  acestor  buni 
credincioşi,  a  făcut  un  rodnic  popas  duhovnicesc  P.  S.  Episcop  Vasile,  duminică 
10  febr.  1985,  sâvîrşind  Sf.  Liturghie  în  biserica  „Sf.  Petru  şi  Pavel“,  care  s-a 
dovedit  cu  totul  neîncăpătoare.  La  frumuseţea  slujbei,  a  contribuit  cîntarea  în 
comun  a  credincioşilor.  îndrumaţi  de  cîntăreţul  bisericesc  Petru  Silaghi. 

Predica  zilei  a  fost  ţinută  de  păr.  secretar  eparhial  Ilie  Feier. 

La  sfîrşitul  Sf.  Liturghii,  păr.  paroh  Ioan  Porumb  a  făcut  o  succintă,  dar 
cuprinzătoare  dare  de  seamă  asupra  tăriei  sufleteşti  de  care  dau  dovadă  credin¬ 
cioşii  de  aici  Intru  ataşamentul  lor  la  Biserica  strămoşească,  cu  toate  asalturile 
susţinute  ale  celor  ce  vreau  să-i  atragă  pe  căi  rătăcite.  Urînd  bun-venit  P.  S.  Sale, 
a  raportat  că  se  află  în  faza  finală  reconstrucţia  turnului  celeilalte  biserici  pa¬ 
rohiale  (Sf.  Ier.  Nicolae),  după  care  au  în  proiect  înnoirea  bisericii  în  care  ne  găsim. 

In  bogatu-i  cuvînt  de  învăţătură,  ierarhul  şi-a  exprimat  bucuria  reîntîlnirii 
cu  bunii  credincioşi  din  această  parte  de  oraş,  unde  a  constatat,  la  fiecare  vizită 
pastorală,  paşi  înainte  pe  linia  vieţii  duhovniceşti,  ca  şi  în  realizările  gospodăreşti 
(reconstrucţia  turnului  de  la  cealaltă  biserică),  pentru  care  aduce  cuvinte  de  apre¬ 
ciere  şi  felicitare  credincioşilor  şi  celor  doi  păstori  sufleteşti  (Ioan  Porumb  şi 
Ioan  Popa),  ca  şi  membrilor  Consiliului  şi  Comitetului  parohial  pentru  sprijinul  lor 
neprecupeţit. 

In  continuare,  vorbitorul  a  stăruit  asupra  înţelesului  pericopei  evanghelice  a 
zilei,  despre  întoarcerea  fiului  rătăcit  şi  risipitor  la  casa  părintească.  Şi  noi  avem 
o  casă  părintească  pentru  toţi  credincioşii,  Sf.  Biserică,  a  subliniat  ierarhul.  Aici  se 
cade  să  ne  întîlnim  la  sfintele  slujbe  şi  să  luăm  ajutor  şi  binecuvîntare  de  la  Dum¬ 
nezeu  pentru  desăvîrşirea  vieţii  noastre  religioase,  care  trebuie  să  fie  atît  de  bine 
temeluitâ  incit  nimeni  şi  nimic  să  nu  ne  poată  dezlipi  de  trupul  Bisericii  stră¬ 
moşeşti.  Iar  dacă  se  întimplă  ca,  din  diferite  motive,  să  ajungem  pe  căi  rătăcite, 
să  ştim  că  avem  o  casă  părintească,  a  Părintelui  ceresc,  Sf.  Biserică,  care  ne 
primeşte  din  nou  Ia  sinul  ei,  cu  dragostea  părintească  a  tatălui  din  pilda  fiului  risi¬ 
pitor.  In  încheiere,  vorbitorul  îşi  exprimă  convingerea  că  prin  zelul  pastoral  al 
celor  doi  preoţi,  sprijiniţi  de  membrii  Consiliului  şi  Comitetului  parohial,  nu  se  va 
găsi  nici  unul  dintre  enoriaşii  celor  două  biserici  de  aici  care  să  fie  ademenit  de 
şoapte  înşelătoare,  ci  toţi  vor  sta  neclintiţi  pe  temelia  credinţei  strămoşeşti,  care 
ne-a  ocrotit  fiinţa  naţională  şi  graiul  dulce  românesc.  După  Sf.  Liturghie,  ierarhul 
s-a  dus  la  biserica  Sf.  Ier.  Nicolae  ca  să  vadă  stadiul  lucrărilor  de  reconstrucţie 
a  turnului,  declarîndu-se  mulţumit  de  cele  văzute. 

ORADEA-, ,BUNA-VESTIRE“.  —  In  continuarea  vizitaţiilor  canonice  la  bise¬ 
ricile  din  oraşul  de  reşedinţă,  P.  S.  Episcop  Vasile  a  săvîrşit  Sf.  Liturghie,  dumi¬ 
nică  17  febr.  1985,  în  biserica  parohială  „Buna-Vestire“,  păstorită  cu  bune  roade 
duhovniceşti  de  preoţii  Nicolae  Mara.  consilier  eparhial,  şi  Ioan  Gudea,  parohul 
locului.  Biserica,  cu  minunata-i  pictură,  nu  demult  terminată,  s-a  dovedit  neîncâ- 
pătoare  pentru  mulţimea  credincioşilor  dornici  să  asiste  şi  să  se  roage  bunului 
Dumnezeu  împreună  cu  arhipâstorul  lor.  Prin  glasurile  lor,  au  înfrumuseţat  şi  mai 
mult  sf.  slujbă,  dînd  răspunsurile  liturgice  cu  multă  însufleţire. 

Predica  zilei,  despre  dreapta  Judecată  de  apoi,  a  fost  ţinută  de  păr.  consilier 
eparhial  Nicolae  Mara. 

După  apolisul  Sf.  Liturghii,  păr.  paroh  Ioan  Gudea  l-a  bineventat  pe  chiriarh, 
făcînd  şi  o  prezentare  a  vieţii  religioase  ascendente  a  enoriaşilor,  precum  şi  hotă- 
rîrea  acestora  de  a  efectua  în  curînd  înnoirea  exterioară  a  bisericii. 

„Mulţumim  lui  Dumnezeu  pentru  toate  şi  pururea'4,  după  cuvîntul  Sf.  Ap. 
Pavel,  au  fost  cuvintele  cu  care  şi-a  început  ierarhul  bogatul  şi  ziditorul  cuvînt  de 
învăţătură.  Să-i  mulţumim,  pentru  că  ne-a  ajutat  să  ne  putem  ruga  iarăşi  împre¬ 
ună  şi  pentru  că  v-a  ajutat  să  înfrumuseţaţi  sfîntul  locaş  cu  o  pictură  atît  de 
frumoasă,  dar  mai  ales  că,  prin  aceasta,  v-aţi  înfrumuseţat  şi  sufletele  dv.,  dînd 
dovadă  de  o  credinţă  tare  în  Dumnezeu  şi  de  un  ataşament  tot  mai  hotărît  faţă  de 
Biserica  noastră  strămoşească  ortodoxă  română.  Credinţa  v-aţi  dovedit-o  prin 
fapte  bune,  singurele  —  după  învăţătura  noastră  bisericească  —  care  sînt  în  stare 
să  deschidă,  la  Judecata  de  apoi,  uşile  împărăţiei  celei  cereşti,  după  cum  s-a  putut 
auzi  şi  din  citirea  Sf.  Evanghelii  de  azi.  In  continuare,  referindu-se  la  pericopa 
aceasta  evanghelică,  vorbitorul  combate  învăţăturile  rătăcite  ale  acelora  care  susţin 
că  ei  ştiu  ziua  cînd  va  fi  Judecata  de  apoi. 

în  încheiere,  lăudîndu-i  pentru  jertfelnicie  şi  pentru  frecvenţa  mare  la  sf. 
slujbe  şi  pentru  cîntarea  în  comun,  chiriarhul  îi  îndeamnă  să  stâruiască  a  rămîne 
mereu  pe  temelia  puternică  a  credinţei  strămoşeşti  ortodoxe  române  şi  totodată  să 
sprijine  toate  acţiunile  conducătorilor  ţârii  pentru  progres  şi  pentru  pace  în  lume. 

ORADEA  —  „SF.  TREIME*4.  —  Cei  care  au  beneficiat  de  bucuria  prezenţei 
chiriarhului  în  mijlocul  lor,  în  ultima  duminică  a  lunii  februarie  (24),  au  fost 

bunii  credincioşi  ai  bisericii  „Sf.  Treime"  din  Oradea,  împreunâ  cu  păstorul  lor 
sufletesc,  păr.  paroh  Aurel  Puşcaş.  Deja  de  la  sosirea  înaltului  ierarh,  bisericuţa 
era  aproape  plină  de  credincioşi,  iar  după  aceea  s-a  dovedit  cu  totul  neîncăpătoare. 
Răspunsurile  au  fost  date,  la  unison,  cu  multă  însufleţire  de  către  obştea  credin¬ 
cioşilor,  care  la  timpul  şi  locul  potrivit  au  primit  aprecierile  arhipăstorului. 

Predica  zilei  a  fost  ţinută  de  pâr.  consilier  eparhial  Ioan  Negroiu. 

La  sfîrşitul  Sf.  Liturghii,  pâr.  paroh  a  rostit  un  cald  cuvînt  de  bun  sosit 
chiriarhului,  exprimîndu-i  aleasă  recunoştinţă  pentru  marea  bucurie  ce  o  face 
bunilor  săi  credincioşi  de  a  se  ruga  împreunâ  cu  ei  şi  în  numele  cărora  îl  roagă  de 
pe  acum  ca,  atunci  cînd  va  fi  pictura  gata,  să  binevoiască  a  veni  să  le  sfinţească 
biserica  şi  să  le  binecuvînteze  jertfelnicia  şi  osteneala. 

A  urmat  apoi  cuvîntul  de  învăţătură  al  ierarhului,  care  şi-a  exprimat  dubla 
bucurie  de  a  se  afla  din  nou  în  mijlocul  unor  atît  de  buni  credincioşi.  In  primul 
rînd,  a  spus  că  e  bucuros  pentru  faptul  că  ne  găsim  la  începutul  unui  drum  nou, 
al  Postului  Mare,  cînd  ni  se  dă  posibilitatea  ca  prin  rugăciune  din  ce  în  ce  mai 
fierbinte  şi  prin  înfrînarea  patimilor  şi  prin  înmulţirea  faptelor  bune,  răsărite 
dintr-o  credinţă  dreaptă  şi  adevărată,  să  putem  păşi  din  treaptă  în  treaptă  spre 
desăvîrşirea  pe  care  ne-o  cere  Mîntuitorul  Hristos  („Fiţi  desăvîrşiţi,  precum  şi 
Tatăl  vostru  cel  ceresc  desăvîrşit  este"  —  Mt.  5,  48),  în  vederea  mîntuirii  sufleteşti 
şi  a  fericirii  veşnice. 

In  al  doilea  rînd,  a  spus  ierarhul  că  este  bucuros  că  se  află  într-o  biserică 
înnoită,  aproape  de  sfîrşitul  pictării  ei,  care  —  cînd  va  fi  terminată  —  va  fi  atît  de 
frumoasă  încît  se  va  putea  spune,  împreună  cu  psalmistul:  „In  Casa  măririi  Tale 
stînd,  în  cer  mi  se  pare  a  fi!"  Dar  pe  cît  de  frumoasă  va  fi  ea  atunci,  cel  puţin  pe 
atît  de  frumoase  sînt  de  pe  acum  sufletele  dv.,  a  spus  ierarhul,  pentru  marea  şi 
crescînda  jertfelnicie  şi  dragoste  de  care  daţi  dovadă  faţă  de  Casa  lui  Dumnezeu  şi 
faţă  de  Biserica  strămoşească  ortodoxă  română.  Marele  număr  de  credincioşi  care  o 
frecventează  este  o  confirmare  neîndoielnică  a  celor  afirmate.  E  adevărat  că  bise¬ 
rica  este  mică  faţă  de  celelalte  din  oraş,  dar  ea  are  de  împlinit  aceeaşi  menire  şi 
misiune  ca  şi  cele  mari:  de  a  propovădui  învăţătura  Domnului  Hristos,  de  a  împăr¬ 
tăşi  harul  dumnezeiesc  prin  Sf.  Taine  şi  de  a  conduce  pe  credincioşi  la  mîntuire. 
Dacă  ea  împlineşte  această  menire,  şi  noi  ştim  că  şi-o  împlineşte,  atunci  —  a  spus 
în  încheiere  chiriarhul  —  nu  pot  decît  să  mă  bucur  de  acest  lucru  şi,  odată  cu 
felicitările  pentru  tot  ce  s-a  făcut,  să  vă  îndemn  pe  toţi,  credincioşi  şi  păstor 
sufletesc,  să  mergeţi  pe  drumul  bun  pe  care  vi  l-aţi  croit. 

II.  —  Cursuri  de  îndrumare  misionară 

In  aplicarea  măsurilor  preconizate  şi  luate  de  Sf.  Sinod  pentru  dinamizarea 
vieţii  misionare  şi  pastorale  în  parohiile  din  întreaga  Patriarhie,  s-au  ţinut  la  sediul 
Centrului  Eparhial,  sub  îndrumarea  şi  supravegherea  directă  a  chiriarhului,  noi 
cursuri  intensive  de  îndrumare  misionară  şi  pastorală,  de  scurtă  durată,  cu  două 
serii  de  preoţi.  Prima  serie  a  fost  formată  din  31  de  preoţi  din  parohiile  protopo¬ 
piatelor  Satu-Mare  şi  Cărei,  iar  a  doua  serie  din  30  de  preoţi  din  protopopiatele 
Zalău  şi  Simleul-Silvaniei,  cursurile  ţinîndu-se  între  11 — 16  febr.  1985,  respectiv 
18—23  febr.  1985. 

Lecţiile  au  fost  ţinute  de  P.  S.  Episcop  Vasile  şi  de  unele  cadre  din  conducerea 
Centrului  Eparhial,  ca  şi  de  preoţi  din  oraşul  de  reşedinţă,  dar  contribuţia  cea  mai 
mare  şi  însemnată  au  avut-o,  alături  de  chiriarh,  cei  doi  profesori  de  la  Institutul 
teologic  universitar  din  Sibiu,  P.  C.  păr.  Ioan  Mihâlţan,  la  seria  I,  şi  P.  C.  Ilie 
Moldovan,  la  seria  a  Il-a,  invitaţi  de  ierarh.  Participanţii  la  asemenea  cursuri  s-au 
declarat  satisfăcuţi  subliniind  că  ele  sînt  foarte  utile  şi  necesare,  preoţii  avînd 
posibilitatea  să-şi  împărtăşească  reciproc  şi  din  experienţa  pastorală  proprie. 


III.  —  Şedinţe  administrative 

Consfătuire  de  lucru  cu  protopopii.  —  La  data  de  22  ian.  1985,  a  avut  loc  la 
Centrul  Eparhial,  sub  conducerea  P.  S.  Episcop  Vasile,  o  consfătuire  de  lucru  cu 
protopopii  din  eparhie  şi  cu  responsabilii  de  secţii  de  la  Centrul  Eparhial,  în  cadrul 
căreia  s-a  făcut  o  retrospectivă  asupra  activităţii  din  anul  1984  şi  s-au  trasat  liniile 

activităţii  de  perspectivă  pe  anul  1985.  Protopopii  au  făcut  dări  de  seamă  asupra 
stării  religioase  şi  social-obşteşti,  precum  şi  asupra  realizărilor  gospodăreşti  din 
parohii,  relevînd  părţile  pozitive  şi  negative,  precum  şi  modalităţile  de  rezolvare 
ale  unor  deficienţe  şi  dificultăţi.  Responsabilii  de  secţii  de  la  Centrul  Eparhial 
au  făcut  diferite  comunicări  pentru  buna  desfăşurare  a  activităţii  în  eparhie. 

Chiriarhul,  în  cuvintul  său,  a  îndrumat  pe  protopopii  ca  să  supravegheze  în¬ 
deaproape  activitatea  pastorală  a  preoţilor,  aceştia  trebuind  să  urmărească  trei 
obiective  în  pastoraţie:  L  o  activitate  misionară  mai  vie  şi  mai  susţinută  de  pro- 
povâduire  a  dreptei  credinţe  pentru  a-i  face  pe  credincioşi  tot  mai  ataşaţi  de 
Biserica  strămoşească  şi  spre  a-i  apăra  şi  feri  de  orice  fel  de  prozelitism;  2.  dato¬ 
ria  de  a  se  afla  permanent  acolo  unde  se  aduce  vreo  contribuţie  la  întărirea  şi 
promovarea  păcii  între  oameni  şi  popoare  şi  3.  participarea  activă  la  acţiunile 
de  folos  obştesc,  pe  linie  cetăţeneascâ-patriotică  şi  de  buni  gospodari,  acasă  şi 
la  biserică.  în  încheiere,  ierarhul  i-a  felicitat  pe  participanţi  de  modul  cum  îşi 
îndeplinesc  îndatoririle,  urîndu-le  succes  şi  spor  în  activitatea  de  pe  anul  1985. 

Adunarea  generală  a  C.  A.  R.  a  clerului  din  Eparhia  Oradiei  a  avut  loc  la  data 
de  21  febr.  1985,  în  prezenţa  P.  S.  Episcop  Vasile.  S-a  făcut  darea  de  seamă  a 
activităţii  pe  anul  1984,  aprobîndu-se  contul  de  gestiune  pe  acel  an,  şi  s-a  pre¬ 
zentat  planul  de  activitate  pe  anul  1985,  votîndu-se  bugetul  pe  acest  an.  Cu  acest 
prilej  s-a  ales  un  nou  comitet  de  conducere,  avîndu-1  ca  preşedinte  pe  păr.  Liviu 
Goia. 

Chiriarhul  a  dat  îndrumări  adecvate  pentru  bunul  mers  al  lucrărilor,  în 
cadrul  Casei  de  Ajutor  Reciproc  a  clerului  din  Eparhia  Oradiei. 


Diacon  Dr.  Teodor  Savu 


Din  relaţiile  externe  bisericeşti 


SESIUNEA  1985  A  PREZIDIULUI  ŞI  COMITETULUI  CONSULTATIV 
AL  CONFERINŢEI  BISERICILOR  EUROPENE 


între  24 — 27  aprilie  1985  au  avut  loc  la  Sofia  lucrările  Sesiunii  1985  a  Pre¬ 
zidiului  şi  Comitetului  Consultativ  al  Conferinţei  Bisericilor  Europene.  Au  parti¬ 
cipat  membrii  Prezidiului :  î.  P.  S.  Alexy,  Metropolit  de  Tallinn  şi  Estonia  (U.R.S.S.), 
Andre  Appel  (Franţa),  Dr.  Gerhard  Heintze  (R.  F.  G.),  P.  S.  Episcop  Jeremia  de 
Sassima  în  locul  î.  P.  S.  Mitropolit  Chrysostomos  de  Myra,  Dr.  Werner  Krusche 
(R.  D.  G.),  Dr.  R.  J.  Mooi  (Olanda),  Episcop  Patrick  C.  Rodger,  de  Oxford  (Anglia). 

Membrii  Comitetului  Consultativ:  I.  P.  S.  Mitropolit  Antonie  al  Transilvaniei 
(România),  Prof.  Peter  Wilhelm  Bockman  (Norvegia),  D-na  Inga-Brita  Castren 
(Finlanda),  D-na  Marjolaine  Chevallier  (Franţa),  Rev.  Edward  Czajko  —  în  locul 
superintendentului  Adam  Kuczma  (Cehoslovacia),  Pastor  Benjamin  Fedichkin 
(U.  R.  S.  S.),  Synodalsenior  Dr.  Miloslav  Hajek  (Cehoslovacia),  Episcop  Armin  Har¬ 
ţei  (R.  D.  G.),  î.  P.  S.  Arhiepiscop  Iriney  de  Vienna  şi  Austria  (U.  R.  S.  S.),  Pastor 
Jean-Pierre  Jornod  (Elveţia),  Episcop  Hans-Gernot  Jung  (R.  F.  G.),  Prof.  Konstan- 
tin  Komarov  (U.  R.  S.  S.),  Episcop  Attila  Kovâcs  (Ungaria),  OKR  Klaus  Kremkau 
(R.  F.  G.),  D-na  Prof.  Dr.  Fairy  von  Lilienfeld  (R.  F.  G),  Rektor  Wilhelm  Nausner 
(Austria),  Dr.  Alexandros  Papaderos  (Grecia),  Pastor  Rui  A.  Rodrigues  (Portu¬ 
galia),  Dr.  Duncan  Schaw  (Anglia),  Dr.  W.  Peter  Stephens  (Anglia),  I.  P.  S.  Mitro¬ 
polit  Teoctist  al  Moldovei  şi  Sucevei  (România),  Prof.  J.  Veenhof  (Olanda). 

Consultanţi:  Mgr.  Jean-Frangois  Arrighi  —  Secretariatul  pentru  Unitatea 
Creştină,  Roma,  I.  P.  S.  Metropolit  Chrysostomos  de  Peristerion  (Grecia),  D-l  John 
Dean  —  United  Bible  Societies  (Anglia),  D-l  Jean  Fischer  (Elveţia),  reprezentînd 
Conferinţa  Bisericilor  Protestante  din  Ţările  latine  ale  Europei,  D-na  Nicole  Fischer, 
Preşedinta  Comitetului  pentru  pregătirea  Adunării  Generale  (a  IX-a),  Dr.  Ivo 
Fiirer  —  Consilium  Conferentiarum  Episcopalium  Europae,  secretar  (Elveţia),  D-l 
Uffe  Gjerding  —  reprezentant  al  Consiliului  Ecumenic  al  Bisericilor  din  R.  F.  G., 
Rev.  Lâszld  Păli  —  Ecumenical  Youth  Council  in  Europe  (Ungaria).  D-na  Judit 
Pasztor  —  Ecumenical  Forum  of  European  Christian  Wamen  (Ungaria),  Rev.  Jan 
Slamp  —  Consultative  Committee  on  Islam  in  Europe  (Olanda). 

Funcţionarii  de  la  Geneva  ai  Conferinţei  Bisericilor  Europene:  D-ra  Regula 
Grunder,  secretară  (Elveţia),  Prof.  Dumitru  Popescu,  Director  de  studii  (România), 
Mr.  Hans  Schmocker,  contabil  (Elveţia),  D-ra  Ada  Silenzi,  secretară  (Italia),  Dr. 
Theo  Tschuy,  director  comisia  Drepturile  omului  (Elveţia),  Dr.  Glen  Garfield  Wil¬ 
liams,  secretar  general  (Anglia). 

Au  mai  participat,  în  afară  de  D-l  Jean  Fischer,  încă  trei  candidaţi  la  postul 
de  secretar  general  al  Conferinţei  Bisericilor  Europene,  domnii:  Martin  Conway 
(Anglia),  Rev.  Jaakko  Launikari  (Finlanda),  OKR  Dr.  Helmut  Zeddies  (R.  D.  G.). 

Au  mai  luat  parte  în  calitate  de  oaspeţi: 

î.  P.  S.  Mitropolit  Pangratie  de  Stara  Zagora  (Bulgaria),  I.  P.  S.  Mitropolit  Fila- 
ret  de  Vidin  (Bulgaria),  Prof.  Totyu  Koev  (Bulgaria),  Assoc.  Prof.  Slavcio  Valcha- 
nov  (Bulgaria),  Episcop  Metodie  Dimitrov  Stratiev  —  Romano-Catolic  (Bulgaria), 
Rev.  Franz  Nonov  Tobiev,  Romano-Catolic  (Bulgaria),  Pastor  Dimko  Mitev  Zhe- 
lev  —  Penticostal  (Bulgaria),  Pastor  Ştefan  Maximov,  Adventist  de  ziua  a  şaptea 

(Bulgaria),  Pastor  Pavel  Ivanov  —  Preşedintele  Uniunii  Bisericilor  Congregaţio- 
naliste  Evanghelice  (Bulgaria). 

Biserica  Ortodoxă  Bulgară  a  pus  la  dispoziţia  Conferinţei  un  număr  de  per¬ 
soane  menite  a  fi  de  ajutor  în  sala  de  şedinţe,  la  masă,  în  deplasări:  Arhim.  Neo- 
phit,  D-l  Rangel  Rangelov,  D-l  Peter  Petrov,  D-l  Ştefan  Popov,  D-l  Svetoslav  Pipe- 
rov,  D-l  Alexander  Gospodinov. 

Lucrările  au  fost  prezidate  de  Pastorul  Dr.  Andre  Appel  (Preşedintele  Bise¬ 
ricilor  protestante  din  Alsacia,  Strasbourg),  care,  în  cuvîntul  de  deschidere,  a 
evocat  condiţiile  în  care  s-a  ajuns  la  propunerea  de  a  nu  se  mai  prelungi  man¬ 
datul  actualului  secretar  general  al  Conferinţei,  Dr.  Glen  Garfield  Williams,  din¬ 
colo  de  a  IX-a  Adunare  Generală  din  1986.  Cu  toate  că  au  apărut  unele  divergenţe 
cu  privire  la  timpul  şi  modul  retragerii  Dr.  Williams,  datorită  unor  neînţelegeri 
şi,  poate,  oboselii,  Dr.  Appel  a  recomandat  închiderea  incidentului,  rămînînd  ca 
procedura  retragerii  la  pensie  să  fie  stabilită  acum  la  Sofia.  în  felul  acesta  s-a 
răspuns,  indirect,  şi  acelor  Biserici  care  ceruseră  ca  Dr.  Williams  să  rămînă  în 
postul  său  pînă  în  1988.  Recomandarea  Dr.  Appel  cu  privire  la  procedură,  n-a 
lăsat  nici  un  loc  amînârii  retragerii  pînă  în  1988.  Procedura  avea  în  vedere  doar 
felul  cum  i  se  vor  calcula  şi  plăti  doctorului  Williams  drepturile  la  pensie. 

Oprindu-se  asupra  faptului  că  în  anul  acesta,  1985,  sărbătorim  40  de  ani  de 
la  încheierea  celui  de-al  doilea  război  mondial,  Dr.  Appel  a  spus  că  pentru  creştini 
şi  pentru  Bisericile  din  Europa  problema  este:  „Ce  au  de  spus  cu  acest  prilej, 
într-un  fel,  toţi  am  fost  implicaţi  în  al  doilea  război  mondial.  Privind  înapoi,  ce 
avem  de  învăţat  de  la  o  asemenea  perioadă  tragică?  Şi  cum  putem  noi  contribui 
la  instaurarea  unei  păci  mai  trainice?"  In  continuare,  Dr.  Appel  a  exprimat  teama 
faţă  de  repetarea  unor  asemenea  catastrofe  şi  perioade  ca  cea  hitleristâ,  care  modi¬ 
fică  însăşi  fiinţa  omenească,  făcînd-o  capabilă  de  a  săvîrşi  orori  inimaginabile,  con- 
diţionînd-o  pentru  a  face  răul.  Oamenii  au  dovedit  că  pot  fi  mai  răi  decît  ani¬ 
malele,  cînd  sînt  puşi  în  condiţii  de  viaţă  ca  cele  din  Germania  lui  Hitler.  El 
a  menţionat  însă  şi  faptul  că  şi  după  război,  în  unele  părţi  ale  lumii  se  mai  face 
apel  la  tortură,  că  se  înmulţesc  teroriştii,  ceea  ce  e  în  măsură  să  alarmeze  ome¬ 
nirea  şi  s-o  determine  să  treacă  la  măsuri  de  apărare  şi  îndreptare. 

Referindu-se  la  tensiunile  existente  în  Europa  şi  după  40  de  ani  de  la  în¬ 
cheierea  războiului,  vorbitorul  a  pledat  pentru  o  mişcare  de  reconciliere  şi,  în 
această  privinţă,  a  invitat  Bisericile  să  se  facă  instrumente  ale  acestei  necesare 
reconcilieri  între  oameni  şi  naţiuni.  Conferinţa  Bisericilor  Europene  a  jucat  un 
rol  important  în  această  privinţă,  în  anii  ce  au  trecut;  ea  trebuie  să-şi  reinten- 
sifice  eforturile  spre  împiedicarea  violenţei,  a  exploatării,  a  intereselor  limitate  şi 
ale  marilor  puteri  şi,  în  special,  spre  împiedicarea  războiului. 

Viitoarea  Adunare  Generală  a  Conferinţei  Bisericilor  Europene  (Sterling,  Sco¬ 
ţia  septembrie  1986)  va  trebui  să  elaboreze  şi  să  propună,  în  această  privinţă, 
măsuri  concrete,  la  care  să  ceară  adeziunea  tuturor  Bisericilor  Europei.  E  drept 
că  Europa  nu  mai  este  cea  din  1945,  că  s-au  făcut  mari  progrese  economice,  dar 
din  cauza  tensiunilor  politice  şi  economice  ea  mai  trăieşte  încă  în  frică  şi  incer¬ 
titudine.  Pe  teritoriul  Europei  s-au  instalat  şi  se  instalează  mereu  rachete  care 
nu  sînt  semne  de  pace  şi  speranţă. 

Evitînd  tonul  prea  pesimist,  Dr.  Appel  a  arătat  că  sînt  totuşi  şi  motive  de 
speranţă,  cum  sînt  mişcările  pentru  pace  şi  ceea  ce  se  întreprinde  în  anul  acesta, 
în  special  în  cadrul  „Anului  internaţional  al  Tineretului**,  încercîndu-se  a  se  mări 
contactele  între  tineri  şi  a  se  angaja  tînâra  generaţie  în  idealuri  constructive  şi 
împotriva  războiului.  Vorbitorul  a  amintit  şi  faptul  că  anul  1985  este  de  asemenea 
şi  „Anul  Muzicii",  aniversîndu-se  creatori  precum  Schiitz,  Bach  şi  Hăndel. 

Ascultat  cu  mult  interes,  discursul  de  deschidere  a  lucrărilor  a  fost  apreciat 
ca  fiind  foarte  realist  şi  constructiv.  Evocarea  „Anului  Muzicii"  i-a  făcut  pe  toţi 
cei  prezenţi  să  se  gîndeascâ  la  fericirea  de  a  trăi  în  ritmul  muzicii,  într-o  lume 
armonică,  a  frumuseţii  şi  a  păcii.  Muzica  bombelor  e  tot  ce  poate  fi  mai  inuman, 
o  dovadă  de  înapoiere  şi  regres,  tocmai  în  veacul  în  care  se  vorbeşte  tot  mai 
mult  de  progres  şi  de  omenie. 

Ca  de  obicei  la  astfel  de  lucrări,  a  urmat  raportul  Secretarului  General  G. 
G.  Williams.  Acesta  a  început  prin  a  mulţumi  Bisericii  Ortodoxe  Bulgare  pentru 
ospitalitate  şi  pentru  bunăvoinţa  de  a  găzdui  Conferinţa  Bisericilor  Europene.  A 
remarcat  şi  faptul  că  în  1985  se  împlinesc  zece  ani  de  la  intrarea  Bisericii  Bulgare 

ca  membră  în  Conferinţă.  In  intervalul  de  la  ultima  întrunire  (Les  Avants,  Elveţia, 
1984)  pînă  astăzi,  unul  din  membrii  Comitetului  Consultativ,  Dr.  Walter  Sigrist, 
preşedinte  al  Federaţiei  Bisericilor  Protestante  din  Elveţia,  a  trecut  la  Domnul. 
(S-a  păstrat  un  moment  de  reculegere.)  In  locul  său  a  fost  recomandat  succesorul 
în  funcţie,  D-l  Jean-Pierre  Jornod.  Secretarul  General  a  făcut  o  scurtă  prezentare 
a  celor  doi. 

în  cadrul  aniversărilor,  în  afară  de  acelea  menţionate  de  Dr.  Appel,  Dr.  Wil¬ 
liams  a  amintit  împlinirea  a  10  ani  de  la  semnarea  Actului  Final  de  la  Helsinki, 
arătînd  ce  răspunderi  revin  Bisericilor  din  Europa  în  vederea  instrumentării  hotă- 
rîrilor  asumate  acum  zece  ani  de  aproape  toate  naţiunile  Europei,  Statele  Unite 
şi  Canada. 

A  făcut  apoi  o  trecere  în  revistă  a  activităţii  Conferinţei  Bisericilor  Europene 
în  decurs  de  un  an  de  la  ultima  întîlnire,  remarcînd  îndeosebi  munca  secreta¬ 
riatului  pentru  studii,  condus  de  pr.  prof.  Dumitru  Popescu,  din  România.  O  atenţie 
deosebită  a  acordat  documentului  ecumenic  B.  E.  M.  (Botez,  Euharistie,  Preoţie)  şi 
felului  cum  se  lucrează  în  Europa  pentru  grăbirea  procesului  de  analiză  şi  recep- 
ţionare. 

O  bună  parte  din  Raport  s-a  ocupat  de  stadiul  pregătirilor  pentru  a  IX-a 
Adunare  Generală. 

In  încheierea  cuvîntârii,  Dr.  G.  G.  Williams,  ieşind  din  textul  propriu-zis  al 
Raportului,  s-a  referit,  ca  şi  Dr.  Appel,  la  circumstanţele  în  care  s-a  ajuns  la  pen¬ 
sionarea  sa  şi,  mai  ales,  la  modalitatea  în  care  i-a  fost  propusă.  I-a  acuzat  pe  cei 
care  l-au  silit  să  se  retragă  —  toţi  aparţinînd  Bisericilor  din  Occident  —  că  n-au 
procedat  onest,  că  nu  l-au  consultat,  că  au  stricat  unitatea  Conferinţei  şi  că  l-au 
rănit  profund.  După  mai  mult  de  20  de  ani  de  slujire  a  Conferinţei,  nu  merita 

acest  tratament.  înţelege  insă  că  —  aşa  cum  a  explicat  Dr.  Appel  —  lucrurile 

n-au  fost  anume  puse  la  cale,  ci  s-au  desfăşurat  grăbit  şi  fără  suficientă  analiză, 

datorită  şi  oboselii  celor  în  cauză  în  momentul  cînd  au  luat  decizia.  Salută  refa¬ 

cerea  spiritului  de  unitate  şi  înţelegere,  şi  îşi  exprimă  speranţa  că  pacea  şi  obiec¬ 
tivitatea  vor  domni  din  nou. 

Raportul,  ca  şi  partea  aceasta  finală,  au  fost  primite  cu  satisfacţie  de  cei 
prezenţi,  ceea  ce  a  făcut  ca  lucrările  să  se  desfăşoare  în  continuare  fără  alte  inci¬ 
dente,  deşi  nu  cu  totul  degajate  de  anumite  contradicţii,  mai  ales  în  legătură  cu 
alegerea  noului  secretar-general  care  urmează  să-şi  preia  funcţia  după  a  IX-a 
Adunare  Generală. 

Alegerea  noului  secretar  general  a  căpătat  astfel  prioritate  pe  agenda  lucră¬ 
rilor.  Comitetul  de  propuneri  —  din  care  a  făcut  parte  şi  Mitropolitul  Antonie 
Plămădeală  al  Ardealului  —  şi-a  încheiat  dezbaterile  în  ziua  de  23  aprilie,  la 
Sofia,  după  ce  a  stat  de  vorbă  cu  14  din  cei  19  candidaţi,  care  fuseseră  selecţionaţi 
în  primăvară  la  şedinţa  din  oraşul  St.  Albans,  Anglia.  Aceştia  4  au  fost:  Martin 
Conway  (Anglia),  Jean  Fischer  (Elveţia),  Iakko  Launikari  (Finlanda)  şi  Helmut 
Zeddies  (R.  D.  G.).  Comitetul  de  numiri  a  hotârît,  la  propunerea  delegatului  român, 
de  a  fi  selecţionat  dintre  cei  patru,  Dr.  Jean  Fischer,  pentru  următoarele  motive: 

—  A  dovedit  foarte  de  timpuriu  în  viaţa  sa  ataşament  faţă  de  Biserică,  fiind 
timp  de  8  ani  misionar  în  Africa; 

—  A  fost  timp  de  19  ani  director  al  CICARWS-ului  (Comitetul  pentru  în- 
tr-ajutorare  a  Bisericilor)  din  cadrul  Consiliului  Ecumenic  al  Bisericilor; 

—  A  ajutat  Bisericile  sărace  din  Europa,  mai  ales  pe  cele  din  zone  masiv 
catolice  din  sudul  Europei; 

—  A  ajutat  ţările  din  Est  cu  prilejul  calamităţilor  suferite  de  pe  urma  inun¬ 
daţiilor  şi  a  cutremurului.  în  România  a  aprobat  programe  de  cîteva  milioane  de 
dolari,  pentru  şcoli,  spitale  ş.  a. 

—  înţelege  problemele  Estului  şi  pe  cele  ale  Vestului  şi  se  manifestă  ca  un 
om  de  echilibru  şi  dialog; 

—  Vorbeşte  fluent  trei  limbi:  engleza,  franceza  şi  germana. 

Acestea  şi  alte  calităţi  personale  l-au  impus  drept  candidat,  în  cele  din  urmă 
unic,  la  postul  de  Secretar  general  al  Conferinţei  Bisericilor  Europene. 

Raportul  Comisiei  de  propuneri  a  fost  prezentat  în  plenara  Conferinţei  şi  după 
cîteva  ore  de  dezbateri  a  fost  pus  la  vot.  Dr.  Jean-Fischer  a  obţinut  mai  mult  de 
două  treimi  din  voturi  şi  a  fost  astfel  proclamat  ales. 

După  tratative  în  Comitetul  de  personal  şi  în  Comitetul  financiar  al  Con¬ 
ferinţei,  s-a  convenit  ca  ceremonia  de  luare  de  rămas  bun  de  la  G.  Williams  şi  de 
intimpinare  a  lui  Jean  Fischer  să  aibă  loc  în  cursul  celei  de  a  IX-a  Adunări  Gene¬ 
rale  la  Universitatea  Sterling,  în  Scoţia,  în  anul  1986.  Predarea-primirea  propriu 
zisă  se  va  face  însă  în  cursul  lunii  ianuarie  1987,  la  Geneva.  Jean  Fischer  va  intra 
efectiv  in  funcţie  la  1  ianuarie  1987,  iar  Glen  Garfield  Williams  va  trece  la  pensie 
la  31  ianuarie  1987. 

Tot  in  legătură  cu  problemele  de  personal  s-a  cerut  şi  prelungirea  angajării 
ca  secretar  de  studii  a  preotului  Dumitru  Popescu,  aprobindu-i-se  prelungirea  plnă 
la  sfirşitul  anului  1987.  S-au  prelungit  şi  angajările  celorlalţi  funcţionari:  Ada 
Silenzi,  Hans  Schmocker  şi  Theo  Tschuy. 

Printre  alte  probleme  discutate  a  fost  şi  aceea  a  dorinţei  unor  Biserici  de  a 
se  afilia  Conferinţa  Bisericilor  Europene  la  o  organizaţie  bisericească  occidentală, 
care  funcţionează  pe  lingă  Piaţa  comună  şi  parlamentul  european  de  la  Bruxelles. 
Delegaţia  Bisericii  noastre  s-a  opus  întotdeauna  acestor  încercări.  De  data  aceasta 
problema  s-a  încheiat,  după  discuţii  adesea  dramatice.  S-a  ajuns  la  o  înţelegere, 
votîndu-se  o  rezoluţie  potrivit  căreia  problemele  Bisericilor  din  ţările  Comunităţii 
Europene  vor  fi  transmise  Conferinţei  Bisericilor  protestante  din  sudul  Europei 
şi  E.  E.C.C.  S.  (Comitetului  ecumenic  european  pentru  Biserică  şi  Societate)  de  la 
Bruxelles.  Acestea  vor  putea  informa  Conferinţa  Bisericilor  Europene  asupra  unora 
din  probleme,  atunci  cînd  vor  socoti  că  e  necesar  şi  util,  în  vederea  soluţionării  lor 
in  comun. 

In  faţa  Prezidiului  şi  a  Comitetului  Consultativ  a  prezentat  un  larg  Raport 
directorul  de  studii,  prof.  pr.  dr.  Dumitru  Popescu,  arătînd  cite  întruniri  a  organi¬ 
zat  şi  cu  ce  teme.  Activitatea  de  studii  s-a  orientat  în  special  în  analizarea  de  către 
Biserici  a  Documentului  de  la  Lima,  B.  E.  M.  (Botez,  Euharistie,  Preoţie).  Au  fost 
organizate  două  colocvii  in  1984  (Bucureşti,  România  şi  Iserholm  (R.  F.  G.)  şi  alte 
două  în  1985,  la  Gorlitz  (R.  D.  G.)  şi  Croydon  (Anglia).  Rezultatele  se  anunţă  a  fi 
satisfăcătoare,  dar  procesul  de  recepţie  e  încă  în  curs. 

Profesorul  Popescu  a  prezentat  apoi  stadiul  pregătirilor  în  vederea  celei  de  a 
IX-a  Adunări  Generale  din  punctul  de  vedere  al  pregătirilor  teologice.  A  arătat 
că  a  pregătit  textul  unei  cărţi  ce  va  fi  distribuită  participanţilor  şi  a  rînduit, 
împreună  cu  Comitetul  de  pregătire ,  temele  principale,  secundare,  şi  temele  stu¬ 
diilor  biblice,  potrivit  cu  tema  generală:  SLAVA  LUI  DUMNEZEU  —  PACE  PE 
PAMlNT. 

In  legătură  cu  cartea  au  avut  loc  discuţii  largi,  fiind  mai  ales  dorită  a  fi 
aconfesională,  simplă  şi  mobilizatoare.  A  luat  cuvîntul  şi  reprezentantul  Bisericii 
Ortodoxe  Române,  Antonie  Plămădeală,  care  a  spus  printre  altele: 

„Textul  aşa  cum  ne  este  prezentat,  este  un  foarte  bun  început  şi  nu-i  trebuie 
mult  spre  a  fi  desăvîrşit.  Din  intervenţiile  de  pînă  acum  a  reieşit  că  fiecare  con¬ 
fesiune  doreşte  să-şi  regăsească  în  broşură  teologia  şi  tradiţia  sa.  S-a  obiectat  de 

pildă  că  nu  se  vede  deloc  tradiţia  reformată.  Eu  aş  zice  că  nici  nu  se  poate  ca 

fiecare  confesiune  să  se  regăsească  şi  nici  nu  trebuie  să  fie  aşa.  Dacă  dorim  aşa 

ceva  trebuie  să  facem  capitole  confesionale.  Şi  cîte  ne-ar  trebui!  Părerea  mea  e 
că  broşura  trebuie  să  rămînă  . . .  creştină,  cu  o  teologie  de  consens,  deasupra  deose¬ 
birilor  confesionale.  Evident  că  nu  trebuie  să  existe  nici  o  urmă  de  critică 
împotriva  vreuneia  din  tradiţii  sau  a  unor  idei  teologice.  Aceasta  ar  scoate-o  din 
echilibru.  Să  vorbească  doar  de  acele  lucruri  care  ne  sînt  comune  tuturor,  şi,  slavă 
Domnului,  sînt  destule.  Altfel  n-am  putea  sta  împreună  aici  şi  nu  vom  putea  sta 
nici  la  Adunarea  Generală.  Broşura  trebuie  să  ia  din  fiecare  tradiţie  ce  are  mai 
bun  şi  mai  ferit  de  răstălmăciri  şi  de  contradicţii  cu  alte  tradiţii.  Expunerea  să 
fie  pozitivă  şi  expozitivă  —  iar  conţinutul  axat  pe  ideile  temei.  Să  vorbească  de 
slava  lui  Dumnezeu,  creatorul  şi  proniatorul  lumii,  de  datoriile  oamenilor  faţă  de 
Dumnezeu  şi  a  unora  faţă  de  alţii,  şi  în  mod  special  să  expună  poziţia  creştină 
în  problema  păcii  şi  a  războiului,  a  cursei  înarmărilor  şi  a  dezarmării.  Desigur 
textul  va  trebui  să  fie  revizuit  de  Comisia  de  studii  şi  ne  dăm  seama  că  nu  e  uşor 
să  aduci  la  un  singur  numitor  teologi  de  diferite  confesiuni,  dar  credem  că  profe¬ 
sorul  D.  Popescu  va  reuşi,  aşa  cum  a  reuşit  şi  cu  această  primă  versiune1*.  In 
continuare  s-au  făcut  unele  recomandări  cu  privire  la  bibliografie. 

Aceasta  orientare  a  fost  însuşită  de  Comisia  de  pregătire.  Pr.  prof.  dr.  Dumitru 
Popescu  a  făcut  la  urmă  o  sinteză  a  discuţiilor  insistînd  asupra  ideii  complemen- 

tarităţii  celor  două  tradiţii,  răsăriteană  şi  apuseană,  atunci  cînd  se  abordează 
problemele  practice  ale  vieţii  creştine,  atitudinea  fată  de  viată,  pace,  război  etc. 
A  făcut  apel  la  toţi  cei  prezenţi  să  promoveze  în  continuare  prietenia  şi  colabo¬ 
rarea,  în  aşa  fel  încît  Conferinţa  Bisericilor  Europene  să  rămînă  în  continuare  un 
loc  de  întilnire  a  Bisericilor  de  pe  acest  continent  şi  să  dea  mărturie  comună 
despre  voinţa  lor  de  pace  şi  prietenie  între  oameni  şi  popoare. 

Participanţii  au  fost  împărţiţi  la  un  moment  dat  în  trei  comitete  de  refe¬ 
rinţă,  cărora  li  s-au  dat  în  studiu  anumite  probleme,  urmînd  a  face  la  sfîrşit  pro¬ 
puneri  în  Plenară,  care  are  puterea  de  a  lua  decizii.  Comitetul  nr.  1  a  analizat  şi 
a  recomandat  rapoartele  Preşedintelui,  a  Secretarului  general,  a  Comitetului  de 
pregătire  a  Adunării  Generale  ş.  a.  Printre  altele  acest  Comitet  a  propus  crearea 
unui  nou  post  la  Centrul  de  la  Geneva,  şi  anume  angajarea  unui  funcţionar  care 
să  adune  şi  să  răspîndească  informaţii  cu  privire  la  viaţa  bisericească  din  Europa 
şi  cu  privire  la  hotărîrile  Conferinţei  Bisericilor.  Plenara  n-a  respins  propunerea 
dar  a  aprobat-o  cu  condiţia  de  a  putea  fi  finanţată.  Plenara  a  aprobat  de  ase¬ 
menea  propunerile  cu  privire  la  numărul  de  delegaţi  la  Adunarea  Generală  din 
1986,  din  partea  fiecărei  Biserici.  Bisericii  Ortodoxe  Române  i  s-au  repartizat 
cinci  locuri.  Alte  trei  locuri  au  fost  repartizate  la  trei  Biserici  protestante  din 
România.  Comitetul  al  doilea  a  analizat  Raportul  comitetului  financiar,  recoman- 
dîndu-1  spre  aprobare.  A  recomandat  de  asemenea  aprobarea  relaţiilor  conferinţei 
cu  Biserica  romano-catolică.  S-a  apreciat  că  evenimentele  din  anul  trecut  de  la 
Riva  del  Garda  şi  Trento  (Italia),  au  însemnat  un  uriaş  pas  înainte  în  ecumenism, 
rostindu-se  în  comun  Simbolul  de  Credinţă,  aşa  cum  a  fost  el  alcătuit  de  Sinodul 
I  şi  II  ecumenic,  fără  Filioque.  S-a  hotărît  ca  o  nouă  întîlnire  între  Conferinţa 
Bisericilor  Europene  şi  Consiliul  Conferinţelor  romano-catolice  europene  să  aibă 
loc  în  1988.  Nu  s-a  stabilit  locul. 

Comitetul  al  treilea  s-a  ocupat,  printre  altele,  de  găsirea  celor  care  ar  putea 
pregăti  temele  principale  şi  studiile  biblice  la  Adunarea  Generală.  Au  fost  reco¬ 
mandaţi:  prof.  N.  Nissiotis  (Grecia),  prof.  Per  Lonning  (Norvegia),  John  Macquarrie 
(Anglia),  Cari  von  Weizsecker  (R.  F.  G.),  Pauline  Webb  (Anglia),  Părintele  Borovoi 
(U.  R.  S.  S.),  prof.  Ana-Maria  Thunberg  (Suedia),  prof.  Konrad  Reiser  (R.  F.  G.),  prof. 
Hans  Ruedi  Weber,  prof.  Walter  Hollewenger  şi  alţii.  De  asemenea  s-au  făcut  reco¬ 
mandări  pentru  funcţiile  de  Preşedinte  şi  vice-preşedinţi  ai  Adunării  Generale. 
Pentru  acestea  au  fost  recomandaţi:  episcopul  Patrick  Rodger  (Anglia),  Mitro¬ 
politul  Antonie  Plămădeală  (România),  episcopul  Joung  (R.  F.  G.),  D-na  Pauline 
Webb  (Anglia)  şi  D-na  Athanasiu  (Grecia). 

Adunarea  Generală  a  hotărît  să  se  aleagă  dintre  aceştia  un  Preşedinte  şi  doi 
ySpe- preşedinţi. 

La  sfîrşitul  lucrărilor  s-a  redactat  şi  votat  un  Mesaj  către  Biserici  cu  prilejul 
aniversării  a  40  de  ani  de  la  sfîrşitul  celui  de-al  doilea  război  mondial  în  Europa. 

S-a  cerut  trecerea  la  dezarmarea  treptată  şi  în  special  la  dezarmarea  nucleară, 
cerîndu-se  realizarea  unui  echilibru  de  forţe  la  nivelul  cel  mai  de  jos,  prin  dezar¬ 
mare. 

Membrii  Prezidiului  au  fost  primiţi  de  S.  S.  Patriarhul  Maxim  al  Bulgariei. 
De  asemenea,  au  fost  primiţi  în  audienţă  specială  cei  doi  mitropoliţi  români, 
Teoctist  al  Moldovei  şi  Sucevei  şi  Antonie  al  Ardealului.  La  sfîrşit  S.  S.  Patriarhul 
Maxim  a  oferit  o  masă  tuturor  participanţilor. 

Delegaţii  români  au  făcut  o  vizită  şi  parohiei  ortodoxe  române  din  Sofia, 
păstorită  de  preotul  Alexandru-Armand  Munteanu. 

Dr.  Antonie  Plămădeală 
Mitropolitul  Ardealului 


Din  viaţa  patriei 


„EPOCA  CEAUŞESCU" 

20  de  ani  de  măreţe  împliniri,  de  muncă  pentru  înflorirea  patriei 


Două  decenii  de  strălucitoare  şi  măreţe  înfăptuiri,  de  ample  şi  semnificative 
ctitorii  pe  întregul  cuprins  al  ţării,  două  decenii  care  au  conturat  chipul  României 
moderne  de  azi:  Epoca  Nicolae  Ceauşescu.  O  perioadă  de  un  excepţional  dinamism. 
Vreme  de  două  decenii  preşedintele  ţării  a  purtat  un  dialog  neîntrerupt  cu  ţara. 
Aşa  s-au  realizat  marile  ctitorii,  opere  de  durată  a  celei  mai  prodigioase  dintre 
epocile  consemnate  de  istoria  poporului  nostru.  în  prezenţa  preşedintelui  Nicolae 
Ceauşescu,  s-au  stabilit  la  faţa  locului,  amplasamentele  industriei  noastre  moderne 
de  azi.  Tot  sub  acest  înalt  patronaj  s-au  tăiat  panglicile  inaugurale  ale  multor 
obiective  economice  de  însemnătate  naţională.  Nu  au  fost  doar  gesturi  simbolice. 
Poporul  a  înţeles  că  prezenţa  primului  cetăţean  al  ţării  la  punerea  pietrelor  fun¬ 
damentale  ale  acestor  ctitorii  exprima,  în  modul  cel  mai  concret,  participarea 
directă  la  operă,  statornica  sa  dorinţă  de  a  imprima  patriei  dinamice  ritmuri  de 
dezvoltare,  pe  măsura  aspiraţiilor  şi  posibilităţilor  noastre.  Azi,  toate  acestea  sînt 
fapt  împlinit  şi  mîndria  şi  satisfacţia  pe  care  le  trăim  sînt  legitime.  Astfel  indus¬ 
tria  patriei  noastre  a  cunoscut  în  această  perioadă  o  dezvoltare  fără  precedent: 

—  Faţă  de  1965  producţia  industrială  a  ţării  a  crescut  de  şase  ori. 

—  Ponderea  industriei  la  creşterea  venitului  naţional  a  crescut  de  la  48,9 
la  sută  în  1965  la  peste  60  la  sută  în  1984. 

—  Peste  80  la  sută  din  fondurile  fixe  existente  azi  în  industrie  au  fost  puse 
în  funcţiune  în  aceşti  20  de  ani. 

—  Dacă  în  intervalul  1945 — 1964  au  intrat  în  producţie  doar  1371  capacităţi, 
în  perioada  1965 — 1984  au  intrat  în  funcţiune  8541  noi  capacităţi  ceea  ce  înseamnă 
că  practic  că  în  fiecare  zi  ce  a  trecut  din  acest  interval  a  fost  pusă  în  funcţiune 
o  capacitate  de  producţie. 

—  în  1965,  fiecare  din  cele  16  regiuni  existente  în  cadrul  vechiului  sistem 
administrativ  teritorial  dispunea  doar  de  o  platformă  industrială.  La  ora  actuală 
economia  naţională  dispune  de  180  mari  şi  complexe  platforme  industriale. 

—  In  ultimele  două  decenii  s-au  dezvoltat  în  ritm  susţinut  ramurile  indus¬ 
triei  purtătoare  de  progres  tehnic.  Astfel  în  perioada  1965 — 1984  au  intrat  în  func¬ 
ţiune  1800  unităţi  ale  chimiei  iar  în  aceiaşi  perioadă  construcţia  de  maşini  a  de¬ 
venit  o  ramură  prezentă  în  toate  judeţele  ţării. 

—  Industria  aviatică,  industria  de  automobile,  industria  chimică,  cea  electro¬ 
nică  şi  electrotehnică,  industria  navală  şi  energetică  reprezintă  creaţii  de  vîrf  ale 
ultimelor  două  decenii. 

—  Chimia  şi  construcţia  de  maşini  realizau,  împreună,  în  1983,  circa  39  la 
sută  din  producţia  industrială  a  ţării  faţă  de  27,9  la  sută  în  1965. 

—  Gradul  înalt  de  tehnicitate  al  obiectivelor  realizate  în  industrie,  a  asigurat 
o  sporire  a  productivităţii  muncii  de  peste  3  ori  în  anul  1984  faţă  de  1965. 

—  Producţia  industriei  de  maşini  unelte,  electrotehnicii  şi  electronicii  era  în 
1984  cu  circa  11  la  sută  superioară  nivelului  din  1965. 


DIN  VIAŢA  PATRIEI 


245 


—  In  1984  se  realiza  doar  în  70  de  zile  întreaga  producţie  de  oţel  a  anului 
1965.  Producţia  industrială  realizată  într-o  singură  zi  în  1984  este  egală  cu  cea 
realizată  în  două  luni  de  zile  din  1965. 

în  această  perioadă  s-a  dat  o  importanţă  deosebită  dezvoltării  armonioase 
în  profil  teritorial: 

—  Repartizarea  teritorială  a  investiţiilor  pe  baza  îmbinării  armonioase  a  cri¬ 
teriilor  economice  şi  sociale,  a  asigurat  o  însemnată  apropiere  între  judeţe,  în  ceea 
ce  priveşte  dezvoltarea  bazei  tehnico-materiale.  în  prezent,  volumul  fondurilor  fixe 
depăşeşte  20  miliarde  lei  în  fiecare  judeţ.  Fondurile  fixe  însumează  azi  o  valoare, 
de  peste  24000  miliarde  lei,  faţă  de  numai  517  miliarde  în  1965.  Aproximativ  80 
la  sută  din  mijloacele  de  producţie  existente  au  fost  puse  în  funcţiune  în  ultimii 
20  de  ani. 

—  Ca  urmare  a  unei  asemenea  lărgiri  a  potenţialului  de  producţie  în  toate 
ramurile  economiei  naţionale  şi  în  toate  zonele  ţării,  au  fost  creiate  peste  5,5 
milioane  de  noi  locuri  de  muncă,  din  care  mai  mult  de  3,6  milioane  în  perioada 
1965 — 1984.  în  acelaşi  timp,  venitul  naţional  pe  locuitor  a  crescut,  de  la  7574  lei, 
în  1965,  la  peste  30000  lei,  în  prezent. 

—  Dezvoltarea  intensivă  a  producţiei,  prin  diversificarea  şi  specializarea  pro¬ 
ducţiei  industriale,  a  permis  crearea  în  fiecare  judeţ  a  unui  minim  de  12  ramuri 
din  cele  18  după  care  este  clasificată  industria  şi  un  potenţial  capabil  să  realizeze 
un  minim  anual  de  10  miliarde  lei  producţie. 

—  Programul-directivâ  în  profil  teritorial  stabileşte  ca  pînă  în  anul  1985  fie¬ 
care  judeţ  să  ajungă  la  o  producţie  globală  de  cel  puţin  70.000  lei  pe  cap  de  locuitor 
şi  la  un  grad  de  ocupare  a  forţei  de  muncă  de  minimum  400  persoane  la  mia  de 
locuitori.  Congresul  al  XlII-lea  a  stabilit  realizarea  în  fiecare  judeţ,  pînă  în  1990, 
a  unui  volum  de  activitate  economică  pe  locuitor  de  cel  puţin  80.000  lei. 

Agricultura  sa  aflat  în  aceşti  20  de  ani  sub  semnul  unor  profunde  transfor¬ 
mări.  în  aceşti  ani  agricultura  s-a  dezvoltat  într-un  ritm  susţinut,  devenind  a  doua 
ramură  de  bază  a  economiei. 

—  Investiţiile  de  care  a  beneficiat  agricultura  se  cifrează  la  aproape  400  mi¬ 
liarde  lei. 

—  Investiţiile  s-au  materializat  în  ample  lucrări  de  îmbunătăţiri  funciare,  în 
mijloace  pentru  mecanizare,  în  moderne  complexe  de  creşterea  şi  îngrăşarea  ani¬ 
malelor,  în  fabrici  de  prelucrarea  produselor  agricole. 

—  Din  1965  şi  pînă  la  finele  anului  1984  staţiunile  pentru  mecanizare  au  pri¬ 
mit  peste  92000  tractoare  fizice,  fâcînd  ca  numărul  acestora  să  ajungă  la  174  ipii. 
In  acelaşi  timp  numărul  combinelor  autopropulsate  pentru  recoltat  cereale  boabe 
a  sporit  de  la  292  bucăţi,  la  58  mii  bucăţi. 

—  Cantităţile  de  îngrăşăminte  chimice  folosite  în  agricultură  au  crescut  an 
de  an,  ajungînd  de  la  266  mii  tone  în  1965  la  1288  mii  tone  substanţă  activă  la 
finele  lui  1984. 

—  Suprafaţa  amenajată  pentru  irigaţii  a  crescut  de  aproape  12  ori,  atingînd 
peste  2,6  milioane  hectare. 

—  Toţi  aceşti  factori  de  intensivizare,  la  care  se  adaugă  aportul  deosebit  al 
cercetării  ştiinţifice  au  determinat  sporuri  substanţiale  de  recolte  la  toate  culturile: 
în  1965,  s-au  realizat  12,6  milioane  tone  cereale  pentru  ca  anul  trecut  să  se  ajungă 
la  23,6  milioane  tone. 

—  Anul  trecut  o  serie  de  unităţi  agricole  de  stat  şi  cooperatiste  au  realizat 
recolte  medii  de  5 — 8  tone  de  grîu  şi  peste  20  tone  porumb  ştiuleţi  la  hectar. 

—  Urmarea  firească  a  creşterii  recoltelor  şi  producţia  globală  realizată  în 
agricultură  a  sporit  substanţial  de  la  68,6  miliarde  de  lei  în  1970  la  224,7  miliarde 
anul  trecut. 

—  Veniturile  ţăranilor  au  crescut  an  de  an,  acestea  materializîndu-se,  de  pildă, 
în  construirea  în  ultimii  20  de  ani  în  comune  (fără  cele  suburbane)  a  peste  575 
mii  lopjinţe. 

4—  Vînzărîle  de  mărfuri  cu  amănuntul  prin  unităţile  din  comerţul  cooperativ 
au  crescut  în  aceiaşi  perioadă  de  la  21,4  miliarde  lei  la  58,3  miliarde  lei. 

De  o  deosebită  atenţie  s-a  bucurat  în  aceşti  ani  dezvoltarea  ştiinţei  şi  con¬ 
tinua  înflorire  a  învăţâmîntului  şi  culturii. 

—  In  1984  numărul  persoanelor  angajate  în  cercetarea  ştiinţifică  era  de  235  000 
din  care  94700  cu  studii  superioare  faţă  de  43500  în  1965  din  care  14000  cu  studii 
superioare. 

—  Numărul  cercetătorilor  la  10000  locuitori  era  în  1965  de  128,  cifră  care  in 
momentul  de  fală  cunoaşte  o  creştere  de  aproape  10  ori. 

—  Cheltuielile  materiale  destinate  cercetării  au  fost  anul  trecut  de  peste  14  ori 
mai  mari  decît  în  anul  1965. 

—  Baza  tehnico-materială  a  cercetării  ştiinţifice  a  crescut  în  intervalul  1965 — 
1984  de  circa  17  ori.  La  nivelul  anului  1984  cheltuielile  curente  pentru  cercetare- 
proiectare  şi  progres  tehnic  a  reprezentat  2  la  sută  din  venitul  naţional,  cifră 
comparabila  cu  cea  realizată  la  ţările  puternic  industrializate. 

—  în  cadrul  festivalului  naţional  „Cîntarea  României4*  au  fost  atraşi  în  ample 
acţiuni  ale  creaţiei  tehnico-ştiinţifice,  în  decurs  de  3  ani,  1.76  milioane  cetăţeni. 
In  acest  interval  de  timp  au  fost  rezolvate  200000  teme  de  cercetare  avînd  ca  efect 
economic:  14  miliarde  lei  sporuri  de  producţie,  4  miliarde  lei  reducerea  cheltuie¬ 
lilor  materiale,  5  miliarde  lei  reducerea  de  importuri. 

—  Anul  trecut  numărul  total  de  brevete  înregistrate  la  Oficiul  de  stat  pen¬ 
tru  invenţii  şi  mărci  era  de  14  ori  mai  mare  decît  în  anul  1965. 

—  Valoarea  produselor  noi  şi  modernizate  era  la  nivelul  anului  1965  de  circa 
20  ori  mai  mare  decît  în  anul  1945.  La  sfîrşitul  anului  1984  creşterea  faţă  de  acelaşi 
an  de  referinţă  era  de  134  ori. 

—  In  1985  numărul  de  maşini,  utilaje  şi  aparate  noi  era  de  870  în  1984  numă¬ 
rul  lor  depăşise  3600. 

—  Populaţia  şcolară  a  marcat  în  ultimii  20  de  ani  o  creştere  de  la  4103082 
la  5.685.000. 

—  între  1965 — 1984  numărul  elevilor  din  licee,  şcoli  profesionale,  şcoli  de 
maiştri  s-a  ridicat  de  la  625945  la  1.560.000. 

—  Actualmente  90  la  sută  din  elevii  învăţămîntului  liceal  urmează  cursurile 
liceelor  industriale,  agroindustriale  şi  silvice. 

—  70  la  sută  din  clădirile  şcolare  înălţate  în  ultimii  40  de  ani  au  fost  con¬ 
struite  după  1965. 

—  Politehnica  din  Bucureşti,  una  din  cele  mai  moderne  instituţii  de  invăţâ- 
mînt  superior,  construite  în  aceşti  ani  numără  12  facultăţi  cu  300  laboratoare  di¬ 
dactice  şi  de  cercetare  ştiinţifică  în  care  studiază  27  000  de  studenţi  şi  doctoranzi. 

—  Numărul  teatrelor  şi  instituţiilor  muzicale  din  ţara  noastră  a  crescut  în 
ultimele  două  decenii  de  la  130  la  150  unităţi.  Din  cele  45  de  teatre  dramatice 
existente,  9  prezintă  spectacole  în  limbile  naţionalităţilor  conlocuitoare. 

—  în  anul  1984  au  fost  editate  3214  titluri  de  cărţi  şi  broşuri  într-un  tiraj 
de  64.3  milioane  exemplare. 

—  Studiourile  noastre  cinematografice  au  produs  anul  trecut  28  filme  artistice 
de  lung  metraj  şi  393  filme  de  scurt  metraj,  dublînd  şi  respectiv  triplînd  producţia 
anului  1965. 

—  Festivalul  naţional  „Cîntarea  României"  a  cunoscut  de  la  o  ediţie  la  alta 
o  tot  mai  cuprinzătoare  participare;  dacă  prima  ediţie  a  înregistrat  112690  cercuri 
de  creaţie  şi  formaţiuni  artistice  profesionale  şi  de  amatori  cu  2273295  membri, 
la  actuala  ediţie  participă  206000  formaţii  artistice  şi  cercuri  de  creaţie  cu  4.800.000 
participanţi.  în  creaţia  tehnico-ştiinţifică  a  ultimei  ediţii  a  Festivalului  au  fost 
antrenaţi  1650000  participanţi  care  au  soluţionat  120.000  teme. 

Aceşti  ani  au  dus  la  o  calitate  nouă,  superioară,  a  vieţii: 

—  Personalul  muncitor  se  situa  în  anul  1965,  la  peste  4.305.000  persoane.  La 
sfirşitul  anului  trecut,  cifra  personalului  muncitor  ajunsese  la  7.585.000  persoane. 

—  Retribuţia  medie  nominală  a  personalului  muncitor  era,  în  1965  1028  lei 
lunar.  După  cum  se  ştie.  în  urma  încheierii,  în  anul  trecut,  a  acţiunii  de  majorare 
a  retribuţiilor,  retribuţia  medie  nominală  lunară  a  personalului  muncitor  a  ajuns 
la  sfîrşitul  anului  1984  la  2959  lei,  ea  urmînd  să  fie  la  finele  acestui  an  de  circa 
3000  lei. 

—  Pe  măsura  îmbunătăţirii  calităţii  muncii,  fondul  de  retribuire  a  crescut 
de  la  peste  57  miliarde  lei  în  1965  la  suma  de  267,7  miliarde  anul  trecut. 

—  Veniturile  reale  ale  ţărănimii  au  crescut  din  1950  pînă  în  1965,  de  1,9  ori 
şi  de  4,8  ori  pînă  in  1984. 

—  Dinamica  veniturilor  ce  revin  pe  o  familie  din  fondurile  sociale  de  consum 
relevă  faptul  că  statul  cheltuia  în  acest  scop  3853  lei  în  1965,  în  timp  ce  acestea 
vor  reprezenta  pe  anul  în  curs  circa  13000  lei. 

—  Fondurile  sociale  alocate  de  la  bugetul  de  stat  pentru  satisfacerea  cerin¬ 
ţelor  social-culturale  ale  cetăţenilor  reprezentau,  în  1965,  20,9  miliarde  lei,  iar  la 
sfîrşitul  anului  trecut  86,8  miliarde  lei. 

—  Numărul  locuinţelor  a  sporit  de  la  5,38  milioane  în  1965,  la  peste  7  milioane 
şi  jumătate  în  1984. 

—  în  medie,  în  fiecare  zi  500  de  familii  primesc  acum  case  noi,  la  aproximativ 
3  minute  se  construieşte  un  apartament. 

—  Populaţia  urbană  reprezenta  în  1966  (an  de  recensâmînt)  32.5  la  sută  din 
populaţia  ţârii,  iar  în  1984  acest  procent  se  ridicase  la  49,2  la  sută. 

—  în  anul  1965  suprafaţa  comercială  a  fost  de  3.400.000  metri  patraţi  iar  în 
prezent  ea  a  atins  cifra  de  9.400.000  metri  patraţi.  în  mediul  rural  în  acelaşi  inter¬ 
val  de  la  1,7  milioane  metri  patraţi  la  3,4  milioane  metri  patraţi. 

—  Volumul  vînzărilor  cu  amănuntul  prin  comerţul  socialist  a  fost  în  1984  de 
16,6  mai  mare  decît  în  1965. 

—  Valoarea  prestărilor  de  serviciu  a  ajuns  în  1984  la  57,1  miliarde  lei  faţă 
de  9.4  miliarde  lei  în  1965. 

—  Dacă  pentru  ocrotirea  sănătăţii  fiecărui  locuitor  statul  a  alocat  în  1965,  252 
lei,  în  1984  s-au  cheltuit  778  lei. 

—  în  1965,  numărul  medicilor  era  de  27.900  şi  al  personalului  mediu  de  77819, 
iar  la  sfîrşitul  anului  1984  numărul  medicilor  atinsese  cifra  de  48.300,  iar  perso¬ 
nalul  sanitar  mediu  reprezenta  132645  de  cadre. 

Pe  plan  mondial,  România  desfăşoară  o  activitate  consecventă  şi  activă  pen¬ 
tru  pace,  independenţă  naţională  şi  colaborare  cu  toate  statele  lumii,  fără  deose¬ 
bire  de  orînduire  socială.  Datorită  acestei  politici,  care  corespunde  pe  deplin  inte¬ 
reselor  supreme  ale  patriei,  ţara  noastră  se  bucură  de  un  binemeritat  prestigiu 
internaţional. 

—  O  expresie  grăitoare  a  dinamicii  politicii  internaţionale  a  României  o  con¬ 
stituie  relaţiile  ţării  noastre  cu  alte  state.  Dacă  în  1945  România  avea  raporturi 
diplomatice  cu  16  ţări,  în  1965  numărul  statelor  cu  care  ţara  noastră  avea  legături 
diplomatice  s-a  ridicat  la  67  iar  în  prezent  întreţine  relaţii  diplomatice  cu  140  de 
ţări.  Dezvoltarea  în  ritm  înalt  a  economiei  naţionale,  creşterea  competitivităţii 
produselor  livrate  la  export  a  asigurat  creşterea  participării  României  la  diviziunea 
internaţională  a  muncii,  la  schimbul  mondial  de  valori.  Astăzi  ţara  noastră  între¬ 
ţine  reiaţii  economice  cu  peste  150  de  state.  Numărul  total  al  acordurilor  şi  con¬ 
venţiilor  la  nivel  de  stat  şi  guvernamental  încheiat  de  România  cu  alte  ţâri  se 
ridică  la  755.  Numai  în  ultimii  cinci  ani  au  fost  încheiate  175  de  acorduri  şi  con¬ 
venţii  dintre  care  67  la  nivel  înalt.  Preşedintele  Nicolae  Ceauşescu  a  efectuat 
peste  200  de  vizite  oficiale  în  ţâri  din  Europa,  Africa,  Asia,  America  Latină,  Ame¬ 
rica  de  Nord,  a  avut  convorbiri  cu  numeroşi  şefi  de  state,  şefi  de  guverne,  şefi 
de  parlamente  şi  alte  personalităţi  ale  vieţii  politice  internaţionale.  în  acelaşi  timp. 
România  a  primit  în  vizită  peste  300  de  şefi  de  state  şi  partide,  şefi  de  guverne 
şi  parlamente.  Cu  prilejul  acestor  vizite  au  fost  semnate:  21  de  tratate  de  prie¬ 
tenie  şi  asistenţă  mutuală  sau  de  prietenie  şi  colaborare,  peste  100  de  declaraţii 
solemne  şi  declaraţii  comune,  peste  260  comunicate  comune  şi  peste  550  de  alte 
documente.  Pe  plan  internaţional  România  este  iniţiatoarea  a  unor  acţiuni  şi  ini¬ 
ţiative  valoroase  consacrate  păcii  şi  dezarmării: 

—  1965.  La  propunerea  României.  Adunarea  Generală  a  O.  N.  U.  a  adoptat 
Declaraţia  privind  promovarea  în  rîndurile  tineretului  a  idealurilor  de  pace,  res¬ 
pect  reciproc  şi  înţelegere  între  popoare. 

—  1970.  La  iniţiativa  României,  Adunarea  Generală  a  O.  N.  U.  a  proclamat 
Deceniul  dezarmării  1970 — 1980. 

—  1972.  Rezultat  al  iniţiativei  româneşti  privind  „Consecinţele  economice  şi 
sociale  ale  cursei  înarmărilor*'  sub  egida  O.  N.  U.  au  fost  elaborate  în  1972,  1977 
şi  1982  studii  asupra  acestui  domeniu. 

—  1975.  La  O.  N.  U.  a  fost  prezentat  documentul  „Poziţia  României  în  pro¬ 
blemele  dezarmării,  în  primul  rînd  a  dezarmării  nucleare  şi  instaurarea  unei  păci 
trainice  în  lume". 

—  1980.  La  propunerea  României,  pe  ordinea  de  zi  a  Adunării  Generale  O.  N.  U. 
a  fost  înscrisă  problema  îngheţării  şi  reducerii  bugetelor  militare. 

—  1981.  Istoricele  iniţiative  de  pace  şi  dezarmare  ale  preşedintelui  Nicolae 
Ceauşescu  au  determinat  mari  adunări  populare  în  întreaga  ţară  şi  semnarea  de 
către  peste  18  milioane  de  cetăţeni  a  Apelului  poporului  român. 

—  1983.  La  iniţiativa  României,  Adunarea  Generală  O.  N.  U.  a  adoptat  o  rezo¬ 
luţie  vizînd  oprirea  amplasării  noilor  rachete  americane  în  Europa  occidentală  şi 
a  realizării  contra-măsurilor  anunţate  de  U.  R.  S.  S. 

—  Anul  Internaţional  al  Tineretului,  proclamat  ca  urmare  a  iniţiativei  Ro¬ 
mâniei. 

„Epoca  Ceauşescu4'  —  Marile  platforme  industriale  care  împînzesc  ţara  şi 
magistralul  drum  transfăgărăşan;  cutezătorul  Canal  navigabil  Dunăre — Marea 
Neagră  şi  combinatul  cuprului,  de  talie  eoropeană  din  Ţara  Moţilor;  reprezen¬ 
tative  edificii  ale  artei  şi  culturii  în  oraşe  şi  sate;  armonioase  centre  civice  în 
aşezările  rurale;  salbe  de  hidrocentrale  de  pe  rîurile  interioare,  forajul  marin; 
oraşe  moderne  construite  in  specificul  arhitectonic  al  zonelor  şi  puternica  noastră 
flotă  comercială  de  pe  mări  şi  oceane  ...  Şi  mai  presus  de  orice,  o  societate  larg 
democratică  şi  adînc  angajată  în  opera  pe  care  o  edificăm. 

Hotărît  lucru,  Epoca  Ceauşescu  nu  are  egal. 

Redacţia 


Urme  din  trecut 


DATE  INEDITE  DESPRE  PROFESORUL  DR.  NICOLAE  BĂLAN 
DE  LA  SEMINARUL  „ANDREIAN"  DIN  SIBIU  (1913—1914) 


Exegeţii  genului  epistolar  restituit  tot  mai  frecvent  in  prezent  con¬ 
stată  faptul  că  în  cazuri  numeroase  scrisoarea  are  menirea  să  minimalizeze 
ori  să  anuleze  distanţe  de  naturi  şi  intensităţi  diferite:  umane,  temporale, 
geografico-istorice,  între  emitent  şi  adresant,  atunci  cînd  motiul  unic, 
temeinic  concretizat  îşi  atinge  scopul  propus.  Corespondeţa  respectivă 
subliniază  şi  permanentizează  astfel  lipsa  unui  cadru  standard  pentru 
mesajul  tradiţional:  omiterea  introducerii  de  rigoare,  atacarea  frontală 
a  chestiunii  în  discuţie,  fără  protocolare  formulări  care  îngreunează 
deseori  nararea  sau  distrag  atenţia  lectorului.  în  exemple  nenumărate  de 
relaţii  particulare  constante,  divagaţiile  se  exclud,  relatarea  la  timpul 
trecut  fiind  complementară  menţionării  prezentului  marcat  de  pecetea  rea¬ 
lului.  Rîndurile  expediate  şi  recepţionate  devin  astfel  un  mijloc  veridic 
şi  eficace  de  receptare,  un  act  confesional  care  relevă  necesitatea  măr¬ 
turisirii  provocate  de  anxietăţi  materiale,  angoase  morale  sau  de  exis¬ 
tenţa  cotidiană  dificilă. 

Practica  epistolară  utilizată  într-un  asemenea  fel  şi  în  comunicarea 
de  faţă  contribuie  la  recreionarea  unui  aspect  necunoscut  din  viaţa  şi 
activitatea  dr.  în  teologie  Nicolae  Bălan,  profesor  la  Seminarul  teologic 
sibian  la  începutul  veacului  actual. 

Majoritatea  referirilor  biografice 1  cu  privire  la  durata  şi  conţi¬ 
nutul  acţiunii  sale  de  dascăl  pînă  în  anul  1918  se  constituie  în  utile 
treceri  sumare  în  revistă  pentru  intervalul  respectiv,  odată  cu  dezvoltarea 
parcimonioasă  a  subiectului  pe  distanţa  minimă  în  ani:  începuturile  la 
catedra  de  dogmatică,  apologetică  şi  morală,  cu  titlu  provizoriu  în  1905 
pînă  la  definitivarea  din  1909,  momentul  semnificativ  al  înfiinţării 
,, Revistei  Teologice"  în  1907,  activitatea  multilaterală  în  publicistica 
bisericească  şi  laică,  ca  şi  participarea  sa  plenară  la  realizarea  actului 
unirii  din  anul  1918.* * 


1  V.  Gheorghiu,  G.  T.  Marcu,  S.  Vlad,  în  Omagiu  î.  P.  S.  Dr.  Nicolae  Bălan , 
Mitropolitul  Ardealului ,  Sibiu,  1940;  G.  T.  Marcu,  în  Tel .  Rom.t  nr.  25 — 26,  16  iunie 
1940;  Mitr.  Sebastian,  Episcopul  N.  Colan,  G.  T.  Marcu,  în  Nicolae  Bălan.  Arhi¬ 
episcop  şi  Mitropolit.  1905 — 1955t  Sibiu,  1956. 

*  Vezi  anexa. 

Setul  de  scrisori  depistat  intr-un  fond  personal  de  arhivă :  conside¬ 
răm  că  favorizează  clarificarea  unui  crîmpei  din  viaţa  şi  activitatea 
profesorului  N.  Bălan  la  cumpăna  anilor  1913 — 1914.  Mesajele  sînt  adre¬ 
sate  de  teologul  sibian  fostului  său  profesor  de  română,  geografie  şi 
istorie,  Ion  Ciocan,  totodată  director  al  Gimnaziului  vestit  năsăudean 
la  sfîrşitul  veacului  XIX,2 3  actualmente  deputat  parlamentar  la  Budapesta. 
Rîndurile  conţin  amănunte  despre  cazul  special  al  dascălului  tînăr  impli¬ 
cat  într-un  proces  de  „agitaţie  împotriva  ideii  de  stat  unitar  maghiar41. 
Procedăm  în  continuare  la  rezumarea  datelor  respective  pentru  a  reuşi 
să  închegăm  elementele  chestiunii  ajunse  tocmai  în  stadiul  intentării 
procedurii  penale. 

Cea  dintîi  scrisoare,  datată  în  5  noiembrie  1913,  înfăţişează  la 
modul  detaliat  evenimentele  desfăşurate  pe  parcursul  zilelor  de  15 — 16 
octombrie,  cînd  profesorul  N.  Bălan  însoţit  de  absolventul  Ieronim 
Grovu  se  plimba  pe  cîmpul  din  afara  oraşului  şi  a  asistat  cu  totul  întîm- 
plător  la  felul  în  care  cîţiva  militari  îşi  însuşeau  regulamentul  în  limba 
oficială.  Intervenţia  şi  observaţia  proprie  dascălului  filolog  cu  privire 
la  modalitatea  aprofundării  limbii  respective,  străine  militarilor  de  altă 
naţie,  au  atras  după  sine  în  ziua  următoare  reacţia  unui  ofiţer  zelos, 
care  procedează  în  consecinţă  la  reţinerea  celor  în  cauză,  după  ce  în 
prealabil  fusese  informat  greşit  despre  cele  săvîrşite  verbal  şi  inter¬ 
pretase  totul  ca  atare,  în  spiritul  ideii  de  „agitaţie  antistatală".  Procedeul 
abuziv  înfăptuit  nu  permisese  pe  moment  realizarea  discuţiei  calme  şi 
logice  care  să  conducă  la  explicaţiile  de  rigoare  şi  aplanarea  paşnică  a 
„conflictului"  aparent.  Intervenţia  locotenentului  Istvân  Schroder  la  auto¬ 
rităţile  poliţieneşti  este  urmată  de  înaintarea  unui  protest  din  partea 
profesorului  N.  Bălan,  prin  avocatul  său  dr.  Lucian  Borcia,  către  Minis¬ 
terul  de  resort.  Cazul  este  prezentat  pe  larg  în  presa  oficială  locală  şi 
centrală  4  drept  un  argument  în  plus  pentru  mişcarea  intelectualităţii  ne¬ 
maghiare  în  timpurile  tulburi  premergătoare  conflictului  armat  mondial. 
Rindurile  de  faţă  detaliate  de  noi  au  fost  adresate  deputatului  Ion  Ciocan 
cu  rugămintea  ca  acesta  să  cerceteze  cursul  acţiunii  şi  să  intervină  la 
Ministerul  cultelor  şi  instrucţiunii  publice  în  situaţia  în  care  se  putea 
ridica  impedimentul  sistării  retribuţiei  cuvenite  dascălului  de  la  Semi¬ 
narul  teologic  sibian.  Corespondenţa  următoare,  datînd  din  17  noiembrie 
evidenţiază  faptul  că  dr.  N.  Bălan  consultase  deja  şi  opinia  I.  P.  S.  Mitro¬ 
polit  Ioan  Meţianu  în  problema  cunoscută,  fiindcă  acţiunea  juridică, 
puţin  obişnuită  între  un  militar  şi  un  civil,  fusese  deja  înaintată,  după 
toate  probabilităţile,  procurorului  suprem  la  Budapesta  şi  că  însuşi 
Ministerul  cultelor  şi  instrucţiunii  publice  ar  fi  fost  la  curent  cu  desfă¬ 
şurarea  chestiunii  menţionate.  Deputatul  I.  Ciocan  este  rugat,  în  con¬ 
secinţă,  să  se  intereseze  la  forul  superior  justiţiar  şi  să  informeze  la 
Sibiu  în  mod  corect  despre  cele  aflate.  Complicaţiile  survenite  datorită 
intentării  procesului  injust  se  cuprind  în  epistola  din  12  decembrie 


2  Arh.  Stat.  Bistriţa-Năsăud,  fond  I.  Ciocan,  dos.  XXI/189. 

3  vezi  Reportulu  XXX— XXXVII,  pe  anii  1892—1900. 

4  Peşti  Hirlap,  XXXV,  nr.  12178,  19  oct.  1913,  p.  14;  Nagyszebeni  Ujsăg,  X, 
nr.  44,  19  oct.  1913,  p.  2. 

acelaşi  an.  N.  Bălan  relatează  că  fusese  citat  la  oficiul  poliţiei  de  graniţă 
din  localitate  pentru  investigaţia  prealabilă,  faptul  fiind  provocat  de 
mărturia  falsă,  obţinută  prin  constrîngere,  a  militarilor  siliţi  de  ofiţe¬ 
rul  amintit  mai  sus.  Intervenţia  împrocesuratului  dr.  N.  Bălan  este 
solicitată  fostului  său  profesor  să  fie  făcută  la  ministerul  justiţiei  în 
ideea  celor  explicate  de  acuzatul  nedreptăţit:  ,,Eu  în  viaţa  mea  n-am 
făcut  politică,  ci  mi-am  văzut  de  chemare,  şi  chiar  dacă  aş  fi  voit  să 
fac  vreodată  politică,  spre  ceea  ce  n-am  nici  un  talent,  nu  mi-aş  fi 
ales  cîţiva  soldaţi  pe  care  i-am  întîlnit  întîmplător,  ieşind  la  plimbare, 
lingă  o  margine  de  drum“. 

Mesajele  din  5,  6  şi  12  ianuarie  1914  depun  mărturia  accelerării 
gradate  a  evenimentului  în  sine:  se  anunţă  astfel  termenul  procesului 
pentru  27  a  lunii  curente,  se  menţionează  agresivitatea  presei  oficiale 
vizavi  de  împricinat,  se  detaliază  acţiunea  neobosită  a  avocatului  L. 
Borcia  care  făcea  naveta  între  Sibiu  şi  Budapesta  pentru  elucidarea  piese¬ 
lor  la  dosarul  penal,  între  care  se  situa  şi  solicitarea  sprijinului  altui 
deputat  român  T.  Mihali  pentru  apărarea  cauzei  profesorului  acuzat: 
„Dacă  n-a  fost  agitaţie  la  început,  prin  acest  proces  nedrept  pornit  împo¬ 
triva  mea  se  face  agitaţie",  sînt  cuvintele  profetice  ale  dr.  N.  Bălan 
cu  privire  la  soarta  viitoare  a  părţilor  care  porniseră  la  drum  maşinăria 
justiţiei. 

Corespondenţele  următoare  certifică  reciprocitatea  răspunsurilor  din¬ 
tre  N.  Bălan  şi  I.  Ciocan.  Acum  se  afirmă  că  mesajele  favorabile  şi  opti¬ 
miste  au  fost  recepţionate  la  timp  şi  că  speranţele  nutrite  în  eliminarea 
definitivă  a  probelor  nejuste  pot  lua  formă  concretă.  în  30  ianuarie,  de 
exemplu,  se  comunică  faptul  că  procesul  se  amînă  pentru  începutul  lunii 
următoare.  Notiţa  adresată  de  Mitropolitul  Meţianu  deputatului  Ciocan, 
în  data  de  7  februarie,  atestă  că  I.  P.  S.  Sa  intervenise  eficient  la  Buda¬ 
pesta  pentru  explicarea  situaţiei  ridicole  existente,  descriind  omul  şi 
activitatea  acestuia  şi  cerînd  suspendarea  procedurii  infamante.  Alte 
două  scrisori  din  luna  respectivă  —  16  şi  27  februarie  —  descriu  ava¬ 
tarurile  procesului  judecat  la  Sibiu,  colaborarea  rodnică  dintre  N.  Bălan 
şi  I.  Ciocan  ca  şi  intervenţia  celui  din  urmă  la  Ministerul  de  justiţie  unde 
se  înmînează  un  memoriu  amplu  documentat,  ca  şi  cel  avansat  Ministe¬ 
rului  armatei.  Mesajul  ultim 5  din  suita  prezentată  cu  acest  prilej  relevă 
terminarea  procesului  şi  achitarea  dr.  N.  Bălan  considerat  pînă  în  final 
drept  nevinovat. 

Dincolo  de  importanţa  documentar  istorică,  relativă  şi  totodată 
modestă  pentru  ilustrarea  veridică  a  traiectului  vieţii  şi  activităţii  celui 
care  va  deveni  ulterior  I.  P.  S.  Sa  Mitropolitul  Ardealului,  prezentarea  de 
faţă  se  vrea  în  intenţie  a  fi  un  umil  omagiu  adus  cu  ocazia  aniversării 
a  trei  decenii  de  la  trecerea  în  cele  veşnice  a  marelui  diriguitor  al  bise¬ 
ricii  ortodoxe  române  din  Transilvania. 

Pr.  Stelian  Pâlănceanu 


5  vezi  Tel.  Rom.,  nr.  28,  13/26  martie  1914,  p.  115. 

ANEXĂ 


Mult  preţuite  D-le  Bârseanu, 

Misiunea  mea  a  reuşit.  Am  făcut,  cred,  mari  servicii  cauzei  noastre  mari. 
Pe  larg  referez  totul  întro  scrisoare  după  care  veţi  primi  şi  D.  Voastră  o  copie. 

Totul  stă  bine  şi  înfăptuirea  integrală  a  idealului  nostru  secular  e  pe  calea 
cea  mai  bună. 

Lucrul  de  căpetenie  care  se  cere  să-l  faceţi  e  proclamaţia  alipirii  necondi¬ 
ţionate  la  România.  Fiţi  energici  şi  fără  şovăire,  aducînd  orice  jertfe,  ce  le-ar  cere 
suprema  încordare  spre  ajungerea  idealului  nostru. 

Daţi  informaţii  prin  curieri,  în  sensul  celor  comunicate  în  scrisoarea  adre¬ 
sată  d-lui  Goldiş. 

Eu  mai  rămîn  aici,  căci  sunt  necesar. 

Devotat 

N.  Bălan 

Iaşi,  8  Nov.  st.  v.  1918. 

(Biblioteca  centrală  universitară  Cluj-Napoca,  corespondenţa  Andrei  Bâr¬ 
seanu,  voi.  II,  fila  1 — 2). 


PROTOPOPII  CĂRTURARI  AI  BRAŞOVULUI 


In  vitregia  timpurilor,  în  viitoarea  nedreptăţilor,  corabia  plutirii 
ortodoxe  şi-a  păstrat  firul  firesc  al  credinţei  prin  fapta  de  cîrmuire  şi 
muncă  a  slujitorilor  ei.  în  Şcheii  Braşovului  biserica  voievodală,  ale 
cărei  începuturi  se  scaldă  în  negura  vremurilor,  a  avut  parte  de  sluji¬ 
tori  cărturari,  care  au  ştiut  prin  faptă  şi  scriere  să  păstreze  nealterată 
fiinţa  neamului  românesc,  identificîndu-şi  existenţa  cu  păsul  şi  voinţa  slu¬ 
jitorilor  ei. 

Regretăm  că  prin  vitregia  vremurilor  multe  din  documentele  valo¬ 
roasei  arhive  conservate  veacuri  de-a  rîndul  de  biserica  „Sf.  Nicolae"  au 
dispărut  şi  ca  o  tristă  amintire  cronicărească,  vechile  catastife  menţio¬ 
nează  că  „mai  nainte  vreme  (n.  n.  înainte  de  1693)  s-au  furat  o  ladă  cu 
toate  odoarele  sfintei  biserici  şi  cu  scrisori  de  mult  folos  oraşului  şi  sfin¬ 
tei  biserici,  fiindu  amestecătură  de  oameni  slabi"  (v.  Sterie  Stinghe, 
„Documente  privitoare  la  trecutul  românilor  din  Şchei",  Braşov,  1901, 
voi.  1,  p.  234),  fapt  comentat  şi  în  vechiul  catastif  scris  la  anul  1693  de 
David  Corbea  precum  şi  într-un  document  inedit  aflat  în  arhiva  muzeu¬ 
lui  din  Şchei  (Document  15  din  30  ianuarie  1693). 

Considerăm  necesar  să  ştergem  colbul  mărunt  al  istoriei  de  pe  do¬ 
cumentele  şi  cărţile  încă  păstrate  în  arhiva  istorică  a  bisericii  şi  să 
continuăm  munca  predecesorilor  noştri,  Sterie  Stinghe  şi  Candid  Muşlea, 
pentru  a  valorifica  acest  tezaur  documentar  stabilind  contribuţia  pe 
care  preoţii  cărturari  din  Şchei  au  adus-o  pe  altarul  dăruirii  obşteşti. 

Pînă  la  1477,  cînd  cunoaştem  pe  primul  protopop  al  bisericii,  Popa 
Costea,  sîntem  vitregiţi  de  documente  privitoare  la  slujitorii  ei,  deşi 
cronicile  semnate  de  protopopul  Vasile,  Radu  Tempea  II  (din  secolul 
al  XVII-lea)  David  Cepescu  şi  Ioan  Jipa,  ş.  a.  (din  secolul  următor)  confir¬ 
mă  existenţa  bisericii  la  anul  1292  sau  1392,  fapte  confirmate  în  urma 
săpăturilor  făcute  cu  un  deceniu  în  urmă  de  Direcţia  Monumentelor 
Istorice,  în  baza  cărora  s-a  dovedit  că  biserica  de  lemn  datează  din 
secolul  al  XlV-lea,  urmată  de  cea  din  piatră  din  secolul  al  XV-lea 
şi  prin  aceasta  se  motivează  de  ce  apar  pentru  această  biserică  ambele 
hramuri  „Sfînta  Maria,  făcătoare  de  minuni44  prezent  *pe  vechea  pecete 
a  bisericii,  cît  şi  în  vechiul  pomelnic  sau  catastife  şi  „Sfîntul  Nicolae44 
păstrat  pînă  astăzi. 

Semnificativă  pentru  importanţa  acestei  biserici,  pentru  epoca  în  care 
nu  ştim  numele  preoţilor  slujitori  ai  ei,  este  bula  papală  emisă  de  Boni- 
faciu  al  IX-lea  la  15  decembrie  1399  care  autentifică  importanţa  bise¬ 
ricii  ortodoxe  din  Şcheii  Braşovului  în  condiţiile  secolului  al  XlV-lea. 
Pentru  importanţa  ei  o  reproducem  integral  folosindu-ne  de  un  izvor 
german: 

„Rom  bei  Sankt-Peter  1399  de z.  15.  Bonifs  IX.  stellt  zur  Forderung 
der  gegeniiber  den  Griechen,  Walachen,  Bulgaren  und  armenieren  in 
Kronstadt  zu  entfaltenden  Bekcherungstdtigkeit  einen  Absassbrief  aus 

(orig.  perg.  Bibliotec  des  evanghel.  Gymnasius  Augsb.  Bek.  Kronstadt) 

Bonifatius  (Verlăngerte  Schrift)  episcopus  servus  servorum  dei  uni- 
versis  Christi  fidelibus  praesentes  literas  inspecturis  salutem  et  aposto- 
licam  benedictionem.  Sacrosanctae  fidei  catolicae  augmentationi  manum 
porrigere  adiutricem  pium  apud  deum  meritorium  reputantes  libenter 
Christi  fideles  ad  impendendium  augmentationi  huius  modi  sui  corporis 
vires  nostris  literis  exhortamur  et,  ut  ad  id  fideles  ipsi  eo  fortius  ani- 
mentur  quo  magis  animorum  comodo  se  speraverint  adipisci,  non  num- 
quam  pro  his  spiritualio  eis  munera  indulgentias  videlicet  et  remisones 
alargimur.  Cum  itaque  sicut  accepimus  in  oppido  de  Corona  seu  vulgariter 
Brascho  nuncupato  Strigoniensis  diocesis  in  confinibus  christianitatis 
situato  in  quo  tan  Grecorum,  Walachorum,  Bulgarorum,  Armenorum 
quam  aliorum  infidelium  multitudo  quandam  eclesiam  in  oppido  praedicto 
pro  eorum  usu  et  cultu  deorum  habentium  una  cum  Christi  fidelibus 
inibi  degentibus  habitet  et  moratur,  quamplures  de  huius  modi  et  aliis 
infidelibus  pro  tempore  adventibus  gratia  divina  inspiraţi  se  ad  fidem 
praedictam  convertere  et  veteri  sorde  et  macula  in  sacro  fonte  baptis- 
matis  mundari  desiderant  et  proponunt  laudabiliter  permanere  et  nisi 
in  huiusmodi  eorum  pio  proposito  et  desidere  lăudabili  conserventur 
et  assiduis  instructionibus,  auxiliis  et  favoribus  confortentur,  de  totali 
huius  modi  desiderii  et  propositi  omnium  ipsorum  collepsu  verisimiliter 
formidentur.  Non  igitus  qui  fidem  praedictam  nostris  temporibus  adau- 
geri  intensis  desideriis  afectamus,  universitatem  vestram  rogamus,  mo- 
nemus  et  hortamur  in  domino  vobis  nihil  omines  in  remissionem  (vor- 
lage:  remisionum)  pecominum  iniugentes,  quatenus  sic  infideles  ipsos 

in  huius  modi  eorum  proposito  et  desiderio  assiduis  informationibus 
boborumque  verborum  exemplis  conservare  et  quatidie  confortare  eisque 
subveniendo  vestrumque  ad  hoc  pium  et  fructuosum  praestando  auxi- 
lium  et  favorem  studeatis,  ut  per  hoc  infideles  ipsivaleant  et  debeant 
huius  modi  eorum  desiderium  et  propositum  feliciter  adimplere  vasque 
per  haec  et  alia  bona  quae  domino  inspirante  feceritis  possitis  ad  aeter- 
nae  felicitatis  gaudio  pervenire.  Nos  enim  de  omnipotentis  dei  miseri- 
cordio  et  beatorum  Petri  et  Pauli  apostolorum  eius  auctoritate  confisi 
omnibus  vere  paenitentibus  et  confessis,  qui  infideles  ipsos  ad  huius 
modi  eorum  propositum  et  desiderium  feliciter  esse  quendum  ut  prae- 
mittitur  confortaverint  et  ad  hoc  eis  subveniendo  praestaverint  eorum 
auxilium  et  favorem,  quatuor  annos  et  totidem  quadragenas  de  iniunctis 
eis  poenitentiis  misericorditer  relaxamus  praesentibus  perpetius  futuris 
temporibus  duraturis. 

Datum  Romae  apud  sanctum  Petrum  XVIII  Kalendos  Januarii,  poni- 
ficatus  noştri  ano  undecimo44  (.  Franz  Zimmermann,  Cari  Werner, 
Georg  Miiller,  „Urcundenbuch  zur  geschichte  der  deutschen  in  Sieben- 
burgenu,  Hermanstadt,  1902,  p.  246). 

Evident  câ  imperativele  acţiunii  catolice,  atît  de  categoric  poruncite 
prin  documentul  papal  presupun  existenţa  unei  biserici  puternic  slujită  de 
preoţi  capabili  să  reziste  presiunilor  catolice.  Astfel,  pînă  la  primul 
protopop  atestat  documentar  în  persoana  Popei  Costea,  sîntem  conştienţi 
de  prezenţa  în  Şcheii  Braşovului  a  altor  preoţi  şi  protopopi,  care,  între 
cărţile  de  predică,  foloseau  cu  siguranţă  şi  „Omiliarul44  recent  desco¬ 
perit  în  Şchei  şi  datat  pentru  secolele  XI — XII  (v.  Vasile  Oltean,  „Întîia 
şcoală  romanească44,  Braşov,  1981,  p.  11). 

Fără  să  avem  pretenţia  exhaustităţii,  oferim  în  continuare  cronologic 
aspecte  din  viaţa  şi  opera  protopopilor  din  Şchei. 


I.  Popa  Costea 
(? — 1477) 

O  fericită  împrejurare  din  anul  1941,  cînd  se  restaura  biserica  ,,Sf. 
Nicolae44  din  Şcheii  Braşovului,  face  ca  să  se  autentifice  pentru  prima 
dată  existenţa  unui  protopop  la  această  biserică  în  persoana  Popei  Costea 
prin  aflarea  în  partea  de  nord  a  bisericii  a  unei  pietre  de  mormînt  (azi 
în  muzeu)  care  poartă  inscripţia  slavonă:  „Anul  1477,  luna  octombrie 
2  zile  s-a  pristăvit  robul  lui  Dumnezeu  popa  Costea  din  Braşov.  Veşnica 
pomenire44.  Dimensiunile  pietrei  şi  poziţia  în  biserică,  asemănătoare  celor 
domneşti,  certifică  importanţa  acestui  protopop.  Ca  atare  nu  ne  sur¬ 
prinde  că  în  acelaşi  an  al  morţii,  Laiotă  Basarab  cel  Bătrîn  (ale  cărui 
popasuri  şcheiene  ne  sînt  cunoscute)  scria  braşovenilor:  .  Vă  dau  de 

ştire  despre  popa  Costea  că  e  omul  nostru  şi  mi-a  slujit  domniei  mele; 
astfel  doresc  să-l  pui  la  o  biserică  lîngă  domnia  mea  ca  să-l  hrănesc  şi  să-l 
miluiesc,  fiindcă  este  omul  nostru  şi  mi-a  slujit  domniei  mele  de  multă 
vreme.  Deci  vă  rog  ca  pe  nişte  buni  prieteni  ai  mei  să-l  petreceţi  frumos 
şi  cu  cinste  ca  pe  un  om  bun  după  voia  noastră  .  .  .“  (v.  Candid  Muslea, 

„Biserica  Sf.  Nicolae  din  Şcheii  Braşovului",  Braşov,  1943,  voi.  I,  p.  50). 
în  acelaşi  an,  înainte  de  moatea  preotului,  Laiotă  Basarab  cel  Bătrîn 
adresa  de  data  aceasta  în  latineşte  aceeaşi  chemare,  specificînd  că  locuia 
„în  strada  Şcheilor"  (idem,  p.  50).  La  rîndul  său,  vornicul  lui  Vlad  Călu¬ 
gărul,  Dragomir  al  lui  Manea  (care  primise  găzduire  alături  de  domnul 
său  în  Şcheii  Braşovului  în  timpul  pribegiei)  scria  autorităţii  braşovene: 
„  Să  vie  şi  popa  din  Şchei,  căci  vă  este  bun  prieten,  şi  dacă  ar  fi 
chiar  unul  dintre  ai  voştri,  n-ar  fi  (aşa  bun)  pentru  voi  cum  vă  este 
el"  (Ibidem). 

O  altă  împrejurare  fericită  face  ca  în  vechea  arhivă  să  identificăm 
şi  un  manuscris  al  popei  Costea,  o  dovadă  certă  a  valorii  sale  de  cărturar. 
Este  vorba  de  manuscrisul  23  din  „Catalogul  cărţii  vechi",  un  Minei 
slavon  pe  lunile  iunie,  iulie  şi  august,  inventariat  greşit  pentru  anul 
1604,  fiind  scris  de  fapt  —  în  baza  filigranului  —  după  anul  1424  şi 
dăruit  de  popa  Costea  bisericii  din  Şchei  în  anul  1477.  Cele  506 
pagini  ale  manuscrisului,  lipsit  de  început  şi  sfîrşit,  în  format  26,5  X 
18,5  cm,  filigran  predominant  compus  din  două  cercuri  intersectate  (Bri- 
quet  I  3194  din  1392  sau  3195  din  1398),  legat  în  scoarţă  de  lemn  şi 
piele  sînt  scrise  în  semiuncială,  30 — 33  rînduri  pe  pagină.  Faptul  că  filele 
13  şi  219  deţin  ca  filigran  coroana  Braşovului  convinge  prezenţa  acestui 
manuscris  la  biserica  din  Şchei.  Pe  de  altă  parte  fila  253  v  consemnează: 
în  limbă  slavonă:  „în  anul  6985  (1477)  a  murit  robul  lui  Dumnezeu 
preotul  Costea,  oct.  16,  veşnica  lui  pomenire  şi  acesta  a  dat  acest  Minei 
la  biserica  Sfîntului  Nicolae.  Dumnezeu  să-l  ierte  pe  preotul  Costea". 
Ceea  ce  convinge  şi  mai  mult  că  autorul  nu  putea  fi  decît  un  român 
şi  în  speţă  popa  Costea,  sînt  elementele  româneşti  introduse  în  textul  slav 
ca  o  consecinţă  firească  a  faptului  că  în  secolul  al  XIV — XV-lea,  copiştii 
români  necunoscînd  perfect  tiparele  aride  ale  slavonei,  rămîn  tributari 
formelor  româneşti  vii  („gîndeau  româneşte  şi-şi  exprimau  gindurile  sla- 
voneşte"  —  Haşdeu).  Astfel,  vocalele  româneşti  „â”  şi  „î”  sînt  redate  cu 
litere  specifice,  la  fel  diftongul  „oa"  al  limbii  populare  româneşti,  neîn- 
tîlnit  în  slava  veche,  este  redat  prin  „o"  sau  omega.  în  fonetică  se 
remarcă  amestecul  vocalelor  nazale,  permutarea  sau  confuzia  ierurilor, 
vocalizarea  ierurilor  intensi,  etc.  în  morfologie  asistăm  la  schimbarea  ge¬ 
nurilor  unor  substantive  în  funcţie  de  cel  al  limbii  române.  Dovada  cea 
mai  consistentă  a  contribuţiei  cărturarului  local  —  popa  Costea  —  la 
scrierea  acestui  manuscris  o  constituie  lexicul  manuscrisului,  care  prin 
multitudinea  cuvintelor  româneşti  infiltrate  între  barierele  slavei  culte: 
„canon"  (f.  126),  „dihanie"  (f.  158),  „Samuile  proroace"  (f.  202),  „Var- 
tolomeu"  (f.  219),  „Ioane"  —  vocativ  (f.  240)  etc. 

Faptul  că  în  anul  1659  cartea  este  din  nou  dată  bisericii,  de  data 
aceasta  de  preotul  Radu  I.  Bâilă  (1659 — 1669),  cum  ne  convinge  o  altă 
însemnare,  considerăm  că  după  o  oarecare  întrebuinţare  la  biserică, 
cartea  este  înstrăinată.  Ea  ajunge  în  casa  renumitului  protopop  Mihai,  căci 
în  1604,  fiul  acestuia,  protopopul  Vasile,  scria  pe  ultima  filă:  „A  scris 
grămătic  Văsii  de  la  Şchei  în  anul  7112  (1604)".  în  casa  aceluiaşi  proto¬ 
pop,  la  1600,  în  timpul  prezenţei  la  Braşov  a  lui  Mihai  Viteazul,  poposeşte 
grămăticul  Bratu  din  Albeşti,  fiul  vornicului  Lupu,  care  înscrie  şi  el  o 
însemnare  în  limba  slavonă  pe  una  din  filele  manuscrisului  (253  v). 

Manuscrisul  poartă  multe  alte  însemnări  ulterioare  aparţinînd  lui  „Pătru 
al  popii  Iane“,  „Vîlcul  fiul  preotului  Gheorghe“  la  1658,  şi  Teodor 
Baran,  fiul  protopopului  Florea  Baran  la  1712.  în  cadrul  cercetării 
noastre  n-am  putut  identifica  pe  un  alt  copist  al  manuscrisului  în  per¬ 
soana  diacului  Iancu,  care  pe  fila  253  îşi  lasă  autograful.  „A  scris  Iancu 
diacul.  Fraţii  mei  buni  şi  mari,  citiţi  şi  nu  blestemareţi  pe  cel  ce  a  făcut 
această  carte.  A  dat  această  carte  popa  Radu,  a  făcut  această  carte,  a  dat 
8  aspri  şi  a  lăsat-o  la  sfînta  biserică,  să  fie  pomenit  veşnic,  pentru  sufle¬ 
tul  (lui)  cu  neamul.  amin“. 

Trăind  în  Şcheii  Başovului,  într-o  epocă  de  mari  frămîntări,  con¬ 
cretizată  prin  evenimentele  care  traversau  cea  de  a  doua  jumătate  a  seco¬ 
lului  al  XV-lea,  cind  în  Şcheii  Braşovului  pribegeau  cînd  Laiotă  Basarab 
cel  Bătrîn,  cînd  Vlad  Călugărul  şi  se  duceau  lupte  politice  pentru  păs¬ 
trarea,  şi  cîştigarea  tronului  muntean,  protopopul  Costea  slujea  biserica 
ortodoxă  din  Şchei  inzestrînd-o  şi  cu  valorosul  manuscris  comentat 
mai  sus. 

Prot.  Vasile  Prodea 

Prof.  Vasile  Oltean 


Recenzii 


O  CONTRIBUŢIE  REMARCABILĂ 
LA  ISTORIA  CIVILIZAŢIEI  ROMÂNEŞTI 


A  spune  despre  eruditul  prelat,  Dr.  Antonie  Plămădeală,  că  este  un  pasio¬ 
nat  al  documentelor  însemnează  a  spune  prea  puţin  sau  nimic,  ori  a  comite  o 
inechitate.  Mai  degrabă  un  fascinat  al  documentelor,  dar  totodată  un  fascinator, 
care  ştie  să  le  priceapă  taina,  să  le  pătrundă  vraja  şi  să  o  reverse  amplificată, 
şlefuită  în  laboratorul  său,  asupra  cititorilor. 

Fiindcă  nu  este  vorba  de  documente  servite  comod  la  masa  de  lucru,  ordo¬ 
nate,  prelucrate  şi  sistematizate  după  normele  cele  mai  moderne,  ci  de  osîrdia 
aflării,  scormonirii  şi  ivirii  lor,  de  desprăfuirea  şi  descifrarea  lor  migăloasă,  demiur- 
gică,  pentru  a  da  la  iveală  talismanele  păstrate  în  ele  de  atîta  vreme!  Şi  aici  nu 
sînt  adunate  decît  o  mică  parte  din  inestimabilele  documente  şi  mărturii  rarissime 
pe  care  le  posedă  autorul,  adunate  fără  a  pregeta  nici  un  sacrificiu,  ori  pe  urma 
şi  în  căutarea  cărora  e  însufleţit  de  b  febră  nestăpînită  de  savant  şi  de  magician. 
Pentru  că  sub  mîna  sa  documentele  dobîndesc  reflexe  magice,  tării  noi;  ele  prind 
viaţă,  fascinează,  înflăcărează,  dezvăluind  o  lume  de  oameni  trecuţi,  un  univers 
uitat,  ba  chiar  colţuri  de  lume  nebânuite  încă.  Căci,  parafrazîndu-i  expresia, ' 
documentele  sale  „sînt  mari  cît  o  lume“,  se  întind  din  Anglia  pînă  în  îndepărtata 
Japonie!  Şi  cîte  zac  încă,  în  sipeturile  sale,  aşteptîndu-şi  îngăduitor  ivirea  prin 
pana  calmă  şi  adînc  gînditoare,  muiată  în  erudiţie  şi  grai  meşteşugit.  Un  docu¬ 
ment  este  pentru  Antonie  Plămădeală,  păstrătorul  lor,  nu  o  simplă  revelaţie,  ci  un 
adevărat  miracol.  Iar  nostalgia  documentului  îşi  îngemănează  austeritatea  rigorii 
ştiinţifice  cu  suavitatea,  în  scrisul  faurului  care  le  mînuieşte  cu  un  devotament  unic. 

Şi  prin  această  patimă  savantă,  providenţială,  Antonie  Plămădeală  se  aşează 
în  rîndul  marilor  căutători  de  comori  documentare  din  toate  timpurile.  Şi  toate 
aceste  strădanii  Antonie  Plămădeală  le  împlineşte  cu  liniştea,  cu  împăcarea,  cu 
conştiinţa  şi  convingerea  modestă  dar  durabilă  că  îndeplineşte  un  act  de  cul¬ 
tură,  un  act  patriotic,  cu  convingere  şi  credinţă,  aşa  cum  spunea  Iorga  despre  desti¬ 
natarul  scrisorilor  prezentului  volum:  „cu  hotărîre  de  patriot  viteaz4'. 

* 

Dacă  unui  corpus  de  documente  i  se  poate  atribui,  drept  virtute  primordială, 
monumentalitatea,  performanţă  către  care  trebuie  să  tindă  orice  lucrare  de  acest 
fel,  volumul  Pagini  dintr-o  arhivă  inedită,  Ediţie  îngrijită,  studiu  introductiv  şi 
note  de  Antonie  Plămădeală,  Bucureşti,  Editura  Minerva,  1984,  435  p.  îşi  merită 
acest  atribut. 

Cu  aceeaşi  probitate  şi  acribie  cunoscute  din  volumele  anterioare,1  cu  aceeaşi 
predilecţie  pătimaşă  şi  austeră  pentru  exactitate,  pentru  certitudine,  împotriva 


1  Vezi:  Antonie  Plămădeală,  Dascăli  de  cuget  şi  simţire  românească ,  Bucureşti, 
Editura  Institutului  biblic  şi  de  misiune  ortodoxă  al  Bisericii  Ortodoxe  Române, 
1981,  547  p.,  Spiritualitate  şi  istorie  la  întorsura  Carpaţilor,  sub  îngrijirea  Dr 
Antonie  Plămădeală,  Buzău,  1983,  voi.  I,  416  p.,  voi.  II,  409  p.,  Tradiţie  şi  liber¬ 
tate  în  spiritualitatea  ortodoxă,  Sibiu,  1983,  410  p. 

dibuirilor,  ambiguităţilor,  confuziilor  şi  în  scopul  lichidării  lor,:  Antonie  Plămă¬ 
deală  realizează  in  Pagini  dintr-o  arhivă  inedită  o  operă  durabilă,  de  o  presti¬ 
gioasă  valoare  ştiinţifică,  documentară,  culturală,  o  lucrare  de  informaţie,  elevat 
concepută,  încorporată  inevitabil  oricărei  încercări  şi  sinteze  de  istorie  a  literaturii, 
a  culturii,  de  istorie  naţională,  de  istorie  a  civilizaţiei  româneşti  în  general,  în 
care  îşi  integrează  aportul  şi  se  asimilează  pe  deplin.  Pe  lingă  aportul  ştiinţific 
lapidar.  Pagini  dintr-o  arhivă  inedită  au  un  interes  şi  o  valoare  mult  mai  largi: 
ele  sint  pagini  de  literatură,  de  cultură,  de  istorie,  de  viaţă  românească,  aşa  cum 
le-a  voit  şi  le-a  gîndit  autorul  lor,  însuşiri  ce  sporesc  şi  mai  mult  însemnătatea 
acestei  salutare  apariţii. 

Orice  operă  de  restituţie  documentară,  prin  inevitabilitatea  şi  vastitatea 
implicaţiilor  conţinutului  ei,  îndeplineşte,  implicit,  valenţe  şi  finalităţi  multiple. 
Aceste  valenţe,  decantate  şi  evidenţiate  în  cele  mai  diverse  planuri  şi  domenii, 
prin  aportul  lor,  încifrează,  în  final,  valoarea  şi  însemnătatea  ei.  Valoarea  şi 
utilitatea  operei  documentare  realizată  de  dr.  Antonie  Plămădeala  este  fundamen¬ 
tată  şi  se  relevă  mai  întîi  prin  epoca  pe  care  o  cuprinde:  corespondenţele  publi¬ 
cate  se  întind  pe  mai  bine  de  o  jumătate  de  secol.  în  al  doilea  rînd,  însemnătatea 
ei  este  amplificată  de  autorii  acestora.  Pe  cînd  diversele  colecţii  de  documente 
ne-au  obişnuit  cu  un  număr  relativ  restrîns  de  emitenţi  şi  limitat  profesional, 
aici  ne  întîmpină  un  număr  impresionant  de  autori,  de  cele  mai  felurite  îndeletniciri 
şi  profesiuni,  din  toate  straturile  sociale,  fără  a  mai  lua  în  seamă  şi  pe  cei  ale 
căror  scrisori  au  rămas  nepublicate.  In  al  treilea  rînd  —  şi  decurgînd  de  aici  — , 
valoarea  operei  este  dată  de  vastitatea  şi  varietatea  informaţiilor,  a  probleme¬ 
lor  şi  domeniilor  abordate  —  însuşiri  care,  toate  la  un  loc,  legitimează  întru 
totul  atributul  conferit.  De  la  acestea  nu  poate  fi  omis  aparatul  critic  riguros, 
pertinent  şi  bogat,  ţinuta  ştiinţifică  desâvîrşită  a  volumului. 

Descoperită  in  arhiva  Sf.  Sinod  al  Bisericii  Ortodoxe  Române,  uitată  într-o 
„încăpere  dosnică  şi  întunecoasă'*  de  la  mănăstirea  Antim  din  Bucureşti,  arhiva 
fostului  episcop  de  Caransebeş,  mitropolit  primat,  regent,  prim-ministru  şi  patriarh 
al  Bisericii  Ortodoxe  Române,  unul  din  solii  actului  Unirii  la  Bucureşti,  dr.  Elie 
Miron  Cristea,  personalitate  de  frunte  a  vremii  sale,  este  de  o  remarcabilă  însem¬ 
nătate  şi  interes  social,  economic,  cultural,  politic,  literar,  istoric,  ştiinţific.  Prin 
descoperirea,  prelucrarea  şi  publicarea  parţială  a  ei,  dr.  Antonie  Plămădeală  a  fost 
călăuzit  de  „ convingerea  (s.  n.)  —  materializată  strălucit  — ,  că  vom  lărgi  şi  vom 
adăuga  cîte  ceva  nu  numai  cu  privire  la  locul  şi  rolul  lui  Elie  Miron  Cristea 
în  epocă,  ci  şi  cu  privire  la  epoca  însăşi  şi  la  oamenii  care  au  ilustrat-o,  în  isto¬ 
ria  şi  in  cultura  Transilvaniei  înainte  de  unirea  din  1918  şi  in  România  întregită 
de  după  unire,  pinâ  în  preajma  celui  de  al  doilea  război  mondial"  (p.  V). 

Aşadar,  după  cum  precizează  însuşi  autorul,  documentele  publicate  au  o 
semnificaţie  şi  o  finalitate  bipolară:  „Scrisorile  de  la  prieteni  şi  cunoscuţi.  în 
general  oameni  de  cultură,  pictori,  muzicieni,  istorici,  oameni  politici  ne  dau 
ştiri  despre  ei  înşişi,  dar  şi  despre  Elie  Miron  Cristea".  Aportul  documentelor 
respective  se  manifestă  şi  se  valorifică  pe  două  planuri:  primul,  al  aprofundării 
cunoaşterii  personalităţii  şi  preocupărilor  multilaterale  ale  lui  Elie  Miron  Cristea, 
ignorate  ori  necunoscute  pînâ  acum.  iar  al  doilea  al  elucidării  unor  probleme  sau 
îmbogăţirii  informaţiilor  privind  viaţa  şi  activitatea  altor  personalităţi  ori  insti¬ 
tuţii.  sau  a  altor  chestiuni,  momente,  fenomene  şi  aspecte  ale  istoriei  culturii 
noastre  din  epoca  respectivă. 

Din  această  a  doua  categorie  —  pentru  a  ne  opri  în  final  asupra  celor  ce 
conturează  figura  lui  Elie  Miron  Cristea  — ,  corpus-ul  de  documente  şi  interpre¬ 
tările  adecvate  ale  autorului  aduc  ştiri,  date,  precizări,  rectificări  şi  completări, 
puncte  de  vedere  noi  privind  activitatea  unor  foruri  şi  instituţii  ştiinţifice  şi  cul¬ 
turale,  Academia  Română,  „Astra",  Societatea  pentru  fond  de  teatru  român,  So¬ 
cietatea  „Petru  Maior",  Liga  culturală.  Banca  culturală  „Lumina",  muzeul  istoric- 
etnografic  românesc  etc.,  a  unor  personalităţi  politice,  ştiinţifice,  culturale,  literar- 
artistice  ale  vremii,  precum  şi  privind  alte  episoade  şi  aspecte  de  interes  istoric 
şi  literar-cultural. 


2  A  se  vedea  diatribele  privind  nedreptăţile  şi  invectivele  la  adresa  lui 
Şaguna,  Şuluţiu,  a  rolului  Bisericii  în  propăşirea  culturii  poporului,  p.  XIX — XX. 


RECENZII 


259 


Documentele  publicate,  prin  informaţiile  pe  care  le  oferă,  luminate  şi  poten¬ 
ţate  de  interpretările  pertinente  ale  autorului,  permit  acestuia  realizarea  unor 
operante  rectificări  şi  precizări:  —  restabilirea  autoritară,  cu  obiectivitate  ştiinţi¬ 
fică  necesară,  a  rolului  şi  aportului  fruntaşilor  celor  două  Biserici,  ortodoxă  şi 
unită,  în  urzirea  „Astrei,  la  dezvoltarea  invăţămîntului  şi  culturii  în  limba  naţio¬ 
nală  şi  la  unificarea  acesteia,  denigrat  ori  denaturat  de  autorii  volumului  al  II-lea 
al  sintezei  Din  istoria  Transilvaniei  (XV)  şi  de  V.  Curticâpeanu  (XVI),  —  rolul 
Băncii  culturale  „Lumina**,  ca  replică  la  ameninţările  şi  campania  de  deznaţionali¬ 
zare  şi  desfiinţare  a  şcolilor  româneşti,  declanşată  de  legea  lui  Appony  (XXXIII, 
391 — 393);  —  preocupările  lui  Ioan  Lupaş,  relatate  în  scrisoarea  trimisă  din  Cluj, 
16  VI  1935,  prin  conferinţele  în  străinătate  ori  publicate,  de  a  da  o  ripostă, 
apreciată  cu  temei  şi  clarviziune:  „ca  o  măsură  definitivă  faţă  de  revizionismul 
turbat  de  la  Budapesta**  (145);  clarificări  şi  completări,  cu  lămuriri  edificatoare 
privind:  —  rolul  de  iniţiator  al  ideii  şi  proiectelor  de  statute  ale  „Astrei**  al  lui 
Ioan  cavaler  de  Puşcariu  şi  întemeietorii  „Astrei**  (XVI — XVII),  —  autorul  traducerii 
tragediei  Moartea  lui  Wallenstein  de  Schiller,  realizată  de  Emilia  Maiorescu,  sora 
mai  mică  a  lui  Titu  Maiorescu,  atribuirea  ei  lui  Eminescu  indicînd  „marea  popu¬ 
laritate  de  care  se  bucura  poetul  printre  contemporanii  săi  din  Transilvania**  (XI), 

—  paternitatea  lui  Elie  Miron  Cristea  asupra  copiei  traducerii  germane  a  cronicii 
lui  Radu  Greceanu,  lămurind  şi  paternitatea  celor  2  adaosuri,  acestea  aparţinind  lui 
I.  C.  Engel  şi  Hammer;  date  noi,  relevarea  unor  fapte  necunoscute  şi  perspective 
noi:  —  folosirea  „copioasă**  (XIII)  a  proverbelor  din  culegerea  publicată  de  Elie 
Miron  Cristea  de  către  Iuliu  Zâne,  autorul  monumentalei  culegeri,  Proverbele 
românilor ,  în  zece  volume,  pe  care  acesta  nu  îl  citează  printre  colaboratori  în 
bibliografia  ce  cuprinde  633  de  nume  şi  titluri!,  —  episoadele,  în  succesiunea  lor, 
privind  aventura  documentelor  familiei  Grecenilor,  prin  care  trasează  perspec¬ 
tive  cercetătorilor  şi  iubitorilor  de  documente  privind  descoperirea  lor  (XXII — XXV), 

—  avatarurile  traducerii  Bibliei  (79 — 93),  —  spectacolele  trupei  lui  Zaharia  Bîrsan 
(137);  laturi  şi  aspecte  mai  puţin  cunoscute  din  viaţa  unor  personalităţi:  —  con¬ 
diţiile  grele  de  trai  ale  lui  Cincinat  Pavelescu  (175 — 176)  şi  T.  V.  Păcăţian  în 
1917  (178),  —  preocupările  de  artă  bizantină  ale  lui  G.  Coşbuc,  —  atitudinea  faţă 
de  Ioan  cav.  de  Puşcariu,  din  scrisoarea  din  Bran,  7  aug.  1909,  în  care  recunoaşte 
că  e  iniţiatorul  Asociaţiunii,  care  „nici  măcar  servitoriu  onorariu  nu  m-au  ales'* 
(...!)  şi  refuzul  de  a  participa  la  serbările  Asociaţiunii  şi  muzeului,  cu,  reflecţiile 
proprii:  „Tocmai  ca  să  nu  recunoască  că  un  ortodox  a  iniţiat  Asociaţiunea**  (191), 

—  personalitatea  lui  Vasile  Stroescu,  „militant  activ  al  unităţii  româneşti**  (XXX), 
„părinte  al  supravieţuirii  culturale  a  Transilvaniei  de  sub  ocupaţia  străină**,  „un 
gigant  al  sufletului  românesc**  (XXXI),  cu  osîrdia  şi  jertfele  lui  pentru  „ameliorarea 
stărei  şi  culturei  ţăranului  român**  (217)  şi  pentru  dezvoltarea  şcolilor  etc. 

Din  cealaltă  categorie  fac  parte  documentele  care  furnizează  informaţii  şi 
date  noi  cu  privire  la  Elie  Miron  Cristea,  destinatarul  scrisorilor,  dînd  la  lumină 
preocupări  şi  fapte  ale  acestuia,  necunoscute  pînă  acum  şi  dezvăluind  personalitatea 
şi  rolul  său  în  epocă. 

Elie  Miron  Cristea,  cu  spiritul  său  de  patriot  desăvîrşit,  reţinut  de  Iorga  drept 
cea  mai  definitorie  trăsătură  a  personalităţii  sale,  a  fost  o  fire  întreprinzătoare, 
un  temperament  dinamic,  creator,  care  şi-a  contopit  viaţa  cu  aspiraţiile  şi  frâ- 
mîntârile  vremii  sale  şi,  mai  presus  de  orice,  un  militant  devotat  şi  neobosit  pentru 
emanciparea  materială  şi  culturală  a  poporului  său.  Pe  lîngă  teza  despre  Emi¬ 
nescu,  a  doua  exegeză  transilvană,  după  cea  de  nefericită  inspiraţie  şi  tristă 
memorie  a  lui  Alexandru  Grama,  pe  lîngă  monografia  consacrată  unui  mare 
român,  profesorul  Alexandru  Roman  şi  culegerea  de  proverbe  publicată  în  1901, 
sau  alte  lucrări,  în  numeroase  acţiuni  a  avut  rolul  de  iniţiator  şi  de  ctitor:  a 
întemeiat  Banca  culturală  „Lumina**,  care  a  funcţionat  din  1909  pînă  în  1920,  cînd, 
după  Unire,  ne  mai  fiind  necesară,  fuzionează  cu  Banca  Românească  din  Bucureşti, 
a  elaborat  Apelul ,  Punctele  de  orientare  şi  Cerculariu  privind  întemeierea  şi 
amenajarea  muzeului  istoric-etnografic  românesc  la  Sibiu,  cu  principiile  şi  nor¬ 
mele  pentru  colecţionarea  obiectelor  necesare  şi  organizarea  acestuia  ca  „o  adevă¬ 
rată  casă  românească**  (XXXIX)  etc. 

Documentele  relevă  convingerile  şi  rolul  său  ca  „o  personalitate  de  prim 
rang  în  cultura  vremii**  (XI).  El  a  manifestat  un  energic  şi  permanent  „interes 
pentru  culturalizarea  poporului,  pentru  înţelegerea  nivelului  culturii  vremii** 

(XVII),  în  aceeaşi  emulaţie  a  idealului  integrării  culturale  la  nivel  european, 
care  a  animat  cultura  romanească  în  totalitatea  ei  mai  bine  de  două  secole.  Miron 
Cristea  a  militat  pentru  o  cultură  naţională  românească,  avînd  ca  formă  de 
expresie  „frumoasa  noastră  limbă  românească"  şi  care,  ca  limbă  a  şcolii, 
a  invâţâmintului,  a  culturii  este  chezăşia  progresului  şi  „ne  poate  ridica  la  un 
grad  mai  înalt  de  cultură  şi  civilizaţie"  (XVII).  Preocupările  şi  eforturile  sale 
au  fost  intens  concentrate  asupra  luptei  pentru  apărarea  limbii  române  şi  pentru 
înmulţirea  şcolilor  în  limba  română,  pe  baza  convingerii  că  „cultura  este  o  mare 
putere",  iar  aceasta  la  români  nu  poate  prospera  decît  în  limba  română.  în  dome¬ 
niul  artei  a  manifestat  o  mare  dragoste  şi  grijă  pentru  arta  naţională  şi  promo¬ 
varea  ei,  ceea  ce  l-a  determinat  pe  I.  Lupaş  să  îl  considere  „un  protector  plin 
de  dragoste  pentru  arta  naţională"  (137),  iar  prin  conferinţele  ţinute  în  cadrul 
Societăţii  pentru  fond  de  teatru  român  a  evidenţiat  rolul  educativ  al  teatrului, 
de  păstrător  al  tradiţiilor  şi  „instrument  pentru  promovarea  culturii  româneşti" 
(XVIII).  A  fost  un  colecţionar  pasionat  de  literatură  populară,  preocupîndu-se  de 
culegerea  proverbelor  pe  care  le-a  şi  publicat  şi  manifestînd  o  preţuire  deosebită 
pentru  folclorul  muzical  şi  coregrafic.  Scrisorile  cuprind  şi  preţioase  alte  ştiri,  date 
şi  informaţii  istorice,  „ştiri  din  care  se  alcătuieşte  profilul  său  cultural  multi¬ 
lateral"  (XIX).  Toate  ideile,  convingerile  şi  acţiunile,  înfăţişate  prin  aceste  scri¬ 
sori,  „descoperă  un  prelat  luminat,  un  spirit  progresist,  larg,  multilateral,  preocu¬ 
pat  să  deschidă  căi  noi  luminării  poporului"  (XVIII). 

Ca  o  apoteoză  a  acestei  opere  documentare  şi  a  viziunii  autorului  ei  se  des¬ 
prinde  constatarea  faptului  că  toate  documentele  reproduse,  precum  şi  comentariile 
care  le  însoţesc  sînt  străbătute  de  două  idei  majore,  două  idei  propulsive,  mobi¬ 
lizatoare,  care  polarizează  în  jurul  lor  toate  preocupările:  unitatea  naţională,  ca 
realitate  şi  aspiraţie  interpretată  multilateral,  şi  unitatea  de'limbă,  ca  expresie  şi 
factor  al  celei  dintîi.  Sudura  acestora  este  asigurată  de  unitatea  culturii,  ţelul 
unanim  către  care  converg  toate  convingerile  şi  strădaniile  autorilor.  Unitatea 
de  limba,  ca  mijloc  de  expresie  a  culturii,  trebuia  să  asigure  unitatea  culturii,  iar 
acestea,  la  rîndul  lor,  aveau  menirea  să  fundamenteze  şi  să  revendice  unitatea 
naţională,  politica.  în  această  conexiune  dialectică  se  întîlnesc  în  toate  documen¬ 
tele,  în  raţionamentele  autorilor. 

Corespondenţa  publicată  aduce  constant  pe  primul  plan  şi  relevă  conştiinţa 
unităţii  naţionale  şi  agită  idealul  unirii  politice,  statale,  al  făuririi  statului  naţio¬ 
nal  unitar  român.  Marcind  acest  adevăr,  culegerea  de  proverbe,  concepută  din  tot 
cuprinsul  românesc,  urma  să  reflecteze  „gîndirea  întregii  suflări  româneşti"  (XII). 
Unitatea  naţională  e  o  realitate  a  istoriei  noastre,  arăta  neobositul  „militant  pentru 
înfăptuirea  unităţii  româneşti"  (XXX),  Vasile  Stroescu:  „neamul  românesc,  deşi 
aparţinînd  la  două  confesiuni,  in  aspiraţiile  lui  naţionale  rămîne  unit  şi  nedivi¬ 
zat.  Unitatea  asta  provine  din  sentimentul  naţional  puternic  al  tuturor"  (XXIX). 
Conştiinţa  unităţii  era  o  componentă  a  facturii  spirituale  şi  a  structurii  sufle¬ 
teşti  a  poporului  român.  Serbările  reuniunilor  filarmonice  din  Caransebeş  şi 
Craiova,  organizate  la  Craiova  în  memoria  lui  Avram  Iancu  şi  în  vederea  ridi¬ 
cării  unei  statui  la  Cluj,  cinsteau  „prin  fapte,  memoria  ardeleanului  A.  Iancu, 
drept  mărturie  că  sufletul  românesc  e  unul  şi  acelaşi,  iar  eroii  din  trecut  nu  mai 
sînt  ai  cutărei  provincii,  ei  fiind  ai  neamului  românesc  întreg  (78).  Această 
unitate  naţională,  „unitatea  fiinţei  sale",  constata  C.  Rădulescu-Motru,  „a  fost 
ruptă  de  vitregia  împrejurărilor"  (195).  Suferinţele  îndurate,  însă,  accentuează 
Elie  Miron  Cristea  în  Apelul  său,  au  cimentat-o  şi  mai  mult,  au  fost  un  imbold 
pentru  întărirea  ei:  „Chiar  secularele  suferinţe  ne  sunt  un  îndemn  puternic  de 
stăruinţe  pentru  idealuri,  un  factor  puternic  pentru  nutrirea  spiritului  naţional" 
(399).  Realizarea  unirii  însemna  mijlocul  de  salvare  a  existenţei  naţionale,  calea 
spre  progres.  în  numele  Societăţii  române  de  filozofie,  C.  Rădulescu-Motru  omagiază 
pe  solii  Unirii  la  Bucureşti,  pe  ardeleni  ca  pe  făuritorii  ei:  „căci  unitatea  tuturor 
românilor  s-a  desăvîrşit  prin  voi . . .,  că  aţi  desăvîrşit  sfîntul  nostru  vis:  Unirea 
tuturor  românilor  (195).  Unit,  poporul  îşi  poate  realiza  aportul  său  la  propăşirea 
umanităţii,  numai  astfel  „este  volnic  a-şi  da  prinosul  sufletului  său  naţional 
culturei  generale  a  omenirei,  ceea  ce  a  fost  totdeauna  idealul  său  suprem"  (195). 
Unirii  îi  sînt  închinate  cugetele,  toate  energiile,  toate  acţiunile  şi  această  cauză 
sacră  a  slujit-o  şi  Elie  Miron  Cristea.  în  răspunsul  său  la  scrisoarea  preşedintelui 
Academiei,  I,  Al.  Brătescu-Voineşti,  prin  care  Si  face  cunoscută  alegerea  sa  ca 

membru  de  onoare,  răspuns  adresat:  „Mărită  Academie  Română4',  Miron  Cristea, 
declinindu-şi  meritele  plin  de  modestie,  reţine  doar,  înnobilîndu-şi  prin  aceasta 
faptele  şi  memoria  pentru  posteritate,  că  acest  ideal  i-a  însufleţit  toate  strădaniile: 
„ ne-am  îndrumat  pe  terenul  unirei  pentru  deşteptarea  şi  întărirea  conştiinţei 
naţionale  şi  pentru  propagarea  şi  întărirea  culturii  româneşti  prin  toate  mijloa¬ 
cele  posibile “  (s.  n)  (37). 

Unitatea  limbii  era  menită  să  asigure  unitatea  culturii  şi  împreună  cu 
aceasta  să  pregătească  drumul  către  unificarea  politică.  Limba  reprezenta,  alături 
de  biserică,  un  factor  de  conservare,  de  întărire  şi  apărare  a  naţionalităţii  împo¬ 
triva  tuturor  încercărilor  de  deznaţionalizare.  De  aceea,  arăta  ziarul  Unirea  din 
Blaj,  la  2  aprilie  1910,  vorbind  despre  Vasile  Stroescu:  poporul  nostru  „un  popor 
sărac  şi  umilit,  a  ţinut  însă  întotdeauna  cu  îndîrjire  seamă  de  biserică  şi  limba  lui 
naţională14  (XXIX).  Limba  şi  naţionalitatea  erau  într-o  legătură  indestructibilă,  iar 
şcoala  era  menită  să  contribuie  la  apărarea,  unitatea  şi  fortificarea  lor.  Toate 
puterile  românilor  trebuiau  concentrate  pentru  a  salva  şi  întări,  din  aceste  motive, 
„şcoalele  lor,  prin  urmare  limba  şi  naţionalitatea  lor44  (209).  Unitatea  limbii  condi¬ 
ţiona  dezvoltarea  şi  unitatea  culturii:  „adevărata  cultură . . .,  adecă  cea  naţională 
românească44,  nu  putea  înflori  decît  în  „hainele  frumoasei  noastre  limbi  româ¬ 
neşti*4,  la  propăşirea  cărora  trebuia  să  contribuie  învăţămîntul,  pe  temeiul  con¬ 
vingerii  ferme,  pe  care  o  exprima  Miron  Cristea,  într-un  „Ordin*4  din  1  ian. 
1912,  pe  cînd  era  episcop  la  Caransebeş,  că:  „Numai  o  asemenea  cultură  predată 
în  limba  noastră  proprie  să  poate  preface  în  sîngele  nostru,  să  poate  asimila 
fiinţei  şi  firei  noastre  româneşti44  (385).  Cărţile  bisericeşti  erau  chemate  să  ajute 
la  unificarea  limbii  şi,  prin  aceasta,  a  culturii,  considera  tot  Miron  Cristea: 
„Cărţile  bisericeşti  sînt  în  primul  rînd  chemate  a  contribui  prin  limba  lor  la  sus¬ 
ţinerea  şi  promovarea  unităţii  culturale  a  tuturor  românilor*4  (99).  Prin  mijlocirea 
acestora  se  putea  realiza  „cu  succes  opera  cea  mare  de  unificare  sufletească  pe 
teren  cultural  şi  bisericesc44  (143),  la  care  se  angajase  cu  un  exemplar  devotament 
patriotic  Elie  Miron  Cristea. 

Aceste  preţioase  raţionamente,  reţinute  numai  din  cele  două  domenii  sem¬ 
nificative,  pe  lingă  numeroasele  celelalte,  ilustrează  şi  înalţă  însemnătatea  volu¬ 
mului  şi  recomandă  convingător  utilitatea  lui. 

Cuprinsul  deosebit  de  bogat  al  volumului  este  un  alt  temei  ce  amplifică 
valoarea  sa.  El  conţine  nu  mai  puţin  decît  265  de  scrisori,  pe  lîngă  alte  răspun¬ 
suri,  memorii,  prospecte  anexate  acestora,  scrise  de  108  emitenţi,  printre  care  se 
găsesc  nume  ilustre  şi  personalităţi  de  seamă  ale  vieţii  politice,  cultural-ştiinţifice 
şi  literar-artistice:  C.  Angelescu,  A.  Bîrseanu,  I.  Bianu,  Ilarie  Chendi,  Ion  Clopoţel, 
George  Coşbuc,  Maria  Cunţan,  O.  Goga,  G.  Bogdan-Duicâ,  Ioan  cav.  de  Puşcariu, 
Sextil  Puşcariu,  I.  Lupaş,  O.  Ghibu,  Gala  Galaction,  Iacob  Negruzzi,  V.  Pîrvan, 
D.  Guşti,  V.  Goldiş,  N.  Iorga,  Cincinat  Pavelescu,  N.  Petra-Petrescu,  I.  Petrovici, 
Martha  Bibescu,  Iosif  Blaga,  Iosif  Vulcan,  V.  Branişte,  V.  Oniţiu,  A.  Vaida,  Em. 
Ungureanu,  Rubin  Patiţia,  Traian  Lalescu,  S.  P.  Bănuţ,  Gh.  Marinescu,  S.  Mehedinţi, 
I.  Meţianu,  Corneliu  Moldovan,  V.  G.  Morţun,  C.  Rădulescu-Motru,  N.  Rădulescu- 
Niger,  I.  Rusu-Şirianu,  Achim  Stoia,  Vasile  Stroescu,  J.  Urban  Jarnik,  Octavian 
C.  Tăslăuanu,  Eugen  Brote,  Partenie  Cosma,  I.  Al.  Brâtescu-Voineşti  etc.,  etc., 
scrisori  a  căror  dublă  însemnătate  o  sublimase  însuşi  autorul:  „pe  de  o  parte  sînt 
pline  de  date  ce  pot  interesa  istoria  literaturii  şi  a  culturii  româneşti,  pe  de  alta 
pot  îmbogăţi  biografiile  semnatarilor  cu  date  noi“  (XXXIV),  prin  acest  din  urmă 
aspect  ele  fiind  deosebit  de  preţioase,  deoarece  conţin  informaţii  de  mare  valoare 
privind  activitatea  altor  personalităţi. 

Addenda  care  încheie  volumul,  deosebit  de  bine  venită,  îi  sporeşte  valoa¬ 
rea,  oferind  o  parte  din  lucrările  lui  Elie  Miron  Cristea  risipite  ori  inedite  şi 
greu  de  consultat  altfel:  teza  despre  Eminescu,  culegere  de  proverbe,  apeluri, 
proiecte  etc.,  texte  încărcate  de  gînduri  înalte  şi  idealuri  preţioase,  dezvăluind 
preocupările  autorului  lor,  ce  pun  la  dispoziţia  cercetătorilor  şi  cititorilor  un  bogat 
tezaur  de  informaţii  de  mare  interes  istorico-literar  şi  cultural. 

Elaborat  într-o  înaltă  ţinută  ştiinţifică,  volumul  este  înzestrat  cu  copioase 
note  şi  comentarii  pertinente,  minuţioase,  exacte  şi  relevante,  ce  furnizează  o 
impresionantă  informaţie,  asigurînd  o  edificare  deplină  a  cititorului  în  parcurge¬ 
rea  documentelor. 

Toate  acestea,  ca  şi  competentul  studiu  introductiv,  sînt  expuse  intr-o  limbă 
aleasă,  imbinînd  fericit  sobrietatea  stilului  ştiinţific  cu  un  colorit  expresiv  original, 
cu  care  autorul  ne-a  obişnuit  din  volumele  anterioare,1  cu  portretizări  metaforice 
succinte:  „mintea  şi  braţul  intereselor  naţiunii  române"  (Elie  Miron  Cristea. 
XXXIV),  „un  om  cît  o  ţară",  „gigant  al  sufletului  românesc"  (Vasile  Stroescu, 
XXXI),  etc.,  cu  asocieri  inedite  şi  aserţiuni  de  valoare,  cu  interogaţii  şi  accente 
retorice,  ce  fac,  în  pofida  genului  unor  asemenea  lucrări,  stilul  şi  lectura  deosebit 
de  vioaie,  de  plastice  şi  de  atrăgătoare. 

Pagini  dintr-o  arhivă  inedită  reprezintă  o  carte  impunătoare  prin  valoarea 
informaţiilor  pe  care  le  pune  în  circulaţie,  prin  rigoarea  ştiinţifică  a  prelucrării  şi 
prezentării  lor,  prin  aportul  lor  la  luminarea  şi  întregirea,  la  aprofundarea  atîtor 
probleme,  aspecte  şi  momente,  incomplete  şi  neelucidate  încă,  de  care  istoria  lite¬ 
raturii,  a  limbii,  a  culturii  româneşti,  în  general,  vor  trebui  să  ţină  seama  şi  pe 
care  o  vor  valorifica  cu  cîştig  nebănuit.  Ea  oferă  acestora  un  inestimabil  izvor  şi 
instrument  de  lucru  şi  de  informaţie.  Prin  tezaurul  de  gînduri  şi  fapte  pe  care  le 
dezvăluie,  cartea  lui  Antonie  Plămădeală  constituie  o  contribuţie  remarcabilă  la 
istoria  civilizaţiei  româneşti. 

Publicarea  ei  de  către  Editura  Minerva  face  onoare  acesteia  şi  oferă  eru¬ 
ditului  autor,  pasionatului  şi  neostenitului  scormonitor  şi  colecţionar  al  mărtu¬ 
riilor  devenirii  noastre,  satisfacţia  rară  a  înfăptuirii  aceleiaşi  nobile  misiuni 
naţionale,  împlinite  cu  devotamentul  patriotic  al  înaintaşilor,  cu  însufleţirea  pe  care 
aceştia  o  puneau  în  orice  faptă  naţională,  menită  să  ajute  la  înălţarea  şi  înrădăci¬ 
narea  neamului  românesc  pe  piscurile  veşniciei  sale,  cu  aceeaşi  voinţă  şi  „hotă- 
rîre  de  patriot  viteaz",  cum  aprecia  Iorga  pe  eroul  monumentalei  lucrări  a 
dr.  Antonie  Plămădeală. 

Pr.  V.  V.  Miu 


Pr.  Dr.  Ioan  Mircea,  DICŢIONAR  AL  NOULUI  TESTAMENT,  Edi¬ 
tura  Institutului  Biblic  şi  de  Misiune  al  Bisericii  Ortodoxe  Române, 
Bucureşti,  1984,  528  p. 

# 

Teologia  biblică  românească  s-a  îmbogăţit  de  curînd  cu  încă  o  lucrare  de 
valoare,  utilă  tuturor  celor  preocupaţi  de  cercetarea  şi  adîncirea  Sfintelor  Scrip¬ 
turi,  de  cunoaşterea  învăţăturii  noastre  de  credinţă.  Lucrarea  constituie,  în  ansam¬ 
blul  ei,  un  valoros  ghid  pentru  o  bună  înţelegere  a  multor  termeni,  expresii  şi 
citate  biblice  din  Noul  Testament. 

Preocupările  biblice  ale  Părintelui  Ioan  Mircea  sînt  cunoscute.  Pe  lîngă  nume¬ 
roase  studiii  şi  articole  (cu  predilecţie  de  conţinut  biblic  neotestamentar)  publicate 
în  revistele  noastre  bisericeşti,  Prea  Cucernicia  Sa  a  elaborat  şi  a  pus  la  îndemîna 
teologilor  şi  preoţilor  Bisericii  noastre  două  comentarii  bune  la  cele  două  epistole 
soborniceşti  ale  Sf.  Ap.  Petru  (primul  prezentat  ca  teză  de  doctorat,  publicat  în 
revista  „Glasul  Bisericii",  nr.  9 — 10/1973,  iar  al  doilea  publicat  în  aceeaşi  revistă, 
nr.  9 — 10/1975).  Acum,  ca  o  încununare  a  strădaniilor  sale  pe  acest  tărîm,  scoate 
la  lumină  o  lucrare  aşteptată,  cu  un  volum  ce  depăşeşte  500  pag.,  un  Dicţionar  al 
Noului  Testament. 

Toate  aceste  preocupări  cărturăreşti  adeveresc  pe  bunul  ostenitor  în  via  lui 
Hristos,  trecut  acum  de  frumoasa  vîrstă  de  80  de  ani,  chemat  să  ţină  cu  tărie  şi 
să  propovăduiască  adevărul  Evangheliei  în  mijlocul  turmei  dreptcredincioase. 

Experienţa  sa  pastoral-misionară  care  cumulează  strădanii  de  peste  o  jumă¬ 
tate  de  veac,  hrănită  permanent  cu  slova  Sfintelor  Scripturi,  i-a  descifrat  în 
taina  slujirii  Mîntuitorului  Hristos  şi  a  omului,  adevărul  că  Scriptura  este  cartea 
Bisericii,  că  Biserica  prin  întreita  lucrare  a  preoţiei  sacramentale  asigură  dreapta 
ei  tîlcuire,  că  numai  în  Biserică  şi  în  ascultare  de  ea  cuvintele  Evangheliei  sînt 
„duh  şi  viaţă". 


3  Vezi:  „Limbă  şi  literatură",  1985,  nr.  1,  p.  157 — 159. 

Dicţionarul  Noului  Testament,  lucrat  cu  încuviinţarea  şi  binecuvîntarea  Prea 
Fericitului  Părinte  Patriarh  Iustin,  vrea  să  fie,  aşa  cum  arată  autorul  în  „ cuvint 
înainte “  (p.  7)  „călăuza  sau  instrumentul  de  interpretare  justă  şi  de  înţelegere 
corectă  a  dreptei  învăţături  cuprinsă  în  sfintele  scrieri  ale  Noului  Testament,  ferind 
pe  cititor  de  înţelegerea  greşită  şi  de  răstălmăcirea,  cu  voie  sau  fără  voie,  a  tex¬ 
telor  sfinte“. 

Autorul  precizează  că  în  elaborarea  lucrării  a  ţinut  seama  de  principiile  exe¬ 
gezei  ortodoxe,  de  tradiţia  patristică  în  interpretarea  textelor  şi  cuvintelor  biblice, 
folosindu-se  desigur  şi  de  unele  dicţionare,  comentarii  şi  concordanţe  biblice,  pre¬ 
cum  şi  de  o  serie  de  lucrări  de  specialitate  mai  noi,  româneşti  şi  străine.  De  fapt  . 
din  lista  bibliografică  prezentată  la  pag.  8 — 9  pot  fi  reţinute  nume  şi  lucrări  de 
bună  referinţă. 

Dicţionarul  de  Noul  Testament  nu  este  o  concordanţă  biblică,  care  să  cuprindă 
toate  cuvintele  şi  expresiile  din  Noul  Testament,  ci  un  dicţionar  de  probleme,  de 
expresii  şi  cuvinte  alese  după  importanţa  lor  biblică,  doctrinară  şi  misionară,  după 
frecvenţa  şi  varietatea  sensurilor  în  care  apar  în  cărţile  Noului  Testament  şi  care 
(unele  din  ele)  necesită  precizări  în  înţelegerea  lor  în  duhul  dreptei  învăţături 
lăsate  de  Mîntuitorul  Hristos  Bisericii,  vestită  de  Sf.  Apostoli  şi  de  urmaşii  lor. 

Ca  în  orice  dicţionar,  termenii  şi  expresiile  sînt  prezentaţi  în  ordine  alfabe¬ 
tică,  cu  precizări  privind  etimologia  lor,  cu  date  istorice  bazate  pe  textele  biblice, 
cu  sensurile  lor,  cu  învăţătura  de  credinţă  ce  o  cuprind,  iar  acolo  unde  este  cazul, 
cu  arătarea  înţelesului  ortodox  faţă  de  unele  poziţii  şi  răstălmăciri  sectare,  aşa 
încît  nu  puţine  sînt  locurile  unde  cititorul  poate  întîlni  adevărate  pagini  de  istorie 
şi  arheologie  biblică  şi  pagini  de  catehism.  Stilul  clar,  pe  înţelesul  tuturor,  grija 
atentă  ca  fiecare  termen  să  fie  prezentat  cu  suficiente  date,  întregesc  calitatea 
lucrării  Părintelui  Ioan  Mircea. 

Cîteva  exemplificări  vor  întări  cele  de  mai  sus  şi  vor  evidenţia  modul  în  care 
autorul  şi-a  structurat  prezentarea  materialului: 

—  la  cuvîntul  Aaron  (p.  11),  care  este  primul  termen  tratat  în  dicţionar,  se 
arată  că  acesta  a  fost  părintele  preoţiei  Vechiului  Testament,  fratele  lui  Moise  şi 
primul  arhiereu  ales,  instituit  şi  sfinţit  după  porunca  lui  Dumnezeu.  Sf.  Ap.  Pavel 
în  Epistola  către  Evrei  arată  clar,  zice  autorul,  că  preoţia  implică  o  chemare,  o 
alegere  specială,  aşa  cum  a  fost  chemat  şi  ales  ca  arhiereu  Aaron.  Preoţia  „după 
rînduiala  lui  Aaron“  este  tipică  vechiului  aşezâmînt,  este  temporală  şi  neputin¬ 
cioasă  în  a  desăvîrşi  pe  cineva,  fiind  umbră  şi  tip  al  celei  ce  avea  să  vină.  Preoţia 
lui  Hristos  este  „după  rînduiala  lui  Melchisedec'*,  mîntuitoare  şi  veşnică.  Pentru 
a  întregi  înţelesul  termenilor,  în  repetate  rînduri  autorul  trimite  şi  la  alte  expresii 
şi  cuvinte.  In  exemplul  dat  se  trimite  la  Melchisedec  şi  la  preoţie. 

—  vorbind  despre  Biserică  (p.  56 — 59),  autorul  explică  sensurile  sub  care  apare 
acest  termen  în  scrierile  Noului  Testament.  Arată  apoi  că  „Biserica  este  marea 
taină  ascunsă  de  Dumnezeu  în  veşnicie  şi  descoperită  în  persoana  Fiului  lui  Dum¬ 
nezeu  ...  Ea  prelungeşte  pînă  la  sfîrşitul  veacului  evenimentul  întrupării  Dom¬ 
nului".  La  temelia  Bisericii  stau  întruparea,  jertfa,  învierea  şi  proslăvirea  lui  Hris¬ 
tos  precum  şi  lucrarea  Duhului  Sfînt.  Biserica  este  alcătuită  din  totalitatea  celor 
botezaţi  în  Hristos,  care  cred  în  El  şi  se  împărtăşesc  cu  sfintele  taine.  Autorul 
vorbeşte  de  arătarea  Bisericii  în  lume  la  Cincizecime,  de  naşterea  Bisericilor  locale, 
de  atributele  Bisericii:  unitatea,  sfinţenia,  sobornicitatea  şi  apostolicitatea. 

—  analizînd  cuvîntul  Botez  (p.  63 — 65),  autorul  arată  înţelesul  sub  care  este 
intîlnit  în  Noul  Testament  acest  termen,  despre  cîte  feluri  de  botez  vorbesc  autorii 
biblici,  insistîndu-se  asupra  botezului  ca  taină  a  Bisericii,  ca  taină  a  încorporării 
noastre  în  Hristos,  menţionîndu-se  în  final  şi  practica  primară  a  botezării  copiilor. 

—  de  asemenea,  interes  deosebit  în  clarificarea  înţelesului  lor  prezintă  şi  alte 
cuvinte  şi  expresii,  cum  sînt:  duminică  (p.  128 — 129);  „ fraţii  Domnului “  (p.  169 — 171); 
grăirea  în  limbi  (p.  183 — 184);  har  şi  harismâ  (p.  188 — 190);  împărăţia  de  mii  de  ani 
(p.  233 — 234);  parusie  (p.  353 — 355);  păcat  (p.  359 — 362);  pocăinţă  (p.  385 — 386);  sfin¬ 
ţenie  —  sfinţire  —  sfînt  (p.  436 — 441);  sminteală  (p.  454 — 455);  suflet  (p.  465 — 469); 
taină  (p.  474 — 476);  tăiere  —  împrejur  (p.  477 — 478);  ziua  Domnului  (p.  527). 

—  precizăm  şi  faptul  că  dicţionarul  reuneşte  în  cuprinsul  său  o  mulţime  de 
nume  de  persoane  care  apar  menţionate  de  autorii  cărţilor  Noului  Testament,  pre¬ 
zentarea  lor  oferind  cititorului  adevărate  microbiografii.  La  fel,  numele  de  locuri 
şi  aşezări  sînt  ilustrate  de  autor  cu  date  bogate  şi  interesante. 

Am  reliefat  aceste  aspecte  cu  gîndul  că  ele  ne  spun  ceva  despre  folosul  ce-1 
vor  avea  preoţii  şi  credincioşii  noştri  citind  lucrarea  Părintelui  Ioan  Mircea. 

Prezentînd  in  rîndurile  de  faţă  Dicţionarul  de  Noul  Testament  şi  spicuind  doar 
cîteva  repere  din  bogatul  şi  interesantul  său  cuprins,  nu  am  dorit  altceva  decît 
să  trezim  interesul  pentru  o  astfel  de  lucrare  care  împreună  cu  alte  cărţi  de  con¬ 
ţinut  biblic,  constituie  un  preţios  aport  adus  cunoaşterii  şi  dreptei  înţelegeri  a 
Sfintelor  Scripturi,  a  credinţei  noastre  ortodoxe  moştenită  din  străbuni  şi  care  a 
constituit  în  toate  timpurile  o  coordonată  esenţială  a  sufletului  românesc. 

Drd.  Eugen  Moraru 


Florica  Moisil,  Dan  Zamfirescu,  G.  Mihăilă  şi  Andrei  Rusu,  ÎNVĂ¬ 
ŢATURILE  LUI  NEAGOE  BASARAB  CĂTRE  FIUL  SĂU  TEODOSIE, 
Bucureşti  1984,  419  p. 


E  vorba  despre  „opera  literară  de-o  înaltă  valoare  artistică  şi,  în  acelaşi  timp, 
o  adevărată  enciclopedie  moral-politică,  filozofică  şi  pedagogică**,*  alcătuită  de  în¬ 
ţeleptul  domn  Neagoe  Basarab. 

Bunul  creştin  Ioan  Neagoe  voievodul  ţării  Ungrovlahiei,  se  adresează  fiului 
său  Teodosie,  dîndu-i  învăţaturi,  întocmai  cum  făcuseră  autorii  Cărţilor  înţelep¬ 
ciunii  din  Vechiul  Testament,  care  vorbesc  asemenea  unui  pedagog  către  ucenicii 
săi,  a  unui  părinte  către  copii,  învâţîndu-i  ce  se  cade  să  săvîrşească  în  viaţă. 

Argumente  in  favorul  învăţăturilor  sale  voievodul  le  scoate  din  Sfînta  Scrip¬ 
tură  şi  cu  osebire  din  istoria  biblică,  Psaltire  şi  din  Noul  Testament  şi  din  Sfîntul 
Ioan  Gură  de  Aur. 

In  ele  îndeamnă  pe  fiul  său  Teodosie  să-şi  păstreze  curat  trupul  şi  sufletul, 
să  fie  pătruns  de  dragoste  de  oameni  şi  milostenie,  să  fie  smerit  şi  drept  în  jude¬ 
căţile  sale  şi  căutător  de  pace. 

Cu  exemple  din  Sfînta  Scriptură  voevodul  arată  cît  de  necesar  este  a  se 
întoarce  de  la  cele  rele  şi  să  le  pară  rău  de  ceea  ce  au  făcut.  Judecata  lui  Solomon, 
depărtarea  lui  de  Dumnezeu,  îngreunarea  jugului  de  către  împăraţi,  crimele  de  răz¬ 
boi,  viaţa  lui  David,  pildele  din  Evanghelie  şi  istoria  lui  Constantin  cel  Mare 
servesc  de  memento  pentru  un  domnitor  după  rînduiala  lui  Dumnezeu  şi  pe  placul 
oamenilor  prin  deprindere,  învăţături,  faceri  de  bine. 

Partea  a  Il-a  a  învăţăturilor  sînt  texte  edificatoare  extrase  din  Simeon  Mo¬ 
nahul,  Ioan  Scârarul,  Alexandria,  în  care  învaţă  pe  Teodosie  şi  pe  alţii  care  vor  fi 
unşi  domni  ai  ţării  şi  pe  toţi  cei  mari  şi  cei  mici. 

Le  dă  pilda  pentru  facerea  milosteniei,  pentru  preţuirea  celor  care  vor  sluji 
cu  dreptate,  în  ce  chip  să  judece,  să  nu  pizmuiască,  nici  să  facă  rău  pentru  rău. 

Problema  militarismului,  a  războiului  şi  a  păcii,  a  unei  politici  şi  diplomaţii 
sănătoase,  relaţia  soţi,  mamă  şi  copii  sînt  în  atenţia  deosebită  a  înţeleptului  sfă¬ 
tuitor. 

Capitolul:  Repere  istorico-literare,  face  referiri  la  Nicolae  Iorga,  Nicolae  Carto- 
jan.  Constantin  Noica,  Ioan  C.  Chitimia,  Al.  Piru,  Gh.  Vrabie,  Dan  Zamfirescu, 
Edgar  Papu,  Zoe  Dumitrescu  Buşulenga,  Paul  Anghel,  Doina  Curticăpeanu,  G. 
Mihăilă  şi  Manole  Neagoe,  care  arată  cum  au  scris  şi  au  vorbit  despre  acest  produs 
de  mare  importanţă  din  literatura  românească  veche,  publicat,  acum,  în  Seria 
„Patrimoniu**. 

Cel  puţin  atîta  să  se  spună  acum  cînd  se  împlinesc  450  de  ani  de  la  trecerea 
în  veşnicie  a  unuia  „dintre  cei  mai  mari  scriitori  şi  oameni  politici  ai  poporului 
nostru,  învăţatul  voevod  Neagoe  Basarab1'. 

Nicolae  Neaga 

1  G.  Mihăilă,  începuturile  şi  conştiinţa  de  sine  a  literaturii  române  vechi,  în 
voi.  Istoria  literaturii  române,  coordonator  ştiinţific:  Zoe  Dumitrescu  Buşulenga, 
Bucureşti  1979,  p.  52. 

Ioan  Rodean:  ENIGMELE  PIETRELOR  DE  LA  SARMIZEGETUSA, 
Editura  Albatros,  Bucureşti,  1984,  320  p. 


Iată  o  carte  interesantă,  recent  apărută,  rod  al  cercetărilor  unui  medieşan, 
care,  mînecînd  de  la  felul  în  care  sînt  asamblate  pietrele  de  la  sanctuarele  geto- 
dace  din  Sarmizegetusa,  încearcă  să  explice  multe  din  tainele  culturii  noastre  vechi. 
Lucrarea  de  faţă  are  darul  de  a  convinge  pe  cititor  că  modul  de  construire  a 
sanctuarelor  respective  nu  s-a  făcut  la  întîmplare,  ci  prin  comparaţie  cu  alte  con¬ 
strucţii  similare  din  lumea  antică,  legile  de  construire  ale  acestor  locaşuri  avînd 
şi  la  strămoşii  noştri  daci  o  adîncâ  semnificaţie.  Ca  să  înţelegem,  de  pildă,  enigmele 
calendarului  de  la  Sarmizegetusa  (care  cuprindea  36  săptămîni  de  cîte  10  zile  fie¬ 
care  săptămînă)  nu  trebuie  să  uităm  că  la  baza  ansamblului  celor  36  stîlpi  stă 
cultul  soarelui  precum  şi  ideea  fertilităţii  şi  a  fecundităţii  pămîntului,  întocmai  ca 
şi  în  cultura  altor  popoare  din  vremea  aceea.  De  aceea  aceste  sanctuare  nu  erau 
numai  temple,  ci  şi  observatoare  astronomice  (p.  66). 

In  acelaşi  timp  cei  36  stîlpi  corespundeau  unei  ancestrale  metode  de  măsurat 
laptele  la  strunga  păcurarilor  noştri  de  pe  vremuri,  cum  au  dovedit  studiile  de 
etnografie  şi  de  folclor  (p.  87).  Tot  aşa  cultul  fecundităţii  şi  al  fertilităţii  era  cunos¬ 
cut  încă  de  pe  vremea  olarilor  geto-daci,  ca  şi  tradiţiilor  legate  de  „tîrgul  fetelor" 
de  pe  muntele  Găina  (p.  237).  Dar  cartea  întreagă  merită  să  fie  citită  şi  meditată 
fiindcă  „un  univers  întreg  de  gînduri"  şi  de  ideograme  a  fost  găsit  de  autor  în  aceste 
sanctuare  şi  în  ceramica  dacilor. 

Familiarizarea  cititorului  cu  modul  de  argumentare  al  autorului  s-ar  fi  putut 
face  şi  mai  uşor  dacă,  pe  lîngă  bogata  ilustraţie  (203  schiţe  şi  alte  reproduceri)  şi 
pe  lîngă  variata  bibliografie  de  specialitate,  s-ar  fi  putut  anexa  şi  un  indice  tematic 
al  problemelor  urmărite.  Calde  felicitări  autoruluil 


Pr.  prof.  T.  Bodogae 

Teologie  şi  ecumenism  —  Literatură  şi  istorie  — 
Cultură  şi  probleme  ale  lumii  contemporane 


I.  P.  S.  Mitropolit  Dr.  Antonie  Plămădeală,  Vocaţie  şi  misiune  creştină  în  vre¬ 
mea  noastră ,  Tiparul  Tipografiei  Eparhiale,  Sibiu,  1984,  462  p. 

I.  P.  S.  Mitropolit  Nicolae  Corneanu,  Învăţătura  ortodoxă  despre  mîntuire, 
Ediţia  Mitropoliei  Banatului,  Timişoara,  1984,  104  p. 

Varlaam,  Opere.  Răspunsul  împotriva  catihismului  calvinesc,  Ediţie  critică  şi 
studiu  filologic,  lingvistic  de  Mirela  Teodorescu,  Editura  Minerva,  Bucureşti,  1984, 
230  +  V  +  32  p. 

Preot.  Dr.  Ioan  Mircea,  Dicţionar  al  Noului  Testament.  Editura  Institutului 
biblic  şi  de  misiune  al  Bisericii  Ortodoxe  Române,  Bucureşti,  1984,  527  p. 

Rugăciuni  şi  învăţături  de  credinţă  ortodoxă.  Tipărită  cu  binecuvîntarea  I.  P.  S. 
Sale  Nicolae  Mitropolitul  Banatului,  Timişoara,  1984,  328  p. 

Edmund  Schlink,  Okumenische  Dogmatik.  Grundzilge.  Gottingen,  Vadenhoeck 
&  Ruprecht,  1983,  828  p. 

La  Theologie  dans  VEglise  et  dans  le  monde.  Col.  „Les  Etudes  Theologiques 
de  Chambesy**.  Editions  du  Centre  Orthodoxe  du  Patriarcat  Oecumenique  Chambesy, 
Geneve,  1984,  390  p. 

♦ 

Pagini  dintr-o  arhivă  inedită.  Documente  literare.  Ediţie  îngrijită,  studiu  introduc¬ 
tiv,  note,  de  Antonie  Plămădeală,  Editura  Minerva,  Bucureşti  1984,  XLVIII -f435  p. 

Geo  Bogza,  Ca  să  fi  om  întreg.  Cartea  Românească,  Bucureşti,  1984,  458  p. 

Ion  Brad,  Intîlnire  periculoasă,  Editura  Eminescu,  Bucureşti,  1985,  224  p. 

Augustin  Buzura,  Orgolii.  Ed.  II,  Editura  Dacia,  Cluj-Napoca,  1985,  418  p. 

Ioan  Alexandru,  Iubirea  de  Patrie,  Eseuri,  voi.  II,  Editura  Eminescu,  1985,  352  p. 

Eugen  Simion,  Sfidarea  retoricii.  Jurnal  german,  Editura  Cartea  Românească, 
Bucureşti,  1985,  422  p. 

Mihai  Ungheanu,  Exactitatea  admiraţiei.  Editura  Cartea  Românească,  Bucureşti, 
1985,  479  p. 

Savu  I.  Dumitrescu,  Zece  ani  alături  de  Marin  Preda ,  Editura  Cartea  Româ¬ 
nească,  Bucureşti,  1985,  197  p. 

D.  Stăncescu,  Cerbul  de  aur.  Basme  culese  din  popor.  Ediţie  îngrijită  de 
Iordan  Datcu,  Col.  „Biblioteca  pentru  toţi“,  Editura  Minerva,  Bucureşti,  1985,  380  p. 

Mircea  Duduleanu,  Octavianus  Augustus,  Editura  ştiinţifică  şi  enciclopedică, 
Bucureşti,  1985,  487  p. 

Teofilat  Simocata,  Istorie  bizantină.  Domnia  împăratului  Mauricius,  (582 — 602). 
Traducere  de  H.  Mihâescu,  Col.  „Scriptores  byzantini".  IX.  Editura  Academiei 
R.  S.  R.,  Bucureşti,  1985,  209  p. 

D.  Prodan,  Supplex  Libellus  Valachorum.  Din  istoria  formării  naţiunii  române. 
Ediţie  nouă,  cu  adăugiri  şi  precizări.  Editura  ştiinţifică  şi  enciclopedică,  Bucureşti, 
1984,  517  p. 

Naţiunea  Română.  Geneză.  Afirmare.  Orizont  contemporan.  Coordonator  ştiin¬ 
ţific:  Ştefan  Ştefănescu,  Editura  ştiinţifică  şi  enciclopedică,  Bucureşti,  1984,  686  p. 

Dr.  Ion  Hurdubeţiu,  Istoria  Suediei,  Editura  ştiinţifică  şi  enciclopedică,  Bucu¬ 
reşti,  1985,  379  p. 

4 

♦ 

Gh.  Boureanu,  Autoritate  şi  prestigiu.  Eseu  de  antropologie  psihosocială. 
Editura  Junimea,  Iaşi,  1985,  214  p. 

Radu  Florian,  Dialog  cu  secolul  nostru,  Editura  politică,  Bucureşti,  1984,  207  p. 

Radu  Enescu,  A  o  urbe  condida.  Eseuri  despre  valoarea  omului  şi  umanismul 
valorilor.  Editura  Facla,  Timişoara,  1985,  232  p. 

Elias  Caneti,  Provincia  omului.  Însemnări  1942 — 1972,  Trad.  de  Alex  Al.  Şahi- 
ghian,  Editura  Univers,  Bucureşti,  1985,  336  p. 

Helmut  Hofling,  Cosmosul  dintr-o  privire,  Trad.  de  Ileana  Sgarbură  şi  Adela 
Motoc,  Editura  politică,  Bucureşti,  1985,  287  p. 

Vasile  N.  Morar,  Etica  şi  mutaţiile  valorice.  Colecţia  „Biblioteca  de  etică", 
Editura  ştiinţifică  şi  enciclopedică,  Bucureşti,  1985,  237  p. 

Petr<*  Pînzaru,  Viafa  sub  privirile  filosofici  şi  ale  ştiinţelor  contemporane , 
Editura  Albatros,  1985,  286  p. 

Ion  Văduva-Poenaru,  Omul  în  faţa  ştiinţei.  Rolul  cunoaşterii  în  formarea  omu¬ 
lui  nou.  Editura  politică.  Bucureşti,  1985,  263  p. 

Voltaire,  Dialoguri  şi  anecdote  filozofice,  Trad.  de  Doina  Florea-Ciorne,  Edi¬ 
tura  Univers,  Bucureşti,  1985,  526  p. 

Microelectronica  şi  societatea  la  bine  şi  la  rău.  Raport  către  Clubul  de  la 
Roma.  Coord.  Giinter  Friedrichs,  Adam  Schaff.  Trad.  de  Ana  Maria  Sandi  şi  Ion 
Mihăilescu,  Col.  „Idei  contemporane",  Editura  politică,  Bucureşti,  1985,  467  p. 

Ioniţă  Olteanu,  în  căutarea  viitorului.  Convorbiri  privind  crearea  unei  lumi 
mai  bune  şi  mai  drepte.  Editura  politică,  Bucureşti,  1984,  377  p. 


Treceri  la  cele  veşnice 


f  Protopopul-stavrofor  VIRGIL  MAZILESCU 


La  data  de  31  ianuarie  1985,  după  o  scurtă  şi  grea  suferinţă,  a  adormit  în 
Domnul  blîndul  şi  bunul  preot  şi  protopop  al  Beiuşului,  părintele  iconom-stavrofor 
Virgil  Mazilescu,  în  vîrstâ  de  65  ani,  după  o  îndelungată  şi  rodnică  activitate  pasto¬ 
rală  de  aproape  42  ani,  în  care  se  cuprind  şi  cei  mai  bine  de  16  ani  de  conducere 
a  protopopiatului  Beiuş. 

însuşirile  de  bunătate  şi  blîndeţe  şi  de  îndelungă-râbdare  pe  care  trebuie  să  le 
aibă  orice  preot  în  activitatea  sa  pastorală,  în  contactul  direct  cu  credincioşii, 
părintele  V.  Mazilescu  le-a  posedat  din  belşug.  El  rămînînd  în  sufletele  credincio¬ 
şilor  săi  ca  „păstorul  cel  bun“  din  Sf.  Evanghelie,  calităţi  pe  care  nu  le-a  lepădat 
nici  în  activitatea  sa  de  protopop,  în  contactul  direct  cu  preoţii,  el  rămînînd  în 
sufletele  acestora  ca  protopopul  cel  mult  înţelegător  şi  iertător,  şi  de  mijlocitor  de 
iertare  în  faţa  superiqrilor,  nu  o  dată  luîndu-şi  asupra  sa  ponoasele  unora.  Datoria 
şi-a  îndeplinit-o,  cu  timp  şi  fără  de  timp,  cu  deplină  conştiinciozitate,  cu  multă 
dăruire  şi  scrupulozitate.  Se  poate  spune,  cu  adevărat,  că  a  murit  la  datorie.  N-a 
apucat  să  se  bucure  de  clipele  de  linişte  pe  care  le  aduce  statutul  de  pensionare 
şi  pe  care  le  merita  din  plin.  Sorocul  era  pe  1  martie  1985.  Atoateştiutorul  şi  atot¬ 
puternicul  Dumnezeu,  proniatorul,  a  socotit  însă  că  este  mai  spre  folosul  mîntuirii 
sale,  chemîndu-1  mai  devreme  la  sine,  „unde  nu  este  nici  durere,  nici  suspin,  ci 
viaţă  fără  de  sfîrşit“. 

Părintele  Virgil  Mazilescu  s-a  născut  la  9  noiembrie  1919  în  localitatea  Roieşti, 
jud.  Vîlcea,  ca  fiu  al  notarului  Ioan  Mazilescu  şi  al  Ioanei  Mazilescu . . .  Şcoala 
primară  a  făcut-o  în  satul  natal,  înscrriindu-se  apoi  la  Seminarul  teologic 
„Sf.  Nicolae"  din  Rîmnicul  Vîlcii,  după  a  cărui  absolvire  şi-a  desăvîrşit  studiile 
la  Facultatea  de  teologie  din  Bucureşti,  terminîndu-le  la  Institutul  teologic  uni¬ 
versitar  din  Sibiu,  unde  a  obţinut  titlul  de  licenţiat.  La  25  martie  1943,  s-a  căsă¬ 
torit  cu  Viorica  Aranovici  din  Beiuş,  bunul  Dumnezeu  binecuvîntîndu-le  căminul 
cu  doi  fii,  Ovidiu-Dan  şi  Radu-Horia,  iar  mai  tîrziu  cu  4  nepoţi.  La  scurt  timp, 
după  cununie,  a  fost  hirotonit  întru  preot  pe  seama  parohiei  Drăgoteni,  de  unde 
în  1945  a  fost  transferat  în  parohia  Sînmărtin  de  Beiuş,  iar  de  aici  în  anul  1955 
a  fost  transferat  la  parohia  Cîmpani  unde  a  activat  pînă  în  anul  1968.  In  acest  an, 
a  fost  numit  în  funcţia  de  protopop  al  protopopiatului  Beiuş  şi  de  preot  slujitor  la 
bisericile  parohiale  din  Beiuş,  unde  a  funcţionat,  cu  vrednicie  şi  fără  întrerupere 
şi  spre  mulţumirea  credincioşilor  şi  superiorilor  săi,  ca  şi  a  preoţilor  din  protopo¬ 
piatul  Beiuş,  pînă  în  ziua  morţii  sale,  lăsînd  în  urma  sa  nemîngîiaţi  şi  îndureraţi: 
soţia,  cei  doi  fii,  cei  patru  nepoţi,  soacra,  un  frate  şi  multe  rudenii.  De  asemenea,  îi 
deplîng  dispariţia:  ierarhul,  care  l-a  iubit  şi  apreciat,  şi  întreaga  preoţime  din  pro¬ 
topopiatul  Beiuş,  pe  care  a  condus-o  cu  bunătate  şi  blîndeţe,  precum  şi  bunii  săi 
credincioşi  din  parohiile  pe  care  le-a  păstorit. 

Prohodirea  s-a  săvîrşit  în  ziua  de  2  februarie  1985,  de  praznicul  Intîmpinării 
Domnului,  în  biserica  „din  Deal“,  de  către  însuşi  P.  S.  Episcop  Vasile,  înconjurat 
de  aproape  toţi  preoţii  din  protopopiatul  Beiuş,  iar  de  la  Centrul  Eparhial  păr. 
cons.  eparhial  Nicolae  Mara  şi  diaconul  Dr.  Teodor  Savu,  inspector  eparhial,  pre¬ 
cum  şi  protopopii  Nicolae  Blaga-Oradea,  Victor  Tăut-Şimleul  Silvaniei  şi  Aurel 
Pop-Marghita,  de  faţă  fiind  un  foarte  mare  număr  de  credincioşi  din  Beiuş  şi  din 
unele  parohii  din  jur,  răspunsurile  fiind  date  de  corul  parohial,  sub  conducerea 
cîntăreţului  bisericesc  Teodor  Mara. 

Omagierea  defunctului,  întru  mîngîierea  şi  îmbărbătarea  familiei  îndurerate,  a 
fost  făcuta  cu  multă  simţire  şi  căldură  sufletească  de  către:  păr.  cons.  ep.  Nicolae 
Mara  (în  numele  Centrului  Eparhial),  păr.  Gheorghe  Bronţ,  secretar  protopopesc 
(in  numele  preoţimii  din  protopopiatul  Beiuş  şi  al  angajaţilor  acestui  protopopiat), 
păr.  prot.  N.  Blaga  —  Oradea  (în  numele  protopopilor  din  eparhie)  şi  de  păr.  paroh 
Teodor  Cios,  ca  duhovnic  al  familiei. 

încheierea  panegiricelor  a  făcut-o  P.  S.  Episcop  Vosile,  care  a  subliniat,  dintru 
început,  că  moartea  nu  ne  poate  despărţi  pe  cei  vii  de  cel  mutat  de  aici,  de  părin¬ 
tele  Virgil,  pentru  că  el  rămîne  mereu  viu  în  sufletele  copiilor,  al  familiei,  ale 
preoţilor  şi  ale  credincioşilor  săi.  Dintre  multiplele  însuşiri  cu  care  l-a  înzestrat 
Dumnezeu,  vorbitorul  a  scos-o  în  evidenţă  pe  aceea  care  le-a  copleşit  pe  toate 
celelalte:  bunătatea.  El  va  rămîne  în  amintirea  preoţilor  şi  credincioşilor  săi  prin 
bunătatea  lui.  Apoi  a  menţionat  o  altă  mare  calitate  a  sa:  capacitatea  de  a  fi 
înţeles  marile  transformări  din  viaţa  poporului  nostru,  îndrumînd  şi  îndemnînd  pe 
preoţi  şi  credincioşi  să  se  pună  cu  trup  şi  suflet  în  slujba  măreţelor  idealuri  de 
progres,  de  pace,  de  independenţă  şi  unitate  naţională  ale  Patriei  noastre,  pe  care 
a  iubit-o  în  aceeaşi  măsură  ca  şi  Biserica  strămoşească.  în  continuare,  ierarhul  a 
arătat  că  bunul  Dumnezeu  a  rînduit  ca  plecarea  lui  din  mijlocul  nostru  să  aibă 
loc  tocmai  la  sărbătoarea  Intîmpinării  Domnului,  la  zenitul  activităţii  lui,  putînd 
spune,  ca  şi  odinioară  bătrînul  Simion:  „Acum  slobozeşte  pe  robul  tău,  Stăpîne, 
după  cuvîntul  tău,  în  pace . . (Luca  2,  29),  precum  şi  cu  Sf.  Ap.  Pavel:  „Lupta 
cea  bună  m-am  luptat,  călătoria  am  săvîrşit,  credinţa  am  păzit“  (II  Tim.  4,  7). 
Pentru  aceasta,  el  merge  să-şi  ia  „cununa  dreptăţii*'  (II  Tim.  4,  8). 

în  încheiere,  adresîndu-se  familiei,  preoţilor  şi  tuturor  celor  de  faţă,  ierarhul 
a  spus  că  ziua  de  azi  să  fie  —  pe  Ungă  zi  de  durere  —  şi  zi  de  mîngîiere,  pentru 
că  aţi  avut  un  soţ,  tată,  bunic,  preot  şi  protopop  model,  care  şi-a  servit  Biserica 
şi  neamul  cu  vrednicie  şi  demnitate! 

Apoi,  în  sunetul  duios  şi  plîngâreţ  al  clopotelor  şi  în  cîntarea  unduioasă  a 
preoţilor,  coriştilor  şi  credincioşilor,  sicriul  cu  rămăşiţele  pâmînteşti  ale 
defunctului  a  fost  purtat  de  preoţi  şi  aşezat  în  mormînt,  în  imediata  apropiere 
de  sf.  biserică,  în  care  a  preamărit  pe  Dumnezeu  şi  a  slujit  credincioşilor  timp 
de  peste  16  ani. 

Bunul  Dumnezeu  sâ-1  odihnească  în  pace  şi  veşnică  să-i  fie  amintirea! 

Diacon  Dr.  Teodor  Savu 


t  Preotul  NICOLAE  GOGONEA 


In  ziua  de  21  septembrie  1984,  s-a  stins  din  viaţă  preotul  pensionar  Nicolae 
Gogonea. 

Născut  la  10  martie  1894,  ca  fiu  al  preotului  Aron  Gogonea  şi  preoteasa 
Elena,  la  Sâliştea  Sibiului,  s-a  stabilit  apoi  cu  părinţii  la  Poiana  Mărului,  jud. 
Braşov. 

Şcoala  Generală  a  urmat-o  în  Poiana  Mărului,  iar  liceul  la  „Andrei  Şaguna" 
din  Braşov  şi  apoi  Academia  Teologică  din  Sibiu,  evidenţiindu-se  prin  sîrguinţă, 
pricepere  şi  bună  purtare. 

După  absolvirea  Academiei  Teologice,  Nicolae  Gogonea  s-a  căsătorit  la  17 
iulie  1921,  cu  Lucreţia  Giurgiu,  fiica  preotului  Vasile  Giurgiu  şi  preoteasa  Maria, 
şi  în  acelaşi  an  a  fost  hirotonit  întru  preot  de  Mitropolitul  N.  Bălan.  Căsătoria 
părintelui  Nicolae  Gogonea  a  fost  binecuvîntată  de  Dumnezeu  cu  5  copii,  din 
care  au  rămas  în  viaţă  doar  3:  Mircea,  Rodica  şi  Ligia.  După  o  convieţuire  de 
50  de  ani  cu  vrednica  preoteasă  Lucreţia,  rămîne  în  anul  1971  singur,  prin 
decesul  soţiei  sale.  In  tot  acest  timp  a  fost  îngrijit  cu  toată  afecţiunea  de  fiicele 
sale  Ligia  şi  Rodica. 

Ca  preot  a  păstorit  în  parohiile  Hurez  şi  Beclean  din  protopopiatul  Făgăraş, 
iar  din  1930  în  parohia  Rîşnov  I  vreme  de  45  de  ani,  pînă  la  pensionare,  în 
anul  1976. 

In  ziua  de  26  sept.  1984,  în  biserica  ortodoxă  din  Rîşnov,  unde  părintele 
Gogonea  Nicolae  a  slujit  aproape  o  jumătate  de  veac,  s-a  oficiat  serviciul  proho- 
dirii  de  un  impunător  sobor  de  preoţi,  în  frunte  cu  P.  C.  Vasile  Prodea,  proto¬ 
popul  Braşovului. 

Despre  meritele  Pr.  Nicolae  Gogonea  au  vorbit  Protopopul  Vasile  Prodea, 
P.  C.  Preoţi  N.  Puchianu,  Gh.  Solovăstru,  Ioan  Comşa  şi  epitropul  Gheorghe 
Vintilă. 

Preotul  Nicolae  Gogonea  a  fost  un  preot  distins  al  protopopiatului  Braşov, 
un  bun  slujitor,  care,  de-a  lungul  vieţii  sale,  a  îndrăgit  felonul  şi  cartea,  prin 
felon  rugîndu-se,  iar  prin  carte  luminîndu-se  pe  sine  şi  pe  alţii. 

După  slujbă,  sicriul  cu  trupul  părintelui  Nicolae  Gogonea  a  fost  ridicat  pe 
umeri  de  preoţi  şi  transportat  la  cimitirul  parohial,  unde  este  înmormîntată  şi 
soţia  sa. 

Dumnezeu  să-l  primească  printre  liturghisitorii  Altarului  Ceresc  şi  pe  noi 
să  ne  întărească  spre  a  nu-i  uita  pomenirea,  în  veci. 


Pr.  Vasile  Prodea 


t  Preotul  VASILE  GLODEANU 


Născut  dintr-o  străveche  tulpină  preoţească,  de  luptători  pentru  cauza  uni¬ 
tăţii  ortodoxe  şi  naţionale,  preotul  Vasile  Glodeanu  a  văzut  lumina  zilei  în  anul 
1914,  în  satul  Ardeu,  comuna  Balşa,  jud.  Hunedoara,  fiind  unul  dintre  cei  şapte  fii 
ai  preotului  Vasile  şi  soţia  Raveca. 

După  terminarea  cursurilor  şcolii  elementare  din  Balşa  şi  Geoagiul  de  Jos, 
urmează  liceul  la  Orăştie  şi  Academia  Teologică  la  Arad.  După  terminarea  stu¬ 
diilor  teologice,  se  căsătoreşte  şi  este  hirotonit  preot  pe  seama  parohiei  Mada,  jud. 
Hunedoara,  de  unde  trece  la  parohia  Geoagiu-Băi,  acelaşi  judeţ,  iar  partea  ultimă 
a  activităţii  sale  preoţeşti  o  desfăşoară  în  parohia  Chichiş,  jud.  Covasna,  de  unde 
se  şi  pensionează  în  anul  1972. 

Preot  înduhovnicit,  înzestrat  cu  o  rară  sensibilitate  preoţească  şi  dotat  cu  o 
melodioasă  voce  de  tenor,  şi-a  îndeplinit,  pe  parcursul  activităţii  sale  preoţeşti, 
dragostea  faţă  de  preoţie  cu  lucrarea  caritativă  faţă  de  cei  suferinzi,  remarcîn- 
du-se  încă  din  primii  ani  ai  preoţiei  ca  un  misionar  de  vocaţie,  apreciat  şi  consi¬ 
derat  nu  numai  de  credincioşii  săi,  ci  şi  de  mulţi  alţii,  ca  unul  din  preoţii  cu 
bun  nume  ai  Arhiepiscopiei  Sibiului. 

Pentru  merite  şi  realizări  pastoral-gospodăreşti,  Conducerea  superioară  bise¬ 
ricească  l-a  distins,  cu  gradul  onorific  de  sachelar. 

Stabilindu-se  după  pensionare  în  Sibiu,  a  fost  nelipsit  de  la  sf.  slujbe,  iar 
cu  modestia  care  l-a  caracterizat  toată  viaţa,  prefera  să  stea  în  strana  bisericii, 
participînd  cu  o  deosebită  duioşie  în  cîntare,  la  serviciul  liturgic. 

N-a  fost  cruţat  de  încercările  vieţii,  rămînînd  văduv  în  anul  1978,  iar  cinci 
ani  mai  tîrziu  pierde  pe  fiul  Lorin  Teodor,  unde  îşi  rostuia  anii  bătrîneţelor. 

Rămas  singur,  se  stabileşte  vremelnic  în  Cluj-Napoca,  la  fiica  sa  Lia,  apoi  în  Baia 
Mare,  la  fiul  său  Voicu,  unde  după  încercările  prin  care  a  trecut,  cu  sănătatea 
zdruncinată,  îşi  dă  obştescul  sfîrşit  în  ziua  de  6  februarie  1985. 

îndeplinind  o  îndatorire  testamentară,  fiul  său  transportă  „sărmanele  rămă¬ 
şiţe  pămînteşti“  (după  expresia  defunctului  său  tată),  la  Sibiu  —  Treistejari 
unde  este  depus  în  catedrala  ortodoxă  „Sf.  Arhangheli**. 

In  dimineaţa  zilei  de  9  februarie  s-a  slujit  Sf.  Liturghie,  apoi  în  prezenţa 

unei  asistenţe  formată  din  preoţi  atît  de  la  Centrul  arhiep.  Sibiu,  cît  şi  pr. 

pensionari  şi  credincioşi  din  Sibiu  şi  din  parohiile  prin  care  a  păstorit,  s-a 
săvîrşit  slujba  prohodirii  de  un  sobor  de  11  preoţi,  din  care  a  făcut  parte  şi 

P.  C.  Arhid.  Gheorghe  Papuc,  consilier  arhiepiscopesc  Sibiu. 


TRECERI  LA  CELE  VEŞNICE 


271 


In  numele  preoţilor  din  prot.  Sf.  Gheorghe  a  vorbit  P.  C.  preot  Gh.  Răţulea, 
care  a  scos  în  evidenţă  vrednicia  preoţească  şi  colegialitatea  părintească  exemplară 
care  l-a  caracterizat  întru  toate. 

De  asemenea,  P.  C.  preot  Iosif  Bogdan  (Hălchiu,  prot.  Braşov),  a  prezentat  un 
ultim  omagiu,  versificat,  în  memoria  Părintelui  Vasile. 

P.  C.  prot.  Nichifor  Todor,  prezentînd  viaţa  de  ansamblu  a  decedatului,  apre¬ 
ciază  pe  lîngâ  sobrietatea  şi  demnitatea  vieţii  preoţeşti,  a  mult  regretatului  frate 
în  Hristos,  dărnicia  care  a  practicat-o  o  viaţă  întreagă,  inclusiv  pentru  biserica 
în  care  a  fost  prohodit. 

De  asemenea,  a  exprimat  în  numele  I.  P.  S.  Mitropolit  al  Ardealului,  Dr. 
Antonie  Plămădeală,  toată  compasiunea  pentru  greaua  pierdere  pe  care  o  încearcă 
familia  îndoliată. 

In  dangătul  tînguitor  al  clopotelor,  regretat  de  toţi  cei  care  l-au  cunoscut, 
a  fost  condus  pe  ultimul  său  drum,  şi  aşezat  spre  veşnică  odihnă,  în  Cimitirul 
central  al  Municipiului  Sibiu,  alături  de  defuncta  sa  soţie,  Simina-Voica. 

Dumnezeu  sâ-i  răsplătească  ostenelile  şi  să-i  hărăzească  slujire  veşnică  în 
lăcaşurile  cereşti. 

Prot.  N.  Todor 


f  Preotul  EMIL  CREŢU  —  parohia  Mica,  prot.  Sighişoara 

Duminică,  10  februarie  1985  a  încetat  din  viaţă,  după  o  lungă  şi  grea  sufe¬ 
rinţă,  preotul  Emil  Creţu,  paroh  în  localitatea  Mica,  prot.  Sighişoara,  jud.  Mureş. 

Născut  în  18  octombrie  1908  în  comuna  Cerghid,  judeţul  Mureş  din  părinţi 
agricultori,  urmează  Şcoala  normală  de  învăţători  din  Tg.  Mureş.  Lucrează  ca 
învăţător  suplinitor  în  localităţile  Cergăul  Mare  (1923 — 1925),  Maiad  (1925 — 1926)  şi 
Pănade  (1926 — 1927),  după  care,  între  1927 — 1930,  urmează  cursurile  Academiei  Teo¬ 
logice  din  Blaj. 

In  13  februarie  1931  se  căsătoreşte  cu  tînăra  Cismaş  Aurelia,  dar  nu  au  avut 
bucuria  de  a  avea  copii. 

Hirotonit  în  21  iunie  1931,  funcţionează  ca  preot  în  parohiile  Troiţa  —  jud. 
Mureş  (1931 — 1940),  Ditrău-Ciuc,  jud.  Harghita  (aprilie-septembrie  1940),  şi  Mica 
jud.  Mureş  (din  octombrie  1940  pînâ  la  data  decesului). 

Credincios  legămîntului  făcut  la  hirotonie,  se  îngrijeşte  de  zidirea  sufletească 
a  credincioşilor  păstoriţi,  de  buna  chivernisire  a  bisericilor.  In  parohia  Ditrău- 
Ciuc,  construieşte,  cu  sprijinul  românilor  din  parohie,  o  biserică,  dar  în  urma 
Dictatului  de  la  Viena  este  obligat  să  se  refugieze  din  localitate,  biserica  fiind 
dărîmată  de  autorităţile  horthyste  ale  Ardealului  de  Nord,  în  anul  1941,  iar  bise¬ 
rica  românească  din  filia  Ghiduţ  —  terminată  de  construit  tot  în  timpul  păsto¬ 
ririi  C.  Sale  —  este  luată  de  autorităţile  horthyste  şi  predată  altui  cult,  tot  în  acea 
tristă  perioadă. 

Sprijinind  marele  act  al  Reîntregirii  bisericeşti  din  1948  şi  înţelegînd  rostu¬ 
rile  sale  în  slujirea  semenilor,  preotul  Creţu  Emil  revine  la  Biserica  mamă  orto¬ 
doxă  pe  care  o  slujeşte  cu  dăruire  pînă  cînd  Dumnezeu  l-a  chemat  la  Sine. 

Pretutindeni  unde  a  păstorit  a  căutat  să  semene  în  sufletele  credincioşilor 
cuvîntul  lui  Dumnezeu  spre  a  aduce  roadă  de  mîntuire.  înzestrat  de  la  Dumnezeu 
cu  o  statură  impunătoare  şi  o  voce  plăcută,  se  impunea  prin  felul  lui  modest  de 
a  fi,  păstorind  cu  înţelepciune,  demnitate,  hărnicie,  blîndeţe,  propovăduind  credinţa 
strămoşească  şi  îndeplinindu-şi  cu  rigurozitate  misiunea  preoţească. 

Corpul  neînsufleţit  al  preotului  Creţu  Emil  a  fost  aşezat  după  rînduiolă  în 
biserica  din  parohia  Mica,  iar  în  11  februarie  a  fost  strămutat  în  biserica  din 
Cerghid,  satul  său  natal,  unde  a  avut  loc,  în  12  februarie,  slujba  înmormîntării. 

Din  încredinţarea  P.  S.  Episcop  Emilian,  P.  C.  Prot.  Ioan  Boian  al  Oficiului 
Protopopesc  Sighişoara  a  fost  însărcinat  cu  rînduiala  oficierii  slujbei  înmormîn¬ 
tării,  citind  şi  cuvîntul  de  mîngîiere  şi  întărire  trimis  de  P.  S.  Episcop  Emilian  al 
Alba  Iuliei  membrilor  familiei  şi  credincioşilor  care  şi-au  pierdut  păstorul  lor. 

Dumnezeu  să-i  facă  odihnă  veşnică  în  corturile  drepţilor! 

Diacon  Horea-Septimiu  Bordean 

